
AN DUINE-BEAG SITHE. 

Ann an talla liichairt righ nan sithichean choinnich 
r' a cheile an righ, luchd comhairle an righ agus 
an luchd-frithealaidh mar an ceudna. 'N uair a 
bha iad cruinn, mar so thubhairt an righ : 

**Ann an diithaich Pobull an Da-theanga far 
am bheil lain a! chuain mh6ir gun tamh aJ lionadh 
agus a! traghadh, tha m6ran am miannachadh 
leabhraichean maithe chum an leughadh, oir cha 
'n 'eil leabhraichean aca. Os barr, tha.aig Pobull 
an Da-theanga m6ran iiine air an Icimhaibh agus 
cha n eil iad tuille s a choir trang, mar so le bhi 
leughadh leabhraichean maithe cosgaidh iad an 
iiine gu ciallach agus gheibh iad eolas air m6ran 
de nithean a bhuineas do dhaoine eile mar an 
ceudna. A nis is i mo run gu n gabh mo Ghille- 
gnothuich an t-slatag 6ir so agus gu m faigh e 
leabhraichean maithe air son Pobull an Da-theanga 

10 NAIGHEACHDAN FIRINNEACH. 

a tha nan comhnuidh far am bheil lain a' chuain 
mhoir gun t^mh a* lionadh agus a* traghadh." 

'N uair a chuala s! chuideachd sin a bha cruinn 
ann an luchairt an righ an ni sin a labhradh bha 
farum gairdeachais an sin agus ghlaodh iad a mach 
le guth mor ** Beatha fhada do 'n righ." 

'N sin ghabh Gille-gnothuich an t-slatag 6ir 
agus shin e as gu tir PobuU an Da-theanga : 
ruig e aig am na h-oidhche : bha iad uile nan 
codal : a stigh do sheomar ^raidh ghabh e : an sin 
bha fear 'na shuain chodail — bha elite comhnuidh 
an fhir so faisg air duthaich PobuU an Da-theanga. 
Leis an t-slataig 6ir bhuin e ri clar-aodainn s! 
chodalaiche agus thainig fiamh-ghaire air a ghniiis. 

**Feuch!" thubhairt Gille-gnothuich, *'chuireadh 
mise d luchairt righ nan sithichean leis an earail so 
gu 'd ionnsuidh : tha thusa ri leabhraichean maithe 
a chur ann an lamhaibh Pobull an Da-theanga 
a tha gabhail c6mhnuidh far am bheil Iciin a! chuain 
mhoir gun tamh a! lionadh agus a! traghadh." 

A rithis thainig fiamh-ghdire air aodann a! 
chodalaiche. Mar so fhreagar e : ** Bithidh 
earail righ nan sithichean air a coimhlionadh gu 
h-iomlan." Ghreas Gille-gnothuich air ais gu 
luchairt an righ. 

'S a* mhaduinn dhuisg am fear a bha na chodal : 
chuimhnich e air a' bhruadair oirdheirc a chunnaic 
e, oir chunnaic e fathast oirdheirceas Gille-gnothuich 
agus mhothuich e an t-slatag oir air clcir-aodainn. 
Direach air a! mhaduinn sin fhein, air eagal gu 'n 

AN DUINE-BEAG SITHE. H 

deanadh e di-chuimhne air a' bhruadair agus air 
a' ghealladh a rinn e, ged nach robh ann ach 
gealladh bruadair, ghabh e gu fear-deanamh agus 
fear reic nan leabhraichean maithe, agus mar so 
thubhairt e ris : 

** Thusa a tha nad fhear deanadh agus 'nad 
fhear reic leabhraichean maithe, an raoir bha 
agamsa bruadar a bha iomlan ann an oirdheirceas. 
Chunnaic mi Gille-gnothuich righ nan sithichean 
agus mar so thubhairt e rium : * Feuch chuireadh 
mi i luchairt righ nan sithichean leis an earail so 
gu 'd ionnsuidh/ * Tha thusa ri leabhraichean 
maithe a chur ann an lamhaibh. Pobull an Da- 
theanga a tha gabhail comhnuidh aig taobh na 
fairge far am bheil \k\n s! chuain mhoir gun t^mh s! 
lionadh agus a' traghadh/ Tha fios agadsa air 
leabhraichean maithe agus tha fios agad mar an 
ceudna air na h-aiteannan anns am bheil am pobull 
sin a' gabhail comhnuidh ; cuir leabhraichean maithe 
gu n ionnsuidh agus p^iighidh mise thu.'' 

An sin shuidh fear-deanadh agus fear-reic nan 
leabhraichean a sios agus bheachdaich e air na 
h-aiteannan sin far am bheil Pobull an Da-theanga 
a' gabhail comhnuidh. Agus chuir e leabhraichean 
maithe agus freagarrach gu 'n ionnsuidh a reir am 
feum. Bha gairdeachas mor am measg Pobull an 
Da-theanga air son an ni sin a rinneadh. 

Ann an talk luchairt righ nan sithichean choinn- 
ich a rithis an righ, a luchd-comhairle agus a luchd- 
frithealaidh mar aig an toiseach. **Ciod ur barail?" 

Digitized by VjOOQ IC 



12 NAIGHEACHDAN FIRINNEACH. 

arsa an righ, **thug sinn seachad do Phobull an 
Da-theanga a tha gabhail comhnuidh ri taobh na 
fairge far am bheil l^in a* chuain mhoir gun t^mh 
a' Uonadh agus a' tr^ghadh, leabhraichean maithe 
ri 'n leughadh : a nis teagaisgeamaid dhoibh ciamar 
a leughas iad na leabhraichean sin gu ceart Cuirea- 
maid do n ionnsuidh luchd-leughadh a tha eolach 
air leabhraichean maithe agus mar sin gheibh 
Pobull an Da-theanga aighear agus bithidh meas 
ur aca air leabhraichean maithe mar an ceudna. 
Bha a rithis farum gairdeachais an sin agus ghlaodh 
iad a mach le guth mor, * Beatha fhada do n righ/ '* 

A rithis shin Gille-gnothuich as, s! giulan na 
slataig oir mar aig an toiseach, do 'n aite far an 
robh an codalaiche na shuain — oir bha 'n oidhche 
ann — faisg air an tir far an robh Pobull an Da- 
theanga nan comhnuidh. Leis an t-slataig oir 
bhuin e ri clar-aodainn s! chodalaiche, agus a rithis 
thainig fiamh ghciire air a ghnuis. An sin labhair 
Gille-gnothuich : 

** Tha righ nan sithichean ag orduchadh mar so. 
Tha thu ri luchd-leughaidh a tha e61ach air leabh- 
raichean maithe a chur a mach a dh' ionnsuidh 
Pobull an Da-theanga, a chum agus gu 'm bi 
gairdeachas 'nam measg, agus gu 'm bi e61as aca 
air leabhraichean maithe mar an ceudna." 

Choinnich Pobull an Da-theanga, a bha faisg 
air taobh na fairge far am bheil lain a! chuain mhoir 
gun tcimh a' lionadh agus a' trcighadh, 'nan tallachan. 
An sin dh' eisd iad ri luchd-leughaidh a bha e61ach 

air leughadh, a! leughadh as na leabhraichean sin 
a fhuair iad. Corr uair bha iad a chum sgaineadh 
le lachannaich gus an robh an cliathaichean goirt ; 
agus a rithis bha bron mor orra gus an robh na 
de6ir a! ruith a sios o n suilean : oir leugh na fir- 
leughaidh gu maith agus dh' innis iad dhoibh mu 
aighear agus mu bhroin cridheachan clann nan 
daoine — aighearach maille riu-san a bha ri aighear, 
agus bronach maille riu-san a bha ri br6n. 

Uair eile chuireadh Gille-gnothuich gu tir PobuU 
an Da-theanga, Mar aig an toiseach bha aige an 
t slatag 5ir. B' i an earail a fhuair e an uair so 
gu n robh e ri fradharc a thoirt air ais do 'n 
mhuinntir sin a bha lag nan sealladh, oir bha PobuU 
an Da-theanga fada bho sgil agus bho n mhuinntir 
sin a-bha cleachdadh e61as eucail nan sul ; agus an 
uair a thig laigse air an suilean feumaidh iad fulang 
le foighidinn mar a 's fearr a 's urrainn dhoibh. 
Dhoibhsan a bha dall cha robh leigheas ann : ach 
dhoibhsan a bha aosda agus ag iarraidh a bhi 
leughadh agus. a bhi ag obair ach nach robh an 
comas trid an sealladh, rinn Gille-gnothuich feum 
m6r. Agus bha iomadh cridhe subhach anns na 
h-aiteachean sin ann an tir Pobull an Da-theanga 
far am bheil lain a' chuain mh6ir gun t^mh a! lionadh 
agus a' trcighadh, oir bha am muinntir ghrcidhach air 
am f6garadh fada agus farsuing agus an uair a thig 
litir a duthchanna ceine, do 'n chridhe fann thig neart 
ur agus bithidh aiteas ni s mo aca 'n uair a leughas 
iad an naigheachd le n suilibh fhein agus cha n 

14 NAIGHEACHDAN FIRINNEACH. 

ann le siiilibh muinntir eile. Mar so thug Gille- 
gnothuich subhachas gu cridheachan Pobull an 
Da-theanga. 

Ni eile rinn Gille-gnothuich. Bha gradh mor 
aige air Pobull an Da-theanga, agus latha air 
dha bhi gabhail seachad dh' amhairc e a stigh do 
bhothan beag agus an sin chunnaic e bean a bha 
aosda, tinn agus aonarach. Ach cha robh suim aig 
duine air bith. Ann am bothan eile bha caileag 
6g 'na luidhe : rinn na parantan na b' urrainn 
dhoibh air a son, ach cha robh fios ro mhath aca 
ciod a dheanadh iad, oir bha an leanabh ann an 
cr^dh m6r. Thoisich Gille-gnothuich air beachd- 
achadh mar so. ** Tha ^ireamh mh6r tinn agus 
aonarach, innsidh mi do 'n righ : theagamh gu 'n 
dean esan, mo thighearna, cobhair orra." 

Dh' innis Gille-gnothuich do 'n righ an ni sin a 
chunnaic e, agus dh' orduich an righ gu 'm bitheadh 
e deanta, agus tha a nis aingeal gr^idh a' dol a stigh 
agus a mach bho thigh gu tigh. Do 'n chridhe a 
tha aonarach tha i a' toirt comhfhurtachd agus 
cridhealais, agus a' mhuinntir ^in a bha aonarach 
cha n eil iad aonarach ni s mo. Far am bheil an 
leanaban tinn a chum bais, far am bheil an t-athair 
no am mathair air an leagadh a sios le tinneas, an 
sin tha aingeal a' ghrciidh na shuidhe ri taobh na 
leapa b! frithealadh anns gach feum agus a! 
buileachadh an sgil a 's airde air am bheil e61as aig 
clann nan daoine. Agus an uair a tha an tinneas 
seachad, agus a thilleas an t-aon sin a bha tinn air 

AN DUINE-BEAG SITHE. 15 

ais bho gheataibh a* bhais, tha aiteas m6r air 
Gille-gnothuich, eadhon gus an ruith na de6ir sios 
air aodann, oir tha fios aige gu *m bheil cuid de 
Phobull an Da-theanga subhach air son an ni sin 
a rinneadh. 

Agus focal anns a cho-dhunadh. Choinnich 
Duine-Beag ri fear reic nan leabhraichean maithe 
agus thubhairt e ris mar so : ** Faigh thusa muinn- 
tir a tha eolach air Pobull an Da-theanga, agus air 
an cainnt. Sgriobhadh iadsan a tha iomchuidh mu 
ghaisge nan Iciithean a dh' aom, agus naigheachdan 
flrinneach mu na laithean a th' ann, ann an c^nain 
bhinn, bhlasda nan G^idheal." 

Agus fhreagar fear reic nan leabhraichean maithe : 
** Bitheadh e eadhon mar sin." 

Cha bhruadar an sgeul so, oir tha na nithean 
sin air an deanamh eadhon feadh Gciidhealtachd 
na h-Alba air an latha n diugh. 

DA'IDH BE AG." 



Caibideil I. 

''Agus treoraichidh leanabh beag tad,'' 

B'e **D^4dh Beag"aon leanabh Uilleam Gobhainn. 
Riiinig e an aois sin anns an tugadh e oidheirp, le 
faicill mhoir, air dol air thuras eadar da chathair, 's 
e air a mhisneachadh *s air 'earalachadh le guth a 
mhkthar — **Thoir an aire 'DhaHdh, cum bho 'n 
teine, s ann tha thu tapaidh." Agus n uair gheibh- 
eadh e seachad an turus sin, *s a bheireadh e 
glaodh ait as, fhreagradh a mh^thair, s fiamh 
ghciire air a gniiis, — ** Is math a rinn thu a 
Dh^'idh!" 

B* e D^'idh an t-aon a bu treise buaidh an tigh a 
ghobhainn. Cha b' urrainn Cabhlach Bhreatunn, 
Arm na Frainge, Lagh na Rioghachd ; seadh no n 
Righ 's Mac-Cailein ged robh iad leotha, na nithean 
sin a dheanamh air an robh Da idh comasach. 
Bha cho math dhaibh feuchainn ri toirt air an 
t-s6bhrach fcis no air an uiseig seinn ri bhi farpais 
ri Dci'idh. Ged nach saoileadh tu e, bha e 'na 
sporadh fuathasach do dh' obair. Mu *n tciinig an 
gille beag bha 'athair a' fas car beag leisg. Cha 
robh e cho torarrach dol a mach do 'n che^rdach 

^^DA'IDH BEAG." 17 

anns na maduinnean fuara Geamhraidh s a b' iibh* 
aist dha. Bha e fas car caoin-shuarach mu gach 
cothrom a ghlacadh chum a chor saoghalta ath* 
leasachadh. Bha a bhean, Sine, car socharach na 
d6igh, agus farasda chur dheth n uair a dh' fheuch- 
adh i ris a' ghobhainn a bhrosnachadh gu gniomh, 
agus feuchainn ri peighinn no dh^ chur seachad air 
son latha na coise briste. Dh' f haodadh Sine a bhi 
bruidhinn, ach 'n uair thainig an gille beag air bonn, 
chuir e 'ngobhainn gu smaoineachadh ciamar a 
rachadh ciiisean le Sine s leis an fhear bheag na 
'm bristeadh air a shl^inte-san no na 'n tigeadh 
am bcis air. Chuir an cnuasachadh so neart iir 
ann an g^irdean a' ghobhainn agus chluinneadh tu 
fuaim shurdail aig an 6rd air an innein o mhoch 
gu dubh. A bharrachd air so bha buaidh nach 
saoileadh neach, aig ** D^'idh Beag" air beachdan 
agus air caithe-beatha a' ghobhainn. Bha deigh 
mh6r aig a' ghobhainn air a bhi c6nnsachadh 's a 
deasbaireachd mu chuisean na rioghachd, 's bu trie 
a chluinnteadh e a* gearan mu 'n d6igh anns an robh 
cuisean air an roinn, agus an t-ana-cothrom a bh aig 
an duine bhochd an coimeas ri fear na sp^in airgeid 
Rinn e suas inntinn nach biodh e aona chuid 
taingeil no toilichte gus an rachadh ath -leasachadh 
m6r a ghiiilan a mach ann an cuisean na h-Eaglais 
agus na Stiid. Ged nach d' fhosgail bean 
a' ghobhainn a beul mu na cuisean sin — cuisean 
nach d' fheuch i ri thuigsinn — bha i ann an d6igh 
no dha a' deanamh na dh'f haodadh i chum a! ghobh- 

18 NAIGHEACHDAN FIRINNEACH. 

ainn a thiladh gu dhachaidh fhein. 'Nuair thig- 
eadh e dhachaidh 's an fheasgar bhiodh an tigh 
reidh glan, bhiodh anart geal air s! bhord, suipeir 
mhilis bhlasda air thoiseach air, agus aoidh air bean 
an tighe. Anns an d6igh so bha an gobhainn a fas 
toigheach air taobh a theine f^in. Fo theagasg a 
mhnatha bha e fas taingeil toilichte le 'shuidh- 
eachadh s an t-saoghal agus gu h-ainmig a' talach 
air a chrannchur. Cha b* urrainn a sheana chomp- 
anaich a th^ladh leotha anns an fheasgar, agus 
thr^ig e an Comunn Deasbaireachd gu buileach. 
Bha cnid ag radh gu 'n do thr^ig a mhisneach e, 
agus cuid eile gu n robh Sine an deigh fhagail na 
phleodhaisg bhochd. B 'e ** Da'idh Beag '' a thug an 
t-ath-leasachadh so mu 'n cuairt. Bha aon fhailing 
bhig anns a' ghobhainn a dh' fhairtlich air a mhnaoi 
a thoirt as. Bha e *na chleachdadh a1g a' ghobh- 
ainn mu'n do ph6s e a bhi tachairt air beagan 
chompanach anns an tigh-osda air oidhche-paigh- 
eadh. Cha b'urrainnear a radh gu'm bu drongair e 
— cha do chain e latha obair riamh air thailleamh na 
dibhe, ni mo bha neul drama riamh air. Ach an 
d^igh so uile 'n uair a shuidheadh e ann an oisinn 
bhlaith se6mar Alasdair nan Stop le teine math air, 
's bannal chompanach mu n cuairt air, rachadh a! 
chuach gu trie air chuairt agus cha bhiodh dith air 
sgeulachdan 's air orain ; 's ann an sin a chuireadh e 
uchd air, lasadh aodann le aoidh, agus leaghadh 
tasdain a' ghobhainn ann an croig bhuig Alasdair 
nan St6p. 'Nuair ruigeadh an gobhainn a thigh fein 

^^DA'IDH BEAG." 19 

cha robh aige mar phaigheadh seachdain ach na 
dh' (hkg Alasdair nan St6p na phoca. Cha robh 
Sine gun eagal gu m fiisadh an gobhainn trom air 
an 61. Cha bu mhath leatha thoirt oirre fh6in a 
chreidsinn, agus idir cha bu mhath leatha duine 
eile ga radh, gu robh an gobhainn a f^s faoin 
mu n 61. Tha thu ceart a Shine ! Sn^gaidh an 
donas a stigh a lion beag is beag. An tiis a 
thurais gabhaidh e sm^dadh a mach agus an dorus 
a chrannadh air, ach aon uair 'sgu 'm faigh e seilbh, 
gleidhidh e na th' aige agus diiinidh esan gu luath 
an dorus air gach ni tha glan, taitneach, boidheach 
agus fo dheagh-chliii, agus crannaidh e a' ch6mhla 
a'd aghaidh-sa agus an aghaidh ** Dh^'idh Bhig/' 
seadh agus an aghaidh ni s fearr na thusa agus 
^ach ni eile, agus lionaidh e an tigh le peacadh agus 
naire, bochdainn agus eu-d6chas ! Ach 's e bh' ann 
gu 'n do ruaig ** Da'idh Beag" le ghiirdean treun 
an donas a mach. Thachair a' chuis mar so ; 
Feasgar a bha sin thciinig an gobhainn dhachaidh 
's deur beag air. Ruith an gille beag na choinn- 
•eamh, thog athair air a ghlun e. Thoisich am 
balachan air cluicheachd le ciabhan donn a' ghobh- 
ainn, agus le iolach ag glaodhaich **Dad-a.'' Sheall 
athair air an leanabh gu geur, baigheil, agus 
se6rsa duilichinn 'na ghniiis. **Nach boidheach an 
leanabh ? '' arsa Sine, *s i g amharc air Dci'idh s a' 
gciireachdaich 'na aodann. Cha do fhreagair an 
gobhainn i, ach bha e geur-amharc air an leanabh, 
agus a ghniiis a' nochdadh gu n robh sac trom air 

'inntinn. Mu dheireadh ars* an gobhainn — *' Tha 
sin. seachad," agus chuir e 'm balachan air aa urlar. 
** D6 tha ce^rr ? de tha ce^rr ? '' ghlaodh a bhean 's i 
seasamh mu choinneamh 's a' cur a dk laimh mu 
'mhuineal 's a' cromadh a sios gus an robh a h-aodann 
teann air aodann-san. ** Tha h-uile ni cccirr, a 
Shine ! " ** A dhuine chridhe, nach 'eil thu gu 
math ? — innis dhomh ciod a tha cearr ; o innis 
dhomh gu luath ! " ghlaodh Sine 's i fo eagal. 
** Tha gach ni ceart a nis ! " fhreagair e s e 'g^ 
^irigh 's a* togail an leanaibh *s ga ph6gadh. An 
sin phaisg e gu teann ri 'uchd e, agus a' togail a 
shiiilean thubhairt e — '**S e Di'idh s thu fhein a 
rinn an gnothuch. Buidheachas do Dhia is duine 
saor mi ! " 'S ann a thuit seorsa eagail air bean a' 
ghobhainn, 's cha robh fios aice c arson. ** Dean 
suidhe, a Shine/' ars' an gobhainn gu caoimhneil, 
s e siabadh nan deur o shiiil, ** dean suidhe, agus 
innsidh mi dhuit gach ciiis." Shuidh Sine ri 'thaobh 
agus Dci'idh air a gliin. Rug an gobhainn air 
laimh bhig a leanaibh anns an dara laimh agus air 
laimh a mhnatha anns an laimh eile. **Ged nach 
abair mi gu n robh mi 'nam mhisgear," ars' esan, 
"bha mi gu trie mar nach bu choir dhomh bhi, 
agus le c6mhnadh Dh^, cha bhi mi mar sin gu 
br^th tuille ! " ** O, Uilleim ! '' arsa Sine. '' Leig 
leam dol air m'aghaidh," arsa Uilleam Gobhainn. 
** Nach br6nach an sgeul," ars' esan, 'se spairn mar 
gu'm biodh rud-eigin ga thacadh" — **gu 'm faodadh 
e bhi gu 'n tugainn, air sg^th an uisge-bheatha. 

thusa agus Dci'idh Beag gus a' bhochdainn, gu 'm 
f^gainn sibh le cheile ceann-ruisgte, cas-ruisgte, 
gun dachaidh ach Tigh-nam bochd — gu m bristinn 
do chridhe, gu n tugainn sgrios siorruidh air mo 
leanabh gaolach. Gu n tugadh Dia mathanas 
dhomh-sa !" agus dh' eirich an duine laidir nach do 
chleachd anfhannachd a leigeil ris, agus ph6g e 
bhean s a phciisde. ** Tha crioch air, tha crioch 
air ! " ars* esan ; '* na bi caoineadh, a Shine. 
Buidheachas do Dhia air do shon-sa agus air son 
Dha idh, mo bheannachdan a s fearr." **Ach Esan 
a mhain ! '* arsa Sine s i 'n crochadh ri mhuineal. 
** Amen !" ars' an gobhainn ; **agus a nis, a ghraidh, 
cha 'n abair sinn an c6rr, tha crioch iomlan air a' 
chuis. Thoir rud milis do Dh^'idh, 's cuir an 
greim suipeir air d6igh." 

Bha ** D^'idh Beag*' na mheadhon air cairdean 
a tharruing r' a cheile a bha fad bhiiadhnachan air 
an sgaradh, agus air daoine a bha car fuaraidh r' i 
cheile a tharruing dliith. 'Nuair a ph6s Sine 
Chaimbeul an gobhainn cha robh na seann daoine 
idir ro riaraichte le cuisean. Bha cuid ag r^dh 
gu n robh iad am beachd gu m bu choir dhi ceile 
a b' fhecirr fhaotainn. Bha aimheal orra gu 'n 
tainig an gobhainn riamh a dh' ionnsuidh an taighe. 
Dh' aidicheadh iad gu 'n robh an gobhainn 'na ghille 
coltach gu le6ir, ach an robh ann ach *' gobha dubh 
a' ghuail " agus bha Sine 'na nighinn ghrinn agus 
siiil aig na h-uile gu 'm biodh tochar math lea tha. 
Ged a thug an t-seana charaid an cead do 'n posadh 

's ged a rinn iad banais chridheil cha robh prois 
riamh orra as a' ghobhainn. 

'Nuair a rugadh ** Dk'idh Beag" rinn na seann 
daoine a suas an inntinn gu n rachadh iad a thadhal 
air Sine. A dh' innseadh na firinn bha an t-seana 
bhean an sin 'n uair a rugadh an leanabh agus bha 
an tigh cho glan, gach ni cho pongail, agus an 
gobhainn e fh^in cho tuigseach, agus a bharrachd 
air a sin, bha a h-uile duine 'g radh gu 'n robh suaip 
mh6r aig an leanabh ri D^'idh M6r, a sheanair, gu 
sonraichte mu 'n bhathais, agus bha mar so an d^ 
theaghlach gan tathadh r' a cheile, mar thubhairt 
an gobhainn e, agus dheanadh buille beag no dha 
'nan aon iad. B 'e **Da'idh Beag" se fas, an lasag 
ghaoil a bhlcithaich na cridheachan agus a tharruing 
iad ri ch^ile, gu s^imh Scimhach. *S e bh' ann mu 
dh* eireadh nach robh uair a bhitheadh Da'idh M6r 
an rathad nach tadhlaidh e a dh' fhaicinn a nighean 
agus oghachan (oir b' e n aon ogha a bh' aige), 
cluicheadh e leisa'bhalachan, s bheireadh e faidhrean 
g a ionnsuidh gach latha margaidh, agus sgillinn 
dha fhein an am fagail. Bha an t-seana charaid a' 
tighinn chuige a lion beag is beag, gus mu dheir- 
eadh an d' aidich Da'idh M6r gur e duine tuigseach 
pongail a bha 'na chliamhuinn, an gobhainn, nach 
robh iad idir ann a rachadh air thoiseach air ann an 
e61as air eich, agus gu 'n robh e cho geur ris gach 
darna duine mu chfiisean na rioghachd. Dh' aidich 
an t-seana bhean nach robh a nighean idir cho fada 
ce^rr 'n uair a thagh i an gobhainn ged a dh' fhaod- 

adh i fear a b* ^irde ann an inbh' fhaotainn. 
Theireadh i ri seann Dci'idh Mor — ** Tha mi 
fuathasach mor mu 'n bhalachan bheag aig Sine, s 
e leanabh fallain, tlachdmhor a th ann." Latha bha 
sin, ars' ise s fiamh-ghciire oirre, — ** Nach 'eil thu 
fhein am ^beachd, a dhuine, gu bheil suaip mhor 
aig Da'idh Beag ri D^'idh Mor." '' Theagamh gu 
bheil, theagamh gu bheil," fhreagair an seann 
duine, ** ach 's ann a tha e daonnan a' toirt am 
chuimhne-sa an leanaibh a chaill sinn o chionn 
deich-bliadhna-fichead." **Bha sinn 'nam bheachd- 
sa cuideachd ged nach bu toil leam a radh — 
ach cha mhisde e bhi coltach ris an dithis," ars' an 
t-seana bhean. 

C6 bha fuireach ann an ceann an taighe ris a! 
ghobhainn ach Alasdair Saighdear, a chaidh a leon 
anns a' chruachainn aig Blar na h-Eiphit. 'S e seana 
fhleasgach a bh' ann, a bha gu maith coimheach 
'na dhoigh. Cha bu toigh leis farum na cloinne, s 
bhiodh e gu trie a' bagradh teas a chur 'nan cluas- 
an leis an t-slataig a bha e daonnan a' gifilan 'na 
liimh. Is trie a thuirt bean a! ghobhainn nach robh 
ann ach ** duine fdineil, coimheach." Dh' fheuch 
an gobhainn uair no dha ri bhi cairdeil ris ach air 
bheagan soirbheachaidh. Cha robh beachdan an 
t-saighdeir agus beachdan a' gobhainn a' teudadh, 
agus 'n uair a thoisicheadh an deasbaireachd rach- 
adh an ce61 air feadh na f idhle. Mu dheireadh 
th6isich an gobhainn air a sheachnadh — ag radh 
nach robh ann ach duine uailleil, aineolach. Ach. 

latha bha sin co a fhuair a rathad a stigh do thigh 
an t-saighdeir ach ** D^'idh Beag," chuir e a dha 
laimh air gliiineati an t-saighdeir, 's e leughadh a' 
phaipeir-naigheachd — agus sheall e na aodann. 
Chlisg an saighdear, ach bha e air a thciladh le 
boidhchead an leanaibh, agus thog e air a ghlun e. 
Cha robh Dk'idh idir coimheach 'na dh6igh agus 
shuidh e gu toilichte air glun an t-saighdeir. 
*Nuair a thainig a mhathair air t6ir Dhaidh bha 
ioghnadh a cridhe oirre 'n uair chunnaic i e air 
glun Alasdair Saighdear a bha cur ri canntair- 
eachd — 

" So mar th^id na h-eich do 'n mhuileann 
So mar thig iad as." 

Thoisich bean a' ghobainn air leisgeul Dha idh a 
ghabhail, gu 'n robh e cho luaineach na dhoigh s 
nach gabhadh e cumail aig an tigh, ach 's ann a 
thuirt an saighdear gur ann a bh' ann an D^'idh 
gille smiorail, laochan tapaidh, agus thug e 'n 
** Caiptein " mar ainm air. An ath latha co thainig 
chun dorus a! ghobhainn ach Alasdair Saighdear le 
claidheamh beag agus druma do 'n ** Chaiptein." 
Air an fheasgar sin co a shuicjh aig taobh teine a 
ghobhainn ach an saighdear a dh'innis naigheachd 
an deigh naigheachd mu na batailtean a chunnaic 
e agus na cunnartan anns an robh e. Chuir Sine 
an t-suipeir air a! bhord agus o 'n latha sin bha iad 
uile ro chairdeil. Bha teosainn mhor aig an 
t-saighdear do n ** Chaiptein" s cha ghabhadh iad 

Digitized by VjOOQ IC 



Da'iDH BeAO AOUS AlASDAIR SaI43HDEAR. 
To jitce p. 24, 



Digitized by VjOOQ IC 



Digitized by VjOOQ IC 



^'DAIDH BEAG." 25 

cumail o ch^ile. Air uairibh chluinnteadh glac mor 
gaire tighinn a ceann eile 'n taighe — co bha ris ach 
Alasdair Saighdear s e feuchainn ri *•* Teagasg- 
arm " a thoirt do ** Dhi'idh Beag." Theireadh an 
saighdear ri bean a' ghobhainn **tha Di'idh Beag 
'g am f hagail 6g a rithis, riin mo chridhe ! " 

B'i Peigi Ruadh, h-aon de bhana-choimhears- 
naich a! ghobhainn a thainig fo bhuaidh ** Dhi'idh 
Bhig.'* 'S e bh' innte boirionnach usaideach, a bha 
toigheach air tigh na cdilidh, s chluinnteadh a guth 
ard reasgach mu na dorsan moch is anmoch. Cha 
bu toigh leatha bean a' ghobhainn a chionn nach 
robh i ri fhaotainn an tigh nan coimhearsnach, s cha 
d* fhuair Peigi a cas taobh stigh de stairsnich a 
ghobhainn ach aon uair, 's bu le6ir sin. Ach air 
do 'n leanabh a b' 6ige aig Peigi a bhi tinn, 
smaointich bean a! ghobhainn gu m bu choir dhi 
dol a dh' f he6raich air son an leanaibh. Na 'm be 
** Di'idh Beag" a bha tinn gu m bu mhath leatha 
daoine thighinn a dh* fheoraich air a shon. Thog 
i oirre agus chaidh i gu dorus Peigi 's dh' fhe6raich 
i gu caoimhneil ciamar a bha Mairi bheag. Bha 
Peigi bhochd ciiiin, iriosal ; dh' iarr i oirre tighinn a 
stigh. Rinn bean s! ghobhainn so agus bhruidhinn 
i gu caoimhneil ris an te bha s an leabaidh, agus 
thubhairt i gu 'n tigeadh i a shuidhe le Mairi bhig 
leth na h-oidhche a chionn gu 'n robh a mathair air 
a claoidh le bhi caithris cho fada. Thug i leatha 
chlann a b'6ige a chluich le Da*idh, a leigeil le 
Mairi bhig cadal, agus chuir i an 6rdugh biadh 

taitneach agus deochan milis do n te bha tinn. 
'N uair chaidh i chun an doruis leo, thubhairt i gu 'n 
robh i an dochas nach gabhadh i gu dona an ni a 
rinn i, agus gabh i a leisgeul fein ag radh ***N uair a 
tha leanabh aig te i fh6in, tha comh-fhaireachdainn 
aice ri leanaban dhaoin* eile." Mar so bha cridhe 
Peigi Ruaidh air a thoirt chuige, agus dh Thas i cair- 
deil, ag rkdh — ** Bha e fuathasach caoimhneil agus 
amharcach do bhean a! ghobhainn an ni a rinn i. 
Tha i 'na beannachd do 'n choimhearsnachd." 

Ach 's e '' D^'idh Beag '' a rinn e ! 

Cha robh a' choimhearsnachd anns an robh an 
gobhainn a chomhnuidh ach gu maith duaichnidh, 
ach bha a dhachaidh bhlath sheasgair air thoiseach 
air aig crioch obair latha. Bha e fh6in a nis glic 
curamach 's mar so cha robh dachaidh anns ,an 
rioghachd a bu shona na tigh a ghobhainn. 
Bhitheadh an gobhainn e fhein 's an fheasgar 'na 
shuidhe aig darna taobh an teine s! leughadh a 
leabhar, agus Sine, a bhean, aig an taobh eile a' 
fuaigheal, 's iad le cheile gu trie a' togail an cinn a 
dh' eisdeachd ri ** Da'idh Beag " 's e a' cleasachd 
feadh an taighe. B'esan ard-riaghladair an taighe, 
agus 's iomadh ni a rinn iad air a sgath ! 

Caibideil IL 

Fath mo mhulaid ri innseadh, dh' fhas *' Di'idh 
Beag'' tinn. Th6isich e ri ciil a chur ri biadh *s cha 
ghabhadh e toileachadh ; an sin dh' fh^s e gearan- 
ach crosda agus 's gann gu *n rachadh e dh' ionn- 
suidh 'athar s bha e ghnith ag iarraidh a mhkthar. 
Bhanaltraich ise e air a glun, thulg i e is choisich i 
an t-iirlar leis, sheinn i dha a h-uile cr6nan is tkladh 
a b' aithne dhi, chuir i 'na leabaidh e s thog i suas a 
rithis e ; chlaoidh i i-fein a latha s a dh' oidhche, 
gun smuain air biadh no cadal ach a mhain faoch- 
adh a bhi aig a leanabh. Ciod nach deanadh i 
airson an leanaibh ! Mu dheireadh chuir iad fios 
air an lighiche, th^inig esan, chrath e a cheann 
agus thubhairt e gu 'n robh cuisean g\6 che^rr, 
Cha n eil beachd agam c' ainm a thubhairt e ris 
an anshocair, ach s coma co dhiu. Gus a so cha 
do bhreithnich an gobhainn no a bhean gu n 
robh '' Da*idh Beag'' ann an cunnart. An latha 
sin a bhreithnich an gobhainn gu 'n robh beatha 
'* Dh^'idh Bhig " ann an cunnart bha e mar dhuine 
a chain a thtir. Thug na bha anns aJ cheardaich 
an aire dha a' cur obair as a lamhan nach robh idir 
cho snasmhor s a b' ^bhaist dha a dheanamh, 
Bha fhios aca nach e 'n deoch a bh' air, ach cha 
b' urrainn iad a' chuis a thuigsinn. An deigh 
mheadhon latha chuir an gobhainn air a ch6ta, s ag 
radh — *' Feumaidh mi dol dhachaidh," ghabh e 
mach an dorus mar fhear a bha ceart coma ciod a 

thachradh do gach crann is cliath-chliata a bha air 
iirlar na ce^rdaich. Sm^id e ri Lachunn dubh s 
thuirt e ris ** Air sg^th sean e61ais cum siiil air 
gnothaichean air mo shon-sa gus am m^ireach." 
**Ciod tha cearr air Uilleam gobhainn," dh*fhios- 
raich na fir, ach cha b' urrainn Lachunn cuisean a 
mhineachadh. B' ann air an latha 'na dh^igh so 
a thadhail am ministeir an tigh a! ghobhainn. 
Feumar aideachadh nach robh an gobhainn idir 
cho trie anns an eaglais s a dh* fhaodadh e. A dh' 
innseadh na firinn bha e air fas caoin-shuarach mu 
eaglaisean, agus air uairibh ag aUrum beachdan 
tuathal, neo-chriosdail mu chreideamh. Ged nach 
do nochd e riamh gu 'n robh e ann am fior cheann- 
airc, bha e daonnan 's a bheachd nach robh sud 
ceart s gu 'n robh so cearr anns an eaglais, agus 
nach robh anns na ministeirean — gu sonraichte 
iadsan a bhuineadh do 'n Eaglais Steidhichte, — ach 
daoine gionach, lonach, a bha cumail air ais gach 
cothrom o'n t-sluagh chumanta, agus a ghnath s 
gun tamh ri miodal *s ri moladh nan uachdaran ; 
nach robh fear s an fhichead dhiu a* creidsinn a ni 
a bha e searmonachadh, s nach robh am fear a 
b'fhearr dhiu ach ag obair air son paigheadh-latha. 
Tuigear air an aobhar sin nach robh siiil aig a' 
ghobhainn gu 'n tigeadh Maighstir Ruaraidh a 
thadhal air. 'N uair r^inig am ministeir dorus a 
chathadh dh'fheoraich e, mar a chleachd e daonnan, 
am faodadh e dol ni b' fhaide, oir bha meas aig 
air an t-sean-fhacal — * Is righ gach duine 'na thigh 

fhein/ ** Chuala mi '' ars' esan, ** bho na coimhear- 
snaich air an robh mi tadhal, gu 'n robh ar leanabh 
g\6 thinn, agus smaointich mi gu 'n gabhadh sibh 
mo leisgeul ged a thiginn a stigh 's an dol seachad." 
Rinn an gobhainn a bheatha, agus thug e kite- 
suidhe dha. Bha bean a' ghobhainn taingeil gniiis 
a' mhinisteir Thaicinn, oir bu ch6ir dhomh a radh 
gu'n robh a h-athair 'na fhoirbheach anns an eaglais 
Bhaistich, agus am measg aobhar eile a bh'aige 
an aghaidh a! ghobhainn an uair a th^inig e air 
toir Sine, bha so ann, nach robh e an dluth-cheang- 
al ri eaglais air bith. 'S trie a ghuidh a bhean 
air a* ghobhainn tuille aire a thoirt do 'n eaglais, oir 
bha d^igh mh6r aice fh^in air a bhi frithealadh tigh 
an Tighearna. Mar so bha i fuathasach toilichte am 
ministeir fhaicinn, oir bha meas mor aice air. Ann 
an iiine ghoirid bha Maighstir Ruaraidh aig taobh 
na leapa anns an robh ** D^'idh Beag " na laidhe 
s 'na chadal. Bhean e do laimh fhiabhrasaich an 
leanaibh agus a' tionndadh ris a' ghobhainn ars' 
esan — ** A charaid tha mi duilich air do shon ! Is 
athair mi fh^in agus dh' fhuiling mi call a'm theagh- 
lach." Chaidh am facal **cair' mar shaigheid gu 
cridhe a' ghobhainn, 's cha robh e idir aig fois. 
Mhothaich am ministeir dha so agus ars' esan — 
** Cha n eil mi g rkdh gu bheil thusa dol a chall 
do leanabh maoth, ach bha toil agam a leigeil 
fhaicinn duit nach eil mi gun aithne s gun tuigse 
mu na nithean sin oir th^inig mi troimh * na trom 
uisgeachan,' agus tha comh-fhaireachdainn agam 

ri V cor aig an am so." Gu samhach ghluais am 
ministeir a dh' ionnsuidh na cathair mh6ir aig 
taobh an teine, far an do shuidh e, agus shuidh an 
gobhainn agus a bhean teann air. An d^igh dha 
eisdeachd le foighidinn ris a! chunntas a thug bean 
a! ghobhainn air an d6igh anns an do bhuail an 
tinneas ** Da idh Beag " thubhairt e. **Ciod air 
bith a thachras is comhfhurtachd mhor fios a bhi 
againn gu bheil Dia ar n-Athair fiosrach air na 
bheil sinn a' fulang, agus ciod e ar miann ; agus 
gu bheil aig losa Crlosd, ar brathair, comh-fhair- 
eachdainn leinn ann ar n-anfhannachd agus ann ar 
deuchainnean." '**Tha fhios gur aithne do 'n 
Diadhachd na h-uile nithe," ars' an gobhainn ann 
an guth maoth, **tha Esan cho mor 's cho do- 
thuigsinneach." ** Tha," ars' am ministeir, *' cho 
m6r 's gur urrainn E aire a thoirt do na cuisean a 
*s lugha a bhuineas dhuinn, agus cha *n eil e cho 
do-thuigsinneach s nach urrainn cridhe athar 
fhiosrachadh agus a leanailt troimh a Mhac naomh. 
A ! mo brathair," chaidh am ministeir air aghaidh, 
**nach mor an neart agus a' chomhfhurtachd do 
dhaoine, agus gu h-araidh do luchd-oibre agus do 
pharantan — gu sonraichte n uair a tha an clann a' 
fulang — gu bheil Esan a chomharraicheas tuiteam 
a' ghlas-eoin le fuarachd a' gheamhraidh, agus a 
tha toirt an loin do fhiadh-bheathaichean na 
machrach, Ian eolach oirnne agus air ar riiintean 
diomhair, air chor 's gu bheil. mar gu 'm b' eadh, 
r6inneagan ar cinn air an aireamh ; gur aithne 

Digitized by VjOOQ IC 



'^DA'IDH BEAG." 31 

dhksan, an t-Athair uile-chumhachdach a rinn na 
neamhan agus an talamh, na nithean air a' bheil 
feum againn ; agus gu bheil Esan a' gabhail curam 
dhinn ann an d6igh a tha do-thuigsinneach, a 
chionn gu bheil a ghridh dhuinn cho m6r ; gu 
bheil e toirt fainear do gach h-aon againn fa-leth 
agus s! buntainn ruinn da r^ir so, agus sin cho 
mionaideach s ged a bu sinne na h-aon daoine a 
bha air uachdar an domhain ; agus — 

" Amhluidh mar ghabhas alhair daimh 

Is truas d'a leanbaibh maoth, 
Mar sin d'a fhior luchd-eagail f6in 

Dia gabhaidh truas gu caomh. 
Oir 's aithne dhksan agus 's Idir, 

Ar cruth 's ar dealbh gu ceart ; 
Gur duslach taltnhainn sinn air fad 

Is cuimhne leis gu beachd." 

Chrom an gobhainn a cheann agus bha e na 
thosd, agus dh' ^isd a bhean le l^n aire — a h-anam 
a deothal a stigh gach facail. ** Cha 'n 'eil e 
farasda, a mhinisteir," ars' an gobhainn do dhaoine 
bochda a tha air an sarachadh, sin a chreidsinn." 
**Cha n eil, no do dhuine be6," fhreagair am 
ministeir. **Tha e duilich dhomh fhein a chreidsinn 
gu bheil e fior, ged a tha f hios agam gu V i 'n fhirinn 
a th' ann ; agus/' ars' esan, ann an guth caoin, 
caoimhneil, **theagamh nach robh fios riamh againn 
air, a chum a chreidsinn mur do theagaisg Dia 
dhuinn e troimh bheatha a Mhic fein, a thainig 
chum Esan a thaisbeanadh dhuinn. Ach mar a chi 

mi Esan a' gabhail a' chloinn bhig 'na ghairdeanan 
gridhach, 'nuair a chumadh iadsan, nach do thuig 
a ghridh-san, air ais iad, s a chi sinn anns na 
nithe sin mar a thig fior ghradh a nuas a shasuch- 
adh feum nan creutairean a's laige s a's bige, is ann 
a sud a tha mi tuigsinn ciod as ciall do mh6rachd 
Dh^ — ** d' an ainm an Gradh ! " Tharruing am 
ministeir *anail car tiota 'san sin chaidh e air 
aghaidh. **A chionn *s gu bheil mi faicinn gu 
bheil an gradh so os cionn gridh dhaoine naomha; 
tha e air a thaisbeanadh dhomh anns a' chaoimhneas 
grkdhach sin d' ar taobh-ne, mor ghradh an D6 sin 
nach fhaca 's nach fhaic suil, ach is \6ir do shuil an 
Spioraid a mhain, direach mar thuirt losa — * Esan 
a chunnaic mise chunnaic e an t-Athair! ' *' Tha mi 
creidsinn na bheil sibh ag radh," arsa bean a' gobh- 
ainn gu seimh ciiiin. ** Cha bu mhiann leamsa mo 
leanabh a chumail uaith-san ; ach O, a mhinisteir, 
tha d6chas agam gur ann a thogas e suas e, agus 
gu *n dean e ruinne mar a rinn e riusan a bha ann 
an amhghar n uair a bha e air thalamh !" **Tha 
mi n dochas/' ars' am ministeir, **gu'n caomhain 
Dia do leanabh dhuit, ach feumaidh sibh iirnuigh 
dhiirachdach a dheanamh air a shon, a' guidhe air 
Dia a chaomhnadh, ach feumaidh sibh ar n-earbsa 
chur ann an Dia agus ar leanabh a chur na lamhan 
gun fhiamh gun eagal agus a bhi striochte da thoil- 
san anns gach ni." ** Tha sin cruaidh," thuirt an 
gobhainn. **Cruaidh/' ars' am ministeir gu caoimh- 
neil. ** An e gu *n taghadh tusa atharrach, ged a 

bhiodh sin 'nad chomas, seach a bhi striochte do 
thoil Dhd ? An cuireadh tu barrachd earbsa ad 
chridhe fein na a cridhe Dh^, no am bu mhaith leat 
na tha 'n dkn do d* leanabh a bhi an crochadh ri 
duine s an t-saoghal air thoiseach ort fhein?'* 
**Cha bu mhaith, cha bu mhaith oir s aithne dhomh 
mar ghradhaich mi e/' ** Ach tha grkdh aig Dia 
dha fada os cionn do ghraidh-sa, oir is leis e, oir s 
e rinn e, agus sin dha fhein." ** Gabhaibh mo 
leisgeul, a mhinisteir," arsa bean a! ghobhainn, '*ach 
cha *n urrainn dhomh an smaoin fhulang gu m feum 
mi dealachadh ri m' leanabh." ** Gu'n caomhnadh 
Dia dhuibh e, a ch^irdean ! " f hreagair am ministeir, 
** ma tha sin chum ar maith-sa agus maith an 
leanaibh. Ach," ars* esan, **tha nithean as cruaidhe 
na 'm bas ann." Chuir na briathran so, ged a 
chaidh an labhairt gu h-iosal, gach h-aon 'na thosd, 
Bha am ministeir 's a shiiilean ri lar mar gu 'm biodh 
e ag urnuigh. ** Tha'm bas cruaidh gu leoir," ars' 
an gobhainn. ** Tha, ach cruaidh gu h-kraidh mar 
shamhladh air ni-eiginn as miosa," fhreagair am 
ministeir. ** Gabhadh mo leisgeul air son na ceis- 
dean so 'fheoraich : — D6 na'n cinneadh ar leanabh 
a suas 'na namhaid dhuibh? De mur locadh e ar 
gaol ? D6 mur cuireadh e earbsa annaibh ? D€ 
mur b' fhiach leis bruidhinn ribh ? D6 na 'n tugadh 
e eas-urram dhuibh ? Nach tugadh so a nuas ar 
fait Hath le bron do 'n uaigh ? 

**0! a mhinisteir/' arsa bean a' ghobhainn, *'bu 
mhiosa sin da-rireadh na 'm bas ! " *' Ach gabhadh 

mo leisgeul, a mhiiiisteir," ars' an gobhainn, *'ma 
their mi nach cuala mi riamh iomradh air leanabh 
aig an robh parantan matha a' deanamh mar thubh- 
airt sibh. Cha 'n urrainn dhomh a chreidsinn gu 
'm biodh e comasach do ** Dha'idh Beag'' againne, 
bochd ged dh' fhaodadh air n-oilean a bhi, e {6m 
a ghluasad mar sin. Bhitheadh e cho mhi-nadurra." 
** Aig Dia tha fios," fhreagair am ministeir. ** Tha 
iomadh ni mi-nadurra anns an t-saoghal. Eisdibh 
rium gu caoimhneil, s gu dearbh tha mi fada n ar 
comain a chionn gu n do cheadaich sibh do choig- 
reach labhairt ribh cho dina, s gu 'n d'^isd sibh 
cho foighidneach." ** O ! rachaibh air ar n-aghaidh, 
a mhinisteir," arsa bean a ghobhainn, **tha e toirt 
faochaidh dhomh a bhi g ar n-^isdeachd." '* Na 
sguiribh fhathasd," ars' an gobhainn. '* Seadh ma 
ta," ars' am ministeir, *' cha n 'eil iarraidh air bith 
agam a bhi g ar cronachadh aig am mar so. 'S ann 
a bu mhiann leam gul leibh 'n ait n-amhghar, seach 
feuchainn ri ar cridheachann no ar beatha a ranns- 
achadh air son cionta. Ach tha mi faireachdainn 
aig am br6nach mar so — am soluimte dhuibh le 
cheile — gu bheil guth an Athar a labhairt ribh anns 
an t-slait smachdachaidh, agus bu choir disdeachd 
ris ; agus gu bheil Esan gar ceannsachadh 'na am 
fh^in, agus bu choir dhuibh urram agus umhlachd 
a thoirt dha a chum 's gu 'm bi sibh beo, agus a 
chum gu m faigh sibh barrachd neirt agus comh- 
fhurtachd aig a' chrich, guidheam oirbh, 'nuair a ni 
mise ar fagail, rannsaicheadh sibh f(6in ach an robh 

sibhse 'g ait giiilan fein a thaobh ar n-Athar 
Neamhaidh, anns a' cheart d6igh a dh' aidich sibh 
na *m buineadh ar mac ribhse, na 'n do chinn e 
suas, gu 'm W fheirr gu m6r e bhi marbh. Air an 
aobhar sin fe6raichibh dhibh fein co dhiu a thug 
sibhse gr^dh do Diaar n-Athair an eiriga' ghraidh 
sin a thug Esan dhuibh-se. An robh ciirdealachd 
eadar sibh agus Dia, no an e naimhdeas a bh'ann? 
Earbsa no mi-earbsa? Umhlachd no eas-umh- 
lachd ? Co-chomunn ann an iirnuigh dhiirachdaich, 
Ian dochais agus creideimh, no an robh sibh 'n ar 
tosd ? Cha *n 'eil mi ag iarraidh oirbh na ceisdean 
sin a fhreagairt dhomh-sa ; ach tha toil agam 
sibhse agus mise mar pharantan gridhach ar 
cloinne, a dh' fhe6raich an do bhuin sinn ri ar 
n-Athair gradhach mar a bu mhath leinn ar clann 
a bhuntainn ruinne ? " Sguir am ministeir car tiota; 
chrath bean a' ghobhainn a ceann gu h-athaiseach, 
agus gheur-bheachdaich an gobhainn air cridhe na 
griosaich. "A chairdean, pheacaich sinn uile, agus 
is e so ar peacadh os cionn gach peacadh, nacA do 
gabk sinn aithne air ar n-Athair, s nach doghradh- 
aich sinn e, ach gu 'n do dhi-chuimhnich sinn e ; 
gu'n robh sinn coimheach ris, »g^th againn roimhe; 
seadh, gu 'n robh sinn 'n ar cloinn f huair, ghealtaich, 
cheannaircich." Tharruing am ministeir 'anail car 
tiota 's an sin chaidh e air aghaidh mar a bh' aige 
ann an guth ciiiin, caoimhneil — ** Ach ciod air bith a 
tha sinn a' deanamh, no a rinn sinn, bitheadh dochas 
againn ann an Dia ; air ne6 sgriosar sinn ! Tha 

gach peacach air a dhiteadh, ach cha 'n 'eil neach air 
a dhiteadh gu bhi na pheacach. 'S e Dia ar n- Athair 
fhathasd ; agus ceart 's mar a bheathaich 's a 
dh'altruim sibhse ar balachan, 'ga ghradhachadh 
'n uair nach b' aithne dha sin, *s 'ga ghiulan a 
ghnkth air ar cridheachan — gaol tha mi cinnteach 
nach fuaraich ach anns an uaigh — mar so ghradh- 
aich Dia sinne, a chlann. Fosglaibh ar cridheachan 
d'a ghr^dh-san, mar a dh' fhosgladh sibh ar siiilean 
do 'n t-solus sin a tha soillseachadh a ghnath. 
Creidibh ann mar an Fhirinn, mar bu mhiann 
leibh ar balachan a chridhe fhosgladh d' ar gradh, 
agus creidsinn ann, 'nuair a dhuisgeas e as a 
chadal. Tha ar gradh do 'n bhalachan domhain 
agus fior, CO dhiu a tha esan an comas a thuig- 
sinn no nach 'eil. Ach ciod e so lamh ri gradh 
Dh6 ! * An so a ta gr^dh, cha 'n e gu 'n do 
ghradhaich sinne Dia, ach gu 'n do ghradhaich esan 
sinne, agus gu 'n do chuir e a Mhac fein gu bhi na 
iobairt r^itich air son ar peacanna' (I. Eoin iv. lo). 
Na gabhamaid fois ma ta, a' chairdean, gus am 
fairich sinn so, agus gu 'n abair sinn le flrinn — 
* Thuig sinn agus chreid sinn an gradh a th' aig 
Dia dhuinn/ " 

** A mhinisteir," ars' an gobhainn, **labhair sibh 
rium mar nach do labhair duine riamh roimhe so, 
agus creididh sibh nach ann ri brosgal a tha mi. 
Gu cinnteach tha brigh ann am ghradh do m' bhal- 
achan nach do thuig mi riamh. Tha toiseach aige 
air soillseachadh orm." ** Buidheachas do Dhia 

ma tha ! Feumaidh tu mo chreidsinn 'n uair a 
their mi nach 'eil mi labhairt riut mar so a chionn 's 
gur e sin mo dhreuchd, tha mi bruidhinn riut mar 
dhuine, mar athair agus mar bhrathair, deigheil 
air gu 'm biodh comh-roinn agad anns a' mhaitheas 
sin a thug Dia dh6mhsa agus a tha e tairgsinn 
dhuitse. Tha mi *g radh a rithis agus a rithis 
na 'n robh againn ann an Dia an t-earbsa, an 
gradh, 's an co-chomunn gaoil a bu mhath leinn 
a bhi eadar ar cloinn agus sinne gu 'm fairicheadh 
sinn fior ath-nuadhachadh. Oir ciod a bh'ann 
am beatha losa Criosd ach beatha Ian earbsa, 
umhlachd agus graidh mar Mhac Dh6. O ! nach 
leanamaid a cheuman 's nach fasamaid suas na 
choltas. Tha an t-aineolas so mu Dhia ni's miosa 
na 'm bis. Oir ma's beatha edlas, gu cinnteach 
is bas aineolas spioradail. A chiirdean," ars' am 
ministeir 's f^ath ghair' air, ** 's ann a thug mi sear- 
moin dhuibh, ach cha robh atharrach agam air. 
A ghnathachadh cainnt choitchionn, 's e nio 
bheachd gu'n do bhuin sinn ri Dia ann an d6igh a 
tha narach agus maslach do dhaoine aig a bheil 
tuigse, coguis agus inntinn. Cha 'n 'eil mi idir 
ag radh na tha mi faireachdainn a thaobh na cuise 
so. Tha niire mo chridhe orm mu'n d6igh anns 
an do ghnithaich clann nan daoin' an Athair neamh- 
aidh. Mur a bhiodh na rinn an t-oighre Mac Dhd, 
air ar son bhitheamaid air ar sgrios, agus bu 
gheal a thoill sinn e." **A mhinisteir/* ars' an 
gobhainn ann an guth critheanach, **taing mo 

chridhe dhuibh. Tha mi ag aideachadh gu' n 
robh mi caoin-shuarach mu dhol do'n eaglais, 

ach " ** Bruidhnidh sinn mu sin a rithis, ma 

chQadaicheas sibh dhomh tilleadh am maireach. 
Agus *na dheigh sin uile/' ars' am ministeir, s e g 
amharc air an leanabh, ** cha d' fhag Dia 'na 
throcair e fein riamh gun fhianuis. Amhaircibh 
air ar leanabh, agus eisdibh ri 'r cridhe f6in, agus 
cuimhnichibh na thubhairt mi ribh, agus theagamh 
gu'n tuig . sibh nach urrainn sibh teicheadh o 
Fhocal Dhe ged dh' fheuchadh sibh ris. Tha 
guth athar s! labhairt ribh troimh ar leanabh. 
*N uair a thug Dia 'na ghr^dh dhuibh an leanabh 
sin, chuir e teachdaire deas-chainnteach, naomh a 
dh' ionnsuidh an taighe a shearmonachadh ciod e 
ar n-Athair, agus ciod a bu choir dhuinne mar 
chloinn iocadh dha. Eisdibh ris an t-searmoin 
sin, agus ullaichidh e sibh gu grad a dh' ^isd- 
eachd searmoinean eile." Dh* eirich am ministeir 
a dh' fhalbh. Ach mu 'n d^ fhalbh e dh' iarr 
e cead facal iirnuigh chur suas, ni a chaidh a 
cheadachadh dha gu suilbhir. An geall air creid- 
eamh na caraid ann an iirnuigh a neartachadh thuirt 
e mu 'n do thoisich e air an urnuigh. ** Mur urrainn 
do Dhia urnuigh disdeachd agus a freagairt cha 'n 
'eil e cird os cionn nan uile ; mur h-disd e cha 'n e 
ar n-Athair e. Ach beannaichte gu'n robh ainm, 
chuir a Mhac fhein, a bha eolach air Athair — a 
chleachd urnuigh s a fhuair eisdeachd dhi — 'nar 
comas mar ph^rantan, eolach air ar gradh dar 

cloinn, firinn agus prisealachd an fhocail a thuig- 
sinn a tha g r^dh — * larraibh agus bheirear 
dhuibh : siribh, agus gheibh sibh ; buailibh an 
dorus agus fosglar dhuibh : oir gach uile neach a 
dh'iarras, glacaidh e : agus ge be a shireas 
gheibh e : agus do n ti a bhuaileas an dorus, 
fosglar. Oir c6 an duine agaibh-sa ma *s e 
s gu *n iarr a mhac aran a bheir cloch dha ? Agus 
ma s iasg a dh'iarras e an tabhair e nathair dha ? 
Air an aobhar sin ma's aithne dhuibh-sa a ta olc 
tiodhlacan maithe a thabhairt do bhur cloinn, nach 
m6 na sin a bheir bhur n-Athair a ta air neamh 
nithe maithe dhoibhsan a dh' iarras air iad ! '' An 
sin dhiiin am ministeir a shuilean, agus a' leigeil a 
chudtrom air ceann a bhata, chuir e suas iirnuigh 
dhurachdach airson an leanaibh. Aig crioch na 
h-urnuigh chaidh e gu taobh na leapa, dh' amhairc 
e air an leanabh a hha 'na shuain, bhean e do 'n 
laimh bhig, ghil agus ars' esan — '*Gu m beannaich- 
eadh Dia thu, a leanaibh. Mo ghuidhe s mo 
dhiirachd gun diiisg thu slan." ** Sin an cadal as 
fearr a fhuair e o*n a bhuail a thinneas e," arsa 
bean a ghobhainn. Theagamh gu bheil a chuid 
a's miosa seachad." Cha d' fheith am ministeir 
ris a ch6rr, dh' fhag e beannachd aca agus 
gheall e tilleadh an ath latha. Bha an gobhainn 
's a bhean samhach car tacan an deigh do'n 
mhinisteir falbh. Mu dheireadh thuirt an gobh- 
ainn, ** Tha mi toilichte gu 'n tainig a leithid 
de dhuine a dh' ionnsuidh an taighe. Sud agad 

searmoin a thuigeas duine 's a leanas ris : 's e 
Da'idh Beag a rinn e." **Tha sin fior," fhreagair 
a bhean, '' buidheachas do Dhia air a shon ! " 
An deigh dhi amharc air an leanabh a bha na 
shuain, ars' ise, *' Nach b6idheach e? Cha 'n 
ioghnadh a leithid a thoirt math chun an taighe." 
An oidhche sin bha smaointean ann an cridhe a' 
ghobhainn a bha cho teth ris na h-^ibhleagan 
dearg a gheibhear air teallaich na ceardaich ! 
Mur 'eil mi air mo mhealladh th6isich e ri thuig- 
sinn gur e teachdaire bho Dhia bh' ann an 
- Da 'idh Beag." 



Caibideil III. 

'S E madainn bhoidheach earraich a bh' ann ; an 
speur gorm gun neul, na bl^than uile fas, s na 
h-e6in a' seinn air bharraibh nan geug ; ach cha 
d' fhag Uilleam Gobhainn a thigh fein air a' mhad- 
ainn ud, agus bha an dorus diiinte. 

Bha Peigi Ruadh a' gluasad mu na dorsan gu 
ciiiin, faicilleach, s 'nuair chual i a balachan fein, 
Calum, a' feadraich cul an taighe, ghlaodh i ris, ** D6 
th' air d' aire le d' cheol is aighear, nach eil fhios 
agad gu bheil * Dci'idh Beag ' marbh ? Bu choir 
tuille tuigse bhi agad ! " Bha braoisg air dorus taighe 
Alasdair Saighdeir agus chual e na chaidh a radh. 

Chuir e 'cheann a mach agus sm^id e ri Peigi 
tighinn a bhruidhinn ris. ** An cual thu ciamar tha 
lad an ceann an taighe ? " dh* f he6raich e ann an 
guth iosal. **Cha chuala," arsa Peigi s! crathadh 
a cinn. ** Shuidh mi le bean a' ghobhainn leth na 
h-oidhche, s dh* fhag mi *D^'idh Beag' na chadal, 
s beag duil a bh' agam gu n tigeadh e gus a so. 
Bho n a thachair e tha n dorus diiinte s cha 
deachaidh duine beo mach no stigh. Tha mo cridhe 
goirt air an son. Cha toigh leam dragh a chur 
orra. oir tha fhios agam gu m bi iad fo bhr6n s fo 
mhulad mu 'n bhalachan bh6idheach." *'Gun 
teagamh, gun teagamh," fhreagair an Saighdear 
's e me6mhrachadh ; '* cha do shaoil mi gu m 
fairichinn fhein mar so. Cha n eil mi ga thuig- 
sinn. So agad fear a chunna daoine 'gam marbh- 
adh air gach laimh. Mharbh aon urchair cho 
math ri fichead." **Am bheil sin comasach ? '* 
** Comasach ? " ars' an Saighdear, ** tha e cinnteach: 
aig Blar na h-Eiphit far an deachaidh mo le6n, bha 
mi gu ruig na h-aobrainn ann am fuil 's an eabar — 
a' saltairt air cuirp choimheach is chairdean, agus an 
creid thu e, cha do shil mo dheoir ; ach bha rud- 
eigin mu 'n Chaiptein — s e 'm balachan tha mi a' 
ciallachadh " — agus thug an seann Saighdear tar- 
ruing air adharc-shnaoisein, s chuir e deannag 'na 
shroin. ** Agus s e duine gaisgeil tha na athair ! 
Cha do shaoil leam riamh gu n deanainn cairdeas ri 
fear aig nach robh taobh bl^th ri Arm an Righ agus 
Eaglais na Rioghachd — ach ged nach eil teosainn 

aig a! ghobhainn dhiu sin s e l^n duine th' ann — a 
h-uile h-6irleach dheth, their mi sin mu Uilleam 
Gobhainn! Am faca tu a bhean?" ** Cha n fhaca; 
an truaghan ! Bha e mu she uairean s s! mhaduinn 
'n uair ruith i stigh an taobh a bha mise, dhuisg i 
mi 's thuirt i gu ciiiin, ciallach, * Dh' fhalbh e * — 
s mu n robh uine agam air bruidhinn bha i mach 
an dorus, s a stigh d' a tigh fein, 's chrann i n 
dorus, s tha i cho uasal na d6igh nach toigh learn 
dragh a chur oirre, tha mo cridhe goirt air a son/* 
Bha iad le cheile 'nan tosd, mar gu 'm biodh iad 
ag 6isdeachd ri fuaim a thighinn a tigh a' ghobhainn, 
ach bha n tigh sin cho tosdach ris an uaigh. 

B' e Da'idh Mor s a bhean a cheud fheadhainn 
a chaidh a stigh do thigh a' ghobhainn. Fhuair iad 
Sine ri obair-taighe, s an gobhainn na shuidhe a 
sior-amharc s a ghriosaich — 's aodach-Sabaid air. 
Bha ciiirteinean na leapa an togail, s brat geal 
air an leabaidh 'bha ciiirneachadh ni priseil air an 
robh iad g\6 eolach. 

Chaidh Sine 'nan coinneamh, rug i air laimh 
orra le cheile, gun deur air a suil, 's thuirt i riu gu 
ciuin, **Thigibh a nios." Chuir i a h-athair 'na 
shuidhe lamh ris a' ghobhainn, 's thug i 'mcithair 
leatha do 'n t-se6mar, 's dhuin i an dorus. Ciod an 
conaltradh bha eadar riu, cha 'n aithne dhomh. 

Dh' 6irich an gobhainn an coinneamh Dhci'idh 
Mhoir, athair-ceile, 's mhol e 'n latha earraich dha. 
Dh' fh^isg athair-c6ile lamh a' ghobhainn, 's chaidh 
e gu taobh na leapa. Lean Uilleam Gobhainn 

e, s thog e gu s^imh an t-anart a bh' air aodainn 
an leinibh, s dh' amhairc iad air a ghniiis bhoidh- 
ich, gu tosdach. Bha an t-aodann gun athar- 
rachadh — cho s^imh s ged nach robh ** D^'idh 
Beag " ach 'na chadal. Bha na camagan buidhe- 
bh^n ann an ordugh mu 'bhathais mhln bh6idhich. 
Chuirnich an gobhainn an t-aodann, s thill iad le 
cheile gu taobh an teine. **Cha do chaill mi 
leanabh," arsa Dci'idh M6r, ** on a chaochail 
D^'idh Beag agam f6in, agus bha * Da'idh Beag ' 
agadsa ann am shiiilean mar mo leanabh f(6in," 
agus ghuil an seann duine gu deurach, goirt. Cha 
do charaich an gobhainn, ged chualas osna throm 
a chridhe, thoisich e air an teine bhrosnachadh, 
ach cha t^inig facal d bheul. An uine ghoirid 
dh' fhosgail dorus an t-seomair agus thainig Sine 
agus a mathair a nios, s iad le cheile ciiiin, sdmh- 
ach. Chaidh iad gu taobh na leapa agus rinn iad 
mar a rinn an gobhainn agus Da'idh M6r. Shuidh 
an t-seana bhean taobh a fear-p6sda agus chuir 
Sine Biobull m6r air a' bh6rd mu choinneamh 
a h-athar, agus an sin shuidh e aig taobh a' 
ghobhainn. Chuir Dd'idh Mor air a speuclairean, 
dh' fhosgail e am Biobull agus ars' esan, ** Leugh- 
amaid Facal an Tighearna." Bha an tigh s^mhach. 
Cha robh an obair-latha cur iomagain orra. Bha 
an cridheachan cho \kn nach b' urrainn dhoibh 
labhairt ach bha iad deas gu 6isdeachd. Thagh 
an seann duine na h-earrannan a leanas II. Sam. 
xii. 15-23, Mat. ix. 18-26, agus Eoin xi. 1-44. 

'N uair dhuin e am Biobull thuirt esan ann an 
guth critheanach, ach stolda — ** B'e toil Dh6, a tha 
deanamh nan uile nithe a reir a thoil fein, ^mhghar 
trom a leagail oirnn aig am ^m so. * Thug an 
Tighearna uaith agus thug an Tighearna leis ! * 
Gu 'n tugadh esan dhuinn gras a r^dh aig gach 
^m : * Beannaichte gu robh ainm an Tighearna.' 
Oir co-dhiu tha E toirt uaith no toirt air falbh, is 
ionann E daonnan an gras agus ann an tr6cair. 
Ma tha E toirt air falbh, *s ann a chur ni s fe^rr an 
^ite an ni sin a thug E uainn. Tha e g ar smachd- 
achadh * chum ar leas, ionnas gu m bitheamaid nar 
luchd-comhpairt d* a naomhachd.' Cha n eil ar 
leanabh beag marbh, ach 'na chadal." Sguir e 
tacan a tharruing analach s an sin chaidh e air 
aghaidh, *'Tha a chorp 'na chadal ann an losa gu 
madainn Latha 'Bhreitheanais. Tha esan le Criosd. 
Tha e beo ann an uchd 'Athar. Tha e doirbh 
dhuinn a thuigsinn, is cruaidh dhuinn ri chreidsinn, 
ach buidheachas do Dhia tha e fior, gu bheil losa 
Criosd a tha g ar faicinn-ne, g a fhaicinn-sa — g ar 
faicinn le cheile aig a' cheart am so. Tha sinn aig 
an am so fhein ann an lathair Dhe. Nach priseil 
s nach comhfhurtachail an teagasg sin — tha D^'idh 
Beag ann an uchd losa Criosd ! Cha till an lean- 
abh boidheach d' ar n-ionnsuidh-ne ach theid sinne 
g a ionnsuidh-san, agus cuid againn, tha mi 'n 
dochas gu goirid. Deanamaid iirnuigh." Chaidh 
iad uile air an gliiinean, agus dh' eirich iirnuigh 
dhiirachdach o chridhe bruite ph^rantan ann an 

fior amhghar, a dh* ionnsaidh an Athar Neamhaidh 
— ** air an ainmichear an teagklack uile air neamh 
agus air talamh." 

Chuir e ioghnadh nach bu bheag, agus thug e 
mor thoilinntinn do n t-seann duine an gobhainn 
a' cur ** Amen " r' a iirnuigh — iirnuigh anns an robh 
aideachadh peacaidh, taingealachd airson trocairean 
— 'nam measg an tiodhlac a chaidh a bhuileachadh 
orra anns an leanabh a chaidh a nis a ghairm air 
falbh — taingealachd airson iomadh beannachd ; 
agus ag iarraidh gr^is chum an cuideachadh ann 
am am feuma. 

An d^igh mheadhon latha c6 'thaghail ach 
Maighstir Ruairidh agus nochd e mor-chaoimhneas 
agus fior thruacantas. Bha co-fhaireachdainn 'na 
ghnuis 'nuair bha e na thosd. ** Tha mi toilichte 
ar faicinn," arsa Da'idh Mor 'nuair a bha am 
ministeir 'na shuidhe tacan. '*Ged nach buin 
mise do 'n eaglais agaibh-sa, buinidh sinn le cheile 
air a shon sin do'n aon Eaglais/' ** Is againn tha 
aon Athair, aon Bhrathair, aon Spiorad, aon 
bheatha, aon ghr^dh, aon d6chas ! " fhreagair am 
ministeir. ** Ceart gu leoir, a mhinisteir, is suarach 
ar n-eadar-dhealachaidhean seach na nithean mu 'm 
bheil sinn a' co-ch6rdadh." Tha ar n-eadar- 
dhealachaidhean beaga ag eirigh bho ar n-aonachd 
mu chiiisean cudthromach. Ma tha caochladh 
bharailean ag eirigh, agus sin gu coguiseach, tha 
mi 'n dochas gur ann a chionn 's gu bheil eadar- 
dhealachadh eadar sinn anns an d6igh anns am 

feuchadhmaid ri toil ar n-Athar agus ar Brathair. 
Tha ar cridheachan a* teudadh mu ar n-iarrtus gu 
an toil-san a dheanamh. * Oir cha n eil a h-aon 
againn be6 dha fein, agus cha 'n eil a h-aon againn 
a basachadh dha fein ' " (Rom. xiv. 7). ** Seadh, 
seadh, a mhinisteir, s ann mar sin a tha, 'sann mar 
sin a tha ! mar a tha 'n sean-fhacal ag rcidh — 
* bheil anns na daoine *s treise ach daoine *nan 
treise.'" Feumaidh sinn uallaichean a cheile 
'ghiiilan agus s e aineolas, no dian eud ann am 
mi-chreideamh an eallach as truime a's urrainn 
duine a ghiiilan air son a choimhearsnaich. 
Buidheachas do Dhia tha Iciithean a's soilleire s a s 
fearr s! tighinn ! Tha sinn a' faicinn san am so gu 
dorcha tre ghloine ; ach an sin chi sinn aghaidh ri 
h-aghaidh : san am so is aithne dhuinn ann an 
cuid ; ach an sin aithnichidh sinn eadhon mar a ta 
aithne oirnn. Feumaidh sinn a bhi dileas do n 
t-solus a fhuair sinn agus seirbheis a dheanamh do 
Dhia, s cha n ann do dhaoine." ** Tha caochladh 
bh each dan ri fhaotainn am measg nam be6," ars* 
am ministeir, **ach cha 'n eil am measg nam marbh. 
Cha chord sinn gu h-iomlan gus an ruig sinn .e61as 
*s an gradhaich sinn mar na naoimh gun mhearachd 
agus gun lochd." **Tha cuimhn' agam," *arsa 
Da'idh Mor, san conaltradh a' c6rdadh ris, **air 
da choimhearsnach a bh' againn, s bithidh cuimhn 
agaibhs' orra cuideachd, a bhean, b e sin Iain Ban 
aofus Lachunn Donn. Bhuineadh an darna fear 
do n Eaglais Shaoir agus am fear eile do 'n Eaglais 

St^idhichte. Bha iad a chomhnaidh san aon bhothan 
— fear anns gach ceann, agus be n cumhnant gu 'n 
cumadh an darna fear taobh beoil an taighe tubhta 
agus am fear eile an tapbh ciiil. Ach thoisich iad air 
deasbaireachd mu chiiisean eaglais agus s e bh' ann 
gu n do chuir iad a mach air a cheile gu searbh, 
salach gus mu dheireadh nach bruidhneadh iad ri 
cheile. Latha bha sud an deigh so thuit dhaibh a 
bhi tubhadh — gach fear air a thaobh fhein. Mu 
dheireadh rainig iad le cheile an cabar-droma s 
choinnich iad aghaidh ri aghaidh. Ciod a b' urrainn 
iad a dheanamh ? Cha b' urrainn iad teicheadh. 
Mu dheireadh thug Iain Ban dheth a bhoineid, 
agus a' tachas a chinn ars' esan. ** A Lachainn 
bha mise agus thusa gle amaideach connsachadh 
mar a rinn sinn mu ciod e toil Dhe a thaobh ar 
n-eaglaisean gus an do dhi-chumhnich sinn ciod e 
'thoil do ar taobh-ne ; agus ghleachd sinn cho 
cruaidh mu 'n ni sinn ris an abair sin an fhlrinnn, 
gu 'm b *e bu deireadh dha gu *n robh an darna 
brathair a' cogadh an aghaidh a bhrathar eile. 
Ciod air bith tha cccirr cha n urrainn so a bhi 
ceart — feumaidh sinn a cheile ghradhachadh. Nis, 
s e mo bheachd-sa gu bheil e mu na h-eaglaisean 
car mar tha e mu 'n tigh so ; tha thusa g 
oibreachadh air an darna taobh agus mise air an 
taobh eile ach ma ni sinn le cheile ar n-obair gu 
cothromach, ceart, colnnichidh sinn, aig druim an 
taighe mu dheireadh. Fair dhomh do lamh ! '* 
Agus chrath iad lamhan a cheile gu cridheil, agus 

bha iad 'nan deagh-chairdean 'na dh^igh so." 
** M6ran taing dhuibh a dhuine air son ar sgeul- 
achd," ars' am ministeir. An sin thug e suil an 
taobh a bha'n leabaidh, ague ars' esan, **0 na 'n 
robh sinn iriosal, earbsach agus gradhach mar 
chloinn bhig, nach rachamaid, mar an leanabh so, a 
stigh do rioghachd neamh, 's nach biodh eolas 
againn orra agus gradh againn dhaibh-san uile a 
tha air thoiseach oirnn, no air an rathad ga 
ionnsaidh." ''Tha mi toilichte gu'n do thachair 
mi oirbh, a mhinisteir," arsa Da'idh Mor. ** Tha 
e deanamh math do m' chridhe tachairt air brathair 
a bha gus a so na choigreach. Mur a bhi beis 
* Dh^'idh Bhig ' theagamh nach do choinnich sinn 
riamh. Nach ne6nach sin ? Cha 'n e slighe 
Dh6 ar slighe-ne ! " ** Bheir Esan beatha k 
bas," ars' am ministeir, **agus ann an iomadh 
doigh ordaichidh Esan cliu a beul naoidhean agus 
chiochran — be6 no marbh." Nach robh ** Da'idh 
Beag" 'na fhear-teagaisg do 'n fhoirfeach Bhais- 
teachagus do mhinisteir na h-Eaglais St^idhichte? 
** Agus a nis," ars' am ministeir, *' le 'r cead, a chair- 
dean, leughaidh mi Salm ghoirid agus cuiridh mi 
suas facal iirnuigh mu 'm falbh mi." Thug iad buidh- 
eachas dha agus leugh e an treas Salm thar an 
fhichead. A'diinadh a' Bhiobuill, ars' esan. **B 'e 
toil an deagh Bhuachaille ar n-uan beag lurach a 
thoirt leis d'a chro — 's cha 'n fhag e choidhche e." 
** Gu 'n deonaich an Tighearna gu 'n t^laidh an 
t-uan beag na caoraich gu a leanailt," arsa Da'idh 

Mor. 'Nuair a bha n iirnuigh crlochnaichte, 
thuirt Sine, a bha 'na tosd gus a so — ** O, a 
mhinisteir, cha chuala Dia ar n-urnuigh airson mo 
leenibh ! " ** Na labhair mar sin a Shine, a chiall," 
thuirt Dci'idh Mor gu caoimhneil ach gu diong- 
alta. ** Cha 'n eil atharrach agam air, athair, 
feumaidh mi na smaointean a tha lasadh ann 
am chridhe a leigeil a mach. Feumaidh am 
ministeir mo leisgeul a ghabhail," fhreagair bean 
a' ghobhainn. ** Gun teagamh, a bhean ch6ir," 
fhreagair am ministeir, *' agus bhitheadh e 'na 
aobhar taingealachd dh6mhsa na m b' urrainn 
domh, o'n teagasg a fhuair mi ann am facal Dh6, 
agus bho na dh'ionnsaich mi ann an tigh a' bhrom, ar 
Guideachadh ann ar imcheist, no cuideachadh leibh 
a bhi iimhal fo shlat smachdachaidh an Tighearna, 
cha 'n ann a chionn gu m feum sibh a bhi umhal 
ach gu 'm bu choir dhuibh a bhi mar sin ; cha n 
ann a chionn gu bheil Dia cumhachdach agus air 
an aobhar sin gu'n dean e mar a thogras e, ach a 
chionn gu bheil e Ian graidh agus gur e thoil an ni 
a tha ceart daonnan a dheanamh." '* Ach O! 
cha d*6isd e ri ar n-urnugh ; sin na's aithne 
dh6mhsa. Theagamh gu n robh sinn cearr ann 
an ni iarraidh a bha n aghaidh a thoil." *' Cha 
robh an fhreagairt a reir an doigh ris an robh suil 
agaibh-se, a bhean choir ; ach tha gach urnuigh 
dhurachach a' faighinn eisdeachd agus freagairt 
o n Ti sin d a n leir nan uile nithe. Ach tha e 
tuillidh s math, tuillidh s glic agus tuillidh *s 

gradhach a thoirt dhuinn gach ni a dh'iarramaid ; 
na n tugadh bhitheadh e gu trie an-iochdmhor, 
agus is e sin ni nach urrainn e a bhi ! Cha 
tugadh tusa nathair do d' leanabh ged a robh esan 
an geall oirre, am beachd gu m be iasg a bh' innte ; 
's cha tugadh tu clach an aite arain ! " Tharruing 
am ministeir 'anail car tiota. '' 'Nuair a dh* innis 
Nathan, faidh an Tighearna, do Righ Daibhidh 
gu m faigheadh a leanabh bas," arsa Da'idh Mor, 
** cha do bhac sin Daibhidh a dhol a dh* iirnuigh air 
son a leinibh, agus cha n eil teagamh agam nach 
robh Athair air neamh toilichte a leithid de 
dhanachd s de chreideamh Thaicinn." ** Gle 
cheart/' ars' am ministeir, **oir tha mi cinnteach 
nach urrainn sinn tuillidh 's a choir de dh6chas a 
chur ann, no run ar cridheachan a leigeil ris 
tuillidh s saor dhasan, cuimhnichimid daonnan 
'n uair a dhiiiltas Dia an ni a dh' iarr sin, gu 'n toir e 
dhuinn ni a s fearr, seadh fad o 's cionn na dhiarras 
no na smaointicheas sinn. Thug E dhuibh-se ar 
leanabh lurach re seal ; agus ma thug E air 
falbh e, an urrainn sibhse innseadh an lochd *s an 
t-amhghar a sheachainn ar leanabh anns an t-saoghal 
so ? Nach lionmhor na parantan a bheireadh an 
saoghal na 'n do chaochail an cloinn 'nan leanabas ! 
An iarradh sibh barrachd na math ar leanabh, 
agus nach tug Dia sin dhuibh ? Fhreagair E ar 
n-iirnuigh le ar leanabh a thoirt g a dh' ionnsaidh 
fhein. Cha n eil ailleagan ar gr^idh idir caillte, 
's ann a tha e ann an tigh-ionmhais Dhe, far nach 

cladhaich na meirlich a stigh agus nach goid iad : 
**cha ni suarach sin fh^in!" **0, tha sin fior 
gun teagamh," arsa bean a ghobainn, **ach O, 
tha 'iite fuar falamh ! 's tha n saoghal uile air 
caochladh." ** Bha mi direach a' beachdachadh, a 
Shine/* ars' a mathair, **gu bheil e 'na aobhar 
taingealachd gu 'm faca tu Da'idh Beag, oir tha 
beachd agad air Mairi dhoill, bean a' mhuilleir, 
'n uair a chaill is^ a balachan mu 'n Bhealltainn so 
chaidh, thiinig an truaghan an taobh bha mise 
agus b' e fath a mulaid nach fhac i riamh an 
leanabh lurach, nach d' rinn i ach a laimhseachadh, 
agus a chluinntinn a' caoineadh." ** An truaghan," 
arsa Sine, **bha sin da-rireadh na aobhar broin 
do mhathair air bith, ach — Cha 'n abair mi n 
c6rr, feuchaidh mi gun a bhi smaoineachadh air, 
*tha smiidan fhein a ceann gach f6id/ Ach, a' 
mhinisteir, ceadaichibh dhomh a' cheisd so The6r- 
aich : Nach faic mi mo leanabh gu siorruidh, agus 
ma chi an aithnich mi e ? '* ** Bha cho math dhuit 
'fhe6raich am faiceadh tu do leanabh san aith- 
nicheadh tu e na n deachaidh e do thir ch^in, an 
aite dol do neamh," fhreagair am ministeir. 

** Mo thruaigh ! mur aithnich sinn ar ciirdean air 
neamh bhiodh an talamh so fein, ann an d6igh no 
•dha na bu taitniche na e ! Ach cha n 'eil e comas- 
ach gu m bi a leithid sin de dh' aineolas ann an 
rioghachd tha Ian soillse agus graidh." **Cha 
bhiodh e nadurra,*' ars' an gobhainn, a bha na 
thosd gus a so, ged a bha e g 6isdeachd le mor 

aire ris na bha 'm ministeir ag r^dh. '* Ach," arsa 
bean a ghobhainn, am bi ar leanabh daonnan 'na 
leanabh ? a mhinisteir, tha mi n dochas gu *m bi/' 
**A! Shine ghalad," ars' a h-athair, **na feuch 
thusa ri bhi glic os cionn na tha sgriobhte." Bha 
feath-ghaire air a' mhinisteir 'n uair dh' fhe6raich e. 
** Na 'n do mhair do leanabh beo, saoil thu am bu 
mhath leat e bhi daonnan 'na leanabh, gun fhas 
cuirp no inntinn ? 'S a bheil sibh fhein gun mheas 
aig ar parantan on a dh' fhas sibh ann an inntinn 
agus ann an eolas?'' ** Cha do smaointich mi 
riamh air a sin," arsa bean a* ghobhainn gu narach. 
**Bi fiosraichte a so," ars' am ministeir, **nach bi 
creutairean anabuich ann an inntinn no ann an 
tuigse an sin. Bithidh iad uile iomlan agus gun 
chearb, a reir rim Dhe, a rinn sinn gu co-chomunn 
a bhi againn le 'theaghlach naomha fein. Chaidh 
ar leanabh gradhach gu sgoil uasail, aird, far am bi 
e air a Icin theagasg airson na siorruidheachd, leis- 
san a bha aon uair 'na leanabh, 's do 'n aithne gaol 
mcithar agus br6n mathar, agus bithidh sibhse 
cuideachd, a pharantan, ma ghabhas sibh ri Criosd 
le earbsa leinibh, agus ma bhitheas sibh mar 
leanaban 'na lathair, air ar deanamh freagarrach 
a chumail cuideachd leis a' chomunn neamhaidh 
ud, agus mar so bithidh sibhse agus ar leanabh, 
ged nach di-chuimhnich sibh gu h-iomlan ar daimh 
r a cheile air thalamh, air ar deanamh comasach 
air companas a cheile a mhealtainn gu siorruidh. 
Faodaidh sibh a bhi earbsach a so, gu n aithnich 

sibh a cheile agus gu 'n gradhaich sibh a cheile 
an sin ni 's fe^rr na bha e comasach dhuibh a 
dheanamh an so ! " ** Uan mo ghaoil ! " arsa bean 
a' ghobhainn 's a de6ir a* ruith — a cridhe air 
a thaiseachadh le briathran caoin a! mhinisteir. 
Dh' fhalaich an gobhainn 'aodann le lamhan *s bha 
e 'na thosd. Mu dheireadh ars' esan. ** Tha na 
beach dan sin mu neamh iir dhomhsa, ach tha tuigse 
naduir ag innseadh dhomh gu bheil iad a r^ir na 
firinn. Cha 'n 'eil neamh idir 'na aite cho coimheach 
leam s a b* abhaist dha bhi. Cha n 'eil mo chall 
idir cho trom s a shaoil leam aon uair a bha e. Cha 
'n ann an diomhain a bha ar beatha-ne, no beatha 
gheirr ar leinibh." ** Tha mi *n dochas nach 
ann," ars' am ministeir — 

'' ^ 'S fe^rr dhasan thug gaol, maith-dh' f heudte bha diomhain, 
Na dh^an nach d* fhairich an lasair ud riamh ann/ 

Thug sibh aon fhear-comhnaidh do n Jerusalem 
neamhaidh, aon bhall de 'n teaghlach shuas, aon 
spiorad ait a sheinn an 6rain nuaidh an lathair 
righ-chathair Dhe ! " ** Gu n cuidicheadh Dia ar 
n-ana-creideamh ! " arsa Da'idh Mor ; **oir mar 
a s motha a bheachdaicheas mi air na nithean sin 
anns am bheil mi creidsinn, s ann a s motha tha 
eagal orm gu bheil iad tuillidh 's math gu bhi fior ! " 
** *N uair chunnaic na deisciobuil Criosd," ars* 
am ministeir, **an deigh na h-ais-eirigh bha iad 
mi-chreideach troimh aoibhneas." *'Tha sinn a! 
smaoineachadh tuillidh *s a choir mu ar cairdean 

agus tuillidh *s beag mu Dhia, ach tha e 'na chomh- 
fhurtachd nach beag gu bheil E air a ghradhachadh 
leo-san mar a bu ch6ir dha bhi. Tha mi 'toirt 
buidheachais Dha, maille riusan a dh' fhalbh air 
son a chaoimhneis dhaibh." ** Agus air son na tha 
E, 's na ni E daonnan do gach a chuireas 'earbsa 
ann," ars' am ministeir. 

** Bhiodh ar cairdean br6nach na *n robh e com- 
asach br6n a bhi far a bheil iad, na *n robh iad a' 
faicinn gu robh sinn le bhi cuimhneachadh orra-san 
a di-chuimhneachadh Dhe, no gu 'n robh ar mor 
ghr^dh dhoibhsan s! toirt air ar gradh Dhasan 
fuarachadh. Gu cinnteach ma tha fhios aca air na 
bheil sinn a* deanamh, dheanadh iadsan gaird- 
eachas na n robh fhios aca gu 'n robh sinn 
ri gairdeachas 'nan Dia-san agus n ar Dia-ne. 
C6 an leanabh air neamh nach biodh ait a chluinn- 
tinn gu n robh a pharantan a! teudadh leis anns an 
urnuigh 'Ar n-Athair !''' *' Na n robh e comas- 
ach do Dha'idh Beag searmonachadh dhuinn," arsa 
Da'idh Mor, '' tha mi creidsinn gu 'm b' e sin a 
cheann-teagaisg." *' Ged tha e marbh, tha e 
fhathast a' labhairt," fhreagair am ministeir. 

Bha da-rireadh am balachan 'na fhear-teagaisg, 
a' tarruing cridheachan an teaglaich sin a dh' ionn- 
saidh Dh6. 

Dh' eirich am ministeir a dh' fhalbh. '* Mu 'm 
falbh mi," ars' esan, ** tha beagan rannan air 
tighinn a'm chuimhneris am bu mhath leam sibh a 
dh' ^isdeachd. Tha iad a' leigeil ris ann am briath- 

ran grinn cuid mhath de na cuisean air an robh 
sinn ag aithris, agus tha iad anabarrach freagarrach 
aig am mar so." 

AM BUANAICHE. 

Tha buanaiche d' an ainm am BAs 

Le 'fhkl ro ghuineach, geur, 
A* toirt nan diasan garbh gu l^r 

*S gach bUth tha fks mu *m freumh. 

" Am faigh mi/* deu* e, " n\ a bhuain 

Ach diasan cruaidh* gun bhrigh? 
Ged*s toigh leam anail chaoin nam flur 

Liubhram iad suas a ris." 

Thog e na flurain, shil a dhe6ir. 

Is ph6g e *n duilleach uain' ; 
Is ann do Thigheama nam Feart 

A thaisg e iad na 'sguaib. 

'^Mo Mhaigstir tha am feum nam bl^th/* 

Gun d* rinn e rkdh le aoidh^ 
Mar chuimhneachain air IMthean 6ig*, 

*N uair ch6mhnuich e *m measg dhaoin'. 

" Ath-chuiream iad 's a' Phirras Nuadh, 

*S gu buadhmhor ni iad fks, 
'S bidh iad mu thrusgan geal nan naomh^ 

A' boillsgeadh mar an \k" 

Liubhair a' mh^thair^ 's deur na siiil, 

A flurain lurach 6g, 
An duil ri 'm faicinn uile slkn, 

An kros Righ na Gl6ir*. 

Am Buanaiche cha robh fo ghruaim 

A' buain nam bl^than seimh ; 
*S e aingeal glormhor 'th^inig nuas 

*S thug leis iad suas gu neamh. 

**Tha mi fada 'n ar comain," ars' an gobhainn, 
*'agus cha ghabh sibh gu dona e ma dh* iarras mi 
crathadh de 'r laimh." Agus 'rug an gobhainn air 
laimh bhain a* mhinisteir, a chaidh a shlneadh dha 
gu fialaidh, le a laimh dhuaichnidh, chruaidh — 
'* Gu 'm beannaicheadh Dia sibh air son na rinn 's 
na labhair sibh. Agus a nis, a mhinisteir," ars' an 
gobhainn, on a bha sibhse cho math agus na 
rannan boidheach sinn aithris dhuinn, an ceadaich 
sibh dhomhsa rann no dh^ a tha gu trie air m 
inntinn aithris dhuibhse ; so iad — 

" Tha *n Geamhradh air teicheadh o'n Deas chum an Tuath, 
'S an 4ite fuachd feannach am bl^ faotainn buaidh; 
'S na buidhnean chlach-mheallain bha sgaiteach o ch^in. 
Air leaghadh gu bl^s ann an de^rrsadh na gr^in*. 

^^ Tha ghrian nis a' sgaoileadh a gairdean am mach — 
On Ear gus an lar tha i 'g iarraidh mar theach ; 
'S an t-s6bhrag bha greis uainn a' folach a cinn, 
Le caomh-mhais' tha 'breacadh a' mhonaidh 's na glinn. 

^^Ach Ean-aich, ged chaidh uait na baideil air chall, 
'S a dh' fh^g iad an Ard-thir is c6mhnard nan Gall, 
Dean faicill mar ghaisgeach, na smuainich air suain 
Mu 'm pill iad mar fhithich a mhilleadh nan uan." 

*' Beannach leibh a mhinisteir ! Bithidh suil 
againn ribh mu dha uair am maireach ma bitheas e 
freagarrach," ars' an gobhainn s e fosgladh an 
doruis dha. ^^Thig mi gu cinnteach," fhreagair 
am ministeir. ** Moran taing airson nan rannan 

mu n Earrach. Na di-chuimhnich na nithe mu n 
robh sinn a labhairt/* 

An oidhche sinn chuir bean a' ghobhainn an 
ordugh greim suipeir d' a c^irdean, agus bha Alas- 
dair Saighdear am measg na cuideachd. Na 'n 
do thuit do choigreach tighinn 'n am measg cha 
shaoileadh e gu 'n robh e ann an tigh a' bhr6in. 

Nach beannaicKte an ni an deigh cogaidh gu 'n 
tig sith, 's an deigh doininn gu n tig f^ath ! Dh' 
innisan Saighdear naigheachdan munadh*fhuiling 
e le fuachd is acras anns na bl^raibh, 's mu gach 
g^bhadh anns an robh e riamh. Th6isich D^'idh 
M6r air naigheachdan innseadh mu na ** Cumh- 
nantaich," is d ** Eachdraidh nan Urramach " mu na 
batailtean fuilteach a chaidh a chur anns na laithean 
a dh' fhalbh. Bha iongantas air a chluinntinn gu 
'm buineadh an saighdear do n Eaglais^Shasunn- 
aich, ged a bha e 'g aideachadh gu 'n robh e 
fuathasach modhail beusach 'na dhoigh s na shean- 
achas. Thug an gobhainn tarruing air eachdraidh 
an am a dh' fhalbh, agus am feum a bh' aig an 
rioghachd air laghan ura s air stuireadh ceart. 
Bha Sine agus a mathair a' bruidhinn mu chiiisean 
aig an tigh, mu 'n chrodh, 's mu sheana sheirbheis- 
ich a b' abhaist a bhi aca. Mar so bha an uallach 
air aotromachadh agus bha iad air an deasachadh 
s air an uidheamachadh air son cath an t-saoghail 
a chur, ach an dr^sd s a rithisd thigeadh aobhar 
am br6in nan smuain agus thigeadh tiomachd air 
an cridhe. 

5 

Cha bu luaithe dh' fhag na cairdean an tigh na 
rinn an gobhainn ni nach d' rinn e riamh roimhe, 
thug e lamh air s! Bhiobull agus ars' esan r' a 
mhnaoi — ** Leughaidh mi caibideil mu 'n gabh sinn 
mu shuain." Chuir a bhean a lamh gu caoimhneil 
air a ghualainn agus shuidh i r a thaobh. Leugh 
e earrann no dha as na caibdeilean a chaidh a 
leughadh leis a! mhinisteir. B* ainmig r a fhaot- 
ainn tigh anns an robh an sonas agus an t-slth a 
bha ri fhaighinn an tigh s! ghobhainn an oidhch' ud. 

Chaidh s! chiste bheag dhubh fh^gail an tigh a' 
ghobhainn an oidhche roimh 'n t6rradh. 'N uair 
a bha an tigh samhach chaidh Da'idh beag a leag- 
ail gu socrach innte le athair. Bha a mhathair an 
sin a! ceartachadh an anairt agus a' cur a leadan 
buidhe, boidheach ann an 6rdugh r^idh. Phaisg i 
a l^mhan beaga air a bhroilleach, agus ph6g i a 
bhathais mln. Mu dheireadh chuir an gobhainn. 
am brod air s! chiste dhuibh, ach air a leithid de 
dhoigh 's nach robh an t-aodann ciirnaichte, R6 na 
h-uine bha iad ris an obair thiamhaidh so cha t^inig 
facal as am beul. Mu 'n do ghabh iad mu thamh 
chaidh iad le cheile a ghabhail seallaidh eile air 
leanabh an gr^idh. *N uair a bha iad 'nan seasamh 
gu samhach taobh a cheile, mhothaich an gobhainn 
lamh a' beantainn ri laimh fhein gu faicilleach. 
Bha seorsa fiamh oirre gus an do mhothaich i a 
lamh air a glacadh gu teann le laimh a c^ile, 
agus an sin sheall i na aodann dubhach le sealladh 
tiamhaidh, br6nach agus nuair choinnich an sfiil- 

ean, leig i cudthrom a cinn air a ghualainn agus 
ars' ise — ** Uilleim, so an sealladh mu dheireadh 
air mo leanabh an taobh so 'n uaigh, ach fhir mo 
ghaoil, feumaidh tusa agus mise 'fhaicinn a rithisd, 
agus gun dealachadh a bhi ann. Tha fhios againn 
far a bheil esan, agus feumaidh sinne dol g' a 
ionnsaidh. Nis, geall dhomh, b6idich leam-sa a 
nis agus ann a so, mar a ghr^dhaich sinn esan a 
dh* fhalbh, agus mar a ghr^dhaich sinn a ch^ile, 
gu m bi sinn ni 's riaghailtiche ann am fritheal- 
adh air meadhonan nan gr^is na bha sinn anns an 
am a chaidh seachad, agus, O Uilleim ! gabh mo 
leisgeul oir cha *n e m* ^ite labhairt, ach cha n eil 
atharrach agam air, aontaich, mo dhuine maith, 
leam-sa gu 'n toir sinn ar cridheachan a nis agus 
gu br^th do ar Slanuighear, agus Slanuighear ar 
leanabh lurach, D^'idh Beag ! " 

Chaidh na facail sinn a labhairt gun a ceann a 
thogail bhirr gualainn a c^ile, ann an guth iosal, 
's i gu trie ag osnaich Ifeis an l^n a bha 'na cridhe 
ged nach robh deur air a siiil. Cha do labhair an 
gobhainn, ach chrom e 'cheann gus an do thuit a 
dhe61r ghoirt air a muineal, n uair thuirt e ann 
an cagar ** Amen, a Shine, gu *n cuidicheadh Dia 
mi ! '' Bha iad le cheile 'nan tosd car tacan agus 
shil an de6ir gu pailt, agus thug so seorsa faochaidh 
dhaibh le cheile.. Ph6g i an sin leanabh a griidh, 
agus thionndaidh i air falbh. Ghabh an gobhainn 
laimh a leinibh 'na laimh fhein, ag radh — ** Sl^n 
leat a Dh^'idh, agus nuair a thachaireas sinn 

thall, 's e mo bheachd gu 'm bi sinn le cheile 
eadar-dhealaichte seach mar tha sinn an nochd ! '* 
Chuir e an sin am brod air a' chiste dhuibh agus 
shuidh e sios aig taobh na griosaich a labhairt mu 
chiiisean a bhuineadh do n t6rradh. 

'Na dheigh sin, air son na ceud uaire, dh' larr an 
gobhainn air a mhnaoi dol air a gliiinean agus gu 'n 
cuireadh e suas facal iirnuigh mu n gabhadh iad 
mu th^mh. An duine bochd ! Bha e durachdach 
ma bha duine riamh ann, agus lean e air s! chleachd- 
adh so gu latha 'bh^is — cleachdadh a bha aig aon 
am ro chumanta aig ceann gach teaghlaich ann an 
Albainn — agus a bha air a chumail air aghaidh gu 
trie leis a* bhantrach an d^igh bais a fir. Ach air 
a! cheud oidhche so 'n uair a dh' fheuch an gobh- 
ainn ri smaointean a chridh a leigeil ris cha b' urr- 
ainn e faodainn seachad air ** Ar n-Athair — ! " 
Cha rachadh aige air dol ni b' fhaide. Bha e mar 
gu 'n robh rud-eigin 'na mhuineal a bha brath a 
thacadh. Na 'n robh fhios aige air na bha air a 
ghabhail a stigh anns na facail sin, theagamh gu *n 
abradh e 'n c6rr, ach mar a bha ciiisean, bha riiin- 
tean athar air thalamh a! teudadh le riiintean an 
Athar neamhaidh ann an d6igh a bha os cionn 
a thuigse, agus bha e 'na thosd. Lean e air a 
ghluinean car tacan, agus leig e ris a chridhe do 
Dhia mar nach no rinn e riamh roimhe. Rinn a 
bhean an ni ceudna. An ceann tacain dh' eirich iad 
le cheile, agus ars' a bhean — *' Buidheachas dhuit 
air a shon, Uilleim, tha 'n t6iseachadh boidheach, 

agus tha fhios agam gu m bi an deireadh mais- 
each." ** Cha 'n 'eil ann ach iarunn fuar, a ghalad, 
ach thig e chuige," ars' an gobhainn, **agus bithidh 
e fhathasd snasmhor." 

B* e latha grianach b6idheach a bh' ann an latha 
an t6rraidh. Chruinnich na Cciirdean s na coimh- 
earsnaich ; agus dha no tri de bhr^ithrean-c^aird 
agus conrpanaich a* ghobhainn, gach aon 'na dheise- 
Sabaid, ged a bha e ri fhaicinn gu'n robh eideadh 
no dh^ air lorn a chunnaic laithean a b' fhe^rr. 
Bha sr61-aodach dubh air aid gach fir, agus bha 
medal airgid air an t-saighdear. Shuidh an gobh- 
ainn e fh^in aig taobh doruis a' chatha, rug e air 
laimh air gach neach agus chomharraich e elite 
suidhe dha. Cha robh facal air a labhairt. 'N uair 
a bha chuideachd uile cruinn dh' fhosgail am minis- 
teir am Biobull mor a bh' air a' bhord, agus leugh 
e earann as, agus an sin chuir e suas firnuigh 
dhfirachdach a bhean ris gach cridhe. Chaidh a' 
chiste bheag dhubh a ghiiilan am mach ; dh' iarr 
Alasdair Saighdear cead '^ite ghabhail lamh ris a' 
ghobhainn aig ceann na cuideachd, agus ghluais 
iad uile le ceum socrach, gus a chill a bha mu leth- 
mhile on tigh, agus dhearc na h-ainglean air seall- 
adh iongantach — t6rradh leinibh^ongantach mar 
shamhladh air pheacadh agus air saorsa o pheac- 
adh ; mar shamhladh air suarachas an duine mar 
chreutair agus a mh6ralachd an co-cheangal ri losa 
Criosd. 'N uair a r^inig iad an uaigh bha na 
h-e6in a' seinn gu binn, bha baideil 6ir air na 

beanntaibh, a' ghrian a' de^rrsadh gu h-6rbhuidhe, 
, s gu n deo a adhar. 

'N uair a chuir Para-na-sluasaid an sgrath mu 
dheireadh air an uaigh 's a rinn e c6mhnard e le cul 
na sluasaid, rug an gobhainn air an t-sluasaid a 
-laimh Pharuig ag r^dh, ** Leig learn ceartachadh 
beag a dheanamh air an uaigh." Thruis e clachan 
beaga bha air uachdar nan sgrath, agus le cul na 
sluasaid rinn e mln an uaigh. Chuir e laimh air 
an sgrath uaine mar gu 'm biodh e gu cur air 
broilleach an leinibh agus a! sineadh na sluasaid do 
-Pharuig ars' esan — ** Ni sin feum." An sin thug e 
taing dhaibhsan a thainig chun air t6rraidh, agus 
dh' fhag iad ** D^'idh Beag" an sud ni s luach- 
mhoire agus ni s maireannaiche na na beanntan 
siorruidh ! 

Bliadhnachan 'na dh^igh so, bha Maighstir Ruar- 
aidh, 's e nis na sheann duine 'na shuidhe *na 
she6mar fein s e bruidhinn ri ministeir 6g a bha 
de 'n bheachd nach robh e comasach moran a b' 
fhiach a dheanamh air son Rioghachd Dhe air 
thalamh ^rdachadh, gun oidheirp mhoir, agus m6ran 
seanachais. Dh' eisd am ministeir ris gu foighid- 
neach, agus an sin ars' esan — **A charaid 6ig, 
*n uair a bhitheas tu cho sean riumsa s a chi thu 
na chunnaic mise, an sin tuigidh tu gu bheil Dia 
*ga choimhlionadh fein ann an iomadh d6igh. Tha 
e ri chluinntinn anns a! ghuth chiiiin chaol, agus 
sin gu trie 'n uair nach faighear e anns a chrith- 
thalmhainn no anns a' ghaoith mhoir. Dh' innis 

aon de na foirfich a b' f he^rr a bh* agam riamh — 
s tha bhean 's a theaghlach co-cheangailte ris an 
eaglais fhathasd — dh' innis e dhomh air leabaidh 
'bhajs gu V ann co-cheangailte ri b^s a cheud 
leinibh, n uair a chuir mi eolas air an toiseach, a 
fhuair e fo stiiireadh Dhe e6las air an fhirinn. 
Am feasgar air an d' fhuair e b^s, s e g aithris 
-nan nithean a chaidh a bheannachadh dha, ars' 
esan, * Fo stiiiireadh Dhe s e mo Dh^'idh Beag a 
,rinn gu h-iomlan e ! ' *' 

NAIGHEACHD MU GHRACE 
DARLING. 

Na 'n do thuit do leughadair ctiramach am paipear- 
naigheachd ris an abrar The London Times, a 
thogail air an aona-la-deug de September, 1838, 
theagamh gu n tuiteadh a shuil air sgeul beag ann 
an oisinn de 'n phaipear sin mu ** Long-bhriseadh 
na Forfarshire,'' Bha an naigheachd sin ceithir 
latha dh* aois, oir cha robh naigheachdan a' ruith 
cho luath san am sin s a tha iad a nis ; cha n e 
mh^in sin, ach cha robh an naigheachd ach air a 
leth aithris. 

Air feasgar Dhi-ciadain, an c6igeamh la de 
September, she61 am bata-smiiid, The Forfarshire^ 
d Hull, *s i dol a Dhiin-d^ le luchd iaruinn. A 
bharrachd air an iarunn bha mu dha fhichead de 
luchd-turais air b6rd. Cha robh am bata ach ochd 
bliadhna dh' aois ; b' e John Humble, a bu sgiob- 
air, sar-she61adair a chunnaic moran de n t-saoghal, 
agus bha l^n sgioba air b6rd. Ach mu 'n d* fh^g i 
Hull bha aon de *n luchd- turuis fo iomagain ; oir 
bha amharus aige gu n robh ni-eiginn cearr — oir 
bha luasgan is cagarsaich am measg an sgioba s 
nan ceannard nach robh idir taitneach. An deigh 
sin uile, cha tugadh rabhadh air bith seachad, agus 

she61 i mu chiaradh an fheasgair, a sios an abhainn 
H umber gu soirbheachail. 

An ath-latha — b' e sin Dir-daoin — thainig caoch- 
ladh air an speur, sheid a ghaoth is chas an sruth, 
gus mu mheadhon oidhche, an robh a' ghaoth a' 
cur nam both dhi, is fead aice. Air maduinn 
Dhi-h-aoine bha long a Montrois a' laidhe stigh 
air South Shields, n uair a chunnacas b^ta beag ri 
sp^irn am measg nan caoire geala. Chaidh iad an 
taobh a bha i, agus ged a bha na tonnan le cirean 
crosda ag eirigh cho cird ris na crannaibh, chaidh 
aca air a' bh^ta *s na bh' innte a theasairginn. 

Bha iad ann naoi pearsannan, s bha iad am beachd 
gu m b' iadsan na chaidh a thearnadh de na bha 
air bord na Forfarshire a bha aig an ^m sin 'na 
laidhe s a' dol 'na sgealban air eilean Longstone, 
a h-aon de na h-eileanan a s fhaide mach de 'n 
ghrunnan ris an abrar **the Fame Islands." 

Bha sgeul cianail aca ri aithris mu neo-churam, 
mu dhearmad, agus mu mhi-sgoinn comh-cheang- 
ailte ri turus-cuain na Forfarshire, 'N uair a bha 
iad anns an amhainn H umber, s gun iad fichead 
mile o Hull thainig ao-dion ann an aon de na 
coireachan, ach dhiult an sgiobair cur mu 'n cuairt 
agus tilleadh. Dh' ordaich e 'bheairt-thaosgaidh 
a chur a dh' obair, a lionadh a' choire ; agus chum 
an soitheach a ciirsa, ged nach robh e ach mall, oir 
cha deachaidh 1 eadar Eileanan Fame agus tir 
mor gu feasgar Dhir-daoin. Bha e ochd uairean 
'n uair a rainig iad beul ** Berwick Bay," is gaoth 

mhor a* seideadh is an iar-thuath. Bha luasgan 
na luinge an deigh an t-ao-dion 3! mheudachadh, 
-agus thuig iad a nis gu 'n robh toll anns gach aon 
,de na tri coireachan. Chaidh dithis dhaoine a chur 
a dh'obair leis s! bheairt-thaosgaidh, h-aon no dha 
-de *n luchd turais g an cuideachadh, ach ge b' oil 
leo e, bha an t-uisge a' doirteadh a mach as na 
coireachan cho luath 's a bha iadsan 'g a chur a 
.stigh. Bha iochdar na luinge a nis cho Ian taoim 
is uisge goilich nach robh e comasach na teineachan 
a' chumail beo fo na coireachan. Air a shon sin 
uile bha i cumail buille ann gus mu mheadhon 
loidhche ; 'nuair a bha iad mu choinneamh *' St. Abb s 
Head," sguir an obair-theine oir chaidh an teine 
ds, *s cha robh plosg ri chluinntinn ann am broill- 
,each na luinge. Bha iad air an udal am measg 
nan stuadh a bha g ^irigh gu greannach, garg ; 's 
bha 'n cladach cruaidh, creagach gle theann orra. 
Chuir iad gach se61 a bh' aca ris na crannaibh an 
d6chas a cumail bho na creagan, agus chuir iad 
mu n cuairt i chum s gu 'n ruitheadh i roimh 'n 
jghaoith, agus mar bu dual thug an snith a bha 
ruith mu dheas leis i, Bha an t-uisge a tuiteam 
: na steall, agus a dh' aindeoin na gaoithe bha n ce6 
diimhail. Bha cuid de 'n luchd-turais air clar na 
luinge agus cuid eile gu h-iosal, agus bha fhios aca 
gu *n robh iad uile an cunnart teann. 

Mu thri uairean anns a mhaduinn bha iad a' 
cluinntinn fuaim nan tonnan a' briseadh air na 
creagan nach robh ach beagan an ceann orra, agus 

aig a cheart km chunnaic iad solus air an laimh 
chli, agus *n uair thuig an sgioba gu 'n robh iad air 
an iomain a dh' ionnsaidh Eileanan Fame, thuit 
am misneach agus dh' fhalbh an tre6ir. Tha mu 
fhichead eilean anns a' ghrunnan so, cuid dhiu nach 
fhaicear ach aig Isle-mhara, agus iad uile cruaidh, 
creagach. gun iochd. Aig ciird a mheadhon latha, 
eadhon le rogha side, is miann leis gach maraiche 
cumail cho fada uapa s a s urrainn e. 

Thuig an sgiobair gu math mar a bha ciiisean 
a seasamh agus c'^it' an robh iad ; agus dh' f heuch 
e ri a ciirsa a stiiiireadh troimh *n chaolas a tha 
«adar na h-eileanan agus tir-mor. Bha an oidheirp 
faoin aig a' chuid a b' fhe^rr, ach bha a' bhochdainn 
anns a' chuis 'n uair a dhiiilt i an stiiiir a fhreagairt ! 
Air a h-aghaidh ghabh i anns an dorcha, na bu 
dluithe s na bu dluithe air na creagan cruaidh air 
an robh na tonnan a' sadadh. Bha na bha air b6rd 
fo fhiamh is eagal. Bha na mnathan a' sgreadail 
's ri bualadh bhas. Rinn bean an sgiobair greim- 
b^is air 's i gul s a* glaodhaich. Bha an sgioba a 
nis coma ach iad f(6in a shcibhladh, ma bha sin 
comasach. 

Eadar a trl s a ceithir dh' uairean 'sa mhaduian 
thainig ciiisean gu aona-cheann, chualas an sgriach- 
ail uamhasach a bh* aig druim na luinge air na 
sgeirean, agus ann an tiota thug a sron fead air a' 
charraig chruaidh a chuir crith air na bha air b6rd. 
Ann an tiota leig c6ignear de 'n sgioba a sios am 
hkta, agus leum iad innte. Is gann a fhuair iad air 

falbh bho thaobh na luinge *n uair thug fear de *n 
luchd-turais duibh-leum thar na cliathaich a stigh 
do 'n bh^ta. Cha mhor nach do chuir e 'n car dhu 
ach cheartaich i i-fein agus dh' iomair iad air falbh 
mar dhaoine bha a' teicheadh le m beatha. Ann 
an tiota chaill iad sealladh air an luing, 's bha iad 
ag ^isdeachd glaodh-bais nam ficheadan a bha 'g am 
b^thadh, s bha m b^ta 's na bh' innte air falbh leis 
an t-sruth. 

B' e sud an sgeul a dh' inn is sgioba aJ bh^ta bhig 
a chaidh a the^rnadh an ath latha le luing d Mont- 
rois. Ach ciod a dh' eirich do n ch6rr de n 
sgioba agus an luchd-turuis a bh' air an Fhorfar- 
shire ? An deachaidh iad uile do n ghrunnd gu 'n 
laimh bhi air a shlneadh gu 'n tearnadh ? 

Is gann a dh' fhag am b^ta beag taobh na luinge 
'nuair a bhuail tonn mor an Fhorfarshire anns an 
deireadh, a thog beo slan i, agus a thilg air a h-ais 
i air na sgeirean neo-thruachanta. Bhuail i mu a 
meadhon air clrean creige agus chaidh i 'na da 
bhloigh. Chaidh a' bhloigh dheiridh a shlugadh 
suas leis a' chuan, le mu fhichead pearsa an crochadh 
rithe, an sgiobair 's a bhean 'n am measg. Bha 
grunnan beag de fhir is mnathan — mu naoinear — 
anns an toiseach, agus chaidh iadsan agus bloigh 
thoisich na luinge a thogail be6 sl^n air na creagan. 
Ann an toll toisich na luinge bha boirionnach 
bochd agus di leanabh beag an crochadh rithe. 
'Nuair a bhuail an long air na creagan bha na 
tonnan a' deanamh an rathaid a stigh do 'n toll 

thoisich, air bheagan bacaidh. ach chum i a h-^ite 
gu gramail. As deigh a cheile fhuair na leanabain 
bas le fuachd is acras, agus a' tuiteam d broilleach 
am m^thar, a bha air meileachadh leis an fhuachd, 
chaidh an sguabadh air falbh do 'n chuan, ach 
mhair i fh^in be6 troimh n oidhche oillteil ud. 

Bha e nis mu cheithir uairean anns a' mhaduinn 
agus bha an stoirm a! s^ideadh gun chohas fann- 
achaidh, agus briseadh na fikire fhathasd d^ uair 
uapa. Mu mhile o Longstone, an t-eilean air an 
do bhuail an long, tha eilean Brownsman, am fear 
a's fhaide mach de na h-eileanan Fame, agus air 
an eilean sin tha tigh-soluis. B'e Uilleam Darling 
a b' ainm do fhear an tigh-sholuis aig an ^m so. 
Bha e 'na sheann duine, 's cha robh leis s an tigh- 
sholuis ach a bhean, agus a nighean Grace Darling, 
a bha mu fhichead bliadhna dh'aois. Air an 
oidhche ud thuit dhi 'bhi 'na faireachadh, agus os 
cionn nuallanaich an stoirm chual i glaodhaich 
dhaoine ann an cruaidh ch^s, ri uchd b^is. Ann an 
geur iomagain dh' ^irich i agus dhuisg i a h-athair. 
Chualas a! ghlaodhaich thiamhaidh ud a rithis 's a 
rithis ach anns an dorchadas cha bu leir dhaibh ni. 
'Nuair th^inig solus latha, 's ann air eiginn a bu 
leir dhoibh astar beag uapa, oir bha ce6 air a' 
mhuir. Mu dheireadh le gloin' amhairc chaidh aca 
air an long fhaicinn air eilean Longstone agus 
chomharraich iad daoine a' gluasad m' a timchioll. 
Eadar an tigh-soluis agus eilean Longstone bha 
mu mhile de chuan beirmeach, agus sruth laidir 'na 

dheann-ruith. Cha robh mu n tigh-sholuis ach 
seana sgonn de bh^ta leisg a ghabhadh neart da 
fhireannaich g a h-iomram air latha math, 's cha 
robh aig laimh an dr^sd ach seann duine agus 
caileag 6g g* a h-iomram an aghaidh sruth is 
soirbheas. Cha robh an seann duine idir togarr- 
ach gu falbh, ach cha chluinneadh a nighean facal 
mu dh^il. Air taobh eile a' chaoil ghoilich sin bha 
daoine dol a dhlth, agus cha b' urrainn ise fuireach 
far an robh i agus am faicinn air an call. 

Mu dheireadh chuir iad gu cuan anns an t-seana 
bhcita, is ramh an t-aon aca, ag iomram an diong- 
aisg an cridhe 's le 'n uile neart. Bha iad ann an 
cunnart gach tiota a bhi air an slugadh suas no air 
an tilgeil air na creagan. Eadhon ged a gheibh- 
eadh iad na bha air eilean Longstone dheth, cha 
robh iad idir cinnteach gu n rachadh aca air iomram 
air ais gus an tigh-sholuis ; oir bha e nis mu airde 
lain agus thilleadh an sruth 's bhitheadh e 'nan 
aghaidh an am tillidh ; gu dearbh cha robh an 
turas *na shfigradh. 

'Nuair a bha iad teann air an eilean bha lunn 
t-rom ann agus bha am bata an cunnart a bhi air a 
cur 'na clair air na creagan cruaidh. Thug an 
seann duine na raimh d' a nighinn agus *nuair a 
bha iad teann air na creagan thug e duibh-leum air 
tlr, agus air chiil d^ r^mh dh' iomair ise mach o'n 
chladach. Cha 'n 'eil e farasda 'thuigsinn c' iamar 
a chaidh an naoinear, a bha air fannachadh leis 

an acras agus air meileachadh leis an fhuachd, 
fhaotainn anns a' bh^ta, gu sonraichte am boirionn- 
ach bochd a chaill a del leanabh, oir bha ise cho 
fann 's gu m b' fheudar a giiilan eadar cheathrar. 
Mu dheireadh fhuair iad uile a stigh agus thug iad 
aghaidh air an tigh-sholuis. Bha fear no dha de 
na seoladairean, fann s mar a bha iad, comasach 
air beagan cuidichidh a thoirt, agus mu dheireadh. 
rainig iad s^bhaihe eilean Brownsman air an robh 
an tigh-soluis. 

Bha e laithean 'na dheigh so mu 'n do lagaich 
an stoirm, agus, mar sin, b' fheudar dhoibh uile 
fuireachd mar bh' aca anns an tigh-sholuis ; agus a 
bharrachd air na chaidh a the^rnadh, bha anns 
an tigh-sholuis sgioba bata a thkinig a South 
Shields a dh' fheuchainn ri sgioba na Forfarshire 
a the^rnadh. Bha mar so fichead pearsa. anns an 
tigh-sholuis ; ach 'na dheigh sin uile bha Grace 
Darling agus a mathair, boirionnach caoimhneil, 
deanadach, comasach air an teaghlach mor so a 
chaidh a thilgeil air an l^mhan, a chur air doigh 
gus an do chiuinich an stoirm 's an d' fhuair iad 
fuasgladh. 

Tha e air innseadh gu 'n robh an nighean eir- 
eachdail so, coir, caoimhneil agus truacanta mar 
bhean-eiridinn, agus neo-ar-thaing mur robh i 
gaisgeil mar bhoirionnach. 

Cha b' urrainnear thoirt oirre a thuigsinn gu 'n 
do rinn ise gniomh eug-samhail ; agus an uair a 

bha ard is iosal s! farpais chum urram a thoirt dhi 
air son a gaisge, ghiulain ise i-fh^in gu modhail, 
malda, gun uaill, gun ^rdan. 

Teann air Bamborough air dun gaothar, chithear 
eaglais bheag, agus cladh s^mhach. Aig gach am 
de n bhliadhna tha 'ghaoth tuath s! seideadh gu 
farumach thairis air na h-uaighean agus ag itheadh 
air falbh nan clachan-cinn ghaireal a tha anns s! 
chladh, air chor s gur gann gu 'n aithnich thu na 
seana-chlachan bho na clachan iira. Air leac- 
lighidh ghrinn chithear dealbh boirionnaich agus 
mar gu 'm biodh lann 'na glaic, a toirt a! d' 
chuimhne dealbh nan laoch fo liiirich a chi thu 
gu trie air seana leaca-lighidh, is greim ac' air 
claidheamh meirgeach d^ laimh. 'S e so an 
carragh-cuimhne aig Grace Darling, s i le d6irneig 
an raimh gu teann 'na glaic. 

CAOL-THEARNAIDHEAN AIR 
UISGE EIRE. 

[Chaidh an naigheachd a leanas ris an abrar Adventures on the 
Findhom, a sgriobhadh ann an leabhar d^ an ainm Lays of the 
Deer Forest, by John Sobieski and Charles Edward Stuart 
(London, 1848).] 

Chaill mi mo bhata anns an tuil mu dheireadh a 
bh' air abhainn Eire, agus b' i an treas b^ta a 
chaill mi air a' bhliadhna ud, agus, gus am faighinn 
t^ eile, cha robh agam air ach **casan fada dhol 
troimh n abhainn/' Chaidh mi thairis latha bha 
sin ; bha baideal trom anns an iar, air gualainn 
Beinn-Drianachain, ach bha 'n c6rr de 'n speur 
gun neul ; bha 'n abhainn 'na h-abhaist 'n uair a 
chaidh mi troimh 'n ath, 's a rinn mi mo rathad do 
'n fhrith. Cha robh mi 'n toir ach air aon damh, 
agus, mar sin, cha d' thug mi ach cuairt ghoirid gu 
braigh an Duin-fhearna, agus a' leigeil le cloich 
mhoir chruinn ruith a sios do phreasarnaich a bha 
a' cinntinn mu bhruachan an uillt a bha aig bonn 
an Diiin, dh' fheith mi car tiota. Cha luaithe 
chuala mi s! chlach a' toirt fead air na clachan a 
bha ann an amar an uillt, na mothaich mi luasgan 
anns a' phreasarnaich, agus a mach leum da eilid 
bheag. Cha do gabh mi orm gu m faca mi iad, 
ach thug mi 'n aire an t-iongantas a bh* orra ciod 

a ghluais iad as an doire challtainn anns an robh 
iad 'g am folach. Le 'n sr6in s a ghaoith thug iad 
an casan as. Thog mise orm gu taobh eile an 
Diiin. Aig bruthach r^idh tioram ris an abrar 
Braigh-a'-choilich-choille, tha fiaradh farsuing air 
a ch6mhdach le rainich mh6ir reachdmhoir a ruig- 
eas na h-achlaisean, agus lus-nam-ban-sith a b' airde 
na mullach mo chinn, 'N uair a bha mi aig oir an 
t-sl^ibh so thug mi an aire do m' chii, '* Gaisgeach," 
a' biorachadh a chluasan s a' togail a shroin ri' 
athar. Ag direadh a' bhruthaich le cabhaig rainig 
mi cirean an Diiin far an robh sealladh agam air 
da thaobh an t-sleibh. Is gann a fhuair mi a dh* 
ionnsaidh a' mhullaich n uair a chaidh ** Gaisgeach" 
as an t-sealladh am measg na rainich, agus bha an 
luasgan a bha ri fhaicinn ag innseadh dhomh far 
an robh e. Mu fhichead slat fodham leum damh 
na cr6ice a mach s ** Gaisgeach " aig a shail. Rinn 
mi fead a chur stad air, agus ann an tiota sheas e 
a 'dh' ^isdeachd, ach bha craobh mhor ghiuthais 
eadar mi s e, oir bha aig an am so grunnan boidh- 
each de chraobhan aluinn a* cinntinn mu mhullach 
Diiin-fhearna. Mhothaich an damh an cii air a lorg 
agus th^r e as ; ach cha deachaidh e fada, oir chuir 
mi mo ghunna ri m' shiiil agus ann an tiota chuir e 
car-a-mhuiltein dheth leis a' bhruthach s cha do 
sguir e gus an d' rainig e amar an uillt. Thug mi 
am mionnach as, thug mi a dhuais fh^in do 'n chu, 
agus dh' 61 mi an *' Deoch-fhala '* le gairdeachas. 
Leis nach robh agam ach mi fein, 's gun agam ri 

dol fada, thog mi air mo ghualainn closach an 
fh^idh, agus thog mi orm gu ^th Chreig-an-daraich 
— tannalach farsuing le fior dhroch ghrunnd ; ach 
b' e so an t-^th bu dliiithe oirnn. 

'Nuair a bha mi teurnadh na Bruaich-ghairbh 
sheall ** Gaisgeach" a suas ann an craoibh ghiuthais, 
agus an sin thoisich e ri sr6ineiseachadh mu 'bun. 
Sheall mi am measg nam meanglan ; ach cha 'n 
fhaca mi ni ach seann nead seabhaig. Bha mi 
brath falbh 'n uair a thoisich '* Gaisgeach'* air 
streap ris a' chraoibh, e sior amharc a suas am 
measg nan geugan, s a chluasan an togail. Leig 
mi sios am fiadh a' bh' air mo dhruim, agus cuir mi 
mo ghunna air ghleus. Thilg mi clach air nead na 
seabhaig agus a mach aisde leum cat-fiadhaich a 
thug a chasan as, a' dannsadh gu mear am measg 
nan geug, 's o chraoibh gu craoibh. Leig mi 'n 
gunna ris is thuit e marbh aig mo chasan. Shuidh 
** Gaisgeach " air toman fhad s a bha mi ceangal 
s! chait-fhiadhaich le eill ri closach an fh^idh, 's a 
shiiilean ag r^dh — '' Nach d' thubhairt mi riut gun 
robh beothach be6 anns aJ chraoibh." Thog sinn 
oirnn gus an cith. 

'Nuair a bha mi teurnadh Doire-na-h-iuraich 
chuala mi fuaim a' chaochain ag innseadh dhomh 
gu 'n robh an abhainn air at, s a! lionadh a h-amar 
o bhruaich gu bruaich. 'Nuair thug mi mo cheann 
as an doire chunnaic mi gu 'n robh an abhainn air 
eirigh cho ard 's gur gann a chomharraicheadh tu 
a chlach a th' ann am meadhon an ^th — agus tha 

fhios aig na h-uile ma tha chlach mhor ciirnaichte 
nach eil e cneasda an ath fheuchainn. Thuig mi 
gur ann ag at a bha 'n abhainn, agus on a bha 
sgailc na cloiche nochdte thuirt mi rium f hein gu 'm 
feuchainn ri dol troimh *n abhainn seach dol mu n 
cuairt drochaid Dhail-an-Tulaich a bha ceithir mile 
uam. Sgioblaich mi mi-fhein mar a b' fhearr a 
dh* fhaotainn 's thug mi siiil ach c' aite 'n robh 
** Gaisgeach/' Bha mo laochan an deigh dol a suas 
gu linne Chreig-an-Daraich ; ach bha e cumail a 
shuil orm agus cho luath s a chunnaic e mo dha 
chas anns an uisge leum e mach agus ann an uine 
ghoirid bha e thall, s a' sior-amharc ormsa s! gleachd 
ris na cuartagan. Bha mi nis an uisge domhain, 
ach cha d' rainig mi fhathast an t-aite bu doimhne. 
Bha an sruth an geall air mo thoirt leis ach bha mi 
strith gu danarra 'na aghaidh. Bha mi gluasad 
gu faicilleach oir bha moran de chlachan cruinn 
sleamhainn anns an ath. Sheas mi a leigeil m' 
anail agus thug mi suil a m dheigh, agus chunnaic 
mi gu 'n robh a! chlach mhor anns an ath an deigh 
a ceann a thoirt fodha 's an sruth a' dol thairis orra 
gu min reidh. Ochd slatan eile agus bhithinn 
troimh 'n chuid a bu doimhne de n ath. Chuir mi 
mo ghualainn an aghaidh an t-sruth ach 's ann air 
^iginn a bha mi cumail mo chasan, agus bha *n 
anail 's an uchd agam leis s! chudtrom a bh' air mo 
dhronnaig — am fiadh, an gunna 's an cat-fiadhaich. 
Is gann a bha e comasach dhomh ceum a dheanamh, 
bha an t-uisge cho ard, an sruth cho laidir agus an 

grunnd clachach cho sleamhainn. Anns an sp^irn 
a bh' ann thuislich mi agus b' feudar dol leis an 
t-sruth beagan shlat, ach fhuair mi an taice cloiche 
m6ire agus leig mi m* anail. Thog mi orm a rithis. 
Bha an t-uisge a nis gu math thar mo chrios 
agus teann air na h-achlaisean, agus thuig mi air 
a' cheud cheum a thug mi bho 'n chloich gur ann na 
bu doimhne bha e fas, agus na 'n robh an t-uisge 
se 6irlich na b' airde gu 'n giiilaineadh e leis mi. 
Rinn mi oidheirp thr^un agus chaidh agam air dol 
d^ shlat an aghaidh an t-sruth a dh' fheuchainn an 
ann na bu doimhne bha e dol. Bha na tonnan a' 
leum mu 'n cuairt orm, s an sruth brath mo ghiulan 
leis. Ann am imcheist sheall mi romhan 's am 
dh6igh. Chuimhnich mi an sean-fhacal, '* Is fearr 
tilleadh am meadhon an atha na bathadh uile." 
Re na h-uine o'n dh' fhag mi an taobh thall cha 
robh ** Gaisgeach '* bochd gun iomagain. Shuidh e 
air bruaich na h-aibhne a' sior-amharc an taobh a 
bha mi agus a cur ri caoine. 'Nuair chunnaic e mi 
dol leis an t-sruth, dh' fheucha' bhruid thruagh ri 
dol g am chuideachadh. B' fheudar dhomh m' 
anail a leigeil tacan eile, 's mi 'n taice cloiche mhoire. 
Bha leisg orm tilleadh ach bha eagal orm dol air 
m' aghaidh. Bha m6r orm cuideachd na bha air mo 
mhuin a leigeil leis an t-sruth, s rinn mi oidheirp 
eile ; ach b' fheudar tilleadh ge b' oil learn e. 
Dh* fheuch mi ri tilleadh an taobh a th^inig mi. 
Bha mi deich-slatan-fichead na b' fhaide leis an 
t-sruth na bha n uair a dh' fhag mi bruach na 

h-aibhne, agus bha an t-uisge a' goil \s a* gurragail 
mu 'n cuairt orm ; thug mi feall-cheum agus theab 
mi bhi air mo ghiulan bh^rr mo chasan, agus a* 
feuchainn ri m' chasan a chumail, bhris am fallus 
a mach air mo bhathais, th6isich mo cheann air 
snamh *s mo chluasan air seinn, agus theab mi bhi 
air mo thacadh leis an eill a bha ceangal mo ghunna 
agus an fh^idh air mo mhuin. Sheall mi leis an 
t-sruth, 's cha robh ri fhaicinn ach cuairteagan 
geala s tonnan beirmeach 'nan deann-ruith do linne 
dhuibh a bha mu fhichead slat fodham. Bha 
bruach uaine na h-aibhne mu m choinneamh fo 
sgaile a' bharraich, s e air a chomhdach le s6bh- 
raichean is br6gan cuthaig. Shaoil learn nach 
fhaca mi riamh bruach na h-aibhne cho uaine, 
bh6idheach s a bha i aig an am ud, ach bha mo 
shiiilean a' f?is fann agus mo luirgnean a' fannach- 
adh leis a' chruaidh spairn a bh* agam. Chunnaic 
mi nach robh atharrach ann ach feuchainn ri snamh 
gu tir, agus thug mi tarruing air mo sg^in-dhuibh 
agus ghearr mi na h-iallan a bha ceangal a! ghunna 
s closach an fh6idh air mo mhuin, ach chum mi 
greim air an eill le m' laimh, ealamh gus na bh' air 
mo dhronnaig a leigeil leis ah t-sruth na 'm b' 
fheudar e. Thog mi boiseag uisge agus dh' ionn- 
laid mi mo bhathais. Sguir an tormanaich a bha 
'm chluasan agus thill mo fhradharc, agus chunna 
mi mo bhoineid chruinn a' dannsadh anns na cuart- 
agan mu fhichead slat leis an t-sruth. 

Bha mi 'gam f haireachadh fh6in na b* aotruime 

Digitized by VjOOQ IC 



CAOI.-THEARNAIDHEAN AIR UISGE EIRE. 79 

leis nach robh an eallach a bh' air mo mhuin ceang- 
ailte rium, ach bha mi cumail greim dainginn air 
an ^ill 's an geall air na bh* agam a thoirt s^bhailte 
gu tir na 'n robh sin a* m' chomas. Thug mi 
oidheirp eile air tilleadh an taobh a th^inig mi, ach 
'n uair a rainig mi meadhon na h-aibhne thuig mi 
gu 'n robh glumag dhomhain eadar mi 's tir. Cha 
robh ach de dh' eagal orm gu 'm bithinn air mo 
ghiiilan bharr mo chasan, agus gu *n leanainn mo 
bhoineid chruinn, ach chuir mi mo ghualainn ris an 
t-sruth agus chuir mi mo chasan am forcadh ris na 
clachan agus Le m' uile neart dh' fheuch mi ri dol 
an aghaidh an t-sruth. Ach th6isich na clachan 
anns a! ghrunnd air m' fh^gail agus 's ann a b' 
fheudar dol air m' ais ceum no dha agus t6iseach- 
adh as iir. A dheanamh na cuise na bu mhiosa bha 
an abhainn ag at s ag at. 'Nuair a bha mi mar so 
a' cathachadh an aghaidh an t-sruth chunnaic mi 
** Gaisgeach " s! snamh bho thlr. Bha e mu dh^ 
shlat na b' airde na bha mise, ach an aite dol thairis 
gus an taobh eile, thill e mu mheadhon na h-aibhne 
agus thainig a* bhruid an taobh a bha mi, ach bha 
'n sruth ro bhras air a shon agus chaidh a ghiiilan 
leis. Ghlaodh mi ris, agus she61 mi dha le m' 
laimh an taobh a bu ch6ir dha dol, agus chaidh 
aige air s! bhruach a ruigeachd gu tearainte. Bha 
mi tarruing m' analach 'n uair a bha mi coimhead 
s a stiiiireadh a' choin, agus 'nuair a chunnaic mi , 
esan air tir rinn mi oidheirp eile air mi fhein a 
shabhaladh. Bha ** Gaisgeach " bochd a' cumail a 

shuil orm agus e 'na sheasamh anns an tanalaich 
aig oir an ^th 's e cur ri caoine 's ri miolaranaich 
mar gu 'm biodh e feuchainn ri thoirt orm a thuig- 
sinn gu 'm b' e sud an t-^ite a bu ch6ir dhomh 
ruigeachd. Rinn mi ceum no dha air m' aghairt 's 
cha robh na clachan idir cho sleamhainn, no an 
grunnd idir cho garbh, agus thoisich mi air mis- 
neach a ghabhail gu 'n ruiginn thall gu goirid 'n uair 
a chunnaic mi tighinn leis an t-sruth ultach de 
bh^rrlach is trabhach a bhiodh air mo mhuin ann 
an tiota agus a sguabadh leis mi. Le m' uile neart 
rinn mi oidheirp air bruaich na h-aibhne a ruig- 
eachd ; thoisich na bulabhagan a bha fo m' chasan 
air m' fhagail agus bhithinn air mo bheul s air mo 
shr6in mur a bhiodh gur ann an aghaidh an t-sruth 
a thuit mi. Bha mi fas dall, bodhar, ach thug mi 
aon shinteag — cha n eil fhios agam ciamar — agus 
rainig mi bruach na h-aibhne s shin mi mi-fein 
leth-mharbh air an fheur uaine. 

Th^inig ** Gaisgeach " an taobh a bha mi s 
th6isich e air m' aodann s mo lamhan a ph6gadh, 
dh' fheuch e ri m' thionndadh air mo chliathaich, s 
rinn e na b' urrainn e gu toirt orm bruidhinn ; ach 
cha robh sin am chomas oir bha mi g ospagail le 
dlth na h-analach, agus mo cridhe 'n impis sgainidh. 
Laidh mi greis air an leanaig uaine, s mi bog, 
fliuch, gun chomas carachaidh. Mu dheireadh 
dh' ^irich mi n am leth-shuidhe, ach 's gann a bha 
mi a' leirsinn, oir bha sgle6 trom air mo shuilean, 
's bha fuaim nan uisgeachan a'm chluasan. Thug 

mi suil air an abhainn a bha ruith seachad le sgriob, 
a' giiilan leatha gach ni a bha cur bacaidh orra. 
** Beannaichte gu 'n robh ainm ar Tighearna!'' 
arsa mise le taingealachd. Shin mi mach mo l^mh 
agus bhuain mi blath no dha, 's bha am fikile 
cubhraidh dhomhsa mar thiiis. Ar leam nach fhaca 
mi bl^ithean riamh cho maiseach riu. Thaisg mi 
'n am bhroilleach iad, is tha iad agam fhathasd, 's 
cha 'n eil uair a dhearcas mi orra nach abair mi 

** As AN DOIMHNE GHAIRM MI CRT, O ThIGHEARNA ! " 



Sin agaibh cuid de na cunnartan a tha ri fhaotainn 
comh-cheangailte ri ithan Uisge Eire, agus cha 
lugha deuchainnean a thachras air-san a dh' 
fheuchas ris an aiseag a ghabhail le bata, mar a 
thuigeas sibh o'n sgeul a leanas : — 

Feasgar a bha sin bha mi fhein 's mo phiobaire 
agus mo chuilean ** Gaisgeach," a' tighinn dachaidh. 
Air dhuinn tearnadh gu linne Chluthaig, far an 
d'fhig sin am bata 's a' mhaduinn air theadhair anns 
an linne, thug mi 'n aire do ''Ghaisgeach" a' toirt sul 
orm an dr^sd 's a rithis, s a chluasan an crochadh, 
agus n uair a rainig sinn am frith-rathad a dh' 
ionnsaidh bruach na h-aibhne, sheas e, agus an aite 
ruith romham 's ann a bha e cul mo shalach, agus 
an elite leum a stigh do 'n bhata, ghabh e mach 
agus shn^mh e gus an taobh eile. 'N uair a thug 
sinn ar cinn as a' choille s a rainig sinn bruach na^ 
h-aibhne thuig mi gu 'n robh mo chuilean pailte 

Digitized by VjOOQ IC 



82 NAIGHEACHDAN FIRINNEACH. 

cho glic r' a mhaighstir. Bha an abhainn 'na caoire 
geala bho bhruaich gu bruaich, 's i 'na deann-ruith 
s a turus gu traigh, 's am bata bh' air acair 
anns an linne s! l)ogadaich anns an t-sruth, agus 
an comhnaidh a! spadhadh a teadhair. Chuala 
** Gaisgeach " fuaim na! h-aibhne agus thuig e ciod 
a bh' air thoiseach oirnn. Bha am b^ta air acair 
teann air slugan na linne ann an seorsa de dh' 6ban, 
a bha nis Ian de chobhar a suas gu beul-mor a* 
bhata. Bha an sealladh boidheach gu leoir mur 
an robh againn ach ri amharc air. 

Sheall Domhnull orm fhein. Cha robh atharr- 
ach ann ach drochaid Dhail-an-tulaich a bha corr 
agus ceithir mile uainn, le da dhamh croiceach air 
ar druim, agus sinn air falbhan o'n a bha e ceithir 
uairean anns a' mhadainn. Sheas mi tiota s! breath- 
nachadh co dhiu a rachadh againn air dol tarsuing, 
no an rachadh ar tarruing leis an t-sruth. Chunna 
mi 'n uair a dh' fhagamaid an t-6ban gu 'n robh sinn 
air clrean an t-sruth a bha ruith gu h-uaibhreach 
ann an amar cumhann na h-aibhne. ** A bheil 
buille snamhadh agad, a Dhomhnuill ? " arsa mise. 
Sheall Domhnull orm le spleamas, agus ars' esan — 
'* Nach 'eil fhios agaibh gu bheil ? " is dearbh fhios 
aige gur trie a bha sinn 's an uisge comhla — air a' 
mhuir agus anns an abhainn. '* Tha fhios agam 
gu 'n t6id agad air snamhadh, ach s i 'n abhainn so 
bha 'nam bheachd." *' O, gu dearbh!" fhreagair 
D6mhnull ; **ach so am fear nach d'fheuch riamh 
i mar tha i 'n diugh ! " ** Is ciod do bharail oirre ? ' 

•* Ma ta 's ann agaibh fh^in is fe^rr fios, ach ma 
bheir sibhse aghaidh oirre, so am fear nach bi air 
dheireadh." 

Is trie a bha sinn comhla air an uisge a dh* 
oidhche s a latha, ri stoirm s ri ft, agus ged a bu 
d^n an oidheirp shaoil leam gu'n rachadh againn 
air. Thilg sinn meangan craoibh anns an t-sruth 
a dh' fhaicinn de cho luath *s a bha e ruith, s 
chaidh e seachad oirnn cho luath ri mial-chu, agus 
ann an tiota bha e ann an cuairteig an Spud-dhuibh, 
ds nach tainig ni be6 riamh, agus goirid na dh^igh 
sinn thog e ceann anns an linne fo n Spud cho 
min gheal s ged a bhiodh e ann am beairt-thuairn- 
ear. Chunnaic D6mhnull gu *n robh mi an geall air 
an aiseig, agus th6isich e air a! bhata fhuasgladh 
— gun facal d cheann. Chuir sinn na feidh anns 
an deireadh, agus na gunnachan air an uachdar, 
agus thairis orra uile thilg sinn ar breacain. Ghabh 
mise na raimh — bha mi fh^in agus D6mhnuU sean- 
eolach air an obair — agus b' aithne dha an ciirsa 
gu ro-mhath. 

Chum sinn sr6in a' bh^ta ris an t-sruth agus 
'nuair a bha gach ni deas leig D6mhnull d,s an 
r6pa, agus thug mi buille air chiil d^ raimh a chuir 
le slnteig i gu meadhon an t-srutha. Thug mi 
siiil thar mo ghualainn agus bha Domhnull anns an 
toiseach agus greim-bais aig air a' bharr-snaois agus 
a shiiilean a! lasadh. Bhuail an sruth bras i anns 
a' chliathaich agus theab e cur a stigh, agus mu n d' 
fhuair i i fh^in a cheartachadh bha i leitheach uisge. 

A' dol leis an t-sruth a dh' aindeoin na dheanainn 
bha sinn am measg nan caisleagan s nan cuartagan 
agus mh6thaich mi mar gu 'm biodh am fliuch- 
bh6rd a' fiigail na droma. Thug mi Ian bhuille le 
m' uile neart agus fhuair mi do 'n t-saor-shruth i, 
agus le buille gramail no dha fhuair sinn d cunnart 
i, agus ged a bha i leitheach uisge, chaidh agam air 
bruach na h-aibhne a ruigeachd. Bha D6mhnull 
na shuidhe mar chat a bhiodh dol a leum, agus 
mu n robh sinn teann air tir thug e leum be6 gu 
tir, *s an ropa-toisich na laimh. Thug mise stigh 
na raimh agus leum mi mach, agus aig a' cheart am 
thug am bata sitheadh aisde gu bruaich na h-aibhne 
agus shaoil leam gu 'n robh a da bheul air a ch^ile. 
Bha D6mhnull air bruaich na h-aibhne s an ropa- 
toisich 'na laimh ach le neart an t-srutha bha 'm 
b^ta 'ga tharruing leatha. Mu dheireadh fhuair e 
'n ropa chur mu sheann stoc craoibh agus chum 
sin rithe. 

Shuidh sinn, shuath sinn ar bathais, agus dh' 
amhairc sinn gu tosdach air a ch^ile. Bu bheag an 
uine o'n a bha sinn air an taobh-thall, agus sinn fo 
iomagain ciamar a rachadh dhuinn, agus a nis bha 
sinn air an taobh so, agus bha sinn mar ann am 
bruadar. Bha h-uile ni bh' ann cho h-obann, gur 
ann a bha sinn coltach ri daoine bhiodh air an 
tilgeil anns an speur le spreaghadh fudair. **'S e 
mo bharail," arsa D6mhnull, air a shocair, **nach 
teid am b^ta sin thairis gu brith tuille." ** Carson?" 
** Nach cuala sibh i a bruanadh 'n uair bha i ann 

am meadhon an t-srutha, 's ann a shniomh e i mar 
ghad?" ** Mhothaich mi ni no dha is chuala mi 
rud no dha, ach cha robh iiine agam gu smaoin- 
eachadh ciod a bha cekrr,'' ** Ma ta cha robh mise 
smaoineachadh na bu mh6," arsa D6mhnull, **ach 
thainig spud uisge a nios air m' aodann — a thainig 
a stigh eadar an druim 's am fliuch-bh6rd, agus cha 
robh de dh' eagal orm ach gu'n rachadh i 'na da 
leth." Tharruing sinn am bata a nios air an lean- 
aig uaine, agus bha sracadh m6r o 'toiseach gu 
'meadhon, agus cuid de na clair air an sniomh gu 
goirt s a marcachd a cheile. Cha 'n eil fhios agam 
fhathasd ciamar a chum i ri cheile. 

POSADH MAIRI CHAIMBEUL. 

Bho chionn c6rr is tri fichead bliadhna bha Mairi 
Chaimbeul — nighean cho eireachdail s a chiteadh 
ann an siubhal latha fada samhraidh — aig seirbheis 
ann an tigh ministeir ainmeil ann an Siorramachd 
Earraghaidheal. 'Na pearsa, bha Mairi dreach- 
mhor, direach ; a gruaidhean mar an caorunn ; a 
fait bachlach, boidheach 'na mhile camag ordail ; 
agus a da shuil mhlogach fo mhala chaoil, a meall- 
adh cridheachan nan oganach. Bha aice mar 
leannan gille deas uallach d' am b' ainm Domhnull 
Mac Gilleathain, a dhireadh am monadh gu h-uall- 
ach aotrom 's a' mhaduinn as deigh nan caorach — 
oir bu chiobair e — agus a dhiiisgeadh fonn ann an 
cridhe Mairi leis na duanagan binn, b6idheach a 
sheinneadh e anns an fheasgar taobh na cagailte. 
Bha iad le cheile anns an aon sheirbhieis fad d^ 
bhliadhna, agus mar is trie d' an leithid, cha do 
mheas iad an uine sin ach mar aon latha. Ged a 
bha iad mar so ann an cairdeas r' a cheile cha robh 
b6id no gealladh-posaidh eatorra. Cha ghabh e 
^icheadh nach robh iad fior chairdeil, gu trie a' 
seinn 6rain-ghaoil d' a cheile ; agus *n uair thigeadh 
am fldhleir dall an rathad, b' e M^iri a' cheud t6 a 
thogadh D6mhnull a dhannsadh. Air an achadh- 

bhuanagheibhteadh iad daonnan air an aon lomaire^ 
agus s! tighinn dhachaidh ds an eaglais, bhiodh 
Domhnull agus M^iri ag coiseachd taobh ri taobh. 
Mach o so — agus their cuid gu 'm bu leoir e — cha 
robh dearbhadh aig neach gu 'm b' i Mairi leannan 
Dh6mhnuill agus gu 'n robh ise an geall a cridhe 
air SL chlobair. 

Thachair do 'n charaid so mar a thachair do n 
leithid bho thoiseach an t-saoghail ; cha robh ciirsa 
an gaoil mln reidh, gun chamag gun chaisleag, oir 
chaidh firinn an t-sean-fhacail a tha ag radh nach 
robh ciirsa an fhior-ghaoil riamh r^idh, a dhearbh- 
adh dhaibh-san gu soilleir. 

Bha Donnacha Stiiibhart, a thainig d Lochabar 
do 'n Bhlar-dhubh na fhleasgach deanadach, 
curamach, aig an robh gabhail mhath chaorach, 
agus slaim mhor airgid anns an tigh-thasgaidh. 
Bha an t-airgiod so 'na laidhe bho bhiiadhna gu 
bliadhna a! tarruing r^idh, agus a' fas 'n uair a bha 
Donnacha na shuain ; agus dh' ^ireadh iad moch 
a gheibheadh esan 'na chadal. Bha cairdeas-fad'- 
a-rnach eadar Donnacha Stiiibhart agus Mairi 
Chaimbeul, ach bha e dliith gu le6ir gu cothrom a 
thoirt dha air e-fhein a dhaingneachadh ann an 
deagh riin Mdiri 'n uair a thainig e a shuiridh, mar 
a rinn e feasgar a bha sin. Fhuair e failte s furan 
ann an tigh a' mhinisteir. Mo thruaigh Domhnull 
clobair bochd ! 

Cha n fhaca Donnacha Stiiibhart Mairi Chaim- 
beul ach aon uair roimhe so, ach 'n uair a rinn e 

suas inntinn (ni nach robh doirbh dha a dheanamh), 
gu 'n robh i b6idheach, agus air cluinntinn dha o 
dhaoin' ^ile gu 'n robh i na h-ighinn ghlic mhodh- 
ail, mhalda, math air obair-fearainn is obair-tighe 
— oir bha banas-tighe Mairi ann am beul gach 
darna duine san sgireachd — bhreithnich e nach 
robh t6 eile air an t-saoghal a bha cho freagarrach 
mar bhean-tighe do Dhonnacha Stiubhart a' Bhlair- 
dhuibh ri Mairi Chaimbeul, a bhana-charaid f6in. 
Ach an gabhadh Mairi e ? Cha do chuir so 
smuairean riamh air, agus cha b' e a bhoichead no 
a mhaise fein a bha g a dheanamh cho cinnteach 
a laimh Mairi, oir, a dh'innseadh na firinn — 's bha 
fios aige fh^in air a so — cha b' ann de na bu 
bh6idhiche e. Bha e na dhuine glas, peirceallach, 
le beul m6r farsuing ; a thuilleadh air a so bha a 
chiabhagan is fhiasag air liathadh, a' leigeil ris gu 
'n robh e gu math na bu shine na Mairi bochd. 
Ach ciod an stath ! Nach robh am pailteas airgid 
aige ; 's nach e sin na h-uile nl san t-saoghal 
neonach a th' ann ! Nach lionmhor nigheanag 
bh6idheach aig a bheil cridhe trom, 's na 'n cluinn- 
teadh ri ceol i, s e so an cronan a bhiodh aice a 
ghnath s gun tamh — 

Ho rd, cha *n *eil cadal orm ! 

Cha ^n eil m' air' air s6las ; 

Mo chi'il-thaobh ri ce6l-gMre 

O'n ]k 'chaidh mo ph6sadh 

Ri seann fhear ged ghabh mi e. 

Bha m' athair is mo mli^thair^ 

'S mo ch^irdean uile de6nach 
Mo ph6sadh ris an t-seann-fhear, 

O'n bha mi gann de st6ras. 

Ho ro, cha 'n 'eil cadal orm ! 

'S e *n t-6r a thug an car asam ; 

'S e 'n seann-f hear rinn mo bhuaireadh ; 
'S e 'm p6sadh rinn mo sh^ruch', 

*S tha bhUth sud air mo ghruaidh-se. 

Ho ro, cha 'n *eil cadal orm ! 

Feumar innseadh gu 'n robh t^ eile mu n bhaile 
bha cumail siil bhioraich air Donnacha 's air 
Mairi. B' i so piuthar do Mhairi d' am b' ainm 
Peigi a bha gu math na bu shine na Mairi. Bha i 
'na dluth choimhearsnach do Dhonnacha Stiubhart 
agus theireadh na cailleachan fiosrach a bha mu na 
dorsan gu 'n robh a cridhe n geall air a caraid ; 
ach b' e 'n onair gu 'm b' urrainn di cairdeas a 
thagradh ri duine cho ard ann an inbh, s cha b' e 
n gaol a bha toirt air Peigi Chaimbeul a bhi cho 
deigheil air cuideachd a fir-chinnidh. Cha 'n abair 
mi nach faodadh an creutair bochd a bhi deanamh 
a dichioll a thoirt air Fear-a'-Bhl^ir-dhuibh a thuig- 
sinn, ma bha bean dheanadach ghlic a dhith air, 
nach ruigeadh e leas dol fada bho na dorsan air a 
son. Cha b' e nach robh i Ian thoilichte fuireach 
le a' mathair a chumail na croite ann an 6rdugh. 
Feumar aideachadh gu n robh Fear-a'-Bhlair- 
dhuibh a cumail a shul air a bhana-charaid agus 

7 

ag radh ris fh^in gu 'n cumadh e stigh air Peigi, 
s gu m biodh i aige ciil a laimh na n tigeadh e 
nach soirbhicheadh leis ann an cearn' eile, oir cha 
robh e g\6 chinnteach a laimh Mairi Chaimbeul a 
bhuidhinn, ged a bha e ann am beachd mur posadh 
i air son gaoil e, gu m p6sadh i e air son a sporain. 
Chaidh Donnacha Stiubhart an taobh a bha bean 
a' mhinisteir agus dh' innis e dhi ciod a bha air 
'inntinn. Bha ise ro thoilichte a thuigsinn gu 'n 
robh a leithid de mheas air Mairi agus gu n robh 
brath aice air fear-posaidh 'fhaotainn ; oir cha chual i 
facal riamh mu na naigheachdan a bha 'dol a measg 
nan seirbheiseach eile mu Dh6mhnull ciobair agus 
M^iri. 'N uair a dh' fhalbh Fear-a'-Bhlair-dhuibh, 
ghairm i Mairi a leth-taobh agus chuir i an gnoth- 
ach gu rdidh glan air a beulthaobh ; ach chrom 
Mairi a ceann agus shlaod i a corragan gus an 
robh iad a' cnacadh 's an impis bristidh, s cha 
robh facal as an ceann ach — ** Gu dearbh cha b' 
urrainn di f(6in a radh ; cha robh fhios ciod a thug 
air a leithid-se iarraidh agus — ciod air an t-saoghal 
a ni mise," agus mar so dh' fh^g i bean a' mhinisteir 
anns an Ian bheachd nach robh dad aice an aghaidh 
a' ghnothaich. A thuilleadh air a so, c6 a thainig 
an rathad ach Peigi, a sheas a suas gu gaisgeil air 
taobh Fir-a'-Bhlair-dhuibh — bha i 'n d6chas nach 
biodh a piuthar cho g6rach s gu 'n cuireadh i cul 
ri fear cho cliiiiteach ris an Stiubhartach ! An 
robh i dol a thoirt tamailt oirre f6in s air an 
teaghlach d' am buineadh i le a fear-cinnidh a 

dhiiiltadh ! Bha Mciiri cho s^imh na n^dur s gu n 
do liib i mar shlataig sheilich fo thagradh Peigi. 
Bheireadh i an saoghal air son gu m b' urrainn i 
a radh gu n do gheall i a lamh s a cridhe do 
Dh6mhnull ciobair. Ach ciod an stath ! An 
iarradh esan i ? Bha i tuille 's toigheach air gu a 
leithid de cheist mhi-mhodhail The6raich dheth ; 
ach bha iongantas mor oirre nach robh e a' tighinn 
g a cuideachadh ann an am a teinn. An robh fios 
aige mar a bha ciiisean a' dol ? An robh amharus 
aige? 

Bha an ciobair bochd air a chumail ann an ain- 
eolas air gach ni, agus 'n uair a thubhairt an sgalag 
ris gu 'n robh amharus air nach robh cuisean mar 
bu mhath leis, thug e cheann fodha ; fhuair leann- 
dubh buaidh air ; chaill e a mhisneach ; bha e 'na 
fhogarach bochd feadh nam beann 's nan gleann 
r€ an latha, agus cha robh facal d cheann 'n uair a 
thigeadh e dhachaidh anns an fheasgar. Bha e 
seachnadh Mairi cho math 's a b' urrainn da ; agus 
aon oidhche chaill e mhothachadh gu leir is bha e 
air a chur chuige cho m6r s gu 'n do thionndaidh e 
gu crosda air Mairi, 's rinn Peigi, le a teanga mhin, 
gnothaichean a chur ann a leithid de dh6igh s gu 'n 
robh e air a shocrachadh an ath-latha gu 'n robh 
Mairi ag aontachadh a l^mh a thoirt do Dhonnacha 
Stiubhart. 

Bha an sgeul air a chumail uaigneach. Cha 
ghabhadh Peigi diog oirre agus cha 'n abradh 
Mairi bhochd facal. Bha Donnacha se61ta gu leoir 

a theanga 'chumail ; agus dh' fhalbh e dhachaidh 
a chur gnothaichean air d6igh fa chomhair latha 
na bainnse, a chaidh a shocrachadh mu 'n d' fhag 
e. Thoisich am ministeir 's a bhean air comh- 
ghairdeachas a dheanamh le Mairi, ach cha robh 
moran sunnd gairdeachais oirre. Chaidh Domhnull 
ciobair do'n mhonadh le chuid chon mar a b'ibhaist, 
s 'n uair thainig e dhachaidh s an fheasgar ghabh 
e an t-6ran a b' fhearr a bh' aige, ach sguir an 
dannsa. Air Di-domhnaich cha robh e fh^in agus 
Mairi ri fhaicinn sl tighinn le cheile ds a' chlachan. 
Thoisich na seirbheisich eile air an aire a thoirt 
dha so, agus theireadh iad gu 'n robh ni-^igin ceirr, 
ach cha robh de dhanachd aig a h-aon diubh na 
theireadh ri h-aon de 'n dithis aon fhacal mu 'n 
chuis. 

Cha robh nigheanagan d^anadach glic a' mhinis- 
teir fada a' deanamh eideadh-phosaidh M^iri oir 
bha hkigh mhor aca dhi, agus chaidh iad mu 'n 
ghnothach gu h-aotrom fonnmhor. 

A dh' aona bheum thiinig na nigheanagan uile 
de 'n bheachd nach robh gaol aig M^iri air Donn- 
acha Stiubhart. Cha robh i gabhail m6ran tlachd 
anns sJ ghun-phosaidh, agus bha i dol ann an ceann 
gach gnothaich a bhuineadh do 'n ph6sadh le cridhe 
trom. Mu dheireadh ghabh iad an d^nadas 'fhe6r- 
aich dhi an robh ni eadar i fhein agus an ciobair 
donn, 'n uair a bha cho beag saod is sunnd oirre ri 
Tear-cinnidh ; ach cha 'n aideachadh Mairi aon ni 
no ni eile. Theireadh i gu 'n deanamh i na bha 

ceart ; shuathadh i a suilean le a h-apran, s dh' 
fhagadh i an seomar. Bha ceo trom dubhach a! 
laidhe air aJ bhanais so ; cha robh fonn bainnse air 
neach ; bha gach h-aon a'* gabhail sgatha mu n 
ghnothuch. Carson nach robh Domhnull ciobair 
a' tighinn mar ghaisgeach air aghaidh agus ag 
aideachadh a ghaoil do Mhairi, agus g a tarruing 
ds a chruaidh-ch^s so ? Tha a cridhe uaibhreach 
a' bristeadh, ach tha e am beachd gu bheil e 
tuille s fada gun tighinn air aghaidh ; agus mar 
so tha e 'na ghiiigaire bochd gun smid ds a cheann. 
Carson nach diult Mairi an Stiiibhartach s nach 
lean i ris a' chiobair? Tha a cridhe gaolach an 
impis sgaineadh, oir tha i Taicinn gu bheil gaol a 
cridhe, an ciobair donn, an d^igh fas suarach uimpe. 
Tha i m beachd gu 'm bu ch6ir dha a h-iarraidh 
roimhe so, no gu 'm bu choir dha 'nis iarraidh oirre 
teicheadh leis, agus dh' fhalbhadh i r' a ghualainn 
gu togarrach thar muir is tir — ach ciod an stath ? 
Tha iad le ch^ile a nis 's a bheachd gu bheil iad 
tuille 's fada 's an tarruing anns an ni so agus gu 
bheil e n dan di Donnacha Stiiibhart a phosadh. 

Bha brathair athar aig Mairi do 'm b' ainm 
Calum Mor, aig an robh baile fearainn mu dha 
mhlle bho thigh a' mhinisteir, agus bha de mhoit 
air, nighean a bhrathar a bhi posadh duine cho 
ard-inbheach agus measail ri Fear-a'-Bhlair-dhuibh 
nach deanadh nl feum leis ach gu 'n rachadh am 
posadh anns an tigh aige-san, Chaidh cuireadh a 
thoirt do chuideachd mhoir — mu fhichead de 'n 

tuath a bha 's an sglreachd, am ministeir, s a 
theaghlach, an siorram agus a bhean, an doctair 
agus a h-aon no dh^ eile. A thuilleadh air a so 
thainig d Lochabar de chairdean fir-na-bainnse, 
Alasdair Camaran as a! Bhr^ighe, Gilleasbuig Og 
mac Dhomhnuill Ghlinn-Neibheis agus Lachunn, 
mac Lachuinn Oig na Ceapach. Cha 'n fhios 
dhomh ciamar a fhuair iad uile comas-gluasaid 
anns an tigh bheag aig Calum M6r. Coma co- 
dhiii, theid mise 'n urras gu 'n robh an tigh Ian air 
latha na bainnse. Bha an iodhlainn Ian chairtean 
agus charabadan de gach seorsa a thug a' chuid- 
eachd a dh' ionnsaidh tigh-na-bainnse ; agus air an 
leanaig uaine air beulthaobh an doruis bha na 
h-eich ag criomadh an fheoir uaine, agus d^igheann 
air gach fear dhiu g a chumail d cron. Bha lomh- 
ainn chon s! cur eolas air a cheile — coin-chaorach 
is abhagan — a h-uile fear is earball ri athar 's le 
thathunn ard a' feuchainn ri chur an c^ill nach robh 
air an leanaig na chuireadh eagal air. Bha na fir, 
SL chuid a bu mh6 dhiubh, air an sgeadachadh ann 
an do molach Gaidhealach, ri conaltradh mu 'n 
dorus, a' feitheamh uair na bainnse. Bha na 
mnathan-uaisle 'n an suidhe gu ciallach s an tigh, 
s iad air an sgeadachadh gu riomhach le sloda s 
le ribinean, agus aig a' cheart am bha nigheanagan 
lughor og cur f^isde na bainnse an 6rdugh ; agus 
air m' fhacal, b 'i sin an fh^isd ! Th^id mise n 
urras nach deachaidh cuis-mhagaidh a dheanamh 
de fheisd na bainnse — pailteas fe61a, iasg de gach 

se6rsa, bunt^ta pronn, *s bunt^ta cnapach, sithionn 
gu le6ir ; agus chaidh amhach gach darna circ a 
bh' air an iris a tharruing, gus an robh na biiird air 
chrith air an casan leis an 16d a bh' orra de gach 
gne ithinnich. Bha fear-na-bainnse air a sgead- 
achadh gu rlomhach ann am f^ile preasach de 
bhreacan nan Stiubhartach, le leine chaol air an 
robh pailteas de ghrinneas-uchd ; agus n uair 
chlteadh e air ais s air aghaidh, bha e cho 
coltach ri coileach Frangach s a chunnaic duine 
riamh. Bha gach ni a nis l^n deas, ach c' aite 'n 
robh bean-na-bainnse ? Bha suil rithe aig ceitheir 
uairean agus bha e nis an d^igh c6ig. Bha e air 
a shocrachadh gu m fikgadh i tigh a* mhinisteir fo 
churam Eoghain, mac Iain mhoir 'ic Alasdair. Bha 
a* chuideachd a nis a! fas iomagaineach. Chaidh 
fios-cabhaig a chur air falbh a dh' ionnsaidh tigh a' 
mhinisteir ach s e 'm fios a thainig air ais gu 'n 
d' fhag Mairi an tigh aig dk uair, goirid an d^igh 
luchd-na-bainnse. Chaidh an so gille-gnothaich 
eile chur air t6ir fios, agus an am dha 'bhi falbh 
chuir nighean a' mhinisteir an cagar so 'n a chluais : 
** Feuch am fiosraich thu c' aite bheil D6mhnull 
clobair." An cionn ghreis thill am balach agus cha 
robh de sgeul aige ach gu 'n d' fhag M^iri an tigh 
ann an cuideachd E6ghain tri uirean roimhe sud, 
agus a thaobh a! chlobair bha esan 'na leaba gu 
tinn, air a shuaineadh gu teann anns na plaideachan 
agus aghaidh ris a' bhalla. Thainig gnothaichean 
a nis gu aona-cheann ! Bha fear-na-bainnse riamh 

trom air an t-snaoisean, ach chaidh aJ bhochdainn 
uile air a nis, gus mu dheireadh nach d' fhag e 
falach-a'-mhais ann an adharc a bha s a chuideachd. 
Bha Calum Mor aJ cur ri griosadh agus a gnath- 
achadh cainnt nach robh idir taghte. Bha Peigi 
ann an staid a bha d^isinneach r' a fhaicinn. Mu 
dheireadh dh' fhaisg i a limhan agus thilg i i-f6in 
air uachdar an aodaich a bh' air leapa an t-se6mair . 
mheadhoin. Bha a chuideachd uile troimh a ch^ile 
's chaidh gu cinn teach **an ce61airfeadh nafidhle." 
Dh' fheoraich an Siorram ciod idir a ghabhadh 
deanamh. Chuir an Doctair air mhanadh gu n 
d'rinn bean-na-bainnse as leatha fein. Bha amharus 
aig a* mhinisteir ciod a bha cearr ach cha n abradh 
e moran. Mu dheireadh leum da oganach air 
muin an da eich a b' fhearr a bh' air an leanaig 
agus le gunna 'n an laimh — aig an Fhreasdal tha 
brath c' ar son thug iad gunna le6 — dh* fhalbh iad 
an cabhaig mh6ir rathad tigh a! mhinisteir. Bha 
an t-eun sgathach fada air falbh ; ach cha robh 
fhios aig duine c' aite ; bha sin air a chumail gle 
uaigneach. Bha fios aig na h-uile nach robh d6igh 
air an sgireachd fh^gail ach troimh ghleann caol, 
thar amhainn araidh ; agus a' cumail so 'n an 
cuimhne chomh-dhuin na marcaichean gu 'n do 
thog Mairi oirre gu tigh a mathar, agus as a deigh 
ghabh iad. 

Anns an eadar-^m chuir luchd-na-^bainnse a! 
chuach mu 'n cuairt agus thug an oigridh air a' 
phlobaire puirt-dhannsaidh a chluich agus chaidh 

lad ris an dannsadh gu cridheil aotrom. An uair 
a bha an 6igridh a toirt caitein air an urlar a' dol 
troimh ** Ruidhle Thulachain/' bha na bodaich s na 
cailleachan ann an oisinn uaignich ag 61 air a 
cheile, ag guidhe **barrachd e61ais" air bean-na- 
bainnse, agus a! feuchainn ri misneach fir-na-bainnse 
a chumail suas. B' i Peigi an t-aon t6 nach gabh- 
adh saodachadh. Bha an oidhche 'dol seachad ach 
cha robh guth air bean-na-bainnse. Th6isich na 
mnathan air meunanaich, agus bha a' chuideachd 
uile ann an imcheist c' ^ite 'n cuireadh iad an ceann 
fodhpa gu maduinn. Cha 'n 'eil fios no forbhais 
agamsa ciamar a chaidh an cur a laidhe ; ach s 
e mo bheachd gu n robh **leabaidh mhor na 
h-^iridh " anns an t-sabhall air an oidhche sin. 

An uair a mharcaich an d^ 6ganach a chaidh air 
toir M^iri bhochd, mu fhichead mile, th^inig iad 
mu chiaradh an fheasgair gu tigh-6sda geal a bha 
ann an ceann shuas a' ghlinne ; agus air doibh a 
bhi fuar, fliuch agus sgith, rinn iad a suas an 
inntinn nach rachadh iad ni b' fhaide an oidhche 
sin. 'N uair a chaidh iad g' an garadh aig an teine 
chunnaic iad badan aodaich g an tioramachadh, 
agus 'n am measg, bog fliuch, currac riomhach 
le ribinean dearg. Air dhaibh fharraid c6 bu leis 
an t-aodach, chaidh innseadh dhaibh gu 'm buineadh 
iad do mhaighdinn oig a thainig an rathad fo 
churam Eoghain oig, mac lain-'ic-Alasdair, s gu 'n 
do thill Eoghan dhachaidh, aJ gabhail an rathaid 
chuil. Bha iad a' tuigsinn gu n robh an nigheanag 

aluinn air a rathad a dh' ionnsaidh a cairdean mu 
Bhraighe Lochabar, ach cha robh fios aca cia a b' 
ainin dhi. Thuig na se6id a bha air toir Mairi 
bhochd gu 'n robh an t-eun anns an riob, ach cha 
do chum so iad gun toiseachadh air a caineadh, 
agus air Innseadh dhi gu 'm feumadh i dol le6 anns 
a' mhadainn agus Donnacha Stiubhart a phosadh. 
Cha do fhreagair M^iri bhochd facal, ach sheall i 
orra mar gu 'm b' ann am bruadar. 

Moch air madainn chaidh Mairi chur air ciil- 
thaobh a h-aon de na marcaichean agus thog. iad 
uile orra gu tigh a' mhinisteir, oir dh' iarr M^iri 
am ministeir Thaicinn mu n rachadh i gu tigh-na- 
bainnse. B' e sin an latha ann an tigh a' mhinis- 
teir ! Cha robh Domhnull Ciobair no E6ghan Mac 
Alasdair ri fhaotainn ! 'N uair a chaidh Mairi a 
stigh ann an lathair a* mhinisteir s a chaidh an 
dorus a dhunadh, thuit i air a da ghlun ; leag i 
a ceann air a ghliiinean agus ghuil i gu goirt. 
Chitiinich am ministeir i agus dh' iarr e oirre a 
cridhe 'fhosgladh dha. Nach robh gaol aice air an 
Stiiibhartach ? Nach robh toil aice a ph6sadh ? 
**Toil agam a ph6sadh/' arsa Mairi s i g 6irigh 
air a casan agus g a cur f(6in ann an cruth a chuir 
eagal air a mhinisteir ch6ir, **b' fhearr leam a bhi 
air mo cheangal ri creig aig isle mara agus laidhe 
ann an sin gus am bathadh an Ian mi na 'n duine 
sin a phosadh." ** Ma ta, a Mhairi," ars' am 
ministeir, 's e cur a laimh air a gualainn, *' cha teid 
do ph6sadh leam-sa no le fear eile an aghaidh do 

thoil ri duine 'tha 's an t-saoghal." *' Mile beann- 
achd air bhur ceann, a dhuine choir," thuirt M^iri, 
** s i pogadh a laimh gu gaolach." 

Chuala Donnacha Stiiibhart, fear-na-bainnse, an 
sgeul agus 's e cheud fhacal a th^inig as a cheann : 
**Ciod air thalamh a ni sinn ris a' chuirm?" 
Thoisich e an sin ri bruidhinn ri a chairdean a 
thainig a Lochabar, agus cha robh sean fhacal 
freagarrach no mi-fhreagarrach a bha'n a chlaigeann 
nach do bhruchd e mach ; mar a bha. ** Tha iasg 
anns a' mhuir fhathast cho math 's a thainig as," — 
'* An t6 nach gabh na coisichean cha 'n fhaigh i na 
marcaichean." 'S ann a bha e 'gabhail truais de 
lh6 's am bith a bha cho g6rach s gu 'n diultadh i 
Fear-a-Bhl^ir-dhuibh. Ach cha deachaidh a' cheisd 
— *' Ciod a ni sinn ris an fh^isd ? " a fhreagairt 
fhathast. Mu dheireadh thall thug brathair-athar 
Mairi oidhirp air a' cheisd chudtromach so a 
fhreagairt. Thug e an Stiiibhartach a leth-taobh 
agus bha iad car iiine ghearr a' bruidhinn ; agus 
ciod a thainig as a' chilis ach gu n do chuir Fear- 
a'-Bhlair-dhuibh fios air Peigi, piuthar M^iri. Ann 
am beagan iiine ch6rd iad mu chuisean agus, mar 
a thuirt Peigi f6in e — **a chumail suas urram an 
teaghlaich do 'm buineadh i," thug i a lamh do 
Dhonnacha Stiiibhart ; bha iad air an gairm air an 
ath Sh^baid anns an eaglais ; chaidh am posadh 
air Di-luain, agus mar so cha deachaidh ** urram 
an teaghlaich " no feisd-na-bainnse a leigeil a dhol- 
aidh. Ach ciod a thachair do Mhairi bhochd.^ 

Chuir sinn a* chei^t — **Ciod a thachair do Mhairi 
bhochd ? " agus feumaidh sinn a freagairt. Gun 
ghuth m6r, gun droch fhacal tharruing i fein agus 
Domhnull ciobair r' a ch^ile ; 's mu 'n d' fhuair 
Peigi, a piuthar, mios-nam-pog seachad le Fear-a'- 
Bhlair-dhuibh, bha Mairi posda ri a ceud ghradh, 
an ciobair donn. 

Ciod air bith a thainig 's an rathad cha n aithne 
dhomh, ach, coma leat na c6 dhiii, chaidh an ciobair 
do 'n arm 's chaidh Mairi leis do n Fhraing ; ach b* 
fheudar dhithse tilleadh dhachaidh an uine ghoirid. 
Rinn i a rathad do thigh a* mhinisteir, 's b' e beatha 
sin a dheanamh. Bha i 'n seilbh air cho math ri 
trl fichead punnd Sasunnach, a chaomhain i f6in 
agus. D6mhnull, a dh* fheitheamh air *Matha na 
coise briste," 's bha leatha a thuilleadh air a so 
caileag bheag bhoidheach — iomhaigh a mathar agus 
run a cridhe 's a gaoil. Ghabh am ministeir c6ir 
ciiram de n airgiod ; fhuair Mairi a seann aite, s 
bha gach neach *s gach ni 's an tigh mar a bha iad 
mu 'n do phos i, ach, a mhain, gu n robh an 
ciobar donn g a dith. Cha robh neach o n 
d' fhuair i failte s furan mar a fhuair i o Eoghan 
Mac Alasdair, a bha dileas dhi 'n a cruaidh-chas^ 
s a bu fhleasgach air a banais. A dhuine, dhuine, 
's ann aig Mairi a bha r a innseadh ! Cha robh 
feasgar nach biodh an tigh l^n de dhaoine ag 
6isdeachd ris na sgeulachdan a b' urrainn di aithris ; 
's bha gach feasgar a' dol seachad mar a b' abhaist 
dhaibh anns an am s an do th6isich mo sgeul. 

ach gu 'n robh ionndrainn air a* chiobair dhonn le 
'dhuanagan gaolach. 

Cha d* fhuair D6mhnull a bheag de chothrom 
air an sgoil agus theagamh gu 'm b' e so a b' aobhar 
nach robh e cho cuimhneachail air sgrlobhadh s a 
bu choir dha. Coma co dhiu, chaidh d^ bhliadna 
chianail seachad o n a thill Mairi, *s cha robh fios 
no forbhais air Domhnull. Thoisich leann-dubh 
air buaidh fhaotainn air Mairi bhochd. Bha a ceann 
a' liathadh s a ciabhagan a' tanachadh ; dh' fhalbh 
an rudha 'bha n a gruaidhean 's bha i fas glas- 
neulach fann. Cha robh paipeir-naigheachd nach 
do sheall am ministeir — gu sonraichte an d^igh 
cath — an duil gu m faiceadh e ainm Dh6mhnuill a 
measg na chaidh a leonadh no mharbhadh. Chuir 
e fios uair no dha a dh' ionnsaidh Ard-cheannaird 
an airm dh' fheuch am bu bheo D6mhnull, 's ged 
a fhuair e litir no dha air ais agus plasda de ch6ir 
dheirg air gach te dhiu cho m6r ri m' bhois, cha 
robh an sgeul mu Dhomhnull ach gu math cutach 
** bha e beo slan." Mu dheireadh chualas gu 'n do 
phos e bean eile. 'S e saighdear a bhuineadh do 'n 
aon reisimeid ri D6mhnull, a thuit a bhi dol troimh 
'n sglreach, s e air forlach, a dh' aithris an sgeul 
so ann an Tigh-an-Eilein. Th^inig an sgeul gu 
cluasan Mairi, agus o n a bha i lan-chinnteach n a 
beachd f6in nach robh ann ach sgle6 bhreug, cha 
do ghabh i oirre gu 'n cual i e. A dh' aindeoin so 
bha e toirt a cridhe aisde ; bha a gruaidhean gun 
tuar ; s i fas gach latha glas-neulach 's gun sunnd, 

agus chunnaic a' chaileag bhuachaille uair no dha 
na de6ir a' ruith a siiilean n uair a bha i cireadh 
cinn a h-'ighinn, no 'g a cur a chadal s an oidhche. 

Cha robh duine stigh nach robh a' giiilan a 
chuid fein de dh' uallach Mairi bhochd, agus is 
iomadh iirnuigh dhurachdach a chuir a ministeir 
cneasda a suas air a son, agus cha robh d6igh anns 
nach d* fheuch e ri a neartachadh fa chomhair na 
bha i fulang. Cha do ghearain M^iri riamh, ni m6 
dh' iarr i an truas ; bha i gu. ciiiin, st61da a! giulan 
a h-eallaich gun dragh a chur air neach. Bha i 
dicheallach d^anadach mar a b' ^bhaist, ach cha 
chluinnteadh a guth binn an s6isd nan oran, s iad 
g an seinn 's an oidhche fhada gheamhraidh. B' e 
a miann a bhi gu trie an cuideachd E6ghain 'ic 
Alasdair, agus b' e a b' aon fhear comhairle aice. 

Bha c6ig bliadhna a nis air ruith o n a thill 
Mairi, agus bha gach latha sl leigell ris gu 'n robh 
i air tuiteam ann am fior dhroch shlainte. Latha 
bha sin, mu dheireadh an t-samhraidh, 's iad a 
deanamh na cruaich-fheoir, leig Mairi i-f6in a slos, 
a measg an fhe6ir chaoin a ghabhail a h-analach. 
Air a' chruaich bha gillean is nigheanan gu sunnd- 
ach, iollagach ag obair fo stiiiireadh Eoghain 'ic 
Alasdair. Stad Eoghan tiota, agus a' cur a lamh. 
ri a bhathais sheall e car ghreis air coigreach le 
m^ileid air a ghualainn, a bha aJ deanamh a rathaid 
a dh' ionnsaidh tigh a* mhinisteir. Mu dheireadh, 
ars' esan, ** Mur eil mo shiiilean 'g am mhealladh, 
's ma 's be6 Domhnull Mac *Illeathain, 's e tha sin." 

Digitized by VjOOQ IC 



POSADH MAIRI CHAIMBEUL. 103 

Thionndaidh gach siiil an taobh a bha n coigreach 
a bha nis g\6 dhliith air tigh a' mhinisteir. *' Cha 
n eil ann ach marsanta-rathaid/* arsa Ceit Ruadh. 
**Tha e g]6 choltach ri D6mhnull," arsa Seonaid 
Bh^n. ** Is e th' ann gu 'n teagamh/' arsa Eoghan 
Mac Alasdair, 's e toirt duibh - leum bharr na 
cruaiche agus a* ruith an taobh a bha Miiri a bha 
'na leth-chadal am measg an fheoir. Rug e air 
laimh oirre, thog e suas i, agus a' cur a dh^ laimh 
m' a muineal, phog e i. An sin shiab e deur o 
shiiil agus thubhairt e — ** Dia 'g ar cuideachadh! 
s fe^rr so na mile bonn de n or ! " Bha Mairi ann 
an imcheist ciod idir a bu chiall d' a so uile 'n uair 
a shlaod E6ghan i mu *n cuairt gu taobh eile na 
cruaiche far an do thachair i air a ceile, a bha cho 
fada g a dlth. Ruith i 'g a ionnsaidh agus chuir i 
a d^ laimh m' a mhuineal gus an do theab i a 
thacadh, agus phaisg esan ise r' a bhroilleach blath 
gu teann. 

B' e sin am feasgar an tigh aJ mhinisteir ! 'S ann 
aig Domhnull a bha r' a innseadh ! Bha seud- 
gaisge air cumadh rionnaig air a bhroilleach, agus 
bha duais-thapadh ri bhi aige r6 a bheatha. Dh* 
fhuirich e fhein agus Mairi car mlos no dha ann an 
tigh a' mhinisteir agus bha na duanagan s na 
h-orain ri chluinntinn mar anns na laithean a dh' 
fhalbh. An oidhche mu 'n d' fhag iad cha deanadh 
ni feum le Domhnull ach ** Ruidhle Thulachain" le 
M^iri, a dh' aindeoin na coise crubaich, agus feala- 
dhk a nighinn. 

Cha *n 'eil a mhiann orm D6mhnull agus Mciiri 
a leantainn a bheag ni 's fhaide. 'S le6ir a radh 
gu n deachaidh iad do Ghlaschu far an do chaochail 
Domhnull, gu 'n do phos a nighean, ach nach robh 
i idir sona, 's gu n robh Mairi a' strith gu dicheallach 
gu i-f6in a chumail gu pongail anns a' bhaile mh6r. 
'Nuair a bha i dluth air ceithir fichead bliadhna 
dh' aois chaidh i air turas do chill na sgireachd 
anns an robh a c6ile 'na laidhe. 'N uair a thill i 
dh' fhe6raich mi fh^in di, ** Am bheil aithreachas 
oirbh gu 'n do phos sibh e, s gun do dhiult sibh 
Donnacha Stiiibhart?" ** Aithreachas ! " ars' ise, 
's a seann aodann grinn a* lasadh mar le gathan 
gr^ine ; **rachainn troimhe uile a rithis air son an 
fhleasgaich urramaich ! *' 

Lfaithean Oige Thearlaich. 

Anns a* bhliadhna 1736 bha baile Gaeta, ann an 
rloghachd Naples, a bha fo ghleidheil an airm 
Austrianaich, air a sh^isdeadh le arm air a dheanamh 
a suas de Fhrangaich, Spainntich agus Eadaltaich, 
fo chomannda Diuc Leria. Bha Don Carlos, 
prionnsa Spainnteach, a' deanamh mar a b* fhe^rr 
a b' urrainn e, le cuideachadh an airm so, chum 
rloghachd Naples a bhuidhinn dha fh^in. Cha n 
'eil rloghachd Naples a nis ann ; cha 'n 'eil arm 
Austrianach anns an Eadailt, agus gu cinnteach 
cha n eil ann am feachdan na Roinn-E6rpa oifhich- 
ear coltach ris-san a bha cogadh fo stiiiireadh Diuc 
Leria. Bha an t-oifhichear so, a bha ann an 6ideadh 
grinn buidheann nan gunnacha m6ra, 'na ghille 
seang mu thrl bliadhn' deug a dh' aois, le suilean 
boidheach gorm, agus cuailean 6r-bhuidhe. Bha 
an giullan so mar gu'm biodh tlachd aige ann a bhi 
*g eisdeachd ri fuaim nam peileirean a bha feadal- 
aich m' an cluasan. 'N uair a chaidh cairtealan 
Dhitic Leria a chur ri theine le c6ig peileirean a beul 
gunna mhoir, chunnaic daoine an t-oifhichear og 
so a' dol a stigh do 'n fh^rdaich agus ghrios an Diiic 

8 

air an tigh 'fhagail ged nach d' ordaich e mach e. 
Dh' fhaodadh tu an giullan so a chluinntinn a' 
glaodhaich ris gach buidheann fa leth de n reisim- 
eid n an c^nain fh^in. B' esan da-rireadh annsachd 
a' champa agus roghainn nan saighdearan. 

B' e n giullan boidheach so gun tioma. Tearlach 
Eideard Stiiibhart, a b' aithne d' a chairdean mar 
** Phrionnsa na Cuimridh," s air an do labhair am 
bard mar so — 

^^A The^rlaich mhic Sheumais^ 

Mhic Sheumais mhic The^rlaich." 

B' esan da-rireadh am mac a hu shine aig Seumas 
a h-ochd righ Albann agus Shasuinn. B' e Seumas 
mac righ Sheumais, s cha robh ann ach an leanabh 
'sa bhliadhna 1688 nuair a b' fheudar d'a athair 
teicheadh a Sasunn. Thogadh e ann an Sasunn 
agus bha e cogadh an aghaidh an airm Bhreatann- 
aich 's an Fhlannradh. Thainig e nail a dh' Albainn 
air t6ir a' chriiin, 'sa bhliadhna 1 7 1 5, ach cha d' eirich 
leis, s b* fheudar dha tilleadh air ais ; agus r^ moran 
bhliadhnachan bha e ch6mhnaidh anns ann Roimh, 
mar aoidh aig a' Phapa. Cha robh ann an Seumas 
ach prionnsa mi-fhortanach, ach tha e ri mholadh 
a chionn nach atharraicheadh e a chreud a bhuidh- 
inn cruin. Bha e daonnan dileas do dh' eaglais na 
Roimhe, agus mi-shealbhach o laithean oige. Cha 
b' esan an duine a bhuidhinn air ais a rioghachd le 
neart a' chlaidheimh ! Phos e bean, bana-phrionnsa 
d teaghlach Shobieski, agus ann am baile Gaeta 

bha a mhac, Tekrlach, ged nach robh ann ach an 
giullan, a' nochdadh gu 'n robh aige misneach 
muinntir a mhathar agus ^gh nan Stiiibhartach ; 
agus chaidh a ratdh anns an am gu 'n robh an giullan 
so na bu chunnartaiche do Bhreatunn na athair — 
Righ Seumas. 

'N uair a bha Tearlach aig Gaeta ag ionnsachadh 
an ealain air cogadh, agus a' cumail a charaid, Diiic 
Leria, fo bhruaillean, bha a bhrathair aig an tigh 
anns an Roimh ; agus ged nach robh e ach naoi 
bhliadhna dh' aois bha e cho diombach r' a phar- 
antan a chionn nach d' fhuair esan air falbh le 
Tearlach, gu 'n do thilg e a chlaidheamh beag 
bhuaidh gu feargach. Bho 'n a dh' fh^g iad a 
chreathall cha chuala na balachain sin ni ach mu 
ghl6ir an sinnsir ; agus b' e aisling am beatha a 
bhi air an aiseag do n diithaich fh^in. Cha robh 
ni ris an cuireadh Tearlach a laimh nach robh an 
smuain so 's an amharc aige. Air an turus-cuain o 
Ghaeta gu Naples, 's e g amharc thar taobh na 
luinge, thuit a bhoineid anns a' chuan ; n uair a 
bha iad dol a leigeil slos a' bh^ta ach am beireadh 
iad orra mu n rachadh i fodha, stad Tearlach iad, 
ag r^dh le aoidh, nach b' fhada gus an rachadh e 
do Bhreatunn a cheannach t6 uir. 

R6 an ath-bhliadhna no dha an deigh so bha 
Tearlach anns an Roimh. Bha gach f6ghlum, s gach 
cluich air an taghadh chum esan ullachadh air son 
na h-^ird-inbhe a bha air thoiseach air n uair a 
thigeadh e gu rloghachd fein. Dh' ionnsaich e 

iomram air loch Albano, agus bha e gu trie a' sealg 
anns na monaidhean. B' abhaist dha dol astar air 
allaban 's gun air ach brogan cas-ruisgte gu e 
fein fhagail cruadalach n uair a thigeadh e do 
Ghaidhealtachd na h-Alba. Bha e toigheach air 
an t-seilg, agus bha e robh dheigheil air seorsa 
camanachd ris an abrar golf- — cluich air an robh a 
shinnsearachd gle e61ach ann an Cill-rlbhinn agus 
air leanagan baile Pheairt. Cha robh Teirlach 6g 
ro dheigheil air f6ghlum ; b' fhearr leis am monadh- 
seilg na n sgoil, agus bha e na bu teoma leis a' 
chlaidheamh na bha e leis a' pheann. Ann an 
ionadan diomhair s an Roimh s trie a chlteadh an 
giullan beothail b6idheach so agus athair trom- 
chridheach a' c6mhradh gu diirachdach mu 'n 
oidheirp air crun an athraichean a bhuidhinn air 
ais. 

Ma bha Tearlach gu trie a' smaointeachadh air 
Breatunn bu lionmhor iad anns an duthaich sin a 
bha smaointeachadh air-san agus a' guidhe soirbh- 
eachadh dha. Ann an Sasunn ann an iomadh tigh 
mor bha tighearnan fearuinn agus ministeirean gu 
trie ag 61 deoch-sl^inte an Righ a bha thar a 
chuain. Ann an Sasunn ged a bha gaol-duthchas 
aca air na Stiiibhartaich Rioghail, cha robh an gaol 
laidir gu le6ir gu toirt orra am beatha chur an 
cunnart airson an teaglaich sin. Ann an Albainn 
bha chilis air dhoigh eile. B' iad na Stiiibhartaich 
an seann teaghlach rioghail. 'N uair a thachair 
dhaibh a bhi mi-fhortanach agus a chaidh an cur 

as an rathad, dhi-chuimhnich . sluagh na h-Alba 
an ain-tighearnas, agus bhiathaich an cridheachan 
riutha 'n an teinn s n am mi-fhortain. Aig am an 
Aonachaidh (1707) dh' fhuiling uaill nan Albannach 
buille ghoirt ; chunnaic na daoine mora nach robh 
am meas orra a nis a bha orra anns na laithean a 
dh' fhalbh, agus bha an sluagh a' breabadh an 
aghaidh nan clsean ura a bha air an leagail orra. 
Ged a bha an luchd-malairt an cumantas air 
taobh an teaghlaich a bha air an righ-chathair, 
bha na h-Easbuigich agus na P^panaich agus 
mor-shluagh Dhiiin-Eideann an geall air na seann 
Stiiibhartaich a thoirt air ais. Bha am fuath do n 
teaghlach rioghail, agus an gaol do na seana 
Stiiibhartaich ro laidir anns a' Ghaidhealtachd am 
measg nam fineachan. Bha so gu s6nraichte ri 
fhaotainn ann an teaghlaichean mar a bha Camron- 
aich Loch-iall, Clann Donnachaidh, na Stiiibhartaich, 
agus moran eile. Ann an iomadh bothan iosal is 
fardaich ghreannaich bhaseana-chlaidheamhan agus 
musgaidean meirgeach air an ceiltinn bho shuilean 
biorach nan saighdearan Sasunnach, aJ feitheamh 
an latha sin anns an tigeadh Righ nan Gaidheal a 
thagradh a ch6ir. 

Anns a! bhliadhna 1744 th^inig an 1^ sin ris an 
robh Te^rlach og ag amharc re a bheatha. Bha an 
Fhraing a' cogadh an aghaidh Shasuinn, agus aig 
an am so a' cur an ordugh air son ionnsaidh 
naimhdeil a thoirt air an duthaich sin, agus air an 
aobhar sin cha robh iad leisg gu cuideachadh a 

ghabhail bho na Stiiibhartaich gu an n^mhaid 
a sharachadh. Bha cabhlach deas gu se61adh, agus 
chaidh Te^rlach, s e Ian misnich, air b6rd, ach 
thuig ceannard cabhlach Shasuinn mar a bha cuisean 
a' seasamh agus chum e suil orra. Dh' eirich 
gaillionn mhor a rinn a bhochdainn air s! chabhlach 
Fhrangach agus leig iad dhiu se61adh aig an am 
ud. Bha so 'na bhriste-cridhe do The^rlach agus 
s ann a bha e toileach se61adh ann am b^t-iasgaich 
do dh' Albainn ; ach cha n eisdeadh 'athair no a 
dhluth-ch^irdean ri facal mu 'n chtiis, agus bha 
Tearlach fo mhi-ghean a chionn nach fhaodadh e 
se61adh. 

Chunnaic Tearlach gu leoir de dhoighean mair- 
nealach chuirtearan, agus bha e nis an geall air a' 
bhuille a bhualadh air a shon fhein. Ann am Paris, 
priomh-bhaile na Frainge, bha e air a chuartachadh 
le seoid luaineach coltach ris fh^in — Albannaich 
agus Eirionnaich ann an seirbheis na Frainge agus 
f6garaich fo bhristeadh-cridhe, mar a bha seann 
Thulach-bh^rdainn, an geall air cothrom air bith gu 
faotainn air ais do 'n tir fein. Bha eadhoin daoine 
toinisgeil ag aontachadh le Tearlach agus a' toirt 
misnich dha. Fhuair e ann an coingheall suim 
mhor airgid a cheannach ghunnachan ; agus ghabh 
da Albannach a bha 'nam marsantan ann an Nantes 
OS laimh fhaicinn sibhailte ann an Albainn. Fhuair 
fear dhiu soitheach a bha giiilan ochd gunnacha 
deug, do 'm b* ainm an Doutelle, chum aiseig, agus 
fhuair am fear eile long-chogaidh do m b' ainm an 

• 

Elizabeth a she6Iadh teann air an Doutelle, le 
luchd de ghunnachan, luaidh is fudar. Dhealaich 
Tearlach ri sheudan luachmhor a cheannach airm 
chogaidh. Air an darna-l^-fichead de 'n 6g mhios 
sheol e mach a beul abhainn Loire, gu h-uaigneach 
cabhagach. Bha leis air b6rd seann Thulach- 
bh^rdainn, a bha mach ann an cogadh 17 15, agus a 
chain *oighreachd air a th^illeamh sin, a charaid s 
fhear teagaisg, an ridire T6mas Seridan, Eirionnach 
air bheag toinisg, da Eirionnach eile a bha greis ann 
an arm na Frainge, ministear 6g Sasunnach d' am 
b' ainm Mac Ceallaich, agus Aonghas D6mhnull- 
ach a bha *na bhancair ann am Paris, br^thair do 
dh* Fhear Cheann-Iocha-Muideart, gille 6g tapaidh 
a bha air a riobadh ann an aobhar a' Phrionnsa 
mu 'n robh fhios aige c' ^ite 'n robh e. 



II. 
** Thainig mo Rlgh air Ttr am Muidearty 

Thuit do n Fhraing agus do Shasunn a bhi cogadh 
mu n am so, agus air an aobhar sin bha n caol 
eadar Breatunn agus an Fhraing l^n shoithichean 
cogaidh Sasunnach. Cha robh long a Phrionnsa, 
an Doutelle, agus an long eile a bha 'na long- 
se61adh, ceithear laithean o n Fhraing, 'n uair a 
thug long-chogaidh Shasunnach ionnsaidh air an 
Elizabeth. Leis gu n robh fios aig sgiobair an 
Doutelle c6 bh' aige air bord, she6I e air falbh s 

thug e 'n cuan-tuath air, a dh* aindeoin iarrtuis a' 
Phrionnsa e sheasamh an taice na luing eile. 
Dh' (hkg an long Shasunach a leithid de dhlol air 
an Elizabeth gu 'm b' fheudar dhi cur air a h-ais 
gu Brest, a' toirt leatha an luchd ghunnachan is 
fhudair a bha i ri thoirt a dh' Albainn. Bha an 
Doutelle a! se6Iadh s an oidhche gun leus 'na crann, 
's le bhi cumail fad* o thir chaidh aice air astar 
math a dheanamh a dh' aindeoin co theireadh e. 
B' e cheud fhearann a thog iad ceann deas an 
Eilein fhada. A' sior amharc air Tir a' Gheallaidh 
thug seann Thulach-bhardainn an aire do dh' iolaire 
mhoir a' tighinn na coinneamh. '*Tha mi," ars' 
esan ris a' Phrionnsa, ** a' faicinn righ nan eun — 
am fior-eun — a' tighinn 'nar coinneamh g' ar fkilt- 
eachadh g ar duthaich f^in — da-rireadh is math 
am manadh sin/' 

Bha feum'aig Tearlach bochd air gach deagh 
fhiosachd, oir nuair a chuir e chas air tir an Albainn 
bha cuisean gu math duaichnidh. Bha e fh^in 
cho Ian misnich agus cho earbsach gu 'n rachadh 
cuisean leis gu 'n do shaoil e nach bu ruith ach leum 
le sluagh na h-Alba dol g' a fh^ilteachadh 'n uair 
thigeadh e. Cha robh cairdean a bu dilse riamh 
aig righrean na na Tighearnan Gallda s na Gaidh- 
eil chalma a lean na Stiiibhartaich ; ach air a shon 
sin cha robh iad deas gu iad f6in 's an cuid a 
chur an cunnart 'n uair a bha fhios aca nach robh e 
comasach buaidh a thoirt a mach. Na 'n tainig 
am Prionnsa le c6ig mile saighdear Frangach is 

pailteas de dh' 6r s de dh' armachd, dh' eireadh iad 
leis a dh* aona bheum *s a dh' aona bheachd ; ach 
bha iad na bu ghlioca na eirigh gun duil ri buaidh ; 
oir bha fhios aca air neart luchd-riaghlaidh Shasuinn 
s nach robh ann ach faoineas dol 'nan aghaidh. 

B'e cheud fhear a chuir a'chuis so gu lorn cothrom- 
ach fa chomhair a* Phrionnsa, MacDh6mhnuilI 
Bhothasdail d' an do chuir e teachdaireachd an 
gann a rainig an long Uibhist. Bu bhrathair Fear 
Bhothasdail do Mhac 'ic Ailein, triath Chlann 
Raonuill. Bha fhios aig Te^rlach mur seasadh na 
cairdean so r' a thaobh, 's mur eireadh iad gu 
togarrach nach robh ann ach faoineas dha dol air 
aghaidh. Ach air a shon sin uile rinn e suas 
inntinn, agus le misneach is danachd oganach de 'n 
teaglach so, cha robh feum cur 'na aghaidh. Re 
uine mhoir bha e fh^in is Fear Bhothasdail a' deas- 
baireachd, 's an long a' se61adh gu samhach am 
measg nan eilean. Dh' ainmich am Prionnsa na 
cairdean anns an robh earbsa aige 'nam measg ; 
D6mhnullach Shl^ibhte agus Mac Le6id Dhun- 
bheagain. ** Mo chreach," arsa Fear Bhothasdail, 
'*tha iad le cheile air dol gus an taobh eile." Mu n 
d' fh^g e am Prionnsa dh' earalaich e dha tilleadh 
** dhachaidh." ** Thiinig mi dhachaidh'' arsa 
Tearlach gu durachdach agus cha cluinn mi facal 
mu thilleadh. ** Tha mi earbsach gu 'n seas na 
G^idheil dhlleas, ghaisgeil ri m' thaobh." 

Air an naoidheamh-l^-deug de mhios deireann- 
ach an t-samhraidh leig an Doutelle a sios a h-acair 

ann an Loch nan Uamh, ann an dtithaich nan 
D6mhnullach dlleas. B' e cheud ni a rinn Te^rl- 
ach fios a chur a dh' ionnsaidh oighre 6g Mac 'ic 
Ailein, fiiiran cho flathail s a sheas riamh air bait 
br6ige, tighinn gu n d^il g' a fhaicinn. 

Air an ath latha th^inig an lathair a' Phrionnsa 
ceathrar de phriomh dhaoine a' chinnidh so — Mac 
'ic Raonuill, Fear Cheann-locha-Muideart, Fear 
Ghlinn-aladail agus fear eile a sgriobh eachdraidh 
mu 'n chonaltradh a bha eatorra. Rinn iad na 
dh' fhaodadh iad g' a chomhairleachadh gun an 
oidheirp a thoirt. Bha e fhein agus iadsan a* spaids- 
earachd an deireadh na luinge, esan ag aslachadh 
orrasan eirigh, agus iadsan cho dian 'ga dhiiiltadh. 
*Nuair nach mor nach d'fhairtlich iad air, mhothaich 
e Gaidheal eireachdail 'na Ian ^ididh, brathair do 
Fhear Cheann-locha-Muideart, a' seasamh an ceann 
eile na luinge. Thuig an Gaidheal co bh' ann, 
agus chual e le iongantas agus corraich, a cheann- 
cinnidh agus a chairdean a' diultadh Eirigh leis. 
Thiinig rudhadh air a ghruaidh, ghlac e 'chlaidh- 
eamh gu gramail 'na laimh, thug e ceum goirid air 
ais s air aghaidh air cl^r na luinge, le colg buair- 
easach 'na shuil. Mhothaich am Prionnsa dha so, 
thionndaidh e ris agus thubhairt e : ** An ^irich 
thusa learn ? " ** Eiridh," arsa Raonull og Cheann- 
locha-Muideart, oir is e bh' ann, **agus ged nach 
biodh duin' eile an Albainn a dheanadh e, seasaidh 
mi le m' Phrionnsa gu bas." Th^inig na de6ir an 
suilibh a' Phrionnsa. '* A fhleasgaich fhoghaintich," 

fhreagair e, **na n robh mile de d* leithid agam, 
ghearrainn a mach sHghe chum righ-chathair mo 
shinnsir/' 

Bha briathran an oganaich mar shrad ann am 
fiidar, chuir e lasag anns gach cridhe, agus bh6id- 
ich gach mac mathar dhiu, am Prionnsa a sheasamh 
anns gach bac is bealach. Bha na D6mhnullaich 
thapaidh a sheas r' a thaobh air cl^r na luinge, deas 
gu cathachadh air son a' Phrionnsa mu n d' eirich 
aon fhine ach iad fein. Thug an seann laoch — 
D6mhnullach Bhothasdail — leis am Prionnsa gu 
chaisteal agus rinn e cuirm air a shon. Chruinnich 
sluagh na duthcha mu *n chaisteal a dh' fhaicinn 
sealladh de The^rlach 6g Stiiibhart. Cha robh 
duine th^inig 'na rathad nach robh facal math aca 
ri r^dh as a leth — bha e cho uasal, cho aoidheil 
agus taobh blath aige ris gach ni Gaidhealach, 
agus nuair a thdisich e air Gaidhlig ionnsachadh, 
agus a chaidh aige air ** Deoch-sl^inte n Righ" 
a thogail 'n an c^nain f^in, bha na Gaidheil leis a 
dh' aona bheum s a dh' abna bheachd, s cha robh 
air an t-saoghal coltach ri Te^rlach 6g a' chuailein 
dualaich. 

Chaidh Raonull 6g Cheann-locha-Muideart do'n 
Eilean Sgitheanach feuch an cuireadh e impidh air 
Mac Leoid Dhun-bheagain agus air an Ridire 
Alasdair D6mhnullach eirigh leis a' Phrionnsa. 
Bha a shaothair an diomhain, oir bha iad so le 
ch^ile fo smachd luchd-riaghlaidh na rioghachd. 
An deigh an d^ cheann-cinnidh so b* e Loch-iall an 

ath cheann-cinnidh ann an neart 's am buaidh. Gu 
dearbh bha a leithid de dh' earbsa aig daoine ann 
an gliocas Loch-iall nach robh fear eile anns a' 
Ghaidhealtachd cho measail ris, no aig an robh 
uiread bhuaidh am measg nan Gaidheal. Ma bha 
ciiisean ri dol leis na Gaidheil dh' fheumadh iad 
Loch-iall a bhi aig an ceann. Cha robh 'nam measg 
uile a chunnaic cho faoin 's a bha an oidheirp ri 
Loch-iall, agus cha robh e idir toileach a dhaoine a 
bhi air an iomaladh ann an cuis a bha cho duaich- 
nidh. Rinn e suas 'inntinn gu 'm faiceadh e am 
Prionnsa, agus leigeadh e ris dha an cunnart a bha 
e ruith, agus chuireadh e impidh air tilleadh air ais, 
** Sgriobh g' a ionnsaidh," chomhairlich a bhrathair, 
** ach na rach g' a fhaicinn. Is aithne dhomh-sa thu 
na's fekrr na's aithne dhuit thu fhein. Ma theid 
thu 'n l^thair a' Phrionnsa cuiridh e buidseachas 
ort, agus ni thu na dh' iarras e." Cha robh so ach 
smior na firinn. 'Nuair a bha gach tagradh a rinn 
am Prionnsa gun bhuaidh air Loch-iall, thionndaidh 
Te^rlach agus thubhairt e gu leamh, irdanach, 
** Ann am beagan laithean, le grunnan chairdean, 
togaidh mise mo bratach Rioghail agus foillsichidh 
mi do shluagh Bhreatuinn gu 'n tainig Tearlach 
Stiiibhart a nail a thagradh a ch6ir air crun ath- 
raichean — a' bhuidhinn no 'chall anns an oidheirp. 
Feudaidh Loch-iall, mu 'n do labhair m' athair mar 
an caraid a b' fhe^rr a bh' againn, fuireach aig an 
tigh, agus ciod tha 'n dan do 'n Phrionnsa a leugh- 
adh anns na paipearan-naigheachd." Bha 'n so 

tuillidh s a sheasadh cridhe blath, ^rdanach Loch- 
iall agus fhreagair e gu te6-chridheach — **Cha n 
fhuirich mi aig an tigh, ach seasaidh mi fhein agus 
gach neach air a bheil buaidh agam, ri gualainn 
mo Phrionnsa." 

Eadhon mu 'n do thogteadh a' Bhratach Rioghail 
ri crann bha soirbheachadh, ris nach robh suil, aig 
arm a* Phrionnsa. Thuit gu n robh aig a* Chriin 
feachd air an suidheachadh an da chuid aig Cille- 
chuimein agus aig Ionbhar-16chaidh. A chionn gu 'n 
robh iadsan a bh'aig Ionbhar-l6chaidh ann an teis- 
meadhon na cearna anns an robh an, iipraid. chuir 
ceannard na feachd a bh* ann an Cille-chuimein d^ 
bhuidheann g an cuideachadh. Bha an d^ bhuidh- 
eann so, fo cheannard d' am b' ainm Scott, agus 
'n uair a rainig iad ceann na Drochaide-M6ire, mu 
sheachd mile o Ionbhar-16chaidh, chunnaic iad banal 
Ghaidheal fo Ian uidheam aig ceann eile na droch- 
aide. Na n robh de mhisneach aig feachd an Righ 
dol air an aghaidh chitheadh iad nach robh anns s! 
bhanal ach mu fhichead pearsa — D6mhnullaich air 
fad, ach eadar sgal nam pioban, agus iollach nan 
Gaidheal shaoil iad gu 'n robh feachd liidir nan 
aghaidh, ghabh iad an t-eagal, 's thill iad, agus ged 
a bha an ceannard Scott na dhuine gaisgeil e fhein, 
b' fheudar dha leigeil le6 tilleadh. Ach dhuisg an 
l^mhach mac-talla nan creag, chuala D6mhnullaich 
eile agus Camshronaich e agus ghreas iad gu ceann 
na drochaide agus ann an iiine ghoirid bha 'n gleann 
's an sliabh cho be6 ri dun-sheangan le gillean an 

fheilidh, 's iad a* diisgadh mac-talla le 'n caithream 
s le *m mire-chatha. Dh' fheuch an t-arm dearg 
ri n casan thoirt as mar a b' fhe^rr a dh' fhaodadh 
iad, ach ann an tiota bha iad air an cuartachadh 
le buidheann de Dhomhnullaich na Ceapach, s 
Mac Dh6mhnuill fh^in air an ceann, agus b' fheudar 
g^illeachdainn. Chaidh na prlosanaich lomain gu 
Ach-na-carraidh. A chionn nach robh lighiche 
aig laimh, chaidh an ceannard, a bha air a dhroch 
le6nadh, a ch^radh do dh' Ionbhar-16chaidh, ni a 
bha leigeil ris truacantas nan Gaidheal eadhon do 
'n Arm Dhearg. 

Air an naothamh 1^ deug de cheud mhlos an 
fhoghair chaidh a Bhratach Rioghail a thogail ri 
crann ann an Gleann-fionnan — gleann creagach 
domhain eadar Loch-iall agus Loch-seile — far am 
bheil an carragh-cuimhne a thog Fear-a'-Ghlinne 
do n Phrionnsa 'na sheasamh. B' e Tearlach, le 
buidheann bheag de Chlann-D6mhnuill a' cheud 
fheadhainn a rainig an Gleann air a' mhaduinn 
ainmeil ud. Dh' iomair iad o cheann eile Loch- 
seile. 'N uair a rainig iad bha an gleann falamh, 
fas, cha robh sgal na pioba ri chluinntinn — cha 
robh anail bhe6 's a' ghleann ach iad fhein. Dh' 
fheith iad le foighidinn, 's chaidh an latha seachad 
gu mall, muladach. Mu dheireadh, 'n uair a bha 
iad seachd sgith a' feitheamh, chualas toirm na 
pioba, agus chunnacas buidheann de Chamshr6naich 
's Loch-iall air an ceann a' tighinn thar a' mhonaidh 
's iad ag iomain rompa nam priosanaich a ghlac iad 

Digitized by VjOOQ IC 



COGADH A' PHRIONNSA. II9 

aig ceann na Drochaide M6ire. 'Nan lorg bha 
Stitibhartaich na h-Apunn, Cloinn Domhnuill 
Ghlinne-comhann s na Ceapach ; gus mu dheireadh 
an robh c6ig ceud deug pearsa a l^thair. B' e an 
seann laoch Fear Thulach-bh^rdainn a thog a* 
bhratach Rioghail ri crann, air an robh sgriobhte, 
**Buaidh mu dheireadh." 'Nuair a sgaoil an srol 
sioda annsa' ghaoith thilg gach Gaidheal a bhoineid 
's an athar, 's thog iad uile iollach, uallach, ard. 
Am measg na bha coimhead an t-seallaidh ion- 
gantaich so bha oifichear Sasunnach a chaidh a 
ghlacadh aig an Drochaid Ard air a* mhaduinn sin. 
Chaidh am Prionnsa an taobh a bha e agus thubh- 
airt e ris gu h-uaibhreach — ** Rach thusa, *laochain, 
air t* ais gu d* cheannard ; innis dha na chunnaic 
thu, agus abair ris gu bheil mise tighinn a chur 
c6mhraig leis," 

III. 
Tearlach a dol mu Dheas, 
Bha Tearlach a nis ann an Albainn fad mios. Re 
an ama sin thionail grunnan lachach de dhaoine 
mu 'n cuairt air ; chaidh na litrichean a chur e mach 
a' tagradh c6ir air criin athraichean a sgaoileadh 
thall 's a bhos, bha cuid dhiu air an clo bhualadh 
ann an Diin-6ideann, agus *na dh^igh so uile 
cha d' fheuch luchd-riaghlaidh na rioghachd ri 
bacadh a chur air. Cha robh naigheachdan ds a' 
Ghaidhealtachd ach mall 'nan siubhal ; cha robh fios 
cinnteach aca ann an Dun-^ideann gu 'n d' r^inig 

am Prionnsa, gus an t-ochdamh latha de cheud 
mhios an Fhoghair. B' e aon de dhroch thoraidh- 
ean an Aonaidh gu 'm feumadh gach ciiis Albann- 
ach a bhi air an socrachadh ann an Lunnainn, agus 
bha baile Lunnainn astar thrl laithean ni b' fhaide 
air falbh. A bharrachd air sin bha Lunnainn cho 
fada air falbh nach robh muinntir a* bhaile sin a' 
tuigsinn a' chunnairt anns an robh bailtean na 
h-Alba. Bha na sge6il a bha ruigheachd Dhiin- 
^ideann mu 'n Phrionnsa gun mhoran bunait. An 
darna h-uair bha e air innseadh gu *n robh deich 
mile saighdear Frangach leis a Phrionnsa, agus uair 
eile cha robh aon duine ri fhaotainn anns s! Ghaidh- 
ealtachd a dh' eireadh leis s! Phrionnsa. ladsan 
d' am b' aithne s! Ghaidhealtachd cha robh iad a' 
creidsinn gu 'n robh am Prionnsa gun chuideachadh 
am measg nan ceann-cinnidh. Cha robh e farasda 
arm a thogail a rachadh an aghaidh a' Phrionnsa 
no a dhionadh Dun-eideann. Aig an am so cha 
mhor nach robh h-uile saighdear ann am Breatunn 
air falbh anns an Fhlannradh a' cogadh an aghaidh 
nam Frangach ; cha robh anns na saighdearan a 
dh' fhagadh aig an tigh, ach seann laoich bhre6ite 
gun neart gun speiread, agus buidheann de shaigh- 
dearan 6ga nach faca riamh cogadh, agus ds nach 
robh moran earbsa aig an luchd-riaghlaidh. Bha 
na reiseimeadan iira so fo stiiiireadh nan ceann 
cinnidh a thog iad ; agus na'n leanadh iadsan am 
Prionnsa cha robh duine anns na reiseamaidean 
nach eireadh leotha. 

B' e an Ridire Iain Cope a b' ard-cheannard air 
na saighdearan dearga — feachd an Righ. Cha bu 
duine e a bha idir freagarach gu bhi aig ceann an 
airm aig a leithid so de dh* am. Bha e car coma 
CO dhiti, agus na 'n rachadh aige air ciiisean a 
ghiulan air aghaidh gun chuir-iomachair bhiodh e 
Ian thoilichte. 'N uair ,a chaidh a shocrachadh 
gu m b' esan a bha ri dol air ceann feachd na 
h-AIba do n Ghaidhealtachd, dh' aontaich e gu 
togarrach ; ach *s beag a bha f hios aige ciod a bh' air 
thoiseach air. Anns a' cheud dol a mach thuig e 
nach biodh e comasach dhaibh biadh freagarach a 
ghiiilan le6 air son dhaoine is each, agus mar sin 
dh* fhag iad C6irneal Gardiner agus a mharc- 
shluagh aig Sruibhle. Cluinnidh sinn ciamar a 
chaidh dhaibh aig am eile. Bha gu leoir de threall- 
aich aig a* choig mile deug saighdear a bha leis, oir 
bha treud de chrodh 'nan lorg g' an cumail ann am 
feoil agus c6rr agus ciad each luchdaichte le aran. 
Bha an Ridire Iain Cope l^n chinnteach gu n 
eireadh m6ran de na fineachan air a thaobh ; agus 
air an aobhar so thug e leis do 'n Ghaidhealtachd 
seachd ciad musg. *N uair a rainig e cho fada ri baile 
Chraoibh 's nach d' ^irich aon duine leis chaidh na 
musgan a charadh air ais. Air a thurus lean Cope 
an seann rathad gu Cille - chuimein, a chaidh a 
dheanamh leis an t-Seanalair Wade deich bliadhna 
fichead roimhe sud. Mu dheich mile air an taobh 
deas de Chille-chuimein tha an rathad a! dol thairis 
air monadh cas ris an abrar Coire-ghearaig. Tha 'n 

rathad cho cas, s cho* duilich a dhireadh gu 'n 
abrar ** F^radh an Donais " ris. Arm sam bith a 
gheibh gu mullach an Fh^raidh so an toiseach 
bhiodh an naimhdean gu h-iomlan nan lamhan ma 
bha aca ris a* bhruthach chas so a dhireadh an 
aghaidh luaidh is fiidar, 's cha robh idir comas dol 
as aca ma 's iad G^idheil a bh' air a' mhullach — s iad 
cho te6m air streap ris na gobhair 's cho math air 
ruith ris na feidh. Chuala Cope, mu 'n t^inig e 
mar mhiltean de 'n Choire-ghearaig gu n robh na 
G^idheil *g a fheitheamh aig a* mhullach. Cha 
robh anns an sgeul ach na breugan, ach chuir e 'n 
t-eagal air an t-Sasunnach bhochd. Cha dhireadh 
e am monadh air na chunnaic e riamh, agus bha e 
calg dhireach an aghaidh 6rduighean tilleadh mu 
dheas. Ghairm e comhairle cheann-fheachd agus 
dh' aontaich leis an aghaidh a thoirt air lonbhar-nis 
agus gu 'n tuille d^lach ghluais iad gu siirdail an 
taobh sin. 

Mu 'n am so bha na G^idheil gu teann air lorg 
Chope agus an geall air a bhi 'na bhad. Bha na 
G^idheil a gluasad gu h-aotrom uallach mar a bu 
mhath a b' aithne dhaibh, agus cha robh iad a' giulan 
air an dronnajg na bha cur moille orra. Bha pocan 
beag de mhin-choirce air druim gach fir; s bu le6ir 
sin. Mu n do ghluais iad, loisg am Prionnsa an 
treallaich a thug e leis as an Fhraing agus ghabh 
e 'elite aig ceann an airm cho uallach aotrom *na 
cheum, s cho Ikn misnich ris an fhear a b' fhe^rr 
aca. A' mhaduinn a bha iad ri Coire-ghearaig a 

dhlreadh bha am Prionnsa s a chridhe mireadh ris. 
'N uair a bha e ceangal barr-iall a' bhr6ige ars' 
esan : '' Cha tig na br6gan sin dhiom gus an cuir 
mi cath le Cope." A suas ** Faradh an Donais" 
streap na G^idheil mar na gobhair, s 'nuair a rainig 
iad am mullach *s a sheall iad a sios air an taobh 
eile de chirean a' mhonaidh cha robh anam be6 r' a 
fhaicinn ; bha an rathad reidh dhaibh. *N uair 
chuala iad an taobh a chaidh Cope bha aimheal 
orra nach d' rug iad air mu n tug e chasan as. 

Chaidh buidheann de na G^idheil a charadh 
gu Rudhainn far an robh tigh-feachd anns an 
robh beagan shaighdearan fo chomannda Seirdsean 
Molutha a! cumail an ^ite airson nan saighdearan 
dearga. 'S e duine gleusda, gaisgeil a bha so agus 
so mar a sgriobh e do 'n ard-cheannard mu n 
oidheirp a thug na Gaidheil air an aite ghlacadh — 

** Ard-cheannard. Dh' iarr iad orm geilleachd- 
ainn ; ach fhreagair mi gu 'n robh mi tuiUidh s sean 
san adharc gu kite cho laidir fh^gail gun bhuille 
tharruing. Thairg iad dhomh ctimhnantan fialuidh, 
s cead mi fhein s na bhuineadh dhomh a dhol a 
mach gu slobhalta, ach dhiiilt mi sin gu buileach. 
Bhagair iad mi fh6in s na bha leam a chrochadh. 
Fhreagair mi *mo thogair.' Chuir iad teine ris a' 
gheata, ach chuir mi as e. 'N uair a dh* fhairtlich 
cuisean orra, thog iad leo corp an companaich s 
dh^ fhalbh iad." 

Nach bu ghleusda Molutha — co air bith co e ! 
Ged nach robh a! bhuidheann buadhar aig Rudh- 

ainn, thuit do chuid de 'n bhuidhinn mu 'n do thill 
iad, tighinn tarsuing air Fear Chluainidh — ceann- 
cinnidh cho ainmeil *s a bha anns a' Ghaidhealtachd, 
agus rinn iad prlosanach dheth. Mar cheannard 
air buidhinn a chaidh a thogail a chum meairle 
chur slos anns a* Ghiidhealtachd bha Cluainidh 
ann an seirbheis Righ Seorais ; bha so g a chumail 
dlleas do n chrun, ach bha chridhe leis a' Phrionnsa. 
Chaidh a ghlacadh faisg air a thigh fhein gun 
ghuth m6r gun dhroch fhacal, 's aon uair s gu n 
robh e 'na phriosanach cha robh e duilich impidh 
a chur air, 6irigh le Teirlach. 

Bha an t-arm a nis a' te^rnadh gu Duthaich 
Athaill. Cha b' ann gun fhaireachdainnean ne6nach 
a thriall seann Thullach-bhardainn a dh' ionnsaidh 
a thigh {6\n — Tigh a' Bhl^ir — as an deachaidh 
fhogradh deich-bliadhna-fichead roimhe sin. *N uair 
a mhothaich a bhr^thair, a bha chomhnuidh an 
Tigh 3l Bhlair s aig an robh c6irichean na h-oighr- 
eachd a nis, gu 'n robh arm aJ Phrionnsa aig 
laimh, theich e, agus thug e cothrom do 'n t-seann 
laoch aoidheachd a nochdadh do n Phrionnsa 
anns an t-seann dachaidh. Cha mhor nach robh 
gach fear-fearainn ann an Siorramach Pheairt air 
taobh a' Phrionnsa. Aig Tigh a* Bhlair, agus *na 
dheigh sin ann am baile Pheairt th^inig iad le *n 
luchd-leanailt gu cuideachadh a' Phrionnsa. 

B' e an t-Iarla Se6ras Morradh, br^thair Fear 
Thullaich-bhirdainn, h-aon de *n luchd-leanmhuinn 
a b' inbhiche a lean am Prionnsa. 'S e seann 

saighdear a bh' ann. Bha e mach aig km blair 
Sliabh an t-Siorraim 1715, agus bha e comharr- 
aichte mar cheann-feachd, agus bha e sean e61ach 
air na G^idheil s air an d6ighean-cogaidh. Cha 
bu chiiirtear e, oir bha teanga fhada, gheur aige, 
agus bu trie 'na dh^igh so a chuir a chainnt reasg- 
ach campar air a' Phrionnsa, a chleachd teanga 
mhiodalach nan Eireannach a bha 'na chuideachd. 
Air an rathad mu dheas bha an t-arm aon-sgeulach, 
s 3! gluasad gu misneachail. B' e an seann laoch, 
an t-Iarla Seoras Morradh, a bha air ceann an airm. 
Bha uasal eile a dh' eirich le Teirlach : b' e sin 
Diiic Pheairt. Cha robh e idir cho comasach 
ghleusda ris an t-Iarla Se6ras Morradh, ach bha e 
cho mm, mhodhail 'na dh6igh nach robh e fada 
deanamh chairdean. Chaidh a thogail anns an 
Fhraing, 's bhuineadh a mhathair do dh' Eaglais 
na Roimhe, s bha e cho d^igheil air na Stiiibhairtich 
Rioghail gu 'n robh e am measg na ceud fheadhainn 
air an do laidh amharus an luchd-riaghlaidh. Cho 
luath s a chual iad gu 'n do chuir am Prionnsa 
'chas air tlr, chuir iad fear an t6ir air Diuc 6g 
Pheairt. Cha robh e idir cliiiiteach, no b6idheach, 
an d6igh anns an deachaidh iad mu n ghnothach. 
Thug Caimbeulach lonbhar-atha cuireadh dha fein 
gu cuirm ann an caisteal Dhrumain, agus an deigh 
dha bhi air a dheagh charadh, thug e mach a 
bharantas chum an Diuc a chur an sis. Cha do 
chuir so campar air an Diiic, ghabh e air a bhi 
toileach falbh leis, agus mar bu ghnith dh' fhosgail 

e *n dorus is leig e mach Fear lonbhar-atha air 
thoiseach air fein — ach an aite a leanailt mar a 
shaoil am fear eile a dheanadh e, chuir e car 's an 
luchair, agus a mach ghabh e air an uinneig, 
shnig e measg nan craobh gus an do rkinig e 
leanag uaine far an robh each ag ionaltradh s taod 
'na cheann. Leum e air muin an eich agus thkr e 
as. Air an d6igh so r^inig e tigh caraid, far an 
robh e m falach gus an d* fhuair e cothrom air am 
Prionnsa Vuigeachd. 

Cha robh teaghlach ann an Albainn cho dlleas 
do na Stiubhartaich ris na h-Oliphantaich a bha 'n 
Gasg. Bha Fear Ghaisg a mach anns a* bhliadhna 
1715, agus dh' fhuiling e gu goirt air a shon sin, 
ach cha do chum so e gun eirigh le Teirlach bg 
mac Righ Seumais. Thug e leis gu Tigh a' Bhliir 
a mhac uallach, aotrom, Labhruinn, a sgriobh 
eachdraidh a thurais ann an cainnt the6-chridhich. 
Sgriobh a! bhean-uasal Mairearad Oliphant eachd- 
raidh air a tachairt ris a' Phrionnsa, ag rkdh gu n 
robh i cho duilich a chionn ** nach robh innte ach 
bean " nach robh e 'na comas bratach Thearlaich 
a ghiulan. Chuir i fein agus a mithair 's a 
peathraichean a suas an srol bin a bha 'na shuaich- 
eantas aig a' Phrionnsa ; agus fhritheal iad air ann 
an tigh peathar mithar, a' Bhain-tighearna Naruinn. 
Bha an teaghlach so fo mhor mheas aig an tuath 
fein, a bha air an oighreachd linn an d^igh linn. 
Bha e 'na fhacal coitcheann 'nam measg, ** Is Righ 
Fear Ghaisg dhuinne." Ach 'n uair a thiinig an 

t-am eirigh bha moran de n tuath a mheas an 
oidhirp cho amaideach gu 'n do dhiiilt iad Fear 
Ghaisg a leanailt. Chuir so corraich nach bu bheag 
air, agus a' leigeil leis an ardan lamh-an-uachdair 
fhaotainn air, thoirmisg e dhaibh am birr a ghearr- 
adh a bha air a! bhliadhna sin trith agus pailL 
'N uair a mharcaich Tearlach troimh achaidhean 
Ghaisg chunnaic e gu n robh am birr abuich ach 
nach robh duine cur corain ann g' a ghearradh. 
Dh' fhe6raich e ciod a b' aobhar agus 'n uair chual 
e mar a bha cuisean a' seasamh, leum e bhirr an 
eich agus ag gearradh dias le 'cblaidheamh thubh- 
airt e gu flathail : ** Sin agaibh a nis ; rachadh ris ; 
bhris mise' an toirmeasg ! Nis faodaidh gach 
neach a chuid fein a bhuain/' B' iad gniomhan de 
n t-seorsa so a bhuidhinn gaol nan Giidheal agus 
a rinn na Gaidheil cho d^igheil air c6ir a* Phrionnsa 
a sheasamh anns gach bac is bealach. Is e so a 
tha a' toirt nan deur 'nar suilean agus taiseachadh 
air ar cridheachan n uair a dh' eisdeas sinn ris na 
seann orain— 

^^ Toirt umhlachd^ chrom mi sios mo cheann, 
'S mo cridh* an geall air TeArlach." 

No na facail so — 

" Dhuitse thug sinn gaol ar cridh*, 
O, nach till thu ruinn a ris." 

Air an treas \k de cheud mios na bliadhna 
chaidh Teirlach a stigh do bhaile Pheairt, aig 
ceann an airm, s e ann an eideadh bhriagh de 

bhreacan — ach, mo thruaigh, bha a ghini mu 
dheireadh 'na phoca ! Coma leat, thog lad suim 
mhath airgid anns a' bhaile agus anns a chomhair- 
sneachd, agus dh' f hig e am baile le arm a bu 
mhotha na thug e stigh, seachdain 'na dheigh so, 
se deanamh a rathaid do Dhun-6ideann. Leis 
nach robh gunnachan mora aig arm s! Phrionnsa 
sheachainn iad baile Shruibhle, a' dol troimh an 
4th air an abhainn Fuir (Forth), agus a' dol troimh 
Ghleann-iuch gun bhacadh, ged a bha siiil aca 
tachairt air saighdearan Ghardiner an so. Tha e 
coltach nach d* f heith na saighdearan so riutha — 
tharruing iad gu Corstorphine, baile a tha mu dh^ 
mhile o Dhun-6ideann. 

B' ann aig Kirkliston a ghabh am Prionnsa 's a 
chuideachd an ath anail. Bha iad teann air tigh 
Thighearna Stair — mac an fhir sin aig an robh 
lamh ann am mort Ghlinne-Comhann. Mar a tha 
beachd agaibh, bha odha de Mhac-Iain Ghlinne- 
Comhann ann an arm a' Phrionnsa le chuid dhaoine. 
Air eagal gu n gabhadh iad an cothrom so air 
dioghaltas, b' e beachd an ard-oificheir freiceadan a 
chur a chuartachadh tigh Thighearna Stair. 'N uair 
a chual Mac- Iain so chaidh e an taobh a bha am 
Prionnsa agus ars' esan : ** Tha e ceart gu 'm biodh 
freiceadan a'cuartachadh tigh Thighearna Stair; ach 
feumaidh e bhi gu'r Domhnullach a Gleann Comh- 
ann a bhios anns gach mac mathar dhiu. Mur 'eil iad 
airidh air an earbsa so cha n eil iad airidh air a 
bhi 'n arm a' Phrionnsa, agus feumaidh mi ar 

bratach a thr^igsinn." Faodaidh an t-iarrtas air 
dloghaltas a bhi laidir ann an cridhe nan G^idheal 
ach tha 'n deigh air cothrom na Fdinne ni s treise. 
Mar a chl sinn 'na dheigh so, bha na Domhnullaich 
daonnan an geall air an toil fein a bhi aca a dh' 
aindeoin co theireadh e. 



IV. 

Baile Dhun-Hdeann, 

Cha 'n urrainnear innseadh an clisgeadh a ghabh 
Baile Dhun-6ideann. B' i cheist anns gach beul — 
an gabh am baile 'dhaingneachadh no an seas e 
s^isd gus an tig cobhair. Bha siiil aca gach 
uair de n latha ri Cope s a chuid armachd. Bha 
an ceannard m^irnealach so mu thuath ach cha 'n 
fhac e ncimhaid 's cha do bhuail e buille, 's bha e 
fh^in *s a chuideachd air an rathad do Dhun- 
^ideann air luingeis. Cha robh teagamh mu neart 
a' Chaisteil. Bha e l^n shaighdearan 's 16n gu 
le6ir, s cha robh arm a dheanadh drughadh air 
gun ghunnacha m6ra. Ach bha am baile ann an 
atharrachadh uidheam. Bha seann Bhaile Dhiin- 
eideann, mar tha fhios agaibh, air a thogail air 
clrean a' mhonaidh a bha ruith eadar lag Holyrood 
agus a' chreag air am bheil an Caisteal. Air gach 
taobh tha frith-rathaidean is caol shraidean a' ruith 
leis an leathad — air an taobh deas gus an Grass- 

market agus an Cowgate — ^agus air an taobh deas 
bha am baile a' ruith a sios gu linne ris an abairt- 
eadh an Nor loch. Mar so chi sinn gu n robh e 
ann an ^ite nach biodh duilich a dhion na n robh 
am baile gu ceart air a dhaingneachadh. Mu dh^ 
cheud bliadhna roimhe sud, anns na laithean iom- 
againeach a thciinig air cul bl^r fuilteach Fhlodden, 
thog luchd-riaghlaidh Dhun-6ideann, 's iad fo eagal 
gu n creachteadh am baile, balla mor mu 'n cuairt 
air a* bhaile mar a bha e 'n sin. Bu leoir sud anns an 
am, ach cha robh leud anns a' bhalla air an seasadh 
gunna mor, mar a chi neach a theid a choimhead 
air an le6bag a chaidh fhagail *s a tha fhathast ri 
fhaicinn anns a' Ghrassmarket. 

Ma bha am balla bre6ite, agus air bheag feum, 
bha na seoid a bha ri seasamh air a chiilthaobh 
seachd uairean na bu mhiosa. Bha feum air na 
saighdearan uile anns a Chaisteal ; leis gu n robh 
na dragoons aig Hamilton shios ann an Lite, bha 
iad gu n f heum a dhion a' bhaile ; cha robh ann am 
freiceadain a' bhaile ach seann daoine bre6ite, bha 
fada gun fheum, agus airson an arm-fhuasgailte 
(Volunteers) bha moran dhiu nach do loisg urchair 
riamh, agus a dhuineadh an da shuil na n robh aca 
ri urchair- fhiidair a losgadh aig banais. Cho luath 
's a thainig fios cinnteach gu n robh na Gaidheil 
air an rathad do Dhiin-^ideann, chaidh t6iseachadh 
le foirm mh6ir air a bhaile a chur ann an uidheam 
cogaidh. 

Dh' fheuch an t-^rd-fh6ghlumaiche Mac Labh- 

rainn ri gunnacha mora 'shuidheachadh air a' bhalla 
bhre6ite so ach air bheagan soirbheachaidh. Bha 
am baile an geall air r^iseimeid a thogail am measg 
na bha de6nach 6irigh ; cha robh an t-airgiod gann 
ach bha na daoine tearc. Eadhoin n uair a chaidh 
tuidheann a chur cruinn, cha robh iad idir mis- 
neachail. Bha eagal an cridh* orra roimh nan 
Gaidheal aig an robh an t-ainm a bhi borb agus 
garg, agus mar sin, cha robh e 'na ioghnadh ged a 
tha eagal air marsantan is cleirich dol 'nam bad. 
Cha robh am baile aon-sgeulach ; bha moran chiird- 
ean aig a' Phrionnsa ged a bha iad a' cumail 
Scimhach. Anns na taighean 6sda bha daoine 
calma c6ir, a bha dileas do 'n Phrionnsa, a! cur an 
cinn r' a chdile 's a! deanamh g^ire-magaidh air 
luchd-riaghlaidh a' bhaile air an do thuit a leithid 
<Je dh' eagal. Ann an ard-she6mraichean, ann an 
cearna no dha de n bhaile, bha seana mhnathan 
sgairteil ag aithris gniomhan gaisgeil 171 5, agus 
og-mhnathan uasal a' sior dheanamh dhualag de 
ribinean geala. Mar a thubhairt fear-eachdraidh 
^s an am — ** Bha aona thrian de na fir agus da 
thrian de na mnathan air taobh a' Phrionnsa." 

Air Di-sathuirne bha sin, rainig an sgeul Dun- 
^ideann gu n robh am Prionnsa aig Gleann-iuch 
(Linlithgow), agus gu 'n do tharruing am fear- 
feachd Gardiner agus a chuideachd gu Corstorphine, 
taile beag mu dh^ mhile bho Dhun-6ideann. Ghlac 
oillt na h-uile; chaidh daoine a chur an comhairle 
ri ard luchd-lagha a Chrilin, ach bha iad so uile 

air teicheadh do Dhun-bar. Cha robh am Probhaist 
e fh^in os cionn amharuis. Bu Stiiibhartach e, 
agus cha chreideadh Albannach be6 gu n rachadh 
esan an aghaidh *fhir-chinnidh agus a! Phrionnsa. 

Air Di-d6mhnaich n uair a bha n sluagh anns 
na h-eaglaisean roimh mheadhon latha, sheirm clag 
sanus a chuir fa sgaoil iad gu h-obunn. D6 bha 
so ach sanus do *n arm-fhuasgailte a bhi tional. 
Bha ceannard a' Chaisteil ag orduchadh an airm a 
bha 'n Lite dol a chuideachadh le Gardiner aig 
Corstorphine agus bha 'n t-arm-fuasgailte ri dol 
leotha. Bha 'n t-arm-fuasgailte 'n an seasamh 
an 6rdugh anns an t-sr^id Ard *n uair a chaidh 
saighdearan Lite seachad *nan deann, agus anns 
an dol seachad dh* fhailtich iad an companaich, s 
gach lann an tarruing, *s ghabh iad sios an JVesf 
Bow agus a mach am IVes^ Port. Re seal bha gach 
saighdear-fuasgailte *na churaidh, ach 'n uair a chual 
iad caoidh is br6n am mnathan 's an cloinn bha iad 
diuididh diblidh gu leoir. Bha banal ghruagach a bha 
air taobh a' Phrionnsa a' coimhead air na **gaisgich'' 
so as na h-uinneagan agus th6isich iad air magadh 
orra; ach b' fheudar dhaibh na h-uinneagan a 
dhunadh air eagal gu 'n. rachadh an clachadh. 

Bha buidheann de *n arm-fhuasgailte air a dean- 
amh a suas de dh' oileinich 6ga. 'N am measg gun 
teagamh bha cridhe no dha gun fhiamh gun eagal, 
agus an geall air tuasaid ; ach bha mh6r chuid dhiu 
na b' e61aiche air leabhraichean na bha iad air 
claidheamh. **0, Uisdein, Uisdein/' arsa 6gan- 

ach r' a choimhearsnach, *' nach *eil so uile a' toirt 
a* d' chuimhne an eachdraidh bha sinn a* leubhadh 
mu thuasaid a bha s an Roimh, 's mar a bha na 
mnathan s na maighdeanan ri br6n s ri caoidh, s 
ri fasgadh l^mh?'* **Cum do theanga," ars' a 
chompanach — ged a bha e cho b^n ri br^id leis an 
eagal — **cuiridh tu sgcith air na fir." ** Ach 'Uis- 
dein," ars' am fear eile, *'cuimhnich ciod a bu 
deireadh dhaibh, * cha do thill anail dhiu beb' " Ach 
cha b'e so a bu deireadh do dh'arm-fuasgailte Dhun- 
^ideann. A' dol a sios an West Bow shn^g iad air 
falbh fear an deigh fir, a dol anns na fr6gan mar na 
radain, gus 'n uair a r^inig iad an West Port cha 
robh ri fhaotainn ach na h-oileinich, agus bha iad- 
san iad fein air an tanachadh. Cha robh e duilich 
impidh a chur air a' ch6rr tilleadh dhachaidh agus 
an aghaidh a thoirt air an leabhraichean an iite 
air an namhaid. 

Cha chualas caismeachd no gaoir-chatha air an 
oidhch' ud. Mu uair s a' mhaduinn chaidh am 
Probhaist is h-aon no dha de n luchd-riaghlaidh 
mu n cuairt le lanntairean, 's chunnaic iad gu 'n robh 
na freiceadain uile n am faireachadh. Anns an am 
so bu chleachdadh le muinntir Dhiin-^ideann cuid 
mhath de m malairt a dheanamh anns na sriidean. 
Air an ath mhaduinn, b' e sin Di-luain, bha na 
sr^idean Ian sluaigh aig uair mhoich anns a' mhad- 
uinn. 'S ann an sin a bha bhruidhinn 's an sean- 
achas. Mu dheich uairean r^inig gille-ruith am 
baile le litir on Phrionnsa, ach gu tubaisteach, 

dh* innis e ciod a bh' innte. B* e sin na 'n g^illeadh 
am baile gu 'n nochdadh e h-uile caoimhneas ris ; 
ach mur geilleadh e gu n rachadh buntainn ris a 
r^ir cleachdadh am cogaidh. Bha am baile fo 
fhiamh s fo eagal ; bha an sluagh an geall air 
cruinneachadh agus an cinn a chur r' a ch^ile, ach 
dhiiilt am Probhaist a' choinneamh a ghairm, oir 
bha earbsa aige as na dragooni^, s gu 'n dlonadh 
iadsan am baile. Goirid an deigh mheadhon-latha 
chunnaic muinntir a' bhaile o n Chaisteal na dra- 
goons a' teicheadh o Choltbridge. Am feadh s a bha 
iad a' coimhead orra chaidh an ruith gu deann- 
ruith, gus mu dheireadh *n uair a bha iad a' tarruing 
teann air oir a' bhaile, cha chumadh an sionnach 
riutha ann an luathas. Bha iad an geall air Lite 
ruigeachd — ach smaoinich iad nach robh so fada 
gu leoir an ceann air na G^idheil, agus chum iad 
air an aghaidh seachad air Lite gus an do rciinig 
iad Prestonpans ; cha do chum sin riutha, ach an 
d^igh anail ghoirid chum iad air is rciinig iad 
Dun-bar mu bheul an fheasgair. Agus an d^igh so 
uile cha do tharruing iad lann s cha do bhuail iad 
buille. Tha e coltach gu 'm bu leoir sealladh de n 
arm Gh^idhealach gus an teicheadh a chur orra. 
Chuir an ruaig so am baile fo iomagain. Chruinnich 
an luchd-riaghlaidh agus tharruing iad a mach an 
t-arm-fuasgailte. Bha iad 'nan seasamh air an t-sriid 
's am fiaclan a' snagartaich leis an eagal, s gun iad 
cinnteach ciod a dheanadh iad, 'n uair a chaidh 
marcaiche seachad — cha 'n eil fhios fhathast co 

bh' ann — s an dol seachad ghlaodh e, ** Tha na 
Giidheil s! tighinn — fichead mile dhiu." 

Bu leoir sin. Thog na saighdearan-fuasgailte 
orra gus a'Chaisteal is liubhair iad suas an armachd ! 
Anns an eadar-am chaidh litir on Phrlonnsa a shln- 
eadh do 'n luchd-riaghlaidh, s! tairgse dhaibh nan 
ceart chumhnantan a chaidh a chur *n an tairgse 's a 
mhaduinn, ach ag r^dh gu *m feumadh am baile a 
gheatachan fhosgladh aig d^ uair an ath mhaduinn. 
Bha 'm pobuU aon-sgeulach gu 'm b' e 'n gliocas 
dhaibh geilleachdainn, ach a chum beagan uine a 
bhuidhinn chuir iad fir-ionaid a dh' ionnsaidh 
campa a Phrionnsa, a bha mu dh^ mhile o 'n bhaile, 
ag iarraidh tuille d^Iach. Is gann a bha na fir- 
ionaid air dol a mach air an dara geata na th^inig 
marcaiche a stigh air a! gheata eile leis an sgeul a 
Dun-bar gu 'n robh Iain Cope 's a chuid ghaisgeach 
an d6igh tighinn gu Lite a lonbhar-nis. Thog so 
misneach an t-sluaigh agus bha cuid cho d^n s 
gu 'n robh iad a! bruidhinn mu sheasamh a mach 
agus diilan a thoirt do na G^idheil. Thill na fir- 
ionaid mu dheich uairean a dh' oidhche ; cha 
gh^illeadh Tearlach eang. A bhuidhinn beagan 
tuille uine chaidh buidheann iir de luchd-ionaid a 
chur air falbh anmoch a dh' oidhche ann an carbad. 

Bha e chum buanachd a' Phrionnsa cho math 
r* a naimhdean uine a bhuidhinn, agus bha e 'n geall 
air a! char a thoirt a Cope. Bha balla a' bhaile lag 
an sud s an so, agus bha e comasach dol thairis 
air. Bha priomh gheata a' bhaile, an Nethertotiy 

mu mheadhon na sriid Aird, a' dealachadh an 
t-seann bhaile on Chanongate, air gach taobh de 'n 
gheata bha 'm balla a' ruith gu cas le leathad a 
dh' ionnsaidh Leith Wynd air an taobh tuath, agus 
St. Marys Wynd air an taobh deas. Bha cuid de 
na tighean anns a che^rna so air an togail air a' 
bhalla. 's m6ran diu deich staidhrichean air ^irde. 
Na 'n d' fhuair grunnan de ghillean tapaidh a stigh 
do na taighean a b' airde b* urrainn iad am balla a 
lomadh leis na peilearan, bho na h-uinneagan, agus 
mar so b* urrainn an companaich streap thar a' 
bhalla. Bha ^it* eile aig an robh am balla lag, 
aig cois an Leith Wynd, taobh an Nor loch, Mu 
mheadhon oidhche thog Loch-iall air agus mu 
choig ciad leis, a thoirt ionnsaidh air a' bhaile 
anns an dorcha. Bha lad air an tre6rachadh le 
run-chl6ireach a' Phrionnsa, duine gun fhiach 
(Morradh, Bhroughton), a bha aig aon am n a 
fhoghlumaich an Dun-6ideann s d* am b' aithne 
am baile gu math. Chum iad fada o 'n bhaile anns 
a' chuairt a ghabh iad, air eagal gunnacha m6ra a' 
Chaisteil, ach bha *n oidhche cho samhach s gu 'n 
robh iad a' cluinntinn guth an luchd-faire anns a' 
Chaisteal Gu dian, samhach ghluais na G^idheal 
a dh' ionnsaidh a' bhaile, a' cumail ann an sgciile 
nan taighean arda bha m' a oir, gun an luchd-cadail 
a dhiisgadh. Bha iad a* faicinn nan gunnacha-m6ra 
air na ballachan ; ach cha robh duine r* a fhaicinn. 
Smaointich na G^idheil gu 'm feuchadh iad an 
fhoill an toiseach. Chuir mu fhichead Camronach 

iad f6in am falach aig gach taobh de n gheata. sheas 
mu thrl fichead dhiu ann an sg^ile dorcha an Wynd 
agus dh' fhan an corr mu iochdar a' bhruthaich. 
Chuir aon de *n iireamh air ^ideadh a bhuineadh 
do sheirbheiseach ceannaird Shasunnaich ; chaidh 
e gu d^na a dh' ionnsaidh a' gheata agus dh' iarr 
a stigh. Diiilt na freiceadain a leigeil a stigh, agus 
bhagair iad losgadh air. Cha robh an cleas so dol 
a' dheanamh feum. Bha e nis mu bhriste fiiire, 
agus ghabh na ceannardan comhairle le ch^ile ciod 
a dheanadh iad. Bha cuid a' comhairleachadh 
tilleadh an taobh a thainig iad, 'n uair chual iad 
fuaim carbaid truim taobh a stigh de n baile. Ciod 
a bha so ach an carbad a chaidh ainmeachadh 
cheana, a chaidh a thagradh ris a' Phrionnsa air son 
barrachd uine, chum an inntinn a dheanamh suas 
ciod a bu choir dhaibh a dheanamh. Bha an 
carbad air tilleadh agus an ddigh an luchd-ionaid 
fh^gail aig Tigh-na-Comhairle bha e a' dol do 'n 
stabull anns a' Chanongate, 'N uair a dh* fhosgladh 
an geata bhriichd na Camronaich a stigh, ghlac iad 
an luchd-faire agus thug iad uapa an airm-chogaidh. 
An sin ghleus na piobairean am pioban agus 
chluich iad gu caithreanach : — 

^^Gabhaidh sinn an rathad m6r, 
01c air mhath le cAch e " ; 

agus moch s a mhaduinn chunnaic muinntir a' 
bhaile troimh na h-uinneagan na sraidean air an 
llonadh le luchd nam boineid s nam breacan. 

lO 

Chaidh na Gaidheil mu 'n cuairt nam ballachan cho 
dannarra *s ged a bu le6 fh6in am baile. Bha aon 
de fhir a bhaile s! gabhail cuairt mu *n bhalla moch 
an ath latha. Chunnaic e Giidheal am marcachd 
gunna mh6ir air a bhalla agus ars* esan — ** 'S e mo 
bheachd nach buin thusa do bhuidheann a bha so 
an d6." *' O, cha bhuin," fhreagair an Giidheal, 
's e caogadh, ** fhuair iadsan cead an coise.'' 

Mu mheadhon latha mharcaich am Prionnsa gu 
Holyrood, Bha e coiseachd 'n uair a tharruing e 
teann air seann liichairt athraichean, ach bha n 
sluagh cho diimhail, s iad uile an geall air a lamh 
a* ph6gadh gu m b' fheudar dha leum air muin an 
eich agus thriall e an leth-mhlle mu dheireadh de 'n 
astar eadar Diuc Pheairt agus Triath Elcho, Bu 
deas calma e aig an am so — deas, dlreach le rudha 
n a ghruaidh s a chuailean 6r-bhuidhie m' a 
ghuailne — cota breacain is boineid dhu-ghorm, agus 
crois an Naoimh Aindreis air a bhroilleach. 'N uair 
a rainig e stairsneach an doruis, c6 a rinn a rathad 
a dumhladas an t-sluaigh ach an seann laoch aosda, 
calma, Hepburn d Keith, Tharruing e a chlaidh- 
eamh agus chaidh e ceann air thoiseach air a* 
Phrionnsa agus threoraich e suas an staidhir e. 
Gun teagamh cha b* olc am manadh so, oir cha 
robh ann an Albainn a b* fhearr cliu no b' iirde 
f6ghlum na *n gaisgeach flathail so. 

An d^igh mheadhon latha, aig seann Chrois 
Dhiin-^ideann, am measg greadhnachais nach robh 
gann, chaidh Seumas VIII. 6igheach n a righ, 

agus bha a mhac — am Prionnsa — air aideachadh 
mar th^inistear athar. Theab 's gu n do bh^th 
iollach ctrd an t-sluaigh sgal nam pioban ; loisg gach 
Gaidheal urchair-fhudair anns an athar, agus air 
d^ thaobh na sr^ide ann an uinneagan nan taighean 
a b' airde bha mnathan uaisle a' crathadh an 
neapaiceanan geala. Teann air a' Chrois bha bean 
bh6idheach fir Bhroughton n a suidhe air muin 
eich, claidheamh tarruinte 'na deas laimh, s i leis an 
laimh eile a' slneadh do n t-sluagh suaicheantais de 
shloda geal. Bha daoine stolda, ciallach, mar a bha 
an Tighearna Foirbiseach, ceann-suidhe Ciiirt an 
t-Seisein, air an cur mu 'n cuairt leis a' bh^igh 
a nochd an sluagh — gu s6nraichte na mnathan — 
do dh'aobhar a' Phrionnsa. Bha 6igear no dha 
a b' fheudar eirigh leis a' Phrionnsa a chionn gu n 
dubhairt a leannan nach biodh cuid no gnothach 
aice ris mur leanadh e Tearlach 6g Stiiibhart. 

Chaidh dannsa m6r a chur air bonn ann an 
Holyrood air an fheasgar ud, agus air a chuartach- 
adh mar bha e le gaisge s le b6idhchead na h-Alba, 
cha b' ioghnadh ged a shaoil Tearlach nach robh 
an so uile ach blasad de n bhuaidh a bh' air 
thoiseach air. 

Prestonpans. 

An taobh a stigh de mhios thriall Prionnsa Tearl- 
ach troimh n rloghachd, agus ghlac e prlomh bhaile 
na rioghachd sin, ach an deigh so uile cha robh 
e 'ga mheas f<6in idir cinnteach gus an coinnicheadh e 
a naimhdean air an raon s an tugadh e 'n t-searbhag 
dhaibh. Bha iadsan a bha leis a cheart cho d^igheil 
air an t-sabaid ris fh^in. Aig coinneamh cheannard 
a shuidh aig Holyrood chuir Tearlach an c^ill a 
riin dol air ceann an airm an aghaidh Chope. 
Cha 'n ^isdeadh na ceannardan ri gniomh cho 
faoin, oir mheas iad beatha a' Phrionnsa ro phriseil 
gu bhi air a cur an cunnart cho mor, agus sin gun 
aobhar. Thuit na musgan a bh' aig arm-fuasgailte 
Dhun-^ideann, 's a chuir iad gu cho beag buil, ann 
an l^mhan nan G^idheal, ach eadhon leotha so cha 
robh an t-arm Gaidhealach ach gl^ bhochd air an 
uidheamachadh. Bha na h-uaislean a bha anns na 
sreathan be6il fo l^n uidheam, le claidheamh, gunna, 
dag is biodag, ach bha iomadh fear anns an arm 
lapach gu le6ir, le neul an acrais na aodann — s gun 
aige mar armachd ach corran-sgathaidh no seann 
fhal. B' e an luathas 's an d^nachd anns an ionns- 
aidh, a rinn iad comasach air seasamh an aghaidh 
nan saighdearan dearg a fhuair teagasg-cogaidh. 
. Anns an eadar am bha Cope, le mu dha mhlle 
saighdear, agus Gardiner, le mu she ciad dragoons^ 

a' triall gu Dun-b4r. Bha Gardiner, saighdear cho 
treun 's a tharruing riamh claidheamh a truaill, fo 
mhi-ghean. Cha do dhi-chuimhnich e ruaig nan 
dragoons bho Choltbridge — '* Gealtairean na tire,'* 
ars' esan, *' Cha 'n eil dithis 'n am measg as an gabh 
earbsa cur ; cuiridh a cheud urchair air theicheadh 
lad." Cha do chuir smaointean de'n t-seorsa so 
a' chualag a b' fhaoine air Cope. Air Di-h-aoine, 
am 2omh let, riinig an t-arm dearg Prestonpans, 
agus chaidh iad ann an 6rdugh air machair eadar an 
cuan air an taobh tuath agus clrean monadh Char- 
berry air an taobh deas. Bha 'n rathad m6r bho 
Dhiin-^ideann gu Haddington a' ruith seachad 
air a mhachair so agus shaoil an seann bhodachan 
socharach, Cope, gu 'm feumadh na Gciidheil tigh- 
inn orra an rathad a b* fhasa — b' e sin rathad m6r 
an Rlgh. Is math gu 'n robh an Ridire Se6ras 
Morradh de bheachd eile — b' aithne dha gu math 
gu'n do chleachd na Gaidheil *'rathad an fhraoich." 

Moch air maduinn Dhi-h-aoine dh' fhctg am 
Prionnsa 's an t-arm campa Duddington, B' e 'm 
Prionnsa a' cheud fhear a bh' air a bhonnaibL 
*N uair a thoisich iad ri gluasad tharruing e a 
chlaidheamh, agus ars' esan : — *' Fheara, thilg 
mi uam an truaill ; '' facail uaibhreach a bha co- 
fhreagairt ri faireachduinn nan se6id a bha leis. 

Ghluais an t-arm 'n an sreath, tri taobh ri taobh^ 
gach fine le n ceann-cinnidh air an ceann. Mu 
dh^ mhile mu 'n d' rkinig iad Prestonpans chuala 
an Ridire Seoras far an robh Cope agus a luchd-^ 

cogaidh n an laidhe agus thre6raich e a shaigh- 
dearan aotrom uallach ris an t-sliabh a bha os cionn 
2! ch6mhnaird. Bha Cope am beachd gach uair 
gu 'm faiceadh e a naimhdean a* tighinn air o 'n iar 
air rathad m6r an Rlgh, agus bha e deas air an son 
na 'n tigeadh lad air o'n taobh sin. Mu dha uair 
a latha, bha ioghnadh air am faicsinn a' tighinn air 
o 'n deas — an deigh tighinn thar a mhonaidh. 

Bha de mhisneach aig an Arm dhearg na chuir 
failte orra le iollach ard, agus fhreagair na Giidheil 
iad le mire-chatha ladarna. 'S ann a bha mhiann 
orra ruith leis a' bhruthach agus a bhi 'n am bad 
gun tuille dalach ach a thaobh nadur a' ghruinnd 
bha so eu-comasach, eadhon do Ghaidheil ghrama- 
chasach ; oir eadar iad *s an comhnard bha dk 
bhalla-cloiche ard agus na dh^igh sin boglach 
mh6r, f<6ith fharsuing agus callaid thiugh. Chaidh 
uasal d arm s! Phrionnsa agus mharcaich e air 
gearran beag thar na faiche a dh' fhaicinn ciod a 
ghabhadh deanamh. A dh' aindeoin na peilirean 
a bha feadalaich m' a chluasan rinn e bectrna 
anns 3! bhalla-chloiche 's leig e n gearran troimh n 
fhosgladh. Thill e 's dh' innis e nach robh e 
comasach do 'n arm aghaidh thoirt air na ballachan, 
a' bhoglach agus s! challaid. Cha do ch6rd so idir 
ris na Gdidheil oir bha eagal orra gu 'n snigadh 
Cope air falbh fo sgaile na h-oidhche. A dh' fhagail 
so eu-comasach chaidh Tighearna lonbhar-naruinn 
agus mu ochd ciad de Ghaidheil d siorramachd 
Pheairt a chur a chumail faire air an rathad do 

Dhun-^ideann. A chionn nach gabhadh an c6rr 
a dheanamh air an oidhch* ud shocraich an da arm 
sios gu cadal ; chaidil Cope gu seasgair aig Cocken- 
zie, ach laidh am Prionnsa air an fhaiche le pasgan 
de chonnlaich pheasarach fo cheann mar chluasaig, 
agus tonnag bh^n thairis air mar bhrata. 

Am measg na feadhnach a lean am Prionnsa 
a Diin-^ideann bha fear-fearuinn d' am b' ainm 
Mac Aindreis. Bha am fear so gl6 e61ach mu 
Phrestonpans oir s trie a bha e sealg mu 'n cheart 
aite anns an do ch6mhlaich an da arm. Re na 
h-oidhche thainig e 'n a chuimhne gu n robh frith- 
rathad a' ruith o 'n mhuUach, seachad air oir na 
boglaich a dh' ionnsaidh a' ch6mhnaird, beagan air 
taobh an iar de 'n aite anns an robh feachd Chope 
*n an cadal. Chaidh e 'n taobh a bha 'n Ridire 
Se6ras agus dh' innis e dha mu *n fhrith-rathad a 
bha dol le leathad, agus cha d' fheith an Ridire ris 
a' ch6rr ach thug e leis Mac Aindreis a dh' ionns- 
aidh a' Phrionnsa. Dh' ^Isd am Prionnsa gu fur- 
achail ris na chaidh a rctdh agus ann an tiota rinn e 
suas inntinn gu 'n gluaiseadh iad gu n diil. Ann 
an tiota bha an t-arm air dhiisgadh agus a' gluasad 
gu s^mhach, 's a' fiaradh an t-sl^ibh ri solus nan 
rionnag. Ach bha tubaist an dan dhaibh ! Aig ^m 
Bhannockburn, agus aig gach batailt ainmeil na 
dheigh, ach a mhain Bl^r Raon-Ruaraidh, bu leis 
na D6mhnullaich sgiath dheas an airm. Thagair 
iad air son an aite sin air an oidhche so gu dian, 
dannarra. Na fineachan eile 'g am meas fein a 

cheart cho gaisgeil, cha robh iad idir geal mu 'ii 
chilis, *S e bh' ann gu 'n d* aontaich iad uile 
croinn a tharruing a shocrachadh a! ghnothuich. 
Thuit an crann air na Camronaich agus na Stiiibh- 
artaich a bha 'n an aon bhuidheann. Thuit malaich- 
ean ceanq-chinnidh nan D6mhnullach, ach bha 
Loch-iall glic, tuigseach agus uasal mar a bha e 
riamh agus chomhairlich esan do na fineachan eile 
an aite ^bhaisteach a thoirt do na D6mhnullaich. 
Chaidh so a dheanamh agus ghluais an t-arm le 
cloinn-D6mhnuill air an ceann. 

*N uair a r^inig iad braigh a' mhonaidh bha an 
speur gun neul, ged a bha ce6 trom ri Thaicinn air 
an fhaiche gu h-losal. Fo sg^ile a' che6 so fhuair 
na Gaidheil thairis air a' bhoglaich gu sabhailte. 
Anns an dorcha thuit am Prionnsa ach dh' eirich e 
cho sgiobalta s nach robh uine aig duine air olc a 
chur air mhanadh o n tubaist so. Bha h-aon de 
na trupairean aig Cope mar fhreiceadan aig oir na 
boglaich ; chual e caismeachd arm a' Phrionnsa ged 
a bha 'n ce6 g am folach, agus thar e as a thoirt 
rabhadh do 'n arm dhearg, ach mu 'n d' rainig e bha 
arm a* Phrionnsa air an leathad s iad n an d^ 
shreath air faiche an air. Bha na D6mhnullaich, 
na Camronaich s na Stiiibhartaich, s a' cheud 
sreath ; air an culaobh, mu leth-cheud slat air ais^ 
bha Gaidheil siorramachd Pheairt agus reiseimideaa 
eile, is Tearlach e fh^in air an ceann. 

'N uair a chuijnaie Cope gu n robh arm a' 
Phrionnsa tighinn air o n ear, chuir e *dhaoine ana 

an 6rdugh chum an coinneachainn gu fearail. Anns 
a' mheadhon bha am feachd-coise — a bhuidheann 
as am b' fhearr earbsa — ^air an laimh chli, teann air 
a chladach agus mu choinneamh nan D6mhnullach 
bha dragoons Hamilton, air an laimh dheis, bha 
dragoons eile fo stiiiireadh Ghardiner, agus ann am 
broilleach a chath chuir e na bh' aige de ghunnacha 
mora. Bu ch6ir do na gunnachan sin a bhi n an 
inneil chomharraichte an aghaidh nan Giidheal oir 
bha eagal an cridhe aca rompa; ach thuit gu n robh 
iad air an tarruing so fo riaghladh buidhinn bhig 
de sheann she61adairean breoite fann. Sheas an 
d^ arm tiota ag amharc air a cheile troimh n che6, 
mu 'n tug iad an ionnsaidh. Chuir na G^idheil 
a suas facal Cirnuigh agus a' sgrogadh am boineidean 
gu gramail air am bathaisean ghluais iad an aghaidh 
an namh gu dalm, dannarra. Aig a' cheart am so 
dh' eirich deothag ghaoith a sgap an ce6 agus 
chunnaic na Gaidheil an naimhdean V an comhair 
mar bhalla stctilinn. Ach cha do chuir so campar 
orra, oir ghluais iad air an aghaidh gu h-aotrom, 
gun fhiamh gun eagal, gus an deachaidh iad bho 
choiseachd gu ruith \s bho ruith gu deann-ruith, le n 
cinn-chinnidh air an ceann g am misneachadh 
chaidh iad a stigh do ir. Ged a th^inig iad air an 
aghaidh 'n an deann mar thonn na mara, ghabh 
gach fear dhiu cuimse mhath, leig e 'n urchair agus 
an sin thilg e air falbh a mhusg agus a' tarruing a 
chlaidheamh, chaidh e am bad a namhaid. Ghlac 
buidheann de na Camronaich agus de na Stiiibhart-, 

aich na gunnacha mora, a' cur an teichidh air na 
seann seoladairean a bha *n earbsa riu. B* fheudar 
do Choirneal Whiteford e fein, a sheas a mach g^ 
gaisgeil, geilleachdainn. Bha dragoons Ghardiner 
beagan astair air ctilaobh nan gunnacha m6ra agus 
ghlac an t-eagal iad. Rinn iad aon oidhearp air 
seasamh an aghaidh nan Giidheal, ach chuir an 
colg eagal orra, agus theich iad gach rathad mar 
chaoirich a rachadh a sgapadh ri aodann glinne. 
Ni mo a b' urrainn do dragoons Hamilton seasamh 
an aghaidh chloinn Domhnuill air an sgiath chli. 
Air a chuthach le h- eagal theich daoine 's eich 
le cabhaig, cuid a' dol mar sud is cuid mar so gun 
riaghailt s gun 6rdugh. 

B' e am feachd-coise anns a' mheadhon a mhain 
a sheas an larach, s a fhrois luaidh air na Gaidheil 
le deadh chuimse. Chaidh buidheann bheag de 
Chloinn Ghriogair, 's gun aca mar arm ach na 
spealan, an aghaidh na callaid mhusg so. B' e 
Seumas Mor, mac do Rob Ruadh Mac Griogair, 
a' cheud fhear thug spealan leis gu cogadh. B'esan 
a bu cheannard air a bhuidhinn so, agus thuit e le 
c6ig peilearan na chorp. Le misneach a bha da- 
rireabh smiorail dh' eirich e air uilinn agus ghlaodh 
e — *' *Illean, cha 'n eil mi marbh fhathast, agus, air 
m* anam, chi mi ma bhitheas fear n ar measg nach 
dean a dhleasanas." Anns an ionnsaidh ghairbh 
sin cha robh mac mathar nach do rinn a dhleas- 
anas. Gun smuain no ciiram mu *n fhrois uamhas- 
aich luaidhe 'bha g an dalladh ghabh na Griogairich 

Digitized by VjOOQ IC 



COGADH A' PHRIONNSA. 147 

air an aghaidh gus an d' rainig iad mar astar 
claidheimh air an arm dhearg, a bha air an tr^igsinn 
leis a' mharc-shluagh, s air an cur thuige a nis air 
an da thaobh agus air am beul-thaobh. Sheas 
buidheann dhiu gu gramail le Gardiner air an 
ceann. Ghabh ceatharnach de chloinn Ghriogair 
f^th air le speal agus chuir e n ceann deth agus 
chaomhain e dha am masladh dol a dh'innseadh 
gu *n deachaidh an ruaig air a rithist. Air do 
bhalla na pairce a bhi teann air culaobh an airm 
dheirg dh' fh^g so iad gun chomas teichidh coltach 
ri each agus b' fheudar dhaibh iad fein a liubhairt 
mar phriosanaich do na Gaidheil. Thuit mu 
cheithir chiad dhiu le spealan chloinn Ghriogair, 
gheill mu sheachd ciad dhiu, agus mar so cha ro 
ach mu thri ciad a fhuair as le 'm beatha. 

Cha do mhair an cath ach tiota. Bha Prionnsa 
Tectrlach e fhein air ceann an darna sreath, nach 
robh leth-chiad slat air dheireadh air s! cheud 
sreath, agus n uair a rainig e an t-aite anns an robh 
teas na c6mhraig cha robh buille r a tharruing. 
Ann an tiota thug e 6rdugh amharc as deigh na 
muinntir le6nta. ** Sin agad a nis,'* arsa oifigear 
spaglainneach ris a' Phrionnsa, **do naimhdean aig 
do chasan/' **'S e islean m* athar a th' ann/' 
fhreagair am Prionnsa gu muladach, s e tionndadh 
a thaobh. 

B' fhaoin gach oidhearp a thug Iain Cope agus 
larla Home air stad a chur air ruaig nan dragoons. 
Leis an daige ri cluais gach fir chaidh aca air 

buidheann bheag dhiu a thional ann an achadh 
teann air Tobar Chliamain, ach thuit gu 'n cual' iad 
urchair agus ann an tiota theich iad n an deanni- 
ruith. Cha robh ni b' fhearr ri deanamh ach do 
na h-oifigearaich iad fein a chur air ceann s! mheud 
s a bha ri fhaotainn de dh' fhogaraich, agus an 
casan a thoirt as cho luath s a dh* fhaodadh iad. 
Cha do lasaich iad an ceum gus an do rainig iad 
Berwick, . Anns a' bhaile so co bha feitheamh air 
Cope ach an Tighearna Mark Ker a chuir fiilte 
air gu sgaileasach ag radh — ** Is e mo bharail gur 
tii a' cheud cheann-feadhna s an Roinn-E6rpa 
a' ghiulain a* cheud theachdaireachd mu Vuaig f^in. 
Anns an eadar am bha iadsan a chaidh fhagail 
le6nta air achadh an air air an eiridinn gu 
trocaireach le6san a bha buadhar. Chuir am 
Prionnsa teachdaire gu Diin-eideann an toir air 
leighichean is luch-eiridinn, agus cha b' ann giiri 
eagal s gun chiiram a bha leithid de thuras, 's a 
leithid de fhogaraich 's a' choimhearsnachd. Ach 
fhreagair an turas an sgaoimire 6g Lawrence 
Oliphant. Aig aite ris an abrar Tranent chuir e 
fhein s a ghille an ruaig air grunnan dragoons a 
bha teicheadh le 'm beatha. Thachair an lasgaire 
so air h-aon no dha de na dragoons, thug e uapa 
an airm s chuir e na h-eich air ais le balach buach- 
aille, a' dh' ionnsaidh a' Phrionnsa. 

A' dol a stigh do *n bhaile mharcaich e gu luath 
troimh nasraideana'glaodhaich, **Buaidh! Buaidh!" 
Ann an tiota bha na h-uinneagan 's an t-sraid aird 

an togail agus cinn aosda le curraicean geala ri 
fhaicinn aca. Bha na sraidean l^n sluaigh 's iad 
ri caithream s Ian aigheir. Leum an lasgaire as 
aji diollaid aig tigh-osda s an Lawn Market, 
dh' 6rdaich e biadh is deoch dha fhein, agus chuir 
e teachdaire a dh* iarraidh luchd-riaghlaidha* bhaile 
a sparradh orra gu n robh na geatachan ri bhi air 
an dunadh air gach f6garach. Gu diuididh, le m 
boineid 'nan laimh, thiinig an luchd-riaghlaidh a 
dh' fheitheamh aire gille-gnothaich a' Phrionnsa. 
Am meadhon an seanachais glaodh cuideigin gu 'n 
robh dragoons agus saighdearan a* tighinn a nios 
an t-sraid. A mach ghabh gille-gnothaich a' 
Phrionnsa, ghairm e air a' mharc-shluagh stad agus 
geilleachdainn ann an ainm a' Phrionnsa. Bha de 
dh* eagal orra gu 'n robh iad toileach sin a 
dheanamh. Thog h-aon a mhain a ghunna a 
losgadh air an lasgaire dhana so. Fhreagair esan 
le dhag a chur ri broilleach an oganaich, ach cha 
robh urchair innte. Ann an tiota chaidh s^ urchair- 
ean a losgadh air gille-gnothaich a* Phrionnsa, ach 
bha cuimse nan saighdearan cho claon s nach 
d' ^irich beud do dhuine. 

Dhiiilt fearrgleidhidh . a' Chaisteil na f6garaich a 
leigeil a stigh air a' gheata ; s ann a bhagair e 
losgadh orra mar luchd-teichidh o 'n arm, agus 
b' fheudar dhaibh togail orra agus marcachd gu 
Sruibhle. Dh' iomain oifigeach eile de dh* arm 
a' Phrionnsa, grunnan dragoons air thoiseach air 
a h-uile ceum do Dhiin-eideann agus shath e a 

bhiodag — dearg le fuil — ann an geata a Chaisteil 
mar dhiilan. 

'S ann cianail thar tomhas a bha *n sgeul mu 
oganach gaisgeil a mhuinntir Siorramachd Pheairt 
Lean D^ibhidh Thriepland agus d^ gille bha leis 
buidheann dragoons fad da mhile air an ruaig, 's cha 
do theann iad ri tilleadh. Mu dheireadh mhothaich 
na dragoons nach robh ach triiiir 'n an deigh, agus 
a' tionndadh orra ghe^rr iad slos iad le n claidh- 
eamhan. Moran bhliadhnachan 'na dheigh so, 
n uair a bha am feur uaine air fad thairis air uaigh 
Dhaibhidh Thriepland, dh' eisd giullan beag d' am 
b' ainm Walter Scott, 's e 'na shuidhe air an uaigh, 
seana bhean ch6ir ag aithris mar chunnaic i le 
'siiilean f(6in an gille 6g tapaidh so air a chur gu bas. 

An ath-latha, Di-d6mhnaich, chaidh am Prionnsa 
le greadhnachas troimh Shraid Aird Dhun-^ideann. 
Seachad air ghluais fine an deigh fine le m breac- 
ain, s le m boineidean gorm, ri ce61 tartarach na 
pioba, a bha gu caithreamach a' seirm diilain cho 
math ri buaidh. As gach uinneig aird air da thaobh 
na sraide bha aghaidhean boidheach a' coimhead 
orra, s iad uile a' caitheamh suaicheantas ban 
(cockade), 'N an iollach loisg gach Giidheal 
urchair fhudair anns an speur. Gu mi-shealbhach 
thuit do pheileir a bhi ann am musg fir dhiu agus 
shuath e mala mnatha uasail airidh d' am b' ainm 
** Miss Nairne," a' r6chladh a chraicinn. **Taing 
do 'n Agh, gur ann d6mhsa thachair so, tha fhios 
aig an t-saoghal co n taobh air a bheil mi," ars' am 

boirionnach gleusda so. ** Na n do thachair e do 
th6 air an taobh eile theirteadh gu 'n d' rinneadh 
le de6in e." 



VI. 

Air an rat had gu Derby, 

ChA bu ch6ir do dh' arm buadhmor, gu s6nraichte 
arm ceannairceach, anail a ghabhail air an turus. 
Na 'n do lean Teirlach 's. na Giidheil air an 
aghaidh leis an Ian a bha *nan sgiathan, gus an 
d' rainig iad ceann tuath Shasuinn chitheadh iad 
nach robh uidheamachadh air bith air a dheanamh 
chum an tilleadh anns na Siorramachdan mu thuath. 
Eadhon an deigh do Righ S^oras agus a luchd- 
rlaghlaidh an t-eagal a ghabhail n uair a rainig 
fios iad mu n chath a chaidh a chur aig Preston, 
chaidh mios seachad mu 'n do rainig arm fo *n 
Cheannard Wade an Caisteal-Nodha deireadh an 
fhoghair. Chaidh an t-arm a ghairm dhachaidh as 
an Roinn-Eorpa, agus chaidh reiseimeadan a thog- 
ail air an duthaich, ged nach robh siiil aig duine 
gu 'n robh de mhisneach aig a* Phrionnsa 's na 
G^idheil na bheireadh thairis air a* chrich eadar 
Albainn is Shasuinn iad. 

Gus a so cha d' fhuair Tectrlach ach gl^ bheag 
misnich bho a chairdean ann an Sasunn. Air a 
shon sin uile bha Teirlach earbsach gu n eireadh 
iad leis a dh' aona bheum 's a dh' aona bheachd 

*n uair a rachadh e do Shasunn. An latha an d^igh 
cath Phrestonpans chuir am Prionnsa teachdairean 
do Shasunn gu a ch^irdean, a dh' innseadh dhaibh 
mar a thachair agus ag iarraidh orra a bhi deas gu 
eirigh leis. B' fheudar do The^rlach fuireach 
tacan ann an Diin-6ideann gus am biodh arm aige 
na bu mhotha na bha e, oir an deigh a chath 
rinn moran de na saighdearan fhigail. Bha e 
'na chleachdadh aca 'n uair a thruiseadh iad de n 
chreach na bha n an comas a ghiiilan, rathad an 
fhraoich a ghabhail dhachaidh agus an eallaichean 
fh^gail aig an tigh. Latha bha sin chunnacas 
Giidheal foghainnteach a' triall sraidean Dhiin- 
^ideann mar gu m biodh an stiirdan air agus 
sgetthan air a mhuin cho mor ri leth doruis ; agus 
chiteadh balaich leth-ruisgte a bhuineadh do 
dh* arm a* Phrionnsa le clogaidean dealrach, is 
bdtainnean gu ruig an gliiintean. 

Th6isich teaghlachan Gallda air eirigh leis a' 
Phrionnsa, 'nam measg an seana bhaothaire an 
Tighearna Pitsligo. Bha e air ceann buidhinn 
de mharc-shluagh ged a bha e cho sean 's gur gann 
a b* urrainn e suidhe direach anns an diollaid. Ann 
an Siorramachd Abar-eadhainn — a bha daonnan 
Easbuigeach, agus dlleas do na Stiiibhairtich — thog 
an Tighearna Luthais Gordan buidheann eireachd- 
ail ; ann an Siorramach Pheairt dh' eirich fine 
Thighearna Oigilbhi 's e fhein air an ceann, ach 
cha d' rkinig an da bhuidheann so Diin-^ideann ann 
an am gluasad le ckch do Shasunn. Cha robh e 

comasach eadhon do dh' arm Gaidhealach, cruadal- 
ach s mar bha iad, triall air a leithid de thuras 
ann am meadhon a! gheamhraidh, do dhuthaich 
naimhdeil gun uallachadh mor. Thug baile Dhiin- 
^ideann dhaibh br6gan agus pailliunan agus cha 
robh each anns a' choimhearsnachd nach tug iad 
leotha. 

Air a' cheud latha de cheud mhios a' gheamh- 
raidh ghluais an t-arm, mu aireamh sh^ mile, a' toirt 
an aghaidh air Sasunn. Bha an Tighearna Se6ras 
Morraidh air ceann aona bhuidhinn, a ghiiilan 
leotha bathar nach robh gann, bha am Prionnsa e 
fein air ceann na buidhne eile. Bha iad s! cumail 
a mach a bhi deanamh air a' Chaisteal-Nodha, ach 
dh' atharraich iad an cursa 'n uair rainig iad Sasunn. 
B' ann air an ochdamh latha a chaidh iad thar a' 
chrich. Tharruing gach Gaidheal a chlaidheamh 
agus dh' eirich iollach ard a dhuisg am mac-talla 
Sasunnach. Gu mi-shealbhach ghearr Loch-iall 
a lamh an am a bhi tarruing a chlaidheimh as an 
truaill, agus 'n uair a chunnaic na Giidheil an f huil 
dhearg mheas iad so *na dhroch mhanadh. 

Ach bha n Sealbh fhathast air taobh aThrionnsa. 
'S e baile laidir a bh' arm an Carlisle, agus ged 
nach robh m6ran shaighdearan taobh a stigh de 
'bhallachan bha na bh' ann dhiu Ian misnich. Co 
bu phrobhaist 's a' bhaile aig an 4m ach duine Ian 
spaglainn d* am b' ainm Pattison, agus bha mhiann 
air a cheud ghrabadh a chur air a' Phrionnsa s air 
a chuid dhaoine, agus chuir e sgriobhadh air na 

II 

ballachan ag r^dh gu h-uailleil — ** Cba 'n Albannach 
mi s cha Phaterson mi, ach fior Shasunnach 
d' an ainm Pattison, agus dionaidh mi am baile 
a dh' ainde6in co theireadh e ! " 

Thogadh sgeul breige gu n robh Wade a' tighinn 
orra o n airde n iar, agus thug so air Teirlach 
a chiirsa atharrachadh agus dol rathad Bhrampton 
ann an dochas coinneachadh ris, ach bha na rath- 
aidean garbh, an aimsir fuar, ifliuch, agus an seann 
laoch Wade air bheag tre6ir ; agus mar so cha do 
choinnich Te^rlach a n^mhaid. 

Mu 'n 4m so bha buidheann de *n arm an deigh 
tilleadh gu Carlisle agus a' s^isdeadh a' bhaile gu 
gramail. Bha an Tighearna Se6ras Morradh agus 
Diiic Pheairt ri fhaicinn as an leintean a* gearradh 
chlaisean s a' togail bhallachan tobhta. *N uair a 
chunnaic probhaiste bragail Charlisle — an Sasunn- 
ach nach g^illeadh — gu'n robh iadsan a bha air taobh 
a mach nam ballachan ann an da-rireadh, is 'nuair 
chual e na peilearan a* feadaireachd m' a chluasan, 
air an treas-14-deug chuir e suas a bhratach bh^n 
agus gun ghuth mor, gun dhroch fhacal chaidh 
arm a' Phrionnsa a stigh agus ghabh iad seilbh air 
a' bhaile. Bha a* bhuaidh so cho h-obunn agus cho 
iomlan ris na buadhan a bh' aca roimhe so. Ach 
eadhon aig an uair so cha robh iad gun droch 
mhanadh. 

Aig seisdeadh Charlisle bha an t-arm fo chom- 
annda Diiic Pheairt, agus chuir so dorran air an 
Tighearna Seoras Morradh a bu sine, s a b* fhaide 

Digitized by VjOOQ IC 



COGADH A* PHRIONNSA. 155 

san arm na n Diiic. 'S e bh' ann gu 'n do sgriobh 
an Tighearna Se6ras Morradh a' toirt a suas a 
chomannda ach g a thairgse f^in mar shaighdear. 
Ghabh Tearlach ris an litir, ach dh' eirich iomagain 
nach bu bheag am measg nan ceann fine n uair 
chual iad gu *n robh a leithid de shaighdear gaisg- 
eil agus de dh' oifigear comasach a' fagail kite 
aig ceann an airm. Thigeadh gnothaichean gu 
aona cheann aig an am mur a bhiodh gu 'm faca 
Diiic Pheairt mar a bha ciiisean a* seasamh, agus 
thug esan cuideachd a suas *^ite. Na bu mhi- 
shealbhaiche na eadhon so bha a' chilis gu 'n robh 
iad a nis c6rr agus seachdain ann an Sasunn s nach 
d' Eirich duine leotha. A dh' aindeoin so uile cha 
do leig Tearlach a sios a mhisneach. Nach robh 
an roinn mhor Lancashire roimhe, anns an robh a 
chairdean lionmhor. Aon uair 's gu 'n ruigeadh e 
an roinn so cha b' eagal dha, oir dh' eireadh na 
ceudan leis. 

Bha an rathad eadar Carlisle agus Preston a' 
ruith troimh dhiithaich luim, fhuair, chlachaich a bha 
gl6 dhuaichnidh ann an laithean goirid agus ann 
an oidhcheannan fada geamhraidh. Dh' fhuiling 
Tearlach gach cruadal le chuid shaighdearan. 
Bha carbad aige, ach 's ann ainmig a chuir e chas 
ann. 'S e an Tighearna Pitsligo a bu trice 'bha 
r' a fhaicinn ann. Le sgiath thar a ghualainn, 
choisich e leis an arm, a' conaltradh ris na Gaidheil 
anns a' bheagan Giidhlig a bh' aige, Is ann 
ainmic a shuidh e gu trath bidh — bha aon trath 

math aige s an fheasgar agus na dh^igh sin 
luidheadh e sios gun aodachd a chur dheth, 
agus bha e air a chois mu cheithir uairean 
*s a mhaduinn. Cha b' ioghnadh ged a bha na 
Gaidheil pr6iseil mu ** Phrionnsa a dh' itheadh 
aran tioram, a chaidleadh air seideig ch6nlaich, 
shluigeadh a thrath ann an ceithir mionaidean 's a 
bhuidhinneadh batailt ann an coig." A' dol thairis 
air kite ris an abrar S/^ap Fell, bha e cho sgith 
agus cho fuar 's gu *m b* f heudar dha greim a 
chumail air crios gualainn an fhir a bha r' a thaobh, 
agus mar so choisich e miltean s e na thurra- 
chadal. Aig am eile cbaith e toll air gearra-bhuinn 
a bhrogan, agus a' dol troimh bhaile beag chaidh 
e stigh do cheardach a bha sin agus thug e air a' 
ghobhainn bonn tana de dh' iarrunn a chur air 
h-aon de bhr6gan. ** 'S e mo bheachd," ars esan 
ris a' ghobhainn, s e 'ga ph^igheadh, **gur tu a' 
cheud ghobhainn a chrudh mac righ." 

R6 an turais so cha d* ^irich na cairdean leis 
a' Phrionnsa ris an robh siiil aige. Bha sluagh nam 
bailtean troimh n do mhears an t-arm ag amharc 
orra le fiamh is ioghnadh, agus le fuath nach bu 
bheag. Latha bha sin 'n uair a bha Loch-iall a* dol 
do 'n tigh 's an robh e tuineachadh ann am baile 
beag an Sasunn chual e gu n do chuir bean-an- 
tighe a' chlann am falach ann an se6mar beag 
uaigneach, air eagal gu'n rachadh an itheadh leis 
na G^idheal — air an do thogadh sgeul gu 'm biodh 
iad ag itheadh cloinn ! 

Bha baile Phreston na ^ite mi-shealbhach leis na 
Gaidheil. Anns a' cheart bhaile so, deich bliadhna 
fichead roimhe so, fhuair an luchd-duthcha droch 
sgiursadh, agus cha robh arm a* Phrionnsa idir 
earbsach nach tachradh mi-fhortan dhaibh anns 
a* cheart 4ite. 

B' e Manchester an t-ath aite anns an robh na 
Gaidheil ri anail a ghabhail, agus bha ciiisean ag 
amharc na bu soilleire. Chaidh oifigear d' am 
b* ainm Dickson a stigh do n bhaile air thoiseach 
air an arm, agus caileag bhoidheach is gille beag 
r' a thaobh 's iad a' bualadh druma. Chaidh iad 
feadh nan sr^idean a' togail shaighdearan agus 
dh' eirich mu fhichead leotha. Anns a' bhaile so 
bha grunnan de chairdean Thelirlaich ; agus anns 
an eaglais Di-domhnaich bha bannal ghruagaichean 
ri fhaicinn le tonnagan breacain 's le suaicheantas 
ban, agus ghuidh am ministeir a bha sa chrannaig 
soirbheachadh do n Phrionnsa. Am measg nan 
oifigeach a bha air ceann na buidhne big a 
dh' eirich leis a' Phrionnsa ann am Manchester 
bha triiiir bhraithrean d' am b* ainm Deacon, mic 
ministeir a bh* air taobh a* Phrionnsa, agus a 
choisrig iad do dh' aobhar a' Phrionnsa. Bha 
oifigeach eile, d' am b' ainm Syddel — fear deanaidh 
ghruag, leis am bu chuimhne, 's e 'na ghiullan, athair 
a bhi air a chrochadh a chionn gu n robh e air 
taobh Sheumais, athair a' Phrionnsa, ann an 1 7 1 5. 
Bhoidich an giullan gu 'm biodh dioghaltas aige 
uair eigin agus bha e cumail fhacail, B' e Man- 

Chester an t-aon ^ite ann an Sasunn a nochd eud 
air bith ann an aobhar a* Phrionnsa ; ach cha 
d' eirich leis anns a* bhaile so ach beagan cheudan 
agus cha do chuir am baile 'na sporan ach mu thri 
mile punnd Sasunnach. 

Bha an suidheachadh anns an robh arm a 
Phrionnsa nis na aobhar ciiraim do na ceann- 
ardan. Cha robh ni ann an aire a' Phrionnsa 
ach gu 'n robh gach latha g an tabhairt na bu 
diuithe air Lunnainn. Air an latha mu dheir- 
eadh de mhios deireannach an fhoghair ghluais 
iad a Manchester, Aig Stockport chaidh iad 
troimh 'n abhainn Mersey ; is a* dol troimh 'n ath 
bha an t-uisge suas gu meadhonan a Phrionnsa. 
Aig bruach na h-aibhne thachair grunnan uaislean 

am Prionnsa. 'Nan cuideachd bha seana bhean 

* 

uasal, Mrs, Skyring, Bha cuimhn' aice, s i *na 
caileig bhig, air a mathair g a togail air a 
gualainn a dh' fhaicinn Tearlach II. a' tighinn air 
tir aig Dover, Bha baigh mhor aig a p^rantan 
do na Stiiibhartaich, agus neo-ar-thaing mur robh 
aig an nighin. R6 iomadh bliadhna bha i cur air 
leth darna leth a tighinn a stigh agus ga chur 
a dh' ionnsaidh an teaghlaich rioghail anns an 
Fhraing, ach gu 'n a bhi gabhail orra co bha 'g 
a chur gan ionnsaidh. An drasd reic i gach seud 
is riomhadh a bh' aice, agus thainig i nis g a 
thairgse mar iobairt do Phrionnsa Tearlach. Le 
siiilean air an robh sgleo na h-aoise, dhearc i air 
Tearlach, agus le a lamhan cridheanach ghlac i 

lamh a! Phrionnsa, agus a' coimhead gu diirachdach 
'na aodann thubhairt i — ** A nis, a Thighearn, a ta 
thu leigeadh do d' sheirbhiseach siubhal an slth.'* 

Bha na Gaidheil a nis ann an Sasunn — gu ruig 
a' mheadhon — agus gus a so cha do thachair 
namhaid orra, ach a nis bha iad a' bagairt air gach 
taobh dhiubh. Chaidh aig an t-seana chailleach 
sin Wade, ged nacK robh e gluasad ach air a mhin 
shocair, air tighinn gu mar asdar thri laithean 
dhaibh, agus s! tighinn orra an rathad eile bha 
feachd lionmhor — mu dheich mile — fo chomannda 
Diiic Chumberland. Bha esan 'na cheannard treun 
agus bha n t-arm a bha fo chomannda cleachdta 
ri cogadh. Mu dheireadh thall mhosgail luchd- 
riaghlaidh Shasuinn agus chunnaic iad gu 'n robh 
cunnart a' tighinn teahn orra, ged a bha iad caoin- 
shuarach cho fada *s a bha 'n iorghuill mu thuath 
de Shasunn. 'N uair a rainig an sgeul Lunnainn 
gu 'n robh Tearlach s na bha 'na lorg air tighinn 
cho fada deas ri Manchester, chaill muinntir Lunn- 
ainn an ciall gu buileach. B' fheudar na biiithean 
a dhiinadh, thoisich gach h-aon air 'airgiod a tharr- 
uing as an Tigh-thasgaidh, agus tha e air a radh 
gu n do chuir Righ Se6ras gach ni bu luachmhoire 
na ch^ile air b6rd air luingeis a bha am beul na 
h-aibhne, agus gu n robh e fhein deas gu teicheadh 
air bord na'n tigeadh do chiiisean a bhi cruaidh. 

B' e Diuc ChMmberland as a chuid armachd an 
t-aona cnap-starraidh eadar Tearlach agus Lunn- 
ainn. Rinn an Tighearna Seoras Morradh a suas 

'inntinn leis an teomachd sin a bhuineadh dha, 
gu n seapadh e seachad air Cumberland mar a 
sheap e cheana seachad air Wade, 'N uair a ghluais 
am Prionnsa le buidhinn de n arm s an aghaidh 
ri Derby threoraich an Tighearna Seoras Morradh 
a' bhuidheann mar gu m biodh iad a* dol an coinn- 
eamh Diiic Chumberland, Chaidh an ceannard 
sin, te6ma agus gleusda s mar bha e anns an riob 
a chaidh a leagail cho se6Ida air a shon, oir ghluais 
e le chuid feachd gu aite ris an abrar Congleton 
a thachairt air an arm Ghaidhealach. Mu dha 
uair 's a mhaduinn, air an dara la de mhios deir- 
eannach na bliadhna, sheap an Tighearna Seoras 
Morradh agus na Gaidheil air falbh anns an dor- 
chadas agus a' dol tarsuing na duthcha, rinn iad 
a suas ris a' Phrionnsa aig aite ris an abrar Leek, 
a tha mu asdar latha gearr air Derby, Leis na 
cuilbheartan seolda so fhuair na Gaidheal astar 
latha air thoiseachd air Cumberland, air an rathad 
do Lunnainn. 

Air a' cheathramh latha de n mhios chaidh an 
t-arm aig a' Phrionnsa a stigh do Dherby. An so 
chuala Tearlach an sgeul taitneach a Albainn gu 'n 
do rainig an Tighearna Iain Drummond baile 
Mhont-rois le mile saighdear Frangach, airgiod, 
agus armachd. Bha a' ghrian air ^irigh air gun 
teagamh. Bha e nis Ian chinnteach a cuideachadh 
na Frainge, ach cha tug e 'n aire gu n robh sluagh 
Shasuinn aon chuid na aghaidh, no coma co dhiu. 
Bha e 'm beachd na 'n tigeadh e gu buillean gu n 

robh moran a dh* fhagadh an t-arm dearg agus 
a thigeadh ga chuideachadh. Bha an rathad do 
Lunnainn agus do righ-chathair athraichean reidh 
fa chomhair ! An oidhche sin thoisich Te^rlach 
air comhairle a ch^irdean a ghabhail ciamar a bu 
choir dha dol a stigh do Lunnainn gu buadhar. 
Am bu choir dha bhi anns an eideadh Ghaidhealach 
no ann an Eideadh nan Sasunnach ? Am bu ch6ir 
dha marcachd a stigh no dol air chois ? Cha 'n eil 
fhios an tug e n aire cho beag sunnd s a bh' air 
a chuideachd 'n uair a bha esan cho ait. Feumar 
a radh gu n robh an t-arm leis, oir bha iadsan an 
geall air Lunnainn fhaicinn. Air a' ch6igeamh 
latha de *n mhios rinn moran dhiu an claidheamhan 
's am biodagan a gheurachadh, agus ghabh iad an 
Comanachadh anns na h-Eaglaisean, oir bha iad 
a' faicinn gu 'n robh cath teann orra. 

Air an ath mhaduinn ghairmeadh comhairle- 
cogaidh. Bha Te^rlach an deigh air uidheamach- 
adh gu aghaidh thoirt air Lunnainn gun mhoille. 
Shaoil leis gu 'n robh buaidh na ghlaic. Dh'^irich 
an Tighearna Seoras Morradh agus s! labhairt air 
son chaich chomhairlich e tillidh dhachaidh gu 
Albainn gun dail ! Bha arm air gach taobh dhiu 
agus bha an treas arm a dol fo uidheam a dhion 
Lunnainn. An aghaidh deich mile fichead ciod 
a b' fhiach coig mile ? Cha robh earbsa 'sam bith 
aige as na Frangaich a thainig a nail; agus cairdean 
Thearlaich, a shaoil leo bhi lionmhor ann an 
Sasunn gus a so cha n fhacas iad. ** Seach dol air 

m' ais b' fhearr learn a bhi air mo chur fichead 
troidh fo thalamh," labhair Tearlach s e fo bhuair- 
eas mor. Reusonaich, dh' 6rdaich, agus ghuidh e 
air na cinn fineachan, ach cha tug e tilleadh asda 
agus chaidh aontachadh gu 'n tugadh iad an aghaidh 
air Albainn aig briste na fiiire. Thug an t-6rdugh 
so a' mhisneach bho The^rlach agus bhrist e 
'chridhe ; agus cha *n fhacas riamh 'na dheigh so e 
a' diisgadh misneach nan saighdearan. Moch air 
maduinn dh' eirich e fo ghruaim agus lean e 'n 
t-arm s e fo smuilc. 

Shaoil leis an arm gur ann a bha iad a dol air 
toir Diiic Chtimberland. 'N uair a thainig solus- 
latha thuig iad gu n robh iad a' tilleadh an taobh 
a thainig iad da latha roimhe sin gu h-aotrom mis- 
neachail, agus bha iad bronach agus feargach. 
** Na 'm b* e toil Dhe e/* arsa gaisgeach de Chloinn 
Domhnuill, ** rachadhmaid air ar n-aghaidh ged 
a ghearradh sios sinn air fad, 'n uair a bha sinn 
ann am misneach agus ann an culaidh gniomh a 
dheanamh air son ar Prionnsa agus an aobhair 
ghlormhoir a ghabh sinn as laimh/' 

Dh' oibrich am mi-earbsa a chaidh a dhiisgadh 
ann an inntinn The^rlaich a thaobh an Tighearna 
Se6ras Morradh olc nach bu bheag na dheigh so. 

VII. 

An Ruaig. 

Theagamh nach cualas riamh iomradh air ruaig 
cho br6nach ri ruaig nan Gaidheal d Sasunn. 
Saighdearan nach do thionndaidh an ciilaibh riamh 
ri ndmh a teicheadh gu dian troimh dhuthaich 
choimhich. Bha an ruaig d Sasunn cho luath agus 
cho uaigneach gu *n robh na Giidheil da latha air 
ghluasad mu 'n robh Diiic Chumberland cinnteach 
gu 'n robh iad air gluasad, Chaidh e air an t6ir le 
marc-shluagh ach cha do rinn iad suas orra gus an 
ochdamh-l^-deug, agus bha am Prionnsa 's a luchd- 
leanailt aig an am sin am fasaichean Chumberland, 
A' meas gu n robh e mar fhiachaibh air amharc as 
deigh cor an airm, chuir an Tighearna Se6ras 
Morradh a' cheud bhuidheann air thoiseach air fo 
chomannda a' Phrionnsa, agus dh' fhuirich e fein 
leis an darna buidhinn a dh' amharc as deigh na 
trealaich a bhuineadh do 'n arm. Ann am fearann 
cnocach, cnapach, ceann tuath Shasuinn cha bu 
ghnothach suarach gluasad leis an trealaich so. Cha 
robh e farasda na cairtean-mora a tharruing a suas 
na bruthaichean cas, agus cha tugadh tuath na 
diithcha cuideachadh dhaibh. Mu dheireadh bha 
aig a* cheannard ri se-sgillinn a phaigheadh airson 
a h-uile peilleir a rachadh a ghitilan thar nam 
monaidhean. Bha am Prionnsa aig Penrith air an 
t-seachdamh-l^-deug, ach dh' fheum an Tighearna 

Seoras Morradh fuireach se mile mu dheas dhe 
so. A' gluasad aig briseadh na faire air an ochd- 
amh-la-deug rainig e clachan ris an abrar Clifton 
'n uair a bha ghrian ag dirigh. Bha buidheann de 
mharc-shluagh a' cuartachadh a* chlachain ; rinn na 
Gaidheil a leithid de shodan ri namh fhaicinn aon 
uair eile, agus a' tilgeil uapa am breacain chaidh iad 
'nam bad, agus chuir iad an teicheadh orra ann an 
tiota. Am measg nam priosanach a ghlac iad bha 
gille-coise Diiic Chumberland a dh' innis dhaibh 
gu 'n robh an Diuc agus mu cheithir mile marc- 
shluagh gu teann air an lorg. 'N uair chuala an 
Tigheama Seoras Morradh so rinn e suas inntinn 
fuireach far an robh e, oir bha fhios aige gu 'm 
b' fhearr dhaibh aghaidh thoirt air an namh na 
leigeil le6 tighinn air an culaibh. Bha buidheann 
mhath de Chloinn-Domhnuill agus de na Stiiibhart- 
aich leis, cho math ri grunnan gaisgeil de Chloinn- 
a*-Phearsain fo chomannda Chluainidh, agus chuir e 
iad so a dhion drochaid a bha teann air a' chlachan. 
Bha an rathad-mor a' ruith eadar balla air an darna 
taobh agus achaidhean le callaidean 4rda is digean 
domhain eadar iad 's an rathad-mor. Mar so bha 
e na chomas saighdearan a shuidheachadh fo dhion 
s fo fhasgath. Aig ciaradh an fheasgair chual e 
gu n robh na saighdearan Sasunnach dol a chur 
seachad na h-oidhche air sliabh a bha mu mhile gu 
deas dhiu. Chuir e cuid de na saighdearan a choim- 
head air nan Sasunnach, aig elite anns am faict- 
eadh an cinn s an guaillnean thairis air mullach na 

callaid, agus thug e orra gluasad a sios 's a suas uair 
is uair a thoirt air na Sasunnaich a chreidsinn gu'n 
robh iad cho lionmhor ris na meanbh-chuileagan. 
'N uair a thainig an dorcha chaidh na Gaidheil 
a chur an 6rdugh air cul nan callaidean s nam 
ballachan ; agus sheas an Tighearna Se6ras Morr- 
adh agus Cluainidh le claidheamh tarruingte air an 
rathad-mh6r. Bha gach duine a' cumail air anail, 
s e deas gu dol am bad an namh na n tigeadh e. 
Ged a bha ghealach air 6irigh, bha an oidhche 
baidealach dorcha, ach 'n uair bha ghealach a* 
gluasad eadar da bhaideal chunnaic an ceannard 
buidheann dhaoine s! gluasad air an rathad. ** Ciod 
is fe^rr a dheanamh ? " ars' esan, os iosal, ri 
Cluainidh. Gu h-ealamh thainig an fhreagairt — 
** Abair am facal, agus theid mise 'nam bad le m' 
chlaidheamh riiisgte." Anns a* bhruidhinn a bh* ann 
thainig dairireach o 'n arm Shasunnach a dh'fhuasg- 
ail a' cheisd. **Cha 'n 'eil iiine ri chall," arsa an 
ceannard Se6ras Morradh, ** feumaidh sinn dol 
'nam bad," agus ag eigheach an cath-ghairm 
**Claidheamh-mor," chaidh e troimh 'n challaid — 
a call a bh6ineid s a ghruaig. Lean na Gaidheil e 
agus b' fheudar do na Sasunnaich tilleadh an taobh 
a thainig iad. Rinn na Stiiibhartaich agus Clann 
D6mhnaill Ghlinne Garradh a cheart leithid air 
buidhinn eile a thainig an taobh a bha iadsan. 
Lean mu dhusan do na Gaidheil an namhaid gu 
ruig an campa Sasunnach, agus gu mi-fhortanach 
chaidh an cuartachadh agus an gearradh sios. 

Chain na Sasunnaich moran dhaoine anns an 
ionnsaidh so. Cha do chuir Diiic Chumberland 
dragh a rithis air na Gaidheil, aig an 4m so, oir 
thuig e ciod a bu chiall do ionnsaidh bho n arm 
Gh^idhealach. 

Dh' fhag Tearlach grunnan beag ann an Carlisle 
a dhion a* bhaile, n uair a bha e air a rathad mu 
dheas, ach lean iad sin a nis an t-afm a bh* air an 
rathad mu thuath. Cha robh iad a* faicinn gu 'm 
b' fhiach dhaibh fuireach anns a' bhaile na b' f haide ; 
oir bha fhios aca gu n rachadh a ghlacadh gu 'n 
diil leis na Sasunnaich. Mu dheireadh thairg 
a' bhuidheann a chaidh a thogail ann ^.va. Man- 
chester, gu n dionadh iadsan am baile car tacan co 
dhiu, oir gu n robh e cho math dhaibh a bhi air 
an crochadh an Sasunn ri dol bas ann an Albainn. 

Bha tuil ann an abhainn Esk aig an am 's i ruith 
gu bras. Tha d6igh air leth aig na Giidheil air 
dol troimh abhainn domhain shiiibhlaich. Seasaidh 
iad gualainn ri gualainn le g^irdean an darna fir 
toinnte gu teann ann an gairdean an fhir eile, agus 
mar so gheibh iad gu sabhailte thairis. 'N uair a 
bha Tearlach a' dol troimh n ath s e air muin 
eich, chunnaic e aon de na Gaidheil air a ghiiilan 
bharr a chasan leis an t-sruth agus ann an cunnart 
a bhi air a bhithadh. Chrom am Prionnsa 's rug 
e air bhad mullach cinn air s ghlaodh e, ** Cobhair, 
cobhair ! " 

Bha iad a nis aon uair eile air fonn Albannach 
agus b' i cheisd ; C* 4ite 'n robh iad ri dol a nis } 

Cha bu luaithe dh' fh^g am Prionnsa Diin-6ideann 
na chaidh am baile air ais gus an taobh air an robh 
iad mu 'n d' th^inig am Prionnsa. Bha am baile 
Ian de na saighdearan dearga agus mar sin cha 
robh math dhaibh an aghaidh a thoirt air bhaile 
Dhiin-6ideann. Rinn iad suas an inntinn gu 'n 
tugadh iad a' Ghaidhealtachd orra, a' dol rathad na 
h-^irde 'n iar. 

Bha baile Dhumfries ann am meadhon diithaich 
nan Ciimhnantach a bha daonnan, mar bu dual 
daibh, an aghaidh nan Stiiibhartach. Da mhlos 
roimhe so n uair a bha an t-arm Gaidhealach 
a dol mu dheas dh' fhuiling iad spuinneadh fo 
mhuinntir a' bhaile so. An 6irig so chaidh am 
Prionnsa le arm do Dhumfries agus leag iad cis 
nach bu bheag air a' bhaile. Bha probhaist a' bhaile, 
fear d' a 'm b' ainm Carson, comharraichte air son 
a ghamhlas do na Stiiibhartaich. Thugadh rabhadh 
dha gu 'n robh a thigh ri bhi air a chur ri theine, 
ach cha do giiilan iad a mach na bhagair isid. Bha 
caileag bheag aig a' phrobhaist, mu sh6 bliadhna 
dh' aois aig an am ; agus 'n uair a bha i na seann 
bhoirionnach, dh* innis i do n Ridire Bhaltar Scott 
gu n robh cuimhn' aice air a bhi air a giiilan a mach 
as an tigh ann an gairdean oifigich Ghaidhealaich. 
Dh' iarr i air am Prionnsa a chomharrachadh a 
mach dhi. 

'N uair a tha arm air allaban re da mhios anns 
a' gheamhradh is diith dhaibh a bhi gu math luid- 
each ; thachair so do n arm Gh^idhealach a bha 

leth-ruisgte, gun chaisbheart o thoiseach. Bha na 
saighdearan — cha robh ann ach mu cheithir mile 
dhiu a nis — a rainig baile Ghlaschu air maduinn na 
Nollaige, gun bhad slan air a h-aon dhiu, s a 
chuid a bu mhotha dhiu ceann-ruisgte, cas-ruisgte. 
Bha am baile ainmeil agus beartach so cho fuath- 
ach air na Stiubhartaich s a bha muinntir bhaile 
Dhumfries, ach b' i 'n eiginn s cha b' e gamhlas 
a thug air a' Phrionnsa cis throm airgid a thogail 
cho math ri d^-mhile-dheug 16ine, se mile osan 
agus se mile bhr6g. 

Thriall am Prionnsa le armachd gu Sruibhle s 
bha ciiisean ag amharc ni b' fhearr. Chruinnich 
leis ann an so bUidheann a Abaireadhain fo chom- 
annda an Tighearna Luthais Gordon, reiseimeid 
Thighearna Srath Ailein, agus a' bhuidheann a 
th^inig as an Fhraing, a bha fo chomannda an 
Tighearna Iain Druman. Air ceann a cheile 
bhiodh a nis mu naoi mile ann an arm a' Phrionnsa, 

Cha do lean Diiic Chumberland an ruaig ni 
b' fhaide na CarlisUy oir fhuair e fios d Lunnainn 
gu 'n robh na Frangaich a' bagairt a bhi nail, 
agus thill e air ais gu Lunnainn cho luath s a 
dh* fhaodadh e. *Na iite chaidh an ceann-feachd 
Hawley a chur a nuas do dh' Albainn agus bha e 
nis ann an D£in-6ideann *s mu ochd mile fear fo 
chomannda. Fhuair e theagasg-airm bho Dhitic 
Chumberlandy agus mar bu dual da bha e cruaidh 
air a chuid shaighdearan agus neo-thruacanta d' a 
naimhdean. Bha e 'na dhuine spaglainneach b6sdail 

Digitized by VjOOQ IC 



COGADH A' PHRIONNSA. 169 

agus bha e 'g amharc le t^ir nach bu bheag air an 
arm Gh^idhealach a dh' aindeoin na chual e mar a 
rinn iad air a' cheann-feachd Iain Cope. 

Air an t-seathamh-14- deug ghluais Hawley a mach 
a Diin-6ideann le chuid dhaoine 's e am beachd gu 'm 
biodh a' bhuaidh aige gu farasda. Bha an Tighearna 
Se6ras Morradh aig Gleann-iuch agus shnag e air 
falbh 'n uair a thainig na saighdearan dearga na 
aghaidh aig a' cheart am ghabh e beachd air an 
aireamh s an cor. Air a' ch6igeamh-la-deug, agus 
air oidhche an t-seathamh-la- deug bha an d^ arm 
'nan laidhe mar sheachd mile d' a cheile, arm a' 
Phrionnsa aig Bannockburn, agus na saighdearan 
dearga aig an Eaglais-bhric. Bha soillse an dara 
campa ri fhaicinn o n champa eile. Bha cho beag 
meas aig Hawley air na Gaidheil mar luchd-cogaidh 
gu 'n robh e cur seachad na h-dine a chasachd, 
s ri faoineis. 

Bha a bhean uasal gheur, Baintighearna Cille- 
marnog a' fuireach anns a' choimhearsnachd. 
Bha a fear-posda le arm a' Phrionnsa agus b' e riin 
diomhair a cridhe gu m biodh a' bhuaidh le Te^rl- 
ach. Le a sodal teoma, s le a h-aoidheachd chuir 
i fo gheasaibh an ceannard Sasunnach a bha cur 
seachad a l^ithean na tigh, gus mu dheireadh an 
do dhi-chuimhnich e a naimhdean agus cor a 
reiseamaid fhein. 

Bha f hios aig a' Phrionnsa gle mhath gu m b' e 
treise nan G^idheal cho math s a bha iad air 
ionnsaidh a thoirt air an naimhdean, agus rinn e 

12 

suas inntinn an cothrom a thoirt dhaibh. Bha an 
rathad mor eadar Bannockburn agus an Eaglais- 
bhreac, a' ruith gu direach comhnard air beulaobh 
seana choille Thorwood. Air an rathad so ghluais 
an Tighearna Iain Druman le phioban s le bhrat- 
aichean mar gu m biodh e toirt diilan do n arm 
dhearg. Is e bha na bheachd an car a thoirt asda, 
oir ghluais a' mhor-bhuidheann de n arm mu dheas 
de 'n choille — air am folach le duilleach nan craobh, 
agus leis cho cnocanach cnapach 's a bha 'n duth- 
aich — gus an d' fhuair iad ciil druim a' mhonaidh 
a bha ag amharc a sios air b! champa Shasunnach. 
'S e bha 'nam beachd druim a' mhonaidh so a 
ruigheachd air thoiseach air an Arm Dhearg agus 
an sin dheanadh iad orra mar a rinn iad aig 
Sliabh-a'-chlamhain (Prestonpans). 

Cha robh an t-Arm-Dearg mothachail ciod a bha 
tachairt, agus bha Hawley gu seasgair sona ann 
an tigh na Baintighearna Cille-mirnog. Mu aon 
uair deug chunnaic an ceannard Huske, a b* fhaisge 
ann an comannd do Hawley, an Tighearna Iain 
Druman a' gluasad le chuid feachd, agus chuir e 
fios cabhaige a dh* ionnsaidh Hawley ag innseadh 
dha mar a bha cuisean s! dol, ach cha do chuir 
so 'na chabhaig e. Chuir e fios air ais gu m 
faodadh na saighdearan a bhi dol fo uidheam, agus 
shuidh e sios gu thrath bidh leis a' bhaintighearna 
sheolta ghrinn. Mu dha uair a latha chunnaic an 
ceannard Huske troimh a' ghloine amhairc a' mh6f 
chuid de n arm Ghaidhealach a' gluasad air an 

rathad a bha dlreadh gu culaobh na droma a bha 
OS cionn aJ champa. 

Chuireadh fios cabhaige a dh' ionnsaidh Hawley 
a chuir an t-eagal air. Dh' fh^g e bhiadh, leum 
e 'na dhiollaid agus rainig e an campa na fhuil 's 'na 
fhallus s e ceann-ruisgte. Dh' earb e an luathas a' 
mharc-shluaigh chum an latha bhuidhinn. Chaidh e 
fein air an ceann agus a suas am bruthach 'nan 
trotan. Bha iad fein 's na G^idheil a' cur reis 
ach CO a ruigeadh am mullach an toiseach. B' e 
Hawley s a mharc-shluagh a rainig mullach na 
droma an toiseach. 'Nan tri buidheannan dhir na 
Gaidheil taobh eile a' mhonaidh — na D6mhnull- 
aich, muinntir Abar-eadhain agus muinntir Pheairt, 
agus aig an sail am marc-shluagh agus buidheann 
Fhrangach le Iain Druman air an ceann. Cha do 
chuir marc-shluagh Hawley fiamh no eagal air 
na Gaidheil : dhir iad am bruthach gu h-aotrom, 
uallach. Tharruing marc-shluagh Hawley an claidh- 
eamhan, agus chaidh iad an coinneamh nan G^idheal. 
Gu diongmhalta, daingeann chum na Gaidheil air 
an aghaidh gus an robh iad mu astar dheich slatan 
do 'n namh. An sin thog an Tighearna Seoras 
Morradh a ghunna r' a shuil, sanas a thuig na 
Gaidheil, agus mu 'n abradh tu seachd, dhoirt iad 
fras mhillteach ann am meadhon marc-shluagh 
Hawley. Thuit mu cheithir chiad dhiubh agus theich 
an c6rr cho dian 's cho neo-ghaisgeil 's a rinn an 
companaichaig ColtbHdge agus Sliamh-a'-chlamhain. 
Bha 'ghaoth 's an t-uisge an aodann nan dragoons 

agns rinn so cCiisean na bu mhiosa. Aig a cheart 
am chaidh saighdearan coise Hawley — a' bhuidh- 
eann dheas gus a' bhuidhinn mheadhoin — a 
ruagadh air an ais leis na Camronaich, na Stidbh- 
artaich, agus Cloinn a' Phearsain. Bhitheadh a' 
bhuaidh iomlan mur a bhi cho gaisgeil 's a sheas 
na tri reiseamaidean Sasunnach a bha air deis-laimh 
armachd Hawley. Bha iad so fo chomannda Phrice, 
Sigonier, agus Barrel. Bho fhasgath earann de 
chirean na droma dh6irt na tri reiseamaidean so 
fras luaidhe ann an sgeith chli nan reiseamaidean 
Gaidhealach gus an tug iad tilleadh asda, agus mu 
dheireadh b' fheudar dhaibh teicheadh. Na 'n tkinig 
Clann D6mhnuill bhuadhach gu cuideachadh an 
ckirdean bhiodh buaidh iomlan aig na Gciidheil. 
An aite sin, s gun fheitheamh ri ordugh ceannaird, 
dh' fhag na D6mhnullaich am musgan air an 
fhraoch agus th^r iad leis a' bhruthach, as deigh 
nan Sasunnach. Cha do mhair an cath ach goirid. 
Chailleadh am Prionnsa anns an dorcha. Thilg na 
piobairean am pioban do na gillean agus a' rusgadh 
an claidheamhan chaidh iad a stigh do 'n chath, 
agus mar so cha robh e nan comas " Cruinneach- 
adh " a chluich. Cha robh buaidh iomlan aig 
Tearlach ; ach bha 'n ruaig aig Hawley iomlan gu 
leoir, oir chaill e a ghunnacha m6ra. Chaidh an 
campa aig an Eaglais-bhric fheigail air an fheasgar 
ud agus shn4g an ceannard le chuid feachd, air 
falbh gu Gleann-iuch, agus as a sin thug iad Dim- 
^ideann orra. Dh' fheuch Hawley ris a' chuid 

a b' fhearr a dheanamh de n chuid a bu mhiosa, 
n uair r^inig e Diin-^ideann, ach chuir e fios gu 
Diiic Chumberland gu 'n robh a chridhe briste. 
'N uair a r4inig an sgeul Sasunn chuir e campar nach 
bu bheag air na Sasunnaich, agus b* e beachd nan 
uile nach foghnadh ach Diiic Chumberland Ql chur 
an aghaidh naimhdean cho dannara ris na G^idheil. 
Cha do bhuidhinn arm b! Phrionnsa urrad 's a shaoil 
le6, bha na saighdearan a lean na Sasunnaich gun 
cheann gun 6rdugh, agus air an ath mhadainn thug 
moran diu an casan as, a' gabhail rathad an fhraoich 
dhachaidh le creach nach bu bheag air an dronnan. 
Ach na bu mhiosa na so uile chaill am Prionnsa 
comhnadh Ghlinne-garradh 's a dhaoine. An latha 
an deigh a' bhatailt so, thuit do shaighdear og 
D6mhnullach a buidhinn Ghlinne-garradh a bhi tarr- 
uing urchair a musg a fhuair e air a bhlar-chogaidh. 
Thug e aisde am peilear, agus *ga glanadh loisg e'n 
urchair fhiidair. Gu mi-fhortanach bha d^ urchair 
anns a' bharaille agus bhuail am peilear Aonghas 
darna mac Ghlinne-garradh a thuit a bhi s an 
rathad 's an am. Thuit an giullan bochd, 's e 
le6inte gu b^s, ann an gairdeanan a' chompanaich, 
agus b' e ghuidhe deireannach nach rachadh diogh- 
altas a dheanamh air an fhear a loisg an urchair 
a chionn gu 'n robh e neo-chiontach. Cha n 
eisdeadh a chompanaich ri a lethid, cha n f hogh- 
nadh achfuil air son fola. Bha Fear Ghlinne-garradh 
toileach an t-6ganach a dhion ach bha eagal 
iorghuill a thogail air, air eagal gu n eireadh call 

do *n Phrionnsa. Mar so b' fheudar beatha oganach 
eile a bhi air iobairt a chum eud nam fineachan 
a shasuchadh. B' e athair an 6ganaich a' cheud 
fhear a loisg air a ghiullan, a dheanamh cinnteach 
gu 'm biodh a bhas grad. Chaidh mac Ghlinne- 
garradh a th6rradh mar shaighdear, s bha am 
Prionnsa e fhein aig ceann an t6rraidh. Ach an 
deigh na h-uile ni chaidh a dheanamh cha ghabhadh 
eud is uaill nan D6mhnullach a bhi air an sasuchadh ; 
agus threig a' chuid a bu mhotha dhiu am Prionnsa 
is thug iad an casan ds dhachaidh. 



VIII. 

Anns a Ghaidhealtachd, 

Air an deicheamh la fichead de cheud mhios na 
bliadhna rainig Diiic Chumberland Diin-6ideann. 
Cha robh an fhailte a fhuair e ach leibideach an 
coimeas ris an iollach s an t-sodan a chaidh a 
dheanamh ris a* Phrionnsa ceithir miosan roimhe 
so. Rinn an sluagh, tha daonnan luaineach, iollach 
ris an darna fear mar a rinn iad do n fhear eile. 
Thuinich an Diiic anns an aon sheomar ann an 
Holyrood anns an do thuinich Te4rlach. Bha iad 
le cheile a' cogadh ds leth an athar ; s bha iad le 
cheile mu choig bliadhna fichead a dh' aois. Ach 
a' bharrachd air a so cha robh suaip air bith aig an 

darna fear ris an fhear eile. Bha Te^rlach flathail 
'na phearsa, na ghluasad bha e fior uasal, agus ro 
bhiigheil 'na dhoigh ; bha a' charaid, Diiic Chum- 
berland, trom, liobasda, agus bha a nidur garg, 
bruideil an deigh claisean gruamach 'fh^gail na 
ghruaidh. Ged nach robh e ach leibideach mar 
cheannard, cha robh e dh' easbhuidh misnich. Ach 
cha robh dad idir ann de 'n spiorad ghlan, ghaisgeil 
sin a' bhuineas do 'n fhior shaighdear. Ann an 
Diin-6ideann dh'amais e air cuid de na h-oifigearan 
Sasunnach a chaidh a ghlacadh le arm a' Phrionnsa 
aig Sliabh-a'-chlamhain, Chaidh am fkgail air saorsa 
an Diin-6ideann air dhaibh am facal a thoirt nach 
eireadh iad an aghaidh a' Phrionnsa. Thubhairt 
Diiic Chumberland ris na se6id so nach robh e mar 
fhiachaibh orra a nis an gealladh a ghleidheil, agus 
dh' orduich e iad a thilleadh gu 'n rdiseimeidean 
fhein. Bha buidheann bheag a dhiult so a dheanamh 
— tha e ceart an ainmean aithris, agus an cliii 
a luaidh. B' e iad so an Ridire Paruig Halket, 
Mr, Ross, Caiptein Z. Scott, agus Lieutenants 
Mac Fhearchair agus Cuimeineach Thug iad so 
a suas an aite anns an arm seach am facal a 
bhristeadh, ag innseadh do 'n Diiic ged a b' e am 
maighstir mar oifigich, nach robh e os an cionn 
mar dhaoine urramach a sheasadh ri m facal. 

Air an deicheamh 14 fichead bha 'n Diiic agus a 
luchd-feachd aig Gleann-iuch, agus bha e n d6chas 
a bhi ri aghaidh an airm Ghaidhealaich aig an 
Eaglais-bhric air an ath latha. Air an ath latha, 

chual iad o Gh^idheal d arm a' Phrionnsa a bha air 
lomrall, gu n robh Te^rlach 's a chuid feachd air 
taobh eile Uisge Fuir. Tha e coltach gu n tug 
iad oidheirp fhaoin air Caisteal Shruibhle a sh6isd- 
eadh. An fhuaim mar thairneanach a chuala 
daoine air a cheud la de 'n dara mios, 's e 
bh' ann spreadhadh tigh an fhiidair ann an Caisteal 
Shruibhle, ris an do chuir na Giidheil teine mu 'n 
tug iad an cul ri baile Shruibhle. Bha an darnal 
tilleadh so cho cruaidh air a' Phrionnsa 's a bha e 
bhi toirt culaobh ri Derby, Bha e 'na mhiann blar 
a chur ri Diiic Chumberland air an t-seann laraich 
teann air an Eaglais-bhric. Ach bha mi-ch6rdadh 
• is canran nach bu bheag anns a' champa. Bho 'n 
a dh' fheig iad Derby cha do ghairm am Prionnsa 
a luchd-comhairle ri ch^ile, s cha do chuir e 
chomhairle ri anam, ach an Runaire Seoras Morradh 
agus na h-oifigich Eirionnach a bha na chuideachd. 
Chuir so miothlachd air na cinn-chinnidh agus bha 
iad fo ghruaim 's fo smalan, 's an luchd-leanmhainn 
'g am fagail a lion beag is beag. 'N uair a bha 
Te^rlach a' cur ghnothaichean an 6rdugh gu del 
an coinneamh Dhiiic Chumberland gun d^il, chaidh 
a chridhe a sh^rachadh gu goirt leis an fhios a 
fhuair e gu n d' rinn na cinn-chinnidh a suas an 
inntinn tarruing air ais do 'n Gh^idhealtachd gun 
d^il. Chunnaic e aon uair eile a dh6chas air a 
thilgeil gu lar, ach b' fheudar dha geilleachdainn 
ged nach b' ann gun ghruaim. 

Is e bha 'm beachd nan ceann-cinnidh tarruing 

air an ais gu lonbhar-neis agus an lonnsaidh a thoirt 
air Tighearna Loudon, a bha 'n sin aig an am ; na 
dheigh sin anail a ghabhail gus an earrach, an 
t-arm a neartachadh agus an sin tighinn air aghaidh 
le feachd laidir, beothail. Chaidh an Tighearna 
Se6ras Morradh air ceann aon bhuidhinn agus 
stiiiir iad an ceum air lonbhar-neis, rathad Abar- 
eadhain. Chaidh Tearlach e fhein air ceann na 
buidhne eile, agus ghabh iad an rathad mor troimh 
Bhaideanach agus dCithaich Athall. Cha robh e 'n 
comas Chumberland, le shaighdearan chlod-chasach 
neo-shiirdail, 's le airneis-feachd, deanamh a suas 
ris na G^idheil, a bha cho aotrom air an casan ris 
na gobhair, agus 'n uair a rainig e Peairt bha iad 
astar sh^ laithean an ceann air. Chuir e an seann 
Ridire Aindrea Mac-a'-ghniomhaich gu Tigh-a*- 
Bhlair le buidhinn shaighdearan a dhion an tighe 
sin, agus chuir e grunnan beag shaighdearan do 
thigh ean eile ann an duthaich Athall. Chaidh e 
fhein 's a mhor bhuidheann gu Abar-eadhain, agus 
dh* fheith iad an sin air son aimsir a bu chaoine. 

Mu 'n cuairt air baile lonbhar-neis tha diithaich 
Mhic-an-t6isich. Cha robh ann am Mac-an-toisich 
e fh^in ach cladhaire baoghalta truagh. Cha robh 
'na bheachd ach gu m b' e an righ dligheach esan 
a bha comasach agus toileach air ** leth-gini a 
phaigheadh an diugh agus fear eile am miireach.'* 
Tha e gl6 choltach gu 'm b' e so am p^igheadh a 
bha esan a' tarruing mar oifigeach ann an aon de 
na buidheannan Gaidhealach aig Righ Se6ras. ChaL 

b' ionnan idir a bhean. B' ann de chloinn Fhearch- 
air i — sliochd Fhionnlaidh Mh6ir — agus 'n uair a 
bha Mac-an-t6isich o'n tigh, thruis ise buidheann 
de Chloinn-an-t6isich s de Chloinn Fhearchair — 
mu thri ceud — a chogadh leis a' Phrionnsa. Chaidh 
i f(6in gu gaisgeil air an ceann s! marcachd ann an 
^ideadh breacain, le dagaichean 'san diollaid r' a 
taobh. Thug a luchd-leanmhainn **C6irneal Anna " 
mar fhar-ainm oirre. Ann an tuasaid eadar a 
buidheann fein agus buidheann Righ Se6rais chaidh 
a fear a ghlacadh, agus a thoirt na lathair mar 
priosanach. Dh' fhailtich i e mar shaighdear — 
** Failte oirbh, a' Chaiptein ; " agus fhreagair esan, 
** Ar seirbheiseach, a! Choirneil." Thug am boir- 
ionnach gleusda so cuireadh do Theirlach tighinn 
gu Tigh-na-Mh6igh agus thainig e air an t-seathamh 
1^ deug de dhara mios na bliadhna. Tha Tigh-a' 
Mhaigh mu dha mhile deug bho lonbhar-neis. 

'N uair a chuaF an Tighearna Loudon gu' n robh 
am Prionnsa le grunnan beag shaighdearan aig 
Tigh-na-Mhoigh, smaoinich e gu *n deanadh e se61 
air a ghlacadh, agus crioch a chur air a* chogadh 
a dh' aona bheum. Air Di-d6mhnaich an seathamh 
1^ deug de dhara mios na bliadhna, mu fheasgar, 
thog e air gu h-uaigneach le mile-gu-leth saighdear, 
gu Tigh-na-Mh6igh. Cha do chumadh an gnothach 
cho uaigneach 's a shaoil leo, oir chuir a bhain- 
tighearna, m^thair Mhic-an-t6isich, balachan 'na 
dheann ruith gu Tigh-a'-Mhaigh a thoirt rabhadh 
d' a nighin ceile agus do 'n Phrionnsa. Bha am 

balachan cho se61ta s a bha dileas. 'N uair a 
chunnaic e gu n robh an rathad mor 14n shaigh- 
dearan laidh e ann an clais taobh an rathaid gus 
an deachaidh iad seachad, an sin ghabh e rathad 
an fhraoich agus r4inig e Tigh-na-Mhoigh 's e na 
fhuil s *na fhallus, mu ch6ig uairean 'sa mhadainn', 
is dh' innis e nach robh feachd Loudoin ach mile 
no dh^ air dheireadh air ! 

Chaidh am Prionnsa a chur air a chois agus thug 
e chasan as, a' deanamh a rathaid gu buidhinn 
Loch-iall nach robh thar mile o Thigh-na-M6igh. 
Ach thachair gu n d' fhuair Loudon 's a chuideachd 
tilleadh bho bhuidhinn bhig de shaighdearan 
'* Choirneil Anna." Thuit gu n robh an gobhainn 
Frisealach agus s^ no seachd a dhaoine — dithis 
dhiu 'nam piobairean, a mach moch air maduinn, 
agus chunnaic iad feachd Loudoin a* tighinn orra. 
Thug an gobhainn orra sgaoileadh bho ch^ile agus 
iad fein fholach air chiil chalaidean is chruachan 
mona taobh an rathaid mhoir, agus 'n uair a loisg- 
eadh esan 'urchair bha iadsan ris an ni ceudna a 
dheanamh agus an sin bha iad ri an cath-ghairm 
eigheach ma seach, *s bha na piobairean ri diilan 
a chluich. Rinn iad mar a dh' iarradh orra agus 
chuir na h-uile rud a bh' ann feachd Loudoin 'nam 
breislich, agus theich iad le 'm beatha — mullach 
thar tharraich — s cha d' fhag an t-eagal iad gus an 
d'r^inig iad baile lonbhar-neis. Cha robh ** Ruaig na 
M6igh " na bu chliuitiche do dh' arm Righ Se6rais 
na bha ** Ruaig Choltbridge.'' Gu mi-fhortanach 

b' e n t-aon duine a mharbhadh aig Ruaig na Moigh 
Domhnull ban Mac Criomain, Piobaire ainmeil 
Dhiin-bheagain. Mu 'n d'fhag e 'n t-eilean Sgith- 
eanach chaidh a chur air mhanadh nach tilleadh e, 
agus chreid e so, oir rinn e am port ainmeil sin 
**Cumha Mhic Criomain," agus chluich e s e 
fagail an eilein — 

^^Cha till, cha till, cha till mi tuille, 
Ged thilleas Mac Leoid cha bhe6 Mac Criomain." 

Air an ath latha, chaidh Tearlach air ceann buidh- 
inn laidir a thog orra gu lonbhar-neis a sh^isdeadh. 
'N uair a rainig iad, thuig iad gu n tug Loudon 
agus na bha leis an casan as. Cha robh de 
dh' earbsa aige as na bha leis na bheireadh de 
mhisneach dha del am bad a namhaid a rithist 
Da latha na dh6igh so gheill gearrasdan She6rais 
do 'n Phrionnsa. 

Re sh^ seachdainean 'na dheigh so bha an t-arm 
Gaidhealach air a roinn 'na bhuidheannan beaga, 
a chaidh a mach an aghaidh nan naimhdean a 
bha 'g an cuartachadh. Ghlac an Tighearna Iain 
Drumain gearrasdan Chille-Chuimein, chaidh Loch- 
iall agus sheisd e gearrasdan lonbhar-Lochaidh, 
ged a b' fhaoin an oidheirp, agus lean Tighearna 
Chrombagh an Tighearna Loudon feadh Chataibh. 
Ach b' e an Tighearna Seoras Morradh a rinn an 
ionnsaidh bu d^na na iad so uile. Ghluais e le 
buidhinn de dh* Athallaich, agus ghluais Cluainidh 
le buidhinn de Chloinn Mhuirich — bhitheadh mu 

Digitized by VjOOQ IC 



COGADH A' PHRIONNSA. 181 

sheachd ceud anns an iomlan — a stiiiireadh an 
ceanna air Athall. Mu chiaradh an fheasgair 
dh' f hag lad Dail-chuinne, roimh mheadhon oidhche 
bha iad aig Dail-na-spideil, ach cha robh fhios 
aig duine beo ach an dk cheannard ciod a bu chiall 
do n turus chabhagach so. Thachair so meadhon 
a mhios Mhairt, 'nuair a dh' f haoidteadh cunntas air 
c6ig uairean de dorchadas roimh bhriste fkire. 
Chaidh innseadh do 'n arm gu 'n robh iad ri bhi air 
an roinn nan* deich-air-fhichead buidheann agus 
bha gach buidheann ri ionnsaidh a thoirt air aon 
de na tighean m6ra anns a' choimhearsnachd anns 
an robh na saighdearan Sasunnach a' tuineachadh. 
Dh* fheumadh na tighean so uile a bhi air an cuart- 
achadh mu 'n aon am air eagal s gu *n tugadh iad 
sanas do chach. Aig briste la bha iad uile ri 
cruinneachadh aig Uisge Bhruair, mu mhile no 
dha bho Chaisteal a* Bhlair. Aon an deigh aoin 
shn^g na buidheannan air falbh gu samhach, s bha 
iad as an t-sealladh anns an dorchadas ann an tiota. 
Thug aon bhuidheann orra gu Tigh Fhasgalaidh, 
agus chaidh each gu Tigh Lud, Cinneachain, 
agus na tighean eile anns an robh na saighdearan 
Sasunnach nan cadal gun smuairean. Ghluais an 
Tighearna Seoras Morradh agus Cluainidh orra le 
coig pearsafichead gu Uisge Bhruair. Mu bhrist- 
eadh faire thainig duine g an ionnsaidh o chlachan 
a' Bhlair a dh* innis dhaibh gu 'n tugadh rabhadh 
do'n Ridire Aindrea Mac-a'-ghniomhaich agusgu n 
robh e le buidhinn laidir an deigh cuairt a chur air 

an sgireachd, agus gu 'n robh e nis air a rathad gu 
Uisge Bhruair. Bha e farasda gu leoir do n 
Tighearna Seoras Morradh agus na bha leis teich- 
eadh troimh *n chaol ghleann, ach thainig e na aire 
mur bitheadh e aig an aite-coinneimh mar a gheall 
e gu 'm biodh gach buidheann air a glacadh mar 
thigeadh iad air an aghaidh. Chuir e 'n gniomh 
a cheart chleas a bh' aig gobhainn a* Mh6igh, 
*n uair chuir e n ruaig air Loudon, 

Chuir e a luchd leanmhuinn air ciil gharaidhean 
tobhta an sud *s an so, le m brataichean ri crann far 
am faicteadh iad gu soilleir, s na piobairean a' cluich 
gu spreigeil. 'N uair thainig an Ridire Aindrea 
air aghaidh dheirich a' ghrian agus dhearrs lannan 
nan seod a bha cul nam ballachan tobhta, s a 
bha bogadh an cinn an dr^sd 's a rithis os cionn 
mullach a' gharaidh mar gu m biodh mile sluagh 
air ghluasad. Aig a cheart am chluich na piobairean 
gu dalma dannara is thog an deich air fhichead 
ioUach a dh' fhoghnadh do thri cheud. Thug so 
an car as an Ridire Aindrea agus thill e n taobh a 
thainig e gun chlaidheamh a tharruing. Aon an 
deigh aoin thainig na buidheannan air an aghaidh 
gu h-ordail gus an ^ite-tionail, Uisge Bhruair. 
Gheill mu dheich-air fhichead tigh agus ghlacadh 
mu thri cheud priosanach a bha nis nan cuideachd. 

'Na dh^igh so cha n fhoghnadh leis an Tighearna 
Se6ras Morradh ach gu m feuchadh e ri Tigh a' 
Bhlair a ghlacadh. Cha robh an so ach oidheirp 
fhaoin oir bha na ballachan thairis air seachd 

troighean air tiughad, agus cha robh aig an 
Tighearna Seoras Morradh ach da ghunna-pheilleir 
nach robh gu moran feum. **Tha mi creidsinn 
gu bheil an duine ds a riaghailt, a' feuchainn ri 
tigh a bhrithar a leagail," ars' an Ridire Aindrea 
s e coimhead cho beag dochunn 's a bha na 
peilleirean a' deanamh air na ballachan. Chuir an 
Tighearna Seoras Morradh teachdaire gus a! 
Phrionnsa tuille dhaoine chur thuige 's gu n tug- 
adh iad orra geilleachdainn leis an acras, ach bha 
Tearlach fo ghruaim agus an deigh earbsa ann an 
Tighearna Seoras a chall, agus dhiiilt e cuideachadh 
a chur thuige, agus air an la mu dheireadh de n 
mhios Mhiirt b' fheudar do 'n Tighearna Se6ras 
agus a dhaoine Tigh s! Bhl^ir fhagail. Theagamh 
gu 'n robh Tearlach cearr ann a bhi cur an teagamh 
comhairle an Tighearna Seoras Morradh, ach tha 
so ri radh air a shon gu n do chomhairlich e 
tilleadh d^ uair 'n uair a dh' f haodadh a' bhuaidh 
a bhi leo na n do ghluais iad air an aghaidh gu 
dalma, dannara. 



IX. 

Cuil-fhodair. 

Ach bha na seachdainean a' dol seachad. Ged 
nach robh an t-Earrach glas s an airde tuath a' 
toirt moran bhlathais na lorg bha na Idithean a' 
sineadh 's bha 'n sneachd 2! leaghadh bharr nam 

beann *s bha na h-aimhnichean a nis a* cumail an 
amair s bha e comasach do dhaoine dol troimh nan 
iithan. Bho mheadhon darna mios na bliadhna 
bha Diiic Chumberland agus cho math ri ochd mile 
— eadar marc-shluaigh 's luchd-coise — a' tuineach- 
adh aig Abar-eadhain. Le bhagraidhean chuir 
e 'n t-eagal air muinntir a' bhaile ach chunnaic e 
nach robh dith no deireas air a chuid feachd. Bha 
luingeis d Sasunn a' cumail teann air cladach Abar- 
eadhain eallamh gu biadh, cho math ri st6ras feachd 
a chur air tir cho luath s a bhiodh feum air. Mar 
fhiadh-bheathach aig a bheil Ian fhios nach urrainn 
a' chreach teicheadh, bha Diiic Chumberland Ian 
thoilichte fuireachd gun ionnsaidh thoirt airTearlach 
gus am bitheadh an aimsir na bu chaoine, 's na bu 
chneasda. 

Do n arm Gh^idhealach bha gach seachdain 
moille na chall sonraichte. Chaidh cuid mhath de 
na fineachan dhachaidh an toir air 16n, oir bha 
peighinnean a' Phrionnsa a fiks gann an lonbhar-neis. 
Cha robh ciiisean ach gle rnhi-shealbhach leis a' 
Phrionnsa aig an am so. Chaidh furtachd a chur 
a nail as an Fhraing uair is uair ach aona chuid 
chaidh na luingeis a bha g an giiilan a ghlacadh le 
cabhlach Righ Se6rais, no cha robh e n an comas 
faighinn sabhailte gu cala air taobh n iar thuath 
Albann. 'S e min a bha na saighdearan a faighinn 
mar phaigheadh an ^ite airgid — 's cha robh a' mhin 
fhein pailte. Bha mar so an t-arm a' f2ts neo- 
thoilichte, agus bha na cinn-chinnidh a' call am 

misneach. Bha Te^rlach ag amharc le amhariis 
orra-san a bha cuir an beatha 's an cuid an cunnart 
na aobhar, agus cha robh e g iarraidh comhairle 
d neach ach an Tighearna Se6ras Morradh agus 
na h-oifigich Eirionnach a bha na chuideachd. 

Air an ochdamh latha de *n Ghiblin ghluais Diiic 
C/^umder/and A Ahar-esidhaLin. Eadar an da arm 
bha Uisge Spe a' ruith gu dian domhain — s cha 
robh e ^na shiigradh feuchainn ri dol troimhpe. 
Bhiodh e comasach do bhuidhinn bhig air an 
suidheachadh aig beul ^tha air taobh air bith 
de 'n abhainn diol a dheanamh air arm air bith a 
dh' fheuchadh ri tighinn tarsuing. Air bruaich 
shiar na h-aibhne thog an Tighearna Iain Druman 
s a dhaoine giradh fada de chloich 's de thobhta. 
B' e m beachd gu n rachadh aca air frois luaidhe 
a dhortadh bho chill a bhalla so air arm Dhiiic 
Chumberland 'n uair a bhiodh iad a' tighinn tromh *n 
^th, ach bha n Diiic cho se61ta riu f^in, oir chuir 
e a ghunnachan mora air uchdan air taobh thall na 
h-aibhne agus cha b' fhada gus an do chuir na 
peilearan an g^radh tobhta *na bhrochan, is 
b'fheudar do 'n Drumanach 's a dhaoine an casan 
a thoirt as cho luath s a bha nan comas. 

Air Di-luain, an c6igeamh-la-deug, r^inig an 
Drumanach *s a chuideachd lonbhar-neis leis an 
sgeul gu *n robh Diiic Chumberland aig lonbhar- 
narainn agus gu n robh e coltach gu m biodh blar 
air bonn air an ath latha. Bha am Prionnsa air 
a thogail leis an sgeula, dh' 6rdaich e do na 

piobairean ** Cruinneachadh " a chluich agus ann 
an uine ghoirid bha na fineachan fo uidheam s a 
gluasad troimh shr^idean lonbhar-neis le sr61 ri 
crann is piobairean spreigeil air an ceann, gu faiche 
Chuil-fhodair. 

Bha suil aig a' Phrionnsa gu n t6isicheadh an 
cogadh an ath mhaduinn, b* e sin Di-mairt an 
seathamh-la-deug, agus chaidh an t-arm a chur 
ann an 6rdugh mu sh^ uairean feasgar. Bha an 
^ireamh air tanachadh gu mor. Bha Cloinn 
Mhuirich, le Cluainidh air an ceann, air dol do 
Bh^ideanach ; s cha robh forbhais air na Friseal- 
aich. [Cha mho bha iad aig a! hhlkr ainmeil air 
an ath latha.] Thog Clann Domhnaill na Ceapach 
agus buidheann no dh^ eile ceann air an ath, 
mhaduinn. 

Gu mi-thubaisdeach cha deachaidh ullachadh air 
bith a dheanamh air son loin do na saighdearan air 
an latha so, ged a bha min gu le6ir an lonbhar- 
neis. Fhuair gach duine builionn bheag de dh' aran 
cruaidh tioram. Mu 'n tainig am feasgar bha na 
saighdearan acrach a' triall na diithcha an toir 
air 16n. Mharcaich an Tighearna £/cAo cho fada ri 
lonbhar-narainn, ach ciod a chitheadh no chluinn- 
eadh e, agus thill e leis an naigheachd nach robh e 
coltach gu 'n gluaiseadh an t-arm Sasunnach an 
latha sin, bha iad gu cridheil a' cumail air chuimhne 
co-ainm latha breith Diuc Chumberland s ag 61 
air a shl^inte. Ghairm Te^rlach comhairle-feachd 
mu thrl uairean an deigh mheadhon latha. Chomh- 

airlich an Tighearna Se6ras Morradh an 4ite 
feitheamh gus an rachadh dulan a thoirt dhaibh 
gur ann a bu choir dhaibh triall ann an dorchadas 
na h-oidhche gu lonbhar-narainn agus a bhi'm 
badaibh an airm-dheirg mu 'n diiisgeadh iad. Leis an 
arm Gh^idhealach a roinn nan dk bhuidheann mu n 
ruigeadh iad lonbhar-narainn bhitheadh e comasach 
dhaibh tighinn air na Sasunnaich air an culaobh 
s air am beulaobh aig an aon am ; cha ro urchair 
ri leigeil, oir dhiiisgeadh so an campa, ach bha na 
Giidheil ri dol nam bad le biodaig is claidheamh. 
Bha cheart chomhairle ann an inntinn a Phrionnsa; 
agus ghlac e an Tighearna Se6ras Morradh is 
phaisg e ri uchd e. Bha an oidhirp d^n cunnart- 
ach ; ach le saighdearan d^na, luath-chasach, agus 
daoine te6ma gleusda air an ceann cha robh an 
gnothach ag amharc eu- comasach. Seadh direach ! 
ach le daoine fann, meata leis an acras bu chilis 
eile e. 'Nuair a chaidh iad an 6rdugh 'sa mhaduinn 
bha ann dhiu mu sheachd mile, ach cha robh thairis 
air an leth ri fhaotainn s an fheasgar, bha *n corr 
air feadh na duthcha an t6ir air Ion. Mu ochd 
uairean bha e dorcha gu leoir a ghluasad. *S e 
bha *n am beachd campa nan Sasunnach a ruigh- 
eachd mu dhk uair 'sa mhaduinn ; bha aca mar so s^ 
uairean a dh' iiine a chur an del mhile dheug, a bha 
eadar iad *s an nimh, air an ctil. Bha an t-arm ri 
gluasad nan tri sreathan : na fineachan G^idhealach 
'nan d^ bhuidheann an toiseach le Loch-iall is an 
Tighearna Se6ras Morradh air an cinn, agus 

deich-f^r-fhichead de Chloinn an T6isich gan 
tre6rachadh o n bha iad eolach air an rathad, 
Anns an treas sreath bha na Goill, na Frangaich, 
agus na h-Eirionnaich, leis a' Phrionnsa air an 
ceann. Bha gach diomhaireachd feumail, agus 
ghluais an t-arm gun ghuth as an cinn. Cha n e 
mhain gu'n do sheachain iad na rathaidean mora, 
ach far am faicteadh coltas soluis, d tigh no d bothan- 
airidh, b' fheudar cuairt a ghabhail chum a sheach- 
nadh. Bha an grunnd fo an casan molach, cnapach, 
agus an dr^sd s a rithis thuiteadh iad ann am 
bacan-moine, no thuislicheadh iad thar chlachan 
garbha 's an dorchadas. A' bharrachd air so uile 
bha an oidhche fuathasach dorcha. An kite cumail 
"nan tri sreathan chaidh iad am measg a cheile anns 
an dorchadas, 's bha 'n darna buidheann a' cumail 
air ais na buidhnean eile. An uine ghoirid shin na 
fineachean Gaidhealach luath-chasach, sgairteil an 
ceuman agus dh' fh^g iad an c6rr astar as an 
d6igh, oir cha robh na coigrich idir eolach air 
••* rathad an fhraoich." An drasd 's a rithist thig- 
cadh fios o *n bhuidhinn a bh* air dheireadh, ag 
iarraidh orra-san a bh' air thoiseach iad g'a ghabhail 
gu h-athaiseach. Bha e d^isneach iarraidh air 
daoine moille dheanamh 'n uair 'bha bristeadh latha 
a' bagradh. Sheas iad n uair a rdinig iad Tigh 
Chill-reubhach. B' e so an t-aite aig an do geall 
iad cruinneachadh agus aig an do shocraich iad 
an t-arm a roinn na dhk bhuidheann, an darna 
buidheann ri dol dlreach an aghaidh nan Sasunnach 

agus a' bhuidheann eile ri dol thar na h-aibhne 
agus tighinn orra o n taobh eile. Aig an ^m so 
bha bhuidheann mu dheireadh fada air ais, agus 
bha bealach no dha eadar na buidheannan eile. 
Th^inig Diiic Pheairt a' marcachd o n bhuidhinn 
mu dheireadh a dh' innseadh do n Tighearna 
Se6ras Morradh gu m feumadh iad feitheamh gus 
an tigeadh ckch air an aghaidh, agus dh' innis cuid 
eile de na h-oifigich gu 'n robh na saighdearan 
leth-mharbh leis a chadal, agus a! dol bh^rr an 
casan. Sheall iad ciod an uair 9, bha e. Bha e 
nis d^ uair sa mhaduinn 's bha iad fhathast ceithir 
mile o 'n champa. Bha cuid de na h-oifigich an 
geall air dol air an aghaidh, agus 'n uair a bha iad 
a' bruidhinn thainig gille air muin eich le fios o 'n 
Phrionnsa gu m bu mhiann leis-san dol air aghaidh, 
ach gu n g^illeadh e do bheachd an Tighearna 
Seoras Morradh. Anns a' bhruidhinn a bh' ann 
chualas troimh n dorchadas fuaim na druma s thug 
so gnothaichean gu aona cheann. Cha robh e nis 
nan comas tighinn air na Sasunnaich gun fhios 
dhaibh. Le cridhe trom thug an Tighearna Se6ra^ 
Morradh 6rdugh iad a thilleadh an taobh a thainig 
iad. Cha do mheudaich an oidheirp so earbsa 
a* Phrionnsa anns an Tighearna Se6ras Morradh. 

Ann an soillse na camhanaich cha robh e cho 
duilich dhaibh an rathad a dheanamh s a bha e 
ann an dorchadas na h-oidhche, agus goirid an 
deigh choig uairean bha an t-arm air ais air an 
t-seann l^raich aig Cuil-fhodair. Laidh moran de 

na saighdearan far an robh iad, s iad dall leis a' 
chadal, agus chaidh cuid eile an t6ir air 16n. Cha 
b' urrainn do The^rlach s d' a chuid oifigich ni 
saoghalta fhaotainn ri itheadh no ri 61 ann an Tigh 
Chuil-fhodair ach aran-tur agus uisge-beatha. An 
kite comhairle-feachd a chumail laidh gach h-aon, 
mar a b' fhearr a dh' fhaodadh e air an iirlar. 

Cha robh an cadal buan, oir moch *sa mhadainn 
thainig teachdaire a dh' innseadh gu 'n robh Diiic 
Chumberland air gluasad, nach robh e nis thar 
ceithir mile uapa, agus gu 'n robh a mharc-shluagh 
na bu tinne orra na sin. 

Le cabhaig dh' fheuch na cinn-chinnidh s na 
h-oifigich ri 'n cuid dhaoine a thional. Bha moran 
dhiu air sgapadh — cuid dhiu cho fad as ri baile 
lonbhar-neis, cuid eile leth-mharbh le dith-cadail, 
agus an t-iomlan fann leis an acras. 'N uair a 
thionaladh na bha ri fhaotainn dhiu s a chaidh an 
cur an ordugh catha, cha robh aca ach mu choig 
mile fear. Bha iad air an tarruing suas ann an 
achadh fhosgailte, le g^raidhean tobhta arda air an 
laimh dheis — a bha cuartachadh pairce chaoil ; 
a dion an taobh air an laimh eile bha Tigh Chuil- 
fhodair. A dh' aindeoin sgios is acrais, dh' eirich 
an seann spiorad G^idhealach anns na Gaidheil, 
agus gabh iad an aite gun fhiamh gun eagal mar 
a b' ^bhaist. Ach c' ^ite bheil na D6mhnullaich 
a b' ^bhaist a bhi air thiis *s air thoiseach ? Gu 
mi-shealbhach chaidh Clann D6mhnull Ghlinne- 
garradh, D6mhnullaich na Ceapach, agus luchd- 

feachd Chloinn-Raonuill — aig an robh an ceum 
toisich air sg^ith dheis an airm aig Sliabh-a*-chlam- 
hain agus an Eaglais-bhric, agus a bha lan-airidh 
air — a ch^radh air an taobh chlith. Mheas Clann 
D6mhnuill so na th^mailt agus 'na droch mhanadh, 
agus bha iad fo ghruaim. Cha 'n 'eil fhios fhathasd 
CO bu choireach. Air an l^imh dheis far am 
b' ^bhaist do na D6mhnullaich a bhi, bha fir Athaill, 
na Camaronaich, Stitibhartaich na h-Apunn, Clann 
Ghill-eathan, Clann-an-t6isich, agus na h-urrad de 
na fineachan eile, gach h-aon dhiu s an ceann- 
cinnidh air an ceann, 's an t-iomlan fo chomannda 
an Tighearna Se6ras Morradh. Aig b^rr an dk 
sgiath chaidh na gunnachan mora a shuidheachadh 
— ceithir aig gach sgiath — b* e so na bh' aig na 
Gaidheil. 'S e bha san darna sreath Frangaich, 
Eirionnaich, agus Goill. Air cnocan beag air 
culaobh an Airm Gh^idhealaich gabh Te^rlach 
agus beagan ch^irdean iolla ris a' chath. Cha robh 
e fada air a' chnocan 'n uair a bha 'n t-each air an 
robh e marcachd air a chiiirneachadh le cl^bar a 
bha g 6iridh o pheilearan nan gunnachan m6ra bha 
bualadh air a' mhdintich, agus cha robh e d cunnart, 
oir chaidh duine a mharbhadh air a chulaobh. Mu 
uair a l^tha bha feachd Righ Seorais air a tharruing 
a suas mar astar ch6ig ceud ceum do na Gaidheil. 
Bha na c6ig r^isimeadan deug 'nan tri sreathan, 
ann a leithid de dh' 6rdugh gu n robh a* bhe^rna 
a bh' ann 's an t-sreath bhe6il air a ciiirneachadh 
leis na r^isimeadan a bh* air an culaobh. Eadar 

gach r^isimead anns an t-sreath bhebir charadh 
dk ghunna mor, agus chaidh a mharc-shluagh si 
shuidheachadh aig gach sgiath de 'n arm. Bha na 
saighdearan Sasunnach beothail, air an deagh 
bhiathadh, l^n earbsach ds an ceann-feachd, agus 
art geall air ruaigean Sliabh-a'-chlamhain agus na 
h-Eaglais-bhric a dhioladh. 

Beagan an deigh uair a l^tha th^inig gruaim air 
an speur agus shil frasan chlachan-meallain a sheid 
a' ghaoth n-ear-thuath ann an aodann nan G^idheal. 
Th6isich na Gaidheil am bl^r ainmeil so le 'n 
gunnachan mora, ach cha do gabh iad ach droch 
chuimse ; chaidh na peileirean thairis air an arm 
dhearg gun dolaidh a b'fhiach iomradh a dheanamh; 
An sin dh' fhosgail an t-arm dearg orrasan le n 
gunnachan mora f(6in, ach cha b' i ghunnaireachd 
gun chuimse bha 'n so ; cha robh dararaich a leig 
iad nach d' fhosgail bealach farsuing troimh shreath- 
aibh nan Gaidheal ; g an smaladh sios nam fin- 
eachan. Fad leth-uair sheas na Gaidheil mar a 
bh' aca, a faicinn an c^irdean air an gearradh sios 
air gach taobh dhiu. Thug e gu leoir dhaibh r a 
dheanamh seasamh mar a bha iad, oir bha n 
siiilean a lasadh 's iad an geall a bhi m bad nan 
Sasunnach. Bha an ceannard, an Tighearna Se6ras 
Morradh, dol a thoirt s! chomanda iad a bhi m bad 
an naimhdean, n uair chaill Clann-an-t6isich am 
foighidinn agus a mach ghabh iad nan aon sgaoth 
o mheadhon an fheachd agus thar iad as troimh 
thoit an fhiidair agus an aghaidh frasan sneachdaidh 

gu bhi am broilleach an naimhdean. Bha an 
ionnsaidh cho grad agus chb garg gii 'n deachaidh 
iad troimh dha r6isimeid anns an t-sreath bhe6il. 
Bha r^isimeid Shempill a bha san dara sreath 
a' seasamh 'na tri sreathan — a cheud sreath air an 
gliiinibh — agus am biodagan an tarruing. Dh* 
fhiiltich iad na Gaidheil le frois sgriosaich de 
luaidhe. Chuir so grabadh air na Gaidheil^- 
chaidh cuid dhiu a chur an comhair an ciiil, agus 
chaidh moran a sgrios leis na biodagan. 

Ged a thug sgiath dheas agus sgiath mheadhon 
^n airm Gh^idhealaich an ionnsaidh eagalaich so, 
bha cloinn Domhnuill 'nan tamh, cha rachadh iad 
ceum air an aghaidh. ** Leanaibh mise, a Chloinn 
D6mhnuill!" arsa Diiic Pheairt, '*cuiribh an cath 
mar bu ghn^th leibh, agus bithidh mi *m Dhomh^ 
nullach ri m' bhe6 ; " ach cha ghluaisibh iad ceum. 

B' ann faoin a bha 'n oidheirp a rinn Fear na 
Ceapach le beagan da chairdean. Air aghaidh 
gabh iad, 's a sealltainn as a dheigh arsa Fear na 
Ceapach — " A Dhia ! am bheil clann mo chinnidh 
an d^igh mo thr^igsinn." Ann an uine ghe^rr thuit 
an curaidh treun so agus moran de na bha leis. 

Bha an t-arm G^idhealach a nis troimh cheile. 
Thainig buidheann de na saighdearan dearga, na 
Caimbeulaich da-rireadh, agus leag iad na garaidh- 
ean tobhta a bha eadar an di arm. Troimh na 
bealaichean thainig a' mharc-shluagh a rinn liodairt 
air na Goill agus air na Frangaich, agus a sgap 
iadsan a fhuair as le m beatha. Is iomadh gniomh 

treubhach a rinneadh leis na G^idheil air an latha 
ud. Bha duine foghainteach an sin d* am b* ainm 
Gill-iosa mor Mac Bheathain, agus n uair a theich 
a chompanaich uile, thug a naimhdean ionnsaidh 
air, agus leointe mar bha e, chuir e chiil ri balla, 
far an do sheas e gu gaisgeil an aghaidh iireamh 
mhor thrupairean. Bha iad an geall air cur as da, 
ach bha esan cho gramail ^s gu'n do thuit tri-fir- 
dheug da naimhdean marbh ma thiomchioll mu 
'n do mharbhadh e. Ach bha 'n latha caillte. 
Rinneadh gach ni a b' urrainn gaisge, uaill agus 
dilseachd, seadh, agus gamhlas a chur an gniomh, 
ach gu neo-6ifeachdach. 

Bha diiil aig Tecirlach gus a cheann mu dheireadh 
gu 'm biodh a' bhuaidh leis. Thairg e dol air ceann 
an darna sreath de n arm Ghaidhealach agus aon 
ionnsaidh eile a thoirt, ach dh' innis oifigich dha 
nach 6ireadh na G^idheil leis, gu 'n robh an t-^m 
seachad s an latha caillte. Bha an t-arm G^idheal- 
ach a nis 'na shl^ibhtrich agus thug dithis de 'na 
h-oifigich Eirionnach a bha leis tarruing air srian 
eich a' Phrionnsa agus b' fheudar achadh ainmeil 
Chuil-fhodair Thagail. An deigh cath Sliamh-a - 
chlamhain bha am Prionnsa cho truachanta gu m 
b' oil leis luchairt Holyrood a thionndadh 'na thigh- 
eiridinn d' a naimhdean a chaidh a leon ; ach a nis 
dh' fh^g e a ghaisgich fein gu basachadh far an do 
thuit iad, no gu bhi air an spadadh leis na Sasunn- 
aich. Latha 'g an robh e dhiiilt, e peanas a dhean- 

amh air feadhainn a bha an ti air s! mhort, ach 
a nis bha peanas gun lochd 'g a dheanamh air a 
chiirdean chum esan a bhrath — ach cha deachaidh 
leotha. Chain Teirlach an criin, ach bhuidhinn e 
chridheachan nan G^idheal, agus cho fada 's a bhios 
meas air b^rdachd no gheibh uirsgeulan ^isdeachd, 
tha criin aig a* Phrionnsa is maireannaiche na n 
t-6r. B* e so a bu deireadh do dh' aobhar nan 
Stiubhartach rioghail, air son an d' fhuiling daoine 
b^s, agus air son an do chaill mnathan, gun ghearan, 
dachaidhean, fir-phosda, agus mic. 

B' e so deireadh gineal comasach nan Righrean 
Stitibhartach a chaith crun na h-Alba, le crannchur 
g\6 chaochlaideach, r6 c6rr is tri cheud bliadhna. 

Ach cha b' e sud idir deireadh sge6il do na 
fineachan G^idhealach. Ged a chaidh an sirachadh 
's an sgapadh 's am bruanadh gu goirt, cha do chaisg- 
eadh an spiorad bras no an te6machd air son 
cogaidh. Ann an seirbheis nan ceart luchd-riagh- 
laidh a bhuin cho teann riu bha iad fhathast ri 'n 
aite f(6in a ghabhail ann an eachdraidh an t-saoghail 
— aite ni b' kirde s ni b' urramaiche, seadh, s na 
b' iomraidiche na choisinn iad le 'n dillseachd do 
dh' aobhar a chaidh a dhith, Chaidh duilleagan 
na h-eachdraidh sin a sgrlobhadh ann an gniomhan 
eug-samhuil nach t^id gu brath air dhi-chumhn', 
air machraichean teth nan Innsean, air beanntan 
Afghanistan, 'san Eiphit, san Spainnt, aig Water- 
loo, agus Quatre Bras, agus am measg sneach 

s! Chrimea. Agus feudaidh e bhi gu'm bi duilleagan 
eile de dh* eachdraidh ghaisgeil nan Reisimeadan 
Gaidhealach a leughas ar cloinn agus clann ar 
cloinne le uabhar agus le pr6is anns na laithean a 
tha ri teachd. 

Caibideil I. 

An Ruaig, 

An seathamh la deug de 'n Ghiblin, 1746. Is e 
bh' ann feasgar glas-neulach fuar le corra bhaoisg- 
eadh uisgidh de 'n ghr^in eadar na frasan, oir ann 
an garbh-chriochan Bhkideanaich tha teachd an 
Earraich mall agus tha na monaidhean lorn duaich- 
nidh agus na machraichean cho fuar marbh s a 
bha iad an dubhagan 2I Gheamhraidh. Ann an 
oisinn iomallaich de 'n chearna so gheibhteadh ann 
am bliadhna Thekrlaich seann thigh glas, lorn, 
fuaraidh, le machraichean reidh air a bheulaobh. 
Anns an t-se6mar niullaich bha caileag bheag, mu 
dheich bliadhna dh' aois, ag amharc a mach air an 
uinneig. Bha i air a caramh a suas do 'n t-se6mar 
so gu bhi as an rathad, oir 's e latha dripeil a bha 
so ann' an teaghlach na Gortlaig. Bha fear an 
tighe — oir bu Fhrisealach e — a' toirt aoidheachd do 
Mhac-Shimidh, seann cheann-cinnidh an fhine sin, 
a dh' fh^g a thigh fein n uair chual e gu n robh 
am Prionnsa ann an lonbhar-neis agus Diiic Ckum- 
berland ann an Abar-eadhainn, agus a thiinig air 
aoidheachd do thigh fhir-cinnidh ann an garbh- 
chriochan Bhiideanaich. 

Ann an t-seomar leis fh^in bha Mac Shimidh — 
s e ceithir fichead bliadhna dh'aois — na shuidhe 
ann an cathair mhoir mu choinneamh an teine, 's e 
cnuasachadh cia mar a b' urrainn dha cumail a stigh 
air an d^ thaobh aig an km chigealtach so, agus 
a! chuid a b' fheirr a bhi aige ge b' e c6 a bhuidhn- 
eadh. Ciod air bith am buaireadh a thkinig orra 
air an latha so bha teaghlach na Gortlaig aotrom, 
aighearach. Bha fhios aca gu *n robh bl^r ri chur 
gu goirid, seadh dh' fhaodadh e bhi gu n robh an 
da arm am badaibh a cheile aig a' cheart am ud, 
ach bha iad cho cinnteach gu 'm bitheadh a bhuaidh 
aig arm a' Phrionnsa 's nach robh e a' cur smuairein 
orra. Mar so bha na mnathan uaisle — 's iad uile 
air taobh a* Phrionnsa (mar a bha mh6r-chuid de 
mhnathan uaisle na h-Alba aig an km) — ag ullach- 
adh cuirme mar urram do 'n bhuaidh-laraich sin ris 
an robh'gach stiil aca. Bha a' chaileag bheag na 
suidhe na h-aonar shuas an staidhir, a' cluinntinn 
na h-iipraid 's na stairirich a bha dol, agus ag 
amharc air na machraichean fas a bha fa comhair. 
Gu h-obann, s gu h-iomlan sguir an iipraid shies 
an staidhir agus sh^ap an t6 bheag a nuas ach ciod 
a bu chiall do so uile. Bha gach ni tosdach s^mh- 
ach anns an t-se6mar-shuidhe — bha an seann laoch 
Mac Shimidh na shuidhe taic' an teine, cho crom 
ri Bodach na Geallaiche, 's e fo smuairean. Bha 
an c6rr de n teaghlach, fir is mnathan, ard is iosal, 
aig an dorus an geall air ni-eiginn fhaicinn a bha 
'san t-sealladh. Rinn a! chaileag bheag a rathad 

'nam measg agus sheall i ach ciod a bha ri fhaicinn. 
Troimh na criathraichean glasa bha marcaichean 
b! tighinn nan dianruith ged a bha na h-eich 
bhochda a bha gan giiilan fann agus sgith, agus 
a' tuiteam s aJ tuisleachadh. Bha am marc-shluagh 
a' toirt thairis leis an sgios, agus le diobhail-misnich. 
** Is iad na sithichean a th* ann," ars a chaileag 
'na h-inntinn fein, agus ann an tiota bha Ikmhan ri 
siiilean g an cumail fosgailte oir bha fhios aice nach 
faicear na daoine-sithe ach eadar gach priobadh 
siila. Ach cha deachaidh an aisling so as a sealladh 
mar a bha siiil aice, agus gu firinneach cha robh na 
sithichean riamh ann a leithid de chur-thuige s a 
bha na truaghain bhochda a rinn an rath ad gu 
dorus Tigh-na-Gortlaig. 

Air an ceann bha 6ganach ban, b6idheach anns 
an 6ideadh-Ghaidhealach — deas, direach, le fiamh 
na h-uaisle air aghaidh a bha, mar thubhairt cuid 
de chairdean na deigh so, ealamh gu bhrath c* ^it' 
air bith am faicteadh e. 'N uair a nochd e e f<6in 
s e ann a leithid de chur-thuige, dh' 6irich glaodh 
m6r am measg an teaghlaich n uair a thuig iad co e. 
Cha robh feum air tuille innsidh; bha am Prionnsa 
na fhogarach : chaidh an cath a chur s a chall agus 
bha aobhar a' Phrionnsa an geall na b' fhiach e. 
Cha b' e so an t-km air son broin is cur-iomchoire : 
bha feum aig na daoine air biadh is deoch is gabh- 
ail aca ; agus b' e 'n gliocas am Prionnsa a chur air 
a rathad cunnartach gun mhoille. Ann an tiota 
str6ic na mnathan uaisle an neapaicinnean-p6ca 

agus cheangail iad creuchdan na bha le6inte, agus 
chuir iad fion nan tairgse. Cha n eil fios cinnt- 
each againn ciod a chaidh a radh anns a chonaltradh 
eadar am Prionnsa agus Mac Shimidh ; cha 'n eil 
fhios againn co dhiu a thionndaidh an sean shionn- 
ach air a' Phrionnsa 's a rinn e tarcuis air 'na 
mhi-fhortan, no an robh uiread de 'n t-seann uaisle- 
Ghaidhealaich ann 's a thug buaidh air f^inealachd 
an t-seann chinn-chinnidh so. Ciod air bi mar 
bha, cha b' e so an t-am ga chur seachad aon 
chuid ann am brosgul no ann an cur-iomchoire : 
rinn hlkr fuilteach Chuil-fhodair, nach do mhair 
re uair air a' mhaduinn sin, beul-sios a chur gu brath 
air aobhar a Phrionnsa 's a chairdean. Bha na 
ceudan 'nan luidhe gun phlosg far an do thuit air 
achadh an kit, bha na ceudan 'nam priosanaich 
ann an lamhan an nkmhaid a b' fhuiltiche a chunn- 
acas riamh, agus bha na ceudan a' feuchainn ri 'n 
dachaidhean anns na caoil-ghlinn 's na sraithean 
a ruigheachd, cho luath 's a bheireadh an casan iad ; 
's air son a' Phrionnsa e fh^in cha robh ni b' fhearr 
air thoiseach air na e fh^in fholach mar a b' fheirr 
a dh' fhaodadh e air taobh an iar Albann, ann an 
d6chas gu 'm faighteadh long a bheireadh a nunn 
do'n Fhraing e, a dh'fheitheamh cothrom a b' fhearr 
's a shireadh cuideachaidh. Bha pris air a' cheann, 
bha an nkmhaid air a thoir, 's mar so cha robh de 
dh' iiine ri chur seachad ach na dh' fh6ghnadh gu 
greim bith itheadh agus gloine fion 61. 

Aig Tigh-na-Gortlaig sgapadh a' bhuidheann 

SO, gach aon a' gabhail a rathaid f(6in. Lean na 
h-oifigich Eirionnach, an Ridire T6mas Sheridan, 
O' Neill, agus O' Sulibhan am Prionnsa. Thainig 
an triiiir sgaoimearan so leis as an Fhraing s cha 
robh an comhairle daonnan glic ; ach tha so ri radh 
air an son gu 'n do lean iad ris gu dileas cairdeil 
'n uair a bha e ann an teinn ro chruaidh. Bha aca 
mar fhear-iiiil fear d' am b* ainm Eideard Burke, 
a bha mion-eolach air gach slat de n ghrunnd 
mholach eadar lonbhar-neis agus taobh an iar 
Albann, 's bu mhath dhaibhsan gun robh. Re na 
h-iiine a bha e leis a' Phrionnsa air allaban bha e 
aige mar ghille-cuim agus a dioladh dha gach gradh 
is umhlachd, mar a bu chleachda do gach aon 
a thainig fo bhuaidh Thearlaich oig Stiubhart. 
Cha robh annta a nis ach buidheann bheag de 
dhaoine claoidhte le6inte, ach rinn iad an rathad 
mar a b' fhearr a dh' fhaodadh iad air an fheasgar 
fhuair Earraich ud. Mu dha uair 'sa mhaduinn 
bha iad a' dol seachad air larach loisgte Chille 
Chuimein ( Fort- Augustus), Aig briste na faire 
bha iad aig Tigh lonbhar-gharraidh ach bha fear 
an tighe an d^igh a chasan a thoirt as, agus bha 'n 
tigh fuaraidh, fas, na se6mraichean gun airneis, 
agus gun ni air fh^gail air an deargadh fiacail. 
Ach cha 'n 'eil daoine sgith ailgheasach, 's gun a 
bhi feitheamh ri an aodach a chur diubh, shuain 
iad iad-fein nam breacain, laidh iad air an urlar is 
chaidil iad gu socair oir bha iad air toirt thairis le 
dith-cadail. Bha e teann air tra-neoin 'n uair 

dhiiisg iad — is bha iongantas orra biadh fhaicinn 
air a' bh6rd. De bh' ann ach gu 'n de 6irich Burke 
gl6 mhoch agus thug e da bhreac eireachdail as a' 
chairidh bha san abhainn. Anns an tigh so rinn 
am Prionnsa agus a ghille-cuim suaip aodaich air 
eagal gu 'n tuigeadh daoine c6 e am Prionnsa. Na 
dh^igh so rinn a' bhuidheann an rathad troimh 
dhiithaich Loch-ial. Chuir iad an oidhche seachad 
le Camshron Ghlinne-pian, teann air ceann Loch 
Airceig, tuathanach gaisgeil teo-chridheach a nochd 
moran baigh do n Phrionnsa, s a rinn cobhair air 
uair no dha 'na dh^igh so. Bha am fonn anns a' 
chearna so de 'n duthaich cho mollach gharbh gu 'm 
b' fheudar dhaibh deanamh as aogais nan each, 
agus streap air chois thar nam monaidhean mar a 
b' fhearr a b' urrainn iad. Ann an laithean oige 
anns an Eadailt chleachd am Prionnsa a bhi ris 
an t-seilg agus mar so bha e comasach air cruadal 
a sheasamh. Bha an t-ionnsachadh 6g chum moran 
feum dha a nis, agus dhireadh e na monaidhean is 
thrialladh e measg an fhraoich cho te6ma guanach 
ris na Gaidheil fein, agus dh' itheadh e gu blasda 
gach gne bhidh a rachadh a thairgseadh dha, agus 
chaidleadh e air an raon, no rachadh e g a fholach 
fein ann an c6san neo-sheasgair gun ghruaim gun 
ghearan. Anns a' chearna so air oidhche Dhi- 
sathuirne an naodhamh-la-deug, cha b' urrainear 
aite-taimh a b* fheirr fhaodainn dha na seana 
bhothan-kiridh am measg nam beann. 

An t-ath latha, Di-d6mhnaich, thainig iad a nuas 

gu ruig corsa na mara, agus fhuair iad aoidheachd 
ann an tigh Bhorodail bho Aonghas Domhnullach, 
fear-cinnidh do Mhac-'ic-Ailein. Naoidh miosan 
roimhe so 'n uair a thainig am Prionnsa air tlr an 
deigh seoladh ds an Fhraing, 's a chuir e e-fein an 
earbsa r a chairdean Gaidhealach, bha uaill air 
Aonghas D6mhnullach so, am Prionnsa a ghabhail 
mar aoidh. Lean aon d'a mhic, Iain, am Prionnsa 
agus bha e aig blar Chuil-f hodair ann an cuideachd 
Mhic-'ic-Ailein. Bha an teaghlach am beachd gu'n 
do thuit e anns a* bhlar fhuilteach sin ; ach cha do 
thachair so dha, mar a chual iad goirid 'na dheigh 
so. 'N uair a thainig am Prionnsa a stigh do thigh 
a' bhroin, chaidh e 'n taobh a bha mathair an fhir 
a bha iad ag caoidh, agus le deoir na shiiilean 
dh' fhe6raich e am b' urrainn dhi amharc air neach 
a dh* aobharaich a leithid de dh' amhghar dhi. ** Is 
urrainn," fhreagair am boirionnach calma so, **bhiodh 
prois orm comhnadh a thoirt do 'm Phrionnsa ged a 
chaillinn gach mac a th* agam 'na aobhar, oir ged a 
thachradh sin cha d' rinn iad ach an dleasannas." 

'N uair a bha Tearlach a' leigeil 'anail ann am 
Boradail chuir e 6rduighean a dh' ionnsaidh fuigheal 
an airm a bha aig an am so air tional aig an Ruth- 
ainn. Bha iad ri sgapadh, sgriobh e, agus a' chuid 
a b' fhearr a dheanamh de 'n chuid a bu mhiosa, 
agus feitheamh gus an tigeadh cothrom a b' fhearr 
mu'n cuairt, agus an sin bha esan an d6chus ri 
tilleadh le c6mhnadh choigreach as an Roinn- 
E6rpa. Bha leithid de dh' 6rduighean nam briste- 

cridhe do na gaisgich fhearail a chaill an cuid 
an t-saoghail ann an aobhar a' Phrionnsa, s a bha 
nis fo bhinn, s *nam f6garaich bhochda gun dach- 
aidh ris an tilleadh iad. 

Bha siiil aig Tearlach agus aiga'bheagan dhaoine 
a lean ris, aon uair s gu n ruigeadh iad an c6rsa 
gu 'n tigeadh crioch air an cruaidh-ch^san, 's gu *m 
faigheadh iad long a bheireadh sabhailte do 'n 
Fhraing iad gun mhoille. Ach 'n uair a rkinig iad 
Borodail chual iad gu 'n robh luingeis-chogaidh 
Shasunnach a' faireadh gach 6b is cala. Bha iad 
a taghal anns gach camus is geodha air tir-mor, 
agus a rannsachadh gach eilein ann an Innse-Gall, 
seadh cho fada mach ri lort. Is e oighre 6g 
Mhic-'ic-Alastair agus Aonghas Domhnullach, 
ceann Loch Muideirt a thainig a nail as an 
Fhraing leis a' Phrionnsa, a ghiulain an sgeul 
dorranach so. Cha robh Aonghas ach air tilleadh 
a Uibhist mu dheas far an robh iomadh tearnadh 
caol aige bho na luingeis Shasunnach. Sparr e 
air R Phrionnsa, gu 'n robh e e-comasach do long 
seapadh seachad air na luingeis-chogaidh a bha am 
beul gach camuis, agus mar sin gu 'n robh e faoin 
a bhi smaoineachadh air seoladh as a sin do 'n 
Fhraing aig an am so, ach na 'n robh e^n comas do'n 
Phrionnsa a rathad a dheanamh gus na h-eileanain 
a b' fhada mach 'theagamh, na *n d' fhuair e soith- 
each freagarach, gu 'm bitheadh e air uchd a! chuain 
mu 'n cluinneadh an namhaid gu'n do sheol e. Air 
an aobhar sin shocraich iad gu 'n seoladh Tearlach 

le buidhinn bhig gus an Eilean-fhada. Mar 
fhear-iiiil air an turas-cuain so bha aca D6mhnull 
Mac Leoid d Galtrigill, s an Eilean Sgitheanach, 
a bu stiiiireadair air a' bhata a thug Aonghas 
Domhnullach d Uibhist. Bha DomhnuU na fhear 
malairt, agus na dhuine pongail, geur, glic — '* cho 
fada 'sa cheann sa bha Fionn 's na casan." Ged a bu 
Le6dach e bha e na fhior charaid do n Phrionnsa, 
agus gabh e san arm Ghaidhealach 'n uair a bha 
iad ann an lonbhar-neis. Bha mac aige — giullan 
bg — anns an sgoil anns a' bhaile sin, agus n uair 
chual e gu 'n robh coltas air ciiisean tighinn gu 
aona-cheann aig Cuil-fhodair, fhuair e coingheall 
dag agus biodag agus thog e air s bha e ann an 
teis na tuasaid air latha Chuil-fhodair. Fhuair a 
ds gun bheud gun mhilleadh agus lean e lorg a' 
Phrionnsa gu Borodail, a rdinig ann an am aite 
a ghabhail air chiil raimh anns an ochd-ramhach a 
bha 'athair dol a stiuireadh, 's a bha ris a' Phrionnsa 
a ghiulan gus an Eilean-fhada. Bhuineadh am 
bata so do Iain Domhnullach mac Fir Bhorodail — 
nach do thog ceann 'o latha Chiiil-fhodair — oir 
thug an teaghlach so an cloinn 's an cuid do 
dh'aobhar a' Phrionnsa. 

Mu chiaradh an fheasgair air an t-seathamh-ld- 
fichead de n Ghiblin she61 an sgioba so leis a* 
Phrionnsa k Loch-nan-uamh. Is gann a bha iad 
air seoladh 'n uair a dh' eirich stoirm eagallach — 
stoirm cho gabhaidh s a sh^id riamh d adhar — b' e 
sin barail Dh6mhnuill Mhic Le6id, s bha e sean 

e61ach air gabhadh cuain. Thoisich am Prionnsa 
air griosadh orra am hkta, a leigeil a stigh air 
a' chladach ; ach bha Domhnull Mac Leoid tuille 
s e61ach air a! chladach chreagach gu disdeach ris, 
B' e *n gliocas dhaibh aghaidh thoirt air a' chuan, 
Bha an oidhche dorcha s an dile uisge ann ; bha 
iad gun leus solais 's gun chombaist. Bha Tekrlach 
bochd 'na shuidh air a h-iirlar s a cheann eadar dk 
ghliin Dh6mhnuill Mhic Le6id. Bha gach neach 
balbh leis an eagal, oir bha suil aca gach tiota ri 
bhi ann an grunnd a' chuain no air an sadadh ris 
na creagan. Re dh^ no tri uairean bha am bata 
a' ruith leis anns an dorchadas, ach mar thuirt 
Domhnull — ** Taing do n Fhreasdal, mu bhriste 
na faire thuig sinn gu 'n robh sin aig corsa an 
Eilean-fhada, *s thug sinn ar n-aghaidh ris an 
fhonn a bu teinne oirnn agus ciod a bha so ach 
Roisnis ann am Beinn-na-faodhla." 

'N uair chaidh iad air tir cha robh ri fhaicinn 
ach seana bhothan iosal gun uinneag gun luidhear. 
'S e urlar dubh a bha s a bhothan dorcha so, 
s *n uair thog iad smiiid cha mor nach deachaidh 
an dalladh 's an tacadh le toit na m6na. Ach co 
dhiu b* urrainn iad an aodach a thiormachadh agus 
lochd cadail fhaotainn ged nach robh aca mar leapa 
ach se6l air a sgaoileadh air an urlar. Ghabh iad 
fois an so re dha latha, agus 'na dheigh sin fhuair 
iad fasgath bu sheasgaire ann an eilean Sgalpa le 
fear fearainn — ged a bu Chaimbeulach e — a bu 
charaid aig D6mhnull Mac Le6d, a ghabh riutha 
gu ckirdeil, fialaidh. 

Caibideil II. 

Anns an Eilean-fhada, 

B' E riin an turais do n Eilean-fhada feuch am 
faigheadh iad long a ghiulaineadh am Prionnsa s a 
ch^irdean sabhailte do 'n Fhraing. Bha luingeis 
de n t-se6rsa so ri fhaotainn ann an Ste6rnabhadh, 
agus leis gu n robh Domhnull Mac Leoid na 
dhuine pongail agus e61ach mar fhear-malairt anns 
a' bhaile sin, bha e 'm beachd gu 'n rachadh aig air 
long fhastadh le 'chumail a mach gur ann a bha e 
dol mu thuath a mhalairt anns na h-Orcaibh. Bha 
am Prionnsa ri fuireach samhach ann an eilean 
Scalpa gus an cuireadh Domhnull fios orra. Air 
an treas latha de n mhios Mhaigh rainig fios iad 
gu 'n robh long is sgioba deas gu se61adh a Ste6rn- 
abhadh s gu n robh am Prionnsa 's a chuideachd 
ri tighinn air an aghaidh gun mhaille. 

Leis a' ghaoth a bhi 'n ceann cha robh e comas- 
ach dhaibh se61adh do Ste6rnabhadh agus b' fheudar 
do n Phrionnsa s an da Eirionnach a bha leis an 
deich-mile-fichead a thriall d' an cois. Cha robh 
eadhoin frith-rathad troimh na fiksaichean m6intich 
's na boglaichean, s mar a bha a' bhochdainn an 
dan dhaibh shil an dile uisge, agus, leth na truaigh ! 
chain am fear-iuil a rathad anns an ddrcha, agus 
chuir so ochd-mlle ris an asdar. Bha iad fliuch 
gus an craicionn, agus anfhann leis an acras 
'n uair a thachair D6mhnull Mac Ledid orra mu 

dha mhile mach a Ste6rnabhadh. Thug aran is 
Cciise is deur beag de shiigh an eorna faochadh 
d' an cuirp agus thog an inntinn *n uair chual iad 
gu n robh duil aca seoladh air an ath latha do 'n 
Fhraing. Thug Mac Leoid iad do thigh ann an 
Cill-duinn a bhuineadh do bhana-charaid dha fein, 
agus ged a bu bhana-Le6dach i bha i, mar a bha 
na mnathan am bitheantas, air taobh a' Phrionnsa, 
A' fagail a! Phrionnsa 's a chairdean a' gabhail 
greim bith, a' cur bhadan tioram orra, 's 'gan garadh 
fein aig an teine. s iad uile toilichte gu n robh 
leabaidh sheasgair air bhrath aca anns an sineadh 
iad an lurgainnean sgith, chaidh Domhnull air ais 
do Ste6rnabhadh Ian misnich a chur gach ni an 
\kn uidheam air son an ath latha. Ann an ceithir- 
uaire-fichead bhitheadh an long fo sheol s bhitheadh 
a chuid a bu mhiosa seachad. Cha luaithe a rainig 
Ste6rnabhadh na thuig e gu n robh rud-6iginn 
cearr. Bha mu thri cheud de 'n arm fhuasgailte 
(Militia) fo 'n l^n airm agus am baile uile air a 
luasgadh. Tha e coltach gu n do ghabh h-aon de 
sgioba na luingeis cus de mhac-na-bracha agus leig 
e mar so ruith d' a theanga, ag innseadh le brosgul 
gu 'n robh am Prionnsa aig laimh le ceithir cheud 
fear agus gu n robh e dol a thoirt a mach leis an 
laimh-laidir a ni sin nach faigheadh e le saor-thoil. 
Is ann de Chloinn Choinnich a bhuineadh a' 
mh6r-chuid de mhuinntir Ste6rnabhadh agus bha e 
mar fhiachaibh orra bhi dileas do n Ceann-cinnidh 
Mac Coinnich a bha daingeann air taobh an luchd- 

riaghlaidh. Bithidh so daonnan cHuiteach dhaibh 
nach d' iarr iad ach gu 'm fagadh am Prionnsa 
a! choimhearsnachd. Cha robh fear 'nam measg 
a thug iomradh air gu'n robh deich-mile-fichead 
punnd Sasunnach ri bhuidhinn na n glacadh iad am 
Prionnsa. Bha Domhnull cho earbsach a Chloinn 
Mhic Coinnich gu n d' aithris e ann an cuideachd 
Ikn tighe de na seoid so : '* Cha 'n eil le Te^rlach 
ach da chompanach, 's 'n uair a bhitheas mise leis 
bithidh triuir againn anUy ach their mi so : ged a 
bhitheadh Mac Coinnich e fh^in an so cha bhith- 
eadh a dh' anam aige corrag a chur air a* Phrionnsa." 
Bha colg air D6mhnull 'n uair a labhair e na 
briathran so a chuireadh fiamh air na samhanaich, 
ach ged nach do fhreagair Cloinn Choinnich e spar 
iad air gu 'm feumadh e fhein 's na bha leis triall 
gun d^il, ach dhiiilt iad stiuireadair d Ste6rnabhadh 
a leigeil air b6rd. Ged a thairg D6mhnull coig 
ceud punnd Sasunnach air stiuireadair, cha leige- 
adh an t-eagal leotha a ghabhail, agus mar so 
b' f heudar do Dhomhnull tilleadh gu diiiididh gus 
a' Chill-duinn agus innseadh do 'n Phrionnsa gu *m 
feumadh e chasan thoirt as cho luath s a b' urrainn 
e. Ach bha Te^rlach bochd san dithis a bha leis 
cho sgith nach tugadh eadhoin an t-eagal gu n 
rachadh an glacadh, orra tilleadh air an fheasgar 
ud an taobh a thkinig iad, 's gun fhios aca co an 
taobh air an tugadh iad an aghaidh ; agus b' f heudar 
do Dh6mhnull feitheamh gu foighidneach gus an 
ath latha. 

Aig ochd uairean sa mhaduinn sheol iad ann 
am bita, a' bhana-Le6dach a caradh leotha min, 
fe6il, agus siucar cho math ri drudhag bheag de 
bhranndi. Air do n latha a bhi fiadhaich, sgreunach 
chaidh iad air tir air Eilean lubhard — eilean beag 
fas air am b* abhaist do iasgairean Ste6rnabhaidh 
a bhi tiormachadh 6isg. Eadar aJ bheagan 6isg 
a fhuair iad a' tiormachadh air na creagan agus na 
chuir aJ bhana-Le6dach anns a' bhata, chuir iad 
seachad beagan laithean gle sheasgair. Chaidh 
Eideard Burke a chur ris a' ch6caireachd, ach 
cha robh e fad* aice *n uair a thuig e gu 'm b' e 
am Prionnsa a b' e61aiche air a' chocaireachd na 
esan. B' e am Prionnsa a' cheud fhear a smaointich 
air im a ghabhail mar annlann leis an iasg, agus 
latha bha sin rinn e bonnach 6ibhinn le eanchainn 
bo oibreachadh le min-choirce, agus thug e 6rdugh 
am bonnach a bhi donn air neo nach b' fhiach e 
itheadh. B* abhaist do Dhomhnull Mac Leoid 
a r^dh nach fhac e riamh fear a b' fhearr air cur 
suas le cruaidh-chasan, no duine a b' innleachdaiche 
na am Prionnsa. Coltach ri iomadh duine mi- 
fhortanach, ard no iosal, fhuair Tearlach faochadh 
anns an tombaca. Cha robh aig ach pioban creadha 
's nuair a bhriseadh iad air b' Abhaist dha an ciradh 
le iteagan gheadh. 

B' Abhaist do Dh6mhnull naigheachd eile inns- 
eadh mu shocharachd a' Phrionnsa aig an km so. 
A' fagail an eilean dh' fheumadh e airgiod fhkgail 
air na creagan a phkigheadh an 6isg a dh* ith iad. 

Bha ciiisean a nis a (ks teann. Bha naimhdean 
a' Phrionnsa a bha ag lathadh mu 'n cuairt air 
o latha Chuil-fhodair, a nis gu dian air a lorg. 
Chualas gu n robh e ga fholach f^in anns an 
Eilean-fhada, agus chaidh da shoitheach cogaidh 
a chur a she61adh mu 'n eilean sin agus bha 
bataichean a' taghal anns gach 6b is geodha an 
toir air Tearlach. Aig a! cheart am bha sgaoth 
shaighdearan a* riidhrach gach uaimh is c6is air tir 
anns an gabhadh duine folach. Bha cuid de na 
saighdearan eolach air gach cuil de n eilean, oir bu 
mhuinntirich iad, agus cha bhitheadh e furasda do 
*n Phrionnsa cumail d *n l^mhan ; ach bha cuid de na 
h-oifigich aig an robh taobh bl^th doThekrlach ged 
a bha iad ann am piigheadh an luchd-riaghlaidh. 

R^ iomadh \k bha am bkta anns an robh am 
Prionnsa air a sior ruagadh agus mar sin cha robh 
e comasach do n sgioba dol air tir. Chaidh am 
biadh an gainnead gus nach robh aca mu dheireadh 
ach min choirce is siile — biadh gairisneach ris 
an abair na Goill '' Drummocky Mu dheireadh 
stiuir iad am b^ta do bhkigh uaignich ann am 
Beinn-na-faodhla, far an robh iad saor o 'n ruaig. 
A leigeil fhaicinn cho aotrom, iollagach 's a bha m 
Prionnsa, tha e air aithris 'n uair a leum e air tir 
gun deachaidh e fh^in is cuid de 'n sgioba le sodan 
a riidhrach nam faice-ghiomach! 

Mur a bhi gu 'n d' fhuair iad comhnadh aig an 
^m so, bhiodh Tearlach *s a chuideachd air dol bas 
leis an acras ; air ne6 thuiteadh iad ann an l^mhan 

an n^imhdean. Chuir am Prionnsa fios a dh'ionns- 
aidh an t-seann laoich Mac-'ic-Ailein — aig an robh 
seilbh anns an am air a mhor chuid de Uibhist 
a' chinne deas- -a' guidhe air tighinn g a fhaicinn. 

Mu naoi miosan roimhe so, 'n uair a thainig am 
Prionnsa ds an Fhraing 's a chaidh e air tir anns an 
eilean so, dhifilt Mac-'ic-Ailein tighinn g a fhaicinn, 
a* tagradh mar leisgeul gu n robh e breoite agus 
aosmhor. Thainig a bhr^thair, Fear Bhothasdail, 
g' a fhaicinn aig an am sin agus chomhairlich e 
dha tilleadh do 'n Fhraing, agus 'n uair chunnaic e 
gu 'n robh am Prionnsa an geall air a thoil f6in a 
leanailt, dh' innis e dha nach fhaigheadh e cuideach- 
adh air bith o Mhac-'ic-Ailein no a luchd-leanailt, 
agus ged a dh' eirich oighr' bg Mhic-'ic-Ailein leis 
a' Phrionnsa, cha b' ann gun teagamh a bha e 
ciamar a dh' ^ireadh dhaibh. 

Ach a nis, an uair a bha Tearlach bochd *n a 
fhogarach, 's e ann an teanndachd chruaidh, cha bu 
ruith ach leum leis an teaghlach ghaisgeil so dol 
g' a chomhnadh. A dh' aindeoin aois is anfhann- 
achd thog an seann laoch e fein air agus r^inig e 
am bothan bochd anns an robh Tearlach g a 
fholach f^in, a' toirt leis biadh is de6ch — fion na 
Sp^innt — br6gan is stocainnean. Anns a bhothan 
dhubh, dhorcha, nach bu mhotha na fail muice, 'sa 
bha a cheart cho s^lach ris, fhuair e an t-oganach 
d' an tug e urram mar a righ dligheach, s e lom, 
fann, is neul an acrais air. Mar a thuirt Dtighall, 
gille Mhic-*ic-Ailein, "bha l^ine a' Phrionnsa cho 

lachdunn odhar ri Idine ceaird/' An uair a chuala 
baintighearna Mhic-'ic-Ailein mu 'n l^ine, r^inig e 
a cridhe banail truacanta agus chuir i gun dail se 
leintean caola g' a ionnsaidh. 

Re thri seachdainean na dheigh so fhuair Tear- 
lach faochadh fo thearmunn Mhic-'ic-Ailein 's a 
bhrathair Fear Bhothasdail. Fhuair iad tigh-folaich 
dha ann am frith Ghlinn Coradail, a bha gu math 
na bu mhotha s na bu sheasgaire nam bothan dubh 
a dh' fhag e. Air dhaibh freiceadain dhileas a 
shuidheachadh air gach cnoc is mam, bha forfhais 
aig Tearlach air gach oidheirp a bha n^imhdean 
a' deanamh chum a ghlacadh. B' e n t-6g-mhios 
a bh' ann, n uair a tha na l^ithean fada blath, agus 
am feasgar a' sineadh gus a* chamhanaich, s cha 'n 
'eil oidhch' idir ann. Tha 'n t-seilg math ann an 
Uibhist mu dheas, agus leis gu n robh am Prionnsa 
an da chuid toigheach agus teoma air a* ghunna, 
b' abhaist dha ioghnadh chur air a chompanaich 
cho math 's a bha 'chuimse, 's cho sgiobalta 's a 
bheireadh e gu talamh eun air iteig. Bha e toigh- 
each air iasgach, agus is trie a leag e damh na 
cr6ice le peileir. 

Uair a bha sin bha Burke, gille a' Phrionnsa, 
a' cur an ordagh colag a fiadh a mharbh am 
Prionnsa, 'n uair a thainig balach lom acrach an 
rathad s a sgioblaich e leis a' cholag gun urrad is 
** le r cead " a r^dh, agus thoisich e air itheadh 
gu gionach, amh s mar bha e. Rug Burke air a' 
bhalach is th6isich e air a lunndraigeadh, ach chaidh 

am Prionnsa s an eadraiginn, ag radh ri Burke 
gu 'm b' e gniomh Criosdail an t-acrach a bhiadhadh, 
*' Cha n urrainn dhomh," ars' esan, **neach fhaic- 
inn lomnochd, no air acras, gun a chuideachadh 
ma tha e idir *n am chomas." Air dha biadh is 
aodach a thoirt do 'n bhalach so, ciod a rinn esan 
ach dol direach an taobh a bha buidheann de 'n arm- 
fhuasgailte a bha 'n toir air Tearlach a dh' innseadh 
dhaibh far an robh am Prionnsa g a fholach. 
Taing d' a chruth s d' a choltas cha do chreid lad 
a sgeul, s ann a rinn iad gaire-mhagaidh air. Ged 
a bha fhios aig corr is ceud, ard is iosal, air aite- 
folaich a' Phrionnsa aig an am so b' e ** ludas 6g " 
so an t-aon neach a leig orra gu 'n robh e s a 
choimhearsnachd. 

Ach cha b'ann am measg nan c^irdean a dh'^irich 
leis a' mh^in a fhuair Tearlach cairdeas is caoimh- 
neas. 

B' iad an d^ cheann-cinnidh bu treise air taobh 
'n iar-thuath Albann aig an am so Mac Le6id 
Dhun-bheagain, agus an Ridire Alasdair Domhn- 
ullach, Fear Mhugstad, 's an Eilean Sgitheanach. 
Cha d'6irich iad so leis a' Phrionnsa (ni a chuir 
ioghnadh m6r air cairdean Thearlaich), s ann a 
nochd iad eud m6r air taobh luchd-riaghlaidh na 
rioghachd, agus rinn iad na dh* fhaodadh iad chum 
na fineachan eile a chumail gu 'n ^irigh leis a 
Phrionnsa ; ach ann an teaghlach Mugstad bha 
caraid dileas aig Tearlach anns a' Bhana-ridire, 
Mairearad, bean an Ridire Alasdair. Bhuineadh i 

Digitized by VjOOQ IC 



COGADH A* PHRIONNSA. 215 

do theaghlach Eglintoun, 's chaidh a teagasg a bhi 
baigheil do dh' aobhar a' Phrionnsa, agus a nis, 
'n uair a bha an Ridire e fh^in bho 'n tigh, rinn i 
na b' urrainn i a chuideachadh Thearlaich a bha 'n 
teinn chruaidh. Lec6mhnadh Uisdein Dhomhnull- 
aich s a' Bhaile-shear chum i Tearlach am forfhais 
air gluasad a n^imhdean, agus chuir i paipearan 
naigheachd g' a ionnsaidh. Mu dheireadh an Og- 
mhios bha an luchd-riaghlaidh gl6 chinnteach gu 'n 
robh Tearlach gafholach fh^in anns an Eilean- 
fhada, agus th6isich iad air iadhadh mu 'n cuairt 
an eilein so. Chaidh d^ long-chogaidh a chur 
gu corsa an eilein fo chomannda a' Chaiptein Scott 
agus a' Chaiptein Mhic Fhearghuis — d^ dhuine a 
fhuair am foghlum ann an neo-thruacantachd bho 
mhaighstir na h-an-iochd, Diuc Chumberland- 
agus chaidh buidheannan de 'n arm fhuasgailte 
a chur a rannsachadh an eilein bho cheann gu 
ceann. Mar so, b' fheudar do Thearlach Gleann 
Coradail fhagail, agus chuir a' Bhan -ridire, 
Mairearad, a caraid dileas Fear a' Bhaile-shear 
g' a ionnsaidh a ghabhail a chomhairie ach ciod a 
bha ri dheanamh. Chuir Uisdean a' Bhaile-shear 
a chomhairie ri Fear Bhothasdail — duine geur- 
chuiseach, glic, agus fior charaid do n Phrionnsa 
— agus shocraich iad gu 'n coinnicheadh iad le 
cheile ann an tigh-frithe Ghlinn Coradail. A 
dh' aindeoin gach cruadail, s gach cunnairt, agus 
cho neo-ch inn teach 's a bha na bha rompa, bha 
a' choinnemh cridheil sunndach. Shuidh an dithis 

aig b6rd leis a' Phrionnsa s gun aca ach toitean 
dubh bharr nan cabar agus im saillte, ach neo-ar- 
thaing mur robh an conaltradh inntinneach. Dhi- 
chuimhnich iad gu n robh aobhar a! Phrionnsa fo 
neul tiugh aig an am, 's ged a bha fhios aca gu 'n 
robh an n^imhdean a' campachadh g\6 theann orra, 
labhair iad gu dochasach mu thachairt fhathasd 
ann an aros an Righ ann an Lunnainn, am Prionnsa 
e fh^in ag radh — ** A dh' ainde6in gach upraid tha 
mu 'n cuairt, bithidh co dhiu aon oidhche chridheil 
agam le m' chairdean Gaidhealach." Ach b'fhad' 
air falbh Lunnainn o Ghleann Coradail, agus bha e 
fiks gach latha na bu chinntrche gu m feumadh am 
Prionnsa Uibhist fhagail ma bha toil aige a cheann 
a thearnadh. 

B' fheudar a' bheatha sheasgair a bh' aca ann 
an Gleann Coradail a thoirt suas agus r6 dheich 
laithean, bha dachaidh a' Phrionnsa 's a sgioba air 
a' mhuir, a! deanamh falach-fead air an naimhdean 
air muir s air tir mar a b' fhearr a dh' f haodadh iad. 

Chaidh an duilgheadasan an lionmhorachd agus 
thuit am misneach 'n uair chual iad gu n deachaidh 
an caraid fialaidh Fear Bhothasdail a ghlacadh. 

Is e aon de na nithean is comharraichte mu 
allaban a' Phrionnsa nach bu luaithe a chaill e aona 
charaid dileas feumail, na dh' ^irich caraid eile 
a suas a ghabhail '^ite. Aig an am so s ann a 
camp nan naimhdean dh' 6irich caraid a' Phrionnsa. 
B' e aon de dh' oifigich an arm fhuasgailte ann an 
Beinn-na-faodhla aig an am so Uisdean Domhnull- 

ach a Armadail 's an Eilean Sgitheanach, fear de 
mhuinntir an Ridire Alasdair D6mhnullach, ach 
coltach ri iomadh D6mhnullach eile bha chridhe n 
geall air Te^rlach. Cha n 'eil fios cinnteach againn 
de na rinn e chum cothrom a thoirt do 'n Phrionnsa 
teicheadh le bheatha. Bha D6mhnull Mac Le6id 
agus cuid de na bha leis cinnteach gu n do thachair 
am Prionnsa agus Uisdean aig Ros-nis agus gu'n 
tug am Prionnsa dha an d^ dhag a bha e giiilan. 
Coma CO dhiu bha dalta aig Uisdean, Fionnaghal 
Dh6mhnullach — nighean a bha comharraichte 'na 
beusan agus gaisgeil, teoma. Bha i am bitheantas 
a chomhnaidh le a mathair an Armadail 's an Eilean 
Sgitheanach, ach thuit dhi bhi aig an ^m so air 
thuras gu a br^thair ann an Uibhist mu dheas. 
Tha e duilich innseadh co a bhreithnich an toiseach 
air a' Phrionnsa a chur fo a curam ann an riochd 
seirbheiseach, chum an t-aiseag fhaotainn dha ds 
an Eilean -fhada ; ach tha e coltach gu n robh 
conaltradh no dha aca le O' Neill mu n chilis. 

Air Di-sathuirne, an t-aona la fichead de 'n 6g- 
mhios air dhaibh a bhi air an ruagadh gu teann 
leis a* Chaiptein Scott, dhealaich Tearlach ri ch^ir- 
dean dileas ann an Uibhist, a' p^igheadh a sgioba 
cho fialuidh s a leigeadh a sporan sliom leis. Le 
da l^ine ghlain fo achlais, agus le O' N^ill mar 
sheirbheiseach, thug e aghaidh air Beinn-na-faodhla. 
Rainig iad mu mheadhon oidhche, agus chaidh iad 
do bhothan-^iridh beag a' bhuineadh do Dhomh- 
nullach Airidh Mhuilinn, agus mar thuirt O' Neill, 

Digitized by VjOOQ IC 



218 NAIGHEACHDAN FIRINNEACH. 

** gu fortanach co thachair oirnn ach Fionnaghal 
Dh6mhnullach, air an do chuir mi e61as roimhe 
so." Tha e duilich a thuigsinn cia mar a bhiodh 
Fionnaghal, no nighean stuama bheusach coltach 
rithe a* taghal am bothain-^iridh mu mheadhon 
oidhche, gu sonraichte n uair a bha a leithid de 
dh'iipraid'san eilean agus a leithid de shaighdearan 
air ghluasad *s an ^m. Ni m6 a bha toiseach a 
conaltradh le O' N^ill a nochdadh gu 'n do chuir 
e iongantas oirre tachairt air anns an ^ite sin. 
** Dh' innis midhi," arsa O'Neill, gun tug mi 
caraid ga faicinn, agus dh' fhe6raich i dhiom am 
b* e 'm Prionnsa a bh* arm. Fhreagair mi gu 'm 
b' e, agus thug mi 'na fianuis e. Am measg nan 
G^idheal te6-chridheach a bha ullamh gu an cuid 
de 'n t-saoghal a chur an geall air son The^rlaich 
cha d' amais e riamh air h-aon cho gaisgeil thruac- 
anta ris an nighean eireachdail air an do chuir e 
e61as air an oidhche ud ann an suidheachadh cho 
cunnartach agus cho ne6nach. 

Chaidh a leigeil ris dhi mar a bha ctiisean a' 
seasamh, agus gur e bha n am beachd gu 'n tugadh 
ise leatha am Prionnsa, ann an riochd mnatha, 
mar a ban-sheirbheiseach. 'S i nighean st^idheil 
phongail a bh' ann an Fionnaghail agus bha l^n 
fhios aice air a' chunnart a bha roimpe ann a bhi 
p-abhail a leithid de thuras as l^imh — cha b' e 
mhain dhi fh^in ach d' a c^irdean. Cha b* ann 
gun teagamh a ghabh i as l^imh an gnothuch, ach 
aon uair s gu n do rinn i suas a h-inntinn, rachadh 

i troimh uisge s teine gus a' chuis a ghiulan a 
mach, agus mar sin leag i h-inntinn air gu buileach. 
Chaidh a shocrachadh gu 'n rachadh i an ath latha 
aghabhail comhairle bain-tighearna Mhic-*ic Ailein, 
agus a dh' fhaotainn aodach boirionnaich a fhreag- 
radh do 'n Phrionnsa. An uair a bhiodh ciiisean 
deas bha iad uile ri coinneachadh aig Ros-nis, 
ann an Beinn-na-faodhla, agus gus a sin ghabh 
O' N^ill as l^imh a bhi na ghille-gnothuich eadar 
am Prionnsa agus Fionnaghal. 

Thill am Prionnsa agus O' N^ill gu ^ite-folaich 
teann air Gleann-Coradail agus chaidh Fionnaghal 
Dh6mhnullach gu Airidh Mhuilinn. Bha aice ri dol, 
air an ^th latha iroimh h-aon de na fadhail air a 
rathad gu Ormaicleit, far an robh tigh Mhic-'ic- 
Ailein. Bha am fhadhail so air a dnliith choimh- 
ead le buidhinn de n arm-fhuasgailte, agus s e 
bh' ann gu'n do ghlac iad Fionnaghal agus a gille, 
Niall Mac Eachainn a chionn nach robh cead- 
siubhail aca. Bha ciiisean a nis da-rireadh doirbh, 
agus bha maille gach uair 'g an deanamh na bu 
doirbhe. Ach thug e faochadh nach bu bheag do 
Fhionnaghail n uair chual i gu 'n robh a' chuid so 
de n arm fo chomannda a h-oide Uisdean D6mh- 
nullach agus gu 'n robh suil ris air a' mhaduinn sin. 
*N uair a r^inig e ghabh e air mor iongantas a bhi 
air 'n uair chual e gu 'n robh a dhalta 'na priosanach 
aca, agus gu n tuille a radh tharruing e mach 
paipearan-siubhail air son a dhalta, agus air son 
N^ill a gille, agus air son ban-Eireannaich do m 

b' ainm Betty Burke a bha toil aig Fionnaghail 
a thoirt leatha do 'n Eilean Sgitheanach. Cha n e 
mh^in so ach sgriobh e gu mhnaoi a' toirt teisteanais 
mhaith do 'n nighin Eireannaich. 

** Tha mi cur do nighean dhachaidh as an eilean 
so," sgriobh e, **air eagal gu n cuir na bheil de 
shaighdearan an so sgeunadh oirre. Tha aice 
leatha ban-Eireannach do n ainm Betty Burke^ 
a tha i g radh a tha ro-mhath air calanas. Ma 
thaitneas a sniomhadh riut, faodaidh tu a cumail 
gus an sniomh i an Hon dhuit. A dh' aindeoin na 
cunnairt anns an robh i, cha 'n eil teagamh nach 
lomadh feala-dha a bh' aig Fionnaghail s a h-oide 
ann a bhi dealbh nam breugan riochdail so." 

Cho luath s a chaidh a cur mu sgaoil chaidh 
Fionnaghal an taobh a bhain-tighearna Mhic-'ic- 
Ailein ann an Ormaicleit agus chuir ise a h-aonta 
ris gach ni a chaidh a dheanamh. Thagh iad am 
measg a h-aodach cota-bhioran b^n agus gun car 
soilleir, apran agus cle6ca fada de chiirainn dhubh- 
ghorm air son Betty Burke, Tha mnathan 
G^idhealach am bitheantas ard, pearsanta ; bha am 
Prionnsa c6ig troighean s deich oirlich — airde 
chuimseach air son fir, ach ann an ^ideadh 
mnatha bha e 'g amharc gle neo-bhanail. 

Is ann air Di-h-aoine an c6igeamh-la-fichead a 
fhuair iad cothrom air dol do Ros-nis a choinn- 
eachadh a' Phrionnsa mar gheall iad. Bha na ceithir 
laithean roimhe sin Ian dhoilgheasan do Thecirlach 
agus do O' Neill. Bha na fadhail eadar an d^ eilean 

air an dion leis na saighdearan s nach robh e comas- 
ach dhaibh dol thairis air chois ; cha robh b^t* aca 
's bha na h-uairean a' dol seachad gu cianail fadal- 
ach dhaibhsan a bha fo eagal. Mu dheireadh ghlac 
iad de mhisneach an t-aiseag iarraidh air sgioba 
a bha dol thairis agus fhuair iad s^bhailte gu 
Beinn-na-faodhla. Ach *n uair a r^inig iad am 
bothan-^iridh aig Ros-nis, 's iad fuar, fliuch agus 
sgith thuig iad gu 'n robh buidheann de na saighd- 
earan-fuasgailte a campachadh dluth aig l^imh, agus 
gu 'm biodh na saighdearan a tighinn do *n bhothan 
an toir air bainne, moch is anamoch. Bha Te^rlach 
bochd air fas cleachte ri bhi a ghn^th an cunnart a 
bheatha, agus aig briste fkire gach latha dh* fh^gadh 
e am bothan a sheachnadh a naimhdean, a' gabhail 
fasgath re an latha ann an sgoltadh creige, gun 
dion gun fhasgadh, far an robh e air a leth-bhathadh 
leis an uisge, no air itheadh leis na meanbh-chuil- 
eagan n uair thigeadh an turadh. Air Di-h-aoine 
chaidh na saighdearan air ghluasad agus air do n 
rathad a bhi nis r^idh, thainig Bain-tighearna 
Mhic-'ic-Ailein, Fionnaghal Dh6mhnullach, agus 
a Bhain-tighearna Dh6mhnullach a Circebost a 
dh' fhaicinn a' Phrionnsa agus O' Neill do n 
bhothan-airidh, a! toirt leotha 6ideadh a' Phrionnsa. 
Fhuair na mnathan uasal so am Prionnsa a r6stadh 
grudhan caorach air bior. A dh' aindeoin a' bhothain 
duibh 's an suidheachadh mi-shona 's mi-sheasgair 
anns an robh iad bha e cho ciiirteil ghrinn 's a 
bha e riamh. Chuir e Fionnaghal Dh6mhnullach 

na suidhe aig a dheas l^imh agus Bain-tighearna 
Mhic-'ic-Ailein air an laimh eile, agus ghabh iad 
an trath ne6nach so gu cridheil. Ach mu 'n 
d' fhuair iad crioch a chur air, th^inig fios a 
dh' ionnsaidh Bain-tighearna Mhic-'ic-Ailein gu 'n 
robh an Caiptein Mac Fhearghuis aig Ormaicleit 
agus e a* fe6irich gu h-amharasach dalma air son 
bean-an-tighe. 

B' fheudar do n Phrionnsa a nis dealachadh ri 
O* N^ill ged a bha n duine truagh a* griosadh air 
a chumail. Cha robh aig Fionnaghail ach paipearan- 
turais air son triuir agus bha an cunnart cruaidh 
scha robh iiine ri chur seachad. 'S e seirbheiseach 
dileas bl^th-chridheach a bh' ann an O* N^ill ged 
a bha e air uairibh Ian brosguil, agus gle mi-thoin- 
isgeach. Dh' fhaodadh e beagan 'na dheigh so 
a bhi air se6ladh do n Fhraing — mar a rinn 
O' Siiilibhan — ann an soitheach Frangach, mur 
a bhi gun deachaidh e an t6ir air a* Phrionnsa 
do'n Eilean Sgitheanach, chum a thoirt leis. Cha 
d* amais e air a' Phrionnsa, ach thuit e ann an 
l^mhan a' Chaiptein Mhic Fhearghuis. 

Caibideil III. 

Anns an Eilean Sgitheanach. 

Air Di-sathuirne, an seathamh-l^-fichead de *n 
Og-mhios, chuir am Prionnsa air ^ideadh mnatha 
air son na ceud uaire, agus 's ann gl6 ne6nach a 
dh' fhairich e e-fein na shuidhe air sgeirean fliuch 
sleamhain, *s e feuchainn ri e-f6in a bhlathachadh 
ris an teine a bheothaich iad. Bha e mu ochd 
uairean feasgair n uair sheol iad, agus dh* eirich an 
stoirm mu *n robh iad fada bho thir. Bha na bha 
leis a' Phrionnsa fo mhulad s fo iomagain, ach 
dh' fheuch esan ri 'm misneach a thogail le t6iseachd 
air gabhail orain, *s le sgeulachdan ait aithris. 
Cian na dheigh so b* abhaist do Fhionnaghail 
Dh6mhnullaich a bhi g innseadh le pr6is cho uasal 
gaisgeanta *s a bha e m* a comhartach air an turus 
chunnartach sin. 

A' dol mu n cuairt ceann tuath an Eilein Sgith- 
eanaich thaghail iad 's a Cham us mhor, an Cille- 
Mhoire Thr6tairnis, gl6 fhagus do thigh an Ridire 
Alasdair D6mhnullach. Bha e bho n tigh, a 
dh* innseadh na firinn bha e le Diiic Chumberland 
ann an Cille-Chuimein, ach bha a* Bhan- ridire 
aig baile agus nochd ise mor chaoimhneas do 'n 
Phrionnsa. Cha bhiodh e glic dhi am Prionnsa 
iarraidh a dh* ionnsaidh an tighe, ach thug i leatha 
Fionnaghal Dh6mhnullach agus a seirbheiseach 

Niall Mac Eachainn a suas thun an tighe — bha an 
g^radh aJ ruith le leathad a dh' ionnsaidh s! chlad- 
aich far an t^inig lad air tir — a' fagail Be/^y Burke 
'na suidhe air ciste air caraig. 

Bha aobhar aig Fionnaghail a bhi taingeil gu 'n 
d' fh^g i am . Prionnsa aig a' chladach, 'n uair a 
chunnaic i gu n robh an tigh l^n aoidhean. 'N am 
measg bha bean* Mhic Dh6mhnuill Chircebost, ach 
bha ise l^n e61ach air mar a bha ciiisean a' seasamh. 
Bha D6mhnullach Chinnsaborg an sin cuideachd, 
ach bha e esan cho ciiirteil uasal, gun ghuth air e 
bhi 'na charaid do 'n Phrionnsa, nach robh eagal 
air bith orra gu 'm brathadh e iad ged a thuigeadh 
e CO bha leotha s a bhata. Ach bha ann cuideachd 
oifeagach 's an arm dhearg d' am b' ainm D6mh- 
null Mac Le6id, a chaidh a chur le prasgan sluaigh 
do Thr6tairnis a chumail faire, an earalas gu 'n 
tigeadh am Prionnsa air tir anns an ionad sin, agus 
b' ^bhaist dha gach bata a thigeadh as an Eilean- 
fhada a rannsachadh. Rinn e dearmad air a 
dhleasnas air an latha ud, oir labhair Fionnaghal 
cho faiceallach, phongail ris nach do bhreathnaich e 
f6garach air bith a bhi 'na fochair. 

Cha robh Fionnaghal idir aig a socair ; bha aice 
ri conaltradh a chumail ris an oifigeach 6g, *n uair 
a bha a cridhe plosgail mu Bhetty Burke a bha *na 
suidhe air a' charaig an oir a' chladaich. Bha an 
iiine dol seachad 's cha robh dad g' a dheanamh. 

Mu dheireadh bha an dinnear deas agus r6 na 
dinnearach chaidh aice air innseadh do Fhear 

Chlnnseaborg mar a bha cuisean 'gan cluich, gu 'n 
robh am Prionnsa air tighinn leatha is an Eilean- 
f hada, agus gu 'n robh e air an tr^igh aig an ^m 
sin. Chum Fionnaghal cnacaireachd ris an oifigeach 
6g, 'n uair a dh' fhag Fear Chinnseaborg an se6mar, 
a' toirt mar leisgeul gu 'n robh aige ri labhairt ris 
b! Bhan-ridire mu chuisean na h-oighreachd. Bha 
an leisgeul math gu le6ir, oir b' esan a bu she6mar- 
lan air an oighreachd. 'N uair a bha iad leotha 
fein dh' innis e dhith gach ciiis, 's cha mhor nach 
deach i bharr a beachd, leis an eagal a fhuair i. Mu 
dheireadh fhuair e a ciiiineachadh, ag r^dh rithe 
gu n tugadh esan leis am Prionnsa d' a thigh fh6in ; 
oir, ars esan, '* Tha mi nis nam sheann duine is 
cha dean a bheag de mhuthadh co dhiu a th^id mi 
gu bas le teadhair mu m' amhaich no dh' fheitheas 
mi gus an tig am b^s nach urrainn a nis a bhi fada 
bhuam. 

Anns a' chiiil-chumhainn anns an robh iad aig 
a' cheart am ud, dh' aontaich iad le ch6ile fios 
a chur air D6mhnull Ruadh. Bu bhrathair D6mh- 
null do Mhac Dh6mhnuill a' Bhaile-shear a thaghail 
air a' Phrionnsa ann an Gleann Coradail. Bha 
Domhnull Ruadh aig Cuil-fhodair leis a' Phrionnsa 
agus bha e nis a' fuireach le lighiche aig Mogstad 
a' banaltrachd a choise a chaidh a le6n air an fhaiche 
sin. 'S e duine inntinneach siirdail a bh' ann an 
Domhnull ; bu toigh leis na h-uile e, agus bha e 
fhein agus na h-oifigich a bha an toir air Te^rlach 
mar na h-oghachan. 

Mar so cha robh duine s an eilean a bu fhreagarr- 
aiche air son an dleasnas a bha roimhe na Domh- 
null Ruadh. Bha e ciiiseil tuigseach, agus gaisgeil ; 
bha fhios aig a h-uile duine gu m bu charaid do 
The^rlach e, s cha robh a bheag aige ri chall ged 
a rachadh a ghlacadh, agus bha e cho modhail, 
chiiirteil 'na dhoigh 's na ghluasad gu m biodh am 
Prionnsa l^n thoilichte 'na chuideachd. 

'Nuair a rainig D6mhnull bha Fear Chinnseaborg 
is a' Bhana-ridire anns a' gharadh — ise a reir 
coltais ann an iomagain chruaidh. ** O, Dhomh- 
nuill," labhair i, '*tha sinn an geall na s fhiach sinn." 
An d6igh beagan seanachais shocraich iad gu 'm 
b' e Rasaidh an t-aite bu shabhailte do n Phrionnsa 
chum e fein fholach. Bha seann Fhear Rasaidh 
aig Cuil-fhodair, agus bho n latha sin bha e 'na 
fh6grach. Bha a dharna mac a' faotainn thairis air 
le6n a fhuair e air an latha ainmeil sin, agus bha 
an t-oighre ged a bha e g a chumail fdin g\6 sh^mh- 
ach, cho seasmhach ris an fhear a b' fhearr aca ann 
an aobhar a' Phrionnsa. Cha bu ruith ach leum 
leotha dol a chuideachadh a' Phrionnsa agus leis 
gu 'n deachaidh Rasaidh a spfiinneadh goirid roimhe 
sin leis an arm dhearg cha robh suil aca gu 'n till- 
eadh iad an taobh sin an cabhaig. 

Ghabh Domhnull Ruadh ds laimh oighr 6g 
Rasaidh fhaicinn agus ctiisean a chuir an 6rdugh, 
agus gu 'n tachradh e air a' Phrionnsa an ath latha 
ann am Port- Righ, agus gheall Fear Chinnseaborg 
gu n tugadh esan am Prionnsa leis d'a thigh fein, 

agus gu 'm faiceadh e sibhailte aig Port-Righ e an 
ath fheasgar. Mar so ciod air bith a thachradh 
bha a* Bhana-ridire Mairearad saor o chunnart. 

Sgaoil an cuileagan a bh* anns a* gh^radh agus 
dhealaich an triiiir. Chaidh a Bhana-ridire Mair- 
earad air a h-ais d* a tigh fein, agus bha i cho bruail- 
eineach 's nach b' urrainn dhi suidhe ach a mach 
sa stigh, ni a chuir Fionnaghal fo mh6r chiiram. 
Coma CO dhiu, bha an t-oifigeach 6g cho d^igheil 
air conaltradh Fhionnaghail s nach tug e an aire 
do dh* onagaid na Bana-ridire. A dh' aindeoin 
na coise criibaich thog D6mhnull Ruadh air gu 
Port-Righ an t6ir air oighr' 6g Rasaidh, agus 
chaidh Fear Chinnseaborg le cabhaig an t6ir air 
a' Phrionnsa, a toirt leis 16n air a shon, 's cha robh 
an droch fheum aig air. *N uair nach d' amais e 
air anns a' chladach aig iochdar a' gharaidh, ghabh 
e air aghaidh gus am fac e caoirich a! ruith mar 
gu* m biodh iad air maoim a ghabhail o chuid-eiginn. 
'N uair a r^inig e iad chunnaic e boirionnach mor 
fad-chasach ann an cle6ca fada ciibhrainn s cuaille 
daraich 'na laimh. Air do Fhear Chinnseaborg 
innseadh co e, thuig am Prionnsa gu'n d' amais e air 
caraid, chuir e \kn earbs' ann agus dh* fhalbh e leis. 
Bu mhath a dh' fhaodadh e earbsa chur ann ! 

An d^igh do 'n Phrionnsa 16n a ghabhail thog 
iad orra air chois do Chinnseaborg, a bha astar 
math uapa. Gu mi-shealbhach b' e n D6mhnach 
a bh* ann agus thachair moran de mhuinntir an 
eilein orra air an rathad as an eaglais, a bha g\6 

dh^igheil air facal conaltradh a bhi aca ri fear- 
gnothaich an Ridire Alasdair. Fhuair e cuidhte 
*s iad le chur *nan cuimhne gu m b' e n D6mhnach 
a bh' ann 's nach bu choir dhaibh a bhi ri cainnt 
shaoghalta ; oir bha eagal a chridhe air gu *n tug- 
adh iad an aire do na sinteagan fada neo-bhanail 
a bha *m Prionnsa a! gearradh. 

Air dhaibh a bhi dol troimh allt a bh' air an 
rathad thog Tccirlach a ch6ta suas gu meadhon 
a shl^isdean, chronaich Fear Chinnseaborg e air son 
a neo-bhanalais, agus 'nuair a thaing iad gus an 
ath allt leig Tecirlach le iomal a ghiiin tuiteam anns 
an uisge, ni a bha cheart cho neo-bhanail ris an 
turn air son an deachaidh a chronachadh roimhe. 

'N uair a bha iad mu leth an rathaid gu Cinnsea- 
borg, CO a mharcaich seachad orra ach Fionnaghal 
Dhomhnullach, Bean Fir Chircebost agus a searbh- 
anta. '* Seall sibhse," arsa 'n searbhanta, ** na 
sinteagan tha an sguainseach a' gearradh ! Tha 
mi creidsinn gur Ban-eirionnach i, air neo fear ann 
an aodach mnatha." Cha do fhreagair Fionnaghal 
i, ach chuir i sp^id ris an each agus ghabh iad 
seachad le cabhaig. 

Bha Fionnaghal tacan an tigh Chinnseaborg 
mu 'n d' rkinig am Prionnsa agus Fear-an-tighe 
mu aon-uair-deug a dh' oidhche. Bha muinntir an 
tighe air gabhail mu thamh. Chaidh fios a chur 
a dh' ionnsaidh bean-an-tighe gu n robh aoidhean 
air teachd, ach bha leisg oirre ^irigh, ach chuir i 
fios gu Fhionnaghail a leisgeul a ghabhail, agus 

i fhein a chuideachadh gu ni air bith bu mhiann 
leithe ; ach n uair a thainig Fear Chlnnseaborg 
e-fhein gu taobh a leapa 'sa dh' iarr e oirre ^irigh 
le cabhaig agus tighinn a fhrithealadh d'aaoidh- 
san, thuig i gu n robh rud-eiginn cearr. Cha do rinn 
e cuisean na b' fhearr n uair a ruith a nigheanag 
'na coinneamh ag radh gu n robh an t-aon bhoir- 
ionnach bu mhotha 's bu mhi-chuimire a chunnaic 
duine riamh a' sraideamachd anns an t-seomar mhor. 
'N uair a rainig bean-an-tighe dorus an t-se6mair 
chunnaic i ann an solus fann an teine boirionnach 
mor neo-bhanail 's i s! sraideamachd gu fearail. 
Thainig an sguainseach so an taobh a bha i agus 
chuir i failte air bean-an-tighe a r^ir cleachda na 
linn sin, le a leth-cheann a ph6gadh. Dh' fhairich 
bean-an-tighe leis cho garbh s a bha chraicionn 
gur e duine a phog i, agus bha i Icin chinnteach 
gu 'm b' e fogarach bochd a thug Fear-an-tighe 
dhachaidh mar aoidh. Ghreas i mach as an t- 
seomar agus thachair i air fear-an-tighe. Cha 
d' fhuair i coire dha air son a leithid de neach 
a thoirt dhachaidh leis, ach dh' fhe6raich i dheth, 
** Saoil sibh a bheil fios no forfhais aig an fhear so 
air s! Phrionnsa thruagh ? " 

**A ghraidh mo chridhe," arsa Fear Chinnsea- 
borg, 'se glacadh a laimh, ''zs e so am Prionnsa 
fhein a tha fa cT chomhair ! '' 

** Am Prionnsa!'* arsa ise, **ma ta, th^id ar 
crochadh gun teagamh ! " 

** Cha 'n urrainn dhuinn ach b^s fhaotainn aon 

uair," fhreagair Fear Chinnseaborg gu calma, *'am 
b' urrainn dhuinn hks fhaotainn ann an aobhar a 
b'fhe^rr?" 

An sin dh' iarr e oirre biadh a chur mu 'n coin- 
neamh — aran is c^ise is uighean. 

Aran is caise is uighean a chur air beulaobh Mac 
an Righ ! Cha mhor nach do leagh i leis an n^ire, 
is dhi-chuimhnich i an cunnart anns an robh i. 
Cha b' e mhain sin ach gu 'm feumadh i suidhe aig 
a bh6rd leis a* Phrionnsa ; cha mh6r nach do chuir 
so as a beachd i. Mu dheireadh chuir iad buaidh 
oirre agus ghabh i 'h-aite aig laimh chllth a 
Phrionnsa, le Fionnaghail aig a laimh dheis mar 
bu ghnath. Air do na mnathan-uaisle gabhail mu 
thamh shuidh am Prionnsa agus Fear Chinnsea- 
borg aig an teine. Ghleus Tecirlach a* chutag 
thombaca, is lion fear-an-tighe cuach mhor le 
mac-na-bracha agus shuidh na se6id aige gu 
bristeadh faire, gus mu dheireadh am b' fheudar 
do Fhear Chinnseaborg grlosadh air a* Phrionnsa 
dol a laidhe. Tearlach bochd ! is fada o nach do 
chuir e seachad oidhche cho seasgair, greadhnach, 
no idir cho sunndach. 

Thainig s! mhaduinn, lean uair uair eile, ach cha 
do mhosgail Tecirlach. Bha leisg air Fear Chinnsea- 
borg dol ga dhiisgadh, oir bha fhios aige gu 'm 
b' fhada o 'n a f huair e cadal cho seasgair, agus 
gu 'm faodadh e bhi, gu m biodh oidhche no dh^ 
mu *m faigheadh e cheann air cluasaig a rithis. 
Bha Fionnaghal a' gabhail fadail, s bha bean-an- 

tighe fo iomagain, gus mu dheireadh an d' aontaich 
fear-an-tighe Teirlach a dhiisgadh, 'n uair a bha e 
mu uair a latha. Bha Port-Righ seachd mile uapa, 
agus bha aca ri bhi n sin roimh *n anamoch. Bha e 
air a shocrachadh gu 'm faodadh Tearlach aodach 
fein a chur air air an rathad gu Port-Righ, ach air 
eagal amharus nan seirbheiseach a thogail bha e ris 
an tigh 'fh^gail mar Bhetty Burke, Bha bean-an- 
tighe, a nighean,agus Fionnaghal a' cuideachadh leis 
aodach a chur air, oir mar a thuirt bean-an-tighe e, 
'' Cha rachadh aige air uiread s prine a chur an 
greim." Bha e fein ag g^ireachdaich fad na h-iiine 
bha iad g a chur an ordugh 'n uair a dh' amhairc- 
eadh e air fein anns an sg^than. Mu 'n d' fhag e n 
se6mar leig e le Fionnaghail camag de fhalt a 
ghearradh, a roinn i air bean-an-tighe. Mar 
dhearbhadh air grcidh is dllseachd nam mnathan 
sin thug iad an lion-aodach bhcirr na leapa anns an 
do laidh am Prionnsa, is phaisg iad gu ciiramach 
seachad iad, a' b6ideachadh nach rachadh an glan- 
adh 's nach rachadh an cur gu feum tuille gus an 
rachadh iadsan a shuaineadh annta ann an cadal 
buan a* bhciis. Chaidh Fear Chinnseaborg leis a' 
Phrionnsa astar math air an rathad do Phort-Righ 
agus chuidich e le Tearlach eideadh a mhuthadh 
ann an sgciile coille bhig a tha mu leth an rathaid 
eadar Clnnseaborg agus Port-Righ, agus an sin 
dh' fhag e beannachd aig a' Phrionnsa agus dheal- 
aich iad le de6ir 'nan siiilean. 

A' fcigail a seirbheiseach, Niall Mac Eachainn, 

agus giullan buachaille a thre6rachadh a' Phrionnsa 
air a rathad, mharcaich Fionnaghal rathad eile gu 
Port-Righ. 

Cha robh D6mhnull Ruadh Mac Leoid idir 
diomhanach o 'n a dhealaich e ris a' Phrionnsa. 
Aig Port-Righ thachair e air oighre Rasaidh agus 
a bhr^thair Murachadh Mac Leoid, agus mar a bha 
siiil aige, bha iad coma ach am Prionnsa a theasraig- 
inn. Bha leotha aig an am mac brathair athar 
dhaibh, Calum Mac Leoid, a bu sine na iad, a bha 
*n a ceannard ann an arm a' Phrionnsa. Bha esan 
cho d^igheil riu fein air a' Phrionnsa a thearnadh, 
ach chomhairlich esan a chilis fhcigail an Icimhan 
Mhurchaidh 's 'na Icimhan fein a chionn gu 'n robh 
iad le cheile **cho dubh *s a ghabhadh iad a bhi.'* 
Cha chluinneadh an t-oighre guth air a so, bhiodh 
esan air thus 's air thoiseach ann an aobhar a' 
Phrionnsa ged a chailleadh e oighreachd, s a cheann 
cuideachd na 'm b' fheudar e. Le d^ ghille smior- 
ail dlleas r^inig na seoid so teann air Port-Righ 
le bata a dh*fholaich iad ann an geodha, agus 
dh' fheith iad air son a' Phrionnsa, anns an diF uisge. 

Chaidh a shocrachadh aig Mogstad gu 'n coinn- 
icheadh D6mhnull Ruadh am Prionnsa, an d^igh 
mheadhon latha Di-luain anns an aon thigh-osda 
a bh* ann am Port-Righ aig an ^m so. Cha robh 
anns an tigh-6sda so ach aon se6mar m6r duaich- 
nidh, anns an robh sluagh de gach se6rsa a mach 
s a stigh ; anns an t-se6mar so dh' fheith Domhnull 
Ruadh teachd a Phrionnsa. B' i Fionnaghal 

Dhomhnullach a thainig an toiseach ; agus shuidh 
ise le Domhnull Ruadh agus Calum Mac Le6id, 
taobh na griosaich s an cridheachan a plosgail le 
iomagain. Bha an dorchadas ann 'n uair a sh^ap 
balachan buachaille, 's e bog fliuch, an taobh a bha 
Domhnull 's a chuir e cagar *na chluais gu *n robh 
duin'-uasal g a iarraidh. Bha am Prionnsa truagh 
'na sheasadh taobh mach an tighe anns an dorchadas, 
s e fliuch gus an craicionn. 'N uair a thug D6mh- 
null a stigh e, ghuidh e air aodach tioram a chur 
air, agus thug Calum Mac Leoid dha fheileadh 
f(6in. Fhuair iad biadh, agus ghabh am Prionnsa 
deoch an uisge d seann soire sgealbach seach 
amharas a thogail le soitheach a b' fhedrr iarraidh. 
Cheannaich e luach se-sgillinn de thombaca cum- 
anda, 's cha mhor nach do bhrath e e-f<6in le bhi 
caoin-shuarach mu 'n mhiithadh, ach sgioblaich 
Calum leis gach bonn agus chuir e ann an sporan 
a' Phrionnsa iad. 

Dh' eirich a nis Fionnaghal a dh' fhalbh oir bha 
aice ri cumail air a h-aghaidh air a turus r6 na 
h-oidhche. Ph6g am Prionnsa i, agus a' glacadh 
a Icimh ars esan, ** Ged tha sinn an drasd a' dealach- 
adh, tha dochas agam gu 'n tachair sinn r* a ch^ile 
fhathasd ann an luchairt rioghail Lunnainn." B' iad 
dealachaidhean cruaidh de 'n t-se6rsa so, a chuid a 
bu doilgheasaiche de chrannchur a! Phrionnsa aig 
an am so. Ghabh e gradh m6r air D6mhnull 
Ruadh agus ghuidh e air gun fhagail aig an am, 
ach dol leis do Rasaidh. B' fheudar do Dh6mh- 

i6 

null a dhiiiltadh leis mar a bha e fulang leis a' chois 
chrfibaich. 

Bha an conaltradh so eatorra 'n uair a bha iad 
a' triall, san dorcha, san t-uisge taomadh orra, 
a dh' ionnsaidh a' bhata a bha ri n giiilan gu 
Rasaidh. B' e Calurn Mac Le6id an treasa fear sa 
chuideachd, duine ciiiseil blath-chridheach, gun 
fhiamh gun eagal, agus mu n tainig deireadh na 
seachdain bha am Prionnsa cho gaolach air s a bha 
e air caraid a bh' aige riamh. 

Bha an t-eilean fiadhaich fasail sin Rasaidh 'na 
aite gle shabhailte do 'n Phrionnsa e f(6in fholach 
ann, agus bha n triiiir chloinn 'ic Le6id deigheil 
tograch air a dhion, agus aig a' cheart am a chum- 
ail cho comhfhurtachail s a dh' fhaodadh iad. Ach 
thainig am Prionnsa fo bhuaidh spioraid bhuaireas- 
aich a dh' fhag gl^ luaineach e. Dh' fheumadh e bhi 
daonnan a' falbhan g' a chumail bho iomagain 's fo 
mhulad. Theagamh nach robh e 'ga mheas f6in 
gl6 shabhailte ann an cuideachd nan Leodach (ged 
nach do thachair riamh air triiiir a bu dilse na bha 
'n a chuideachd aig an am so), ach chuir e barrachd 
iiigh ann an Calum na chuir e ann an da mhac 
Fir Rasaidh. 

Air Dir-daoin cha 'n fhoghnadh leis ach gu 'n 
rachadh iad do 'n Eilean Sgitheanach, a dh' aindeoin 
aslachadh a chompanaich agus ged a dh' eirich an 
fhairge 's a sh^id a ghaoth mu 'n robh iad fad' 
air an turus cha leigeadh e leo tilleadh. Bha e 
anamoch a dh' oidhche mu 'n do rainig iad Tr6tair- 

nis — oidhche bha gle choltach ri feadhainn a chuir 
am Prionnsa seachad roimhe so air uchd a' chuain 
— fuar, dorcha, fliuch, salach. Chaidh iad a shir- 
eadh fasgath ann an seann bhi-thigh a bba air 
fearann Mhic Neacail Sgora-bhreac. Chaidh oighr' 
6g Rasaidh ceum air thoiseach a dh' fhaicinn nach 
robh duine *s a bha-thigh rompa. ** Na 'n robh 
duin' ann ciod a dheanamaid/' dh' fheoraich e de 'n 
Phrionnsa le neul beag cronachaidh 'n a ghuth, 
oir bha f(6inealachd agus danadas Thearlaich duilich 
cur suas leis air uairibh leosan a bha cur am beatha 
's an cuid an geall air a shon. Anns a' bhci-thigh 
bheothaich iad teine, thiormaich iad an aodach, 
agus chaidil iad r^ bheagan uairean. An ath 
latha air do oighre Rasaidh gu 'n bhi aig baile, 
dh' fhe6raich am Prionnsa de 'bhrathair Murachadh 
an rachadh e leis gu diithaich Mhic Fhiongain 
an t-Srath. Bha seann cheann-cinnidh Chloinn 
Fhionghain le dhaoine ann an arm a' Phrionnsa, 
agus bha Tecirlach cinnteach gu 'm biodh e sibh- 
ailte 'nam measg. Cha robh e comasach do Mhur- 
achadh, le chois chriibaich deich-mile-fichead a 
choiseachd, ach chaidh Calum na aite gu togarach. 
Air an ath mhaduinn thog a charaid orra that 
monadh is fraoch. Air eagal amharus a thogail leig 
am Prionnsa air gu'm b'esan seirbheiseach Chaluim, 
's e coiseachd aig a shail, agus a bharrachd air sin 
chuir e chodach-cinn na phoca agus cheangail e 
br6id dearg m'a cheann. Shaoileadh duine gur 
ann a thogadh a leithid so amharus dhaoine. Ghabh 

iad air an aghaidh a' bruidhinn r' a ch^ile mar gu 'm 
bu bhr^thairean iad. A' dol troimh n fhraoch 
dh' eirich gur chearcan fhraoich air iteig, agus mar 
bu diith do neach a bha cho toigheach air an t-seilg, 
thog am Prionnsa a ghunna r' a shiiil agus bha e air 
losgadh orra, mar a bhi Calum a rug air ghualainn 
air. Thug iad an aire gu 'n deachaidh iad troimh 
Dhiithaich Mhic Le6id anns an oidhche, agus mu 
bhristeadh fkire bha iad anns an t-Srath, Duthaich 
Mhic Fhionghain. Bha piuthar do Chalum Mac 
Le6id posda ri fear de Chloinn Mhic Fhionghain 
a bha 'na oifigeach ann an arm a! Phrionnsa, agus 
chaidh iad a dh' ionnsaidh a thighe-san. Thuit 
dha bhi bho 'n tigh, ach chuir a bhean f^ilte air a 
brathair agus a charaid, agus nochd i mor chaoimh- 
neas dhaibh. Bha e air a chumail a mach gu 'm 
b' e bha le Calum, fear Lewis Caw, gille lighiche, 
a bha da rireadh aig an am so ga fholach f6in 
anns an eilean, agus bha Tearlach cho iriosal 'na 
dh6igh 's a gabhail air gu' m b' e 'm fear eile a 
mhaighstir, gu 'n robh Calum air a narachadh ; 
cha n e mhciin sin ach bha a chaile-shearbhanta ag 
amharc sios air chionn gur ann Gallda bha e. 
Ghabh an dithis mu thamh, agus 'n uair dh' eirich 
Calum bha Tearlach a' banaltrachd balachain bhig 
bean Mhic Fhionghain. '''Ille bhig," ars' esan 
ga dhi-chuimhneachadh fhein, ''coaigtha fios nach 
bi thu fhathast a*d oifigear agamsa." *'Seadh,*' 
arsa chaile-shearbhanta gu sgallaiseach, ** no thusa 
ad sheann shaighdear aige-san." 

An ath latha chaidh Calum an coinrieamh a 
bhr^thair-ch^ile. Bha l^n earbsa sig ds, ach bha 
eagal air gu 'n robh e cho te6-chrldheach gu *n 
leigeadh e mach gur e 'm Prionnsa bh' ann an Lewis 
CaWy agus dh' aindeoin na dh' aslaich e air cha 
mhor nach do bhrath Mac Fhionnghain am 
Prionnsa, leis mar a shil a dheoir 'h uair thainig 
e 'na Icithair, s a chunnaic e a chor. 

Bha e feumail gu m biodh am Prionnsa air 
aiseag gu tir-m6r, agus chaidh Iain Mac Fhion- 
ghain gu triath na duthcha, Mac Fhionghain an 
t-Srath air son coingheall b^ta. 'S e fior dhuin*- 
uasal a bha s an t-seann laoch so. B' e urnuigh, 
moch is anamoch, gu 'm faigheadh e bas a* cogadh 
air son a righ 's a dhuthcha. Bha e gaisgeil 
dileas, agus ged a bha e teann air deich is tri 
fichead bliadhna dh' aois bha e cho smiorail 
bheothail ri oganach. Chaidh iarraidh air Iain 
Mac Fhionghain gun innseadh do Fhear an 
t-Sratha gu 'n robh am Prionnsa 's a chomhair- 
sneachd, ach bha Iain tuille s earbsach a cheann- 
cinnidh, gu a leithid so do sgeul a chumail bhuaith. 
Cha deanamh ni feum leis an t-seann laocb ach gu 'n 
rachadh e fein s a bhean a thoirt umhiachd do n 
Phrionnsa, 's cha leigeadh e le duine be6 ach e 
fhein am bata a stiiiireadh a bha ris a' Phrionnsa 
aiseag gu tir-m6r. 

Mu ochd uairean a dh' oidhche chaidh a chuid- 
eachd do n bhata. Dh' fh^g Tearlach beannachd 
aig Calum Mac Le6id. Chuir e litir gu DomhnuU 

Ruadh Mac Le6id a dh' innseadh dha gun robh e 
dol gu tir-m6r. An am dealachadh ri Calum chuir 
e deich buinn 6ir na bhois — cha mh6r nach e sin 
na bh' aige — ghabh e toit de 'n phiob leis, agus 
dh' fhag e a chutag aige mar chuimheachan air. 



Caibtdeil IV. 

Azr Ttr-mor. 

A CHUM gluasad a! Phrionnsa r^ bheagan sheachd- 
ainean 'na dheigh so thuigsinn tha e feumail dhuinn 
eolas a bhi againn air an duthaich anns an robh e 
air allaban. Bho Loch Shtiirn (a tha fosgladh 
direach mu choinneamh Shleibhte s an Eilean 
Sgitheanach), 's an taobh tuath, deas gu Loch 
Seile, tha ceithir no c6ig de rudhachan garbha 
a* ruith a mach do 'n chuan mhor, ris an abrar 
Cnoideart, a' Mh6rair, Arasaig agus Muideart. 
Eatorra tha lochan caola a! ruith fada stigh gu 
tir mor. Tha Loch Nibheis eadar Cn6ideart agus 
a* Mhorair ; tha Loch M6rair (loch fior-uisg') 
a' gearradh dheth ros na Morair bho Arasaig agus 
tha Arasaig a rithis air a' ghearradh bho Mhfiideart 
le Loch- nan -uamh agus Loch Eillort, agus tha 
Loch Seile s! gearradh an iomlain dhiubh so bho 
Aird-nam-murchan a tha mu dheas dhiubh. Tha 
na Garbh-chriochan cho fiadhaich, le n glinn 
dhomhain s le beanntan creagach, ^rd, gu 'n robh 

e comasach do neach e fh^in fholach annta car 
ghreis ; ach air a son sin uile cha bhiodh e duilich 
do an namhaid le long-chogaidh a chur anns gach 
loch a chaidh ainmeachadh agus le grunnan math 
shaighdearan a sgaoileadh bho cheann Loch Shiiirn 
gu ceann Loch Seile, am Prionnsa a chuartachadh 
agus iathadh cho teann mu 'n cuairt air *s nach 
biodh e comasach dha teicheadh. 

Mu thoiseach mios deireannach an t-Samhraidh 
bha iad a' rudhrach air a shon anns an Eilean-fhada, 
agus anns an Eilean Sgitheanach, agus mar so fhuair 
am Prionnsa an ceann air a n^imhdean. Air a' 
ch6igeamh latha de n mhios so, chaidh am Prionnsa 
agus an sgioba de Chloinn Mhic Fhionghain a bha 
leis air tir aig aite ris an goirear a' Mhalach-bheag, 
air taobh deas Loch Nibheis, agus dh' fhan iad 
a sin re thri laithean. Cha robh iad so cinnteach 
ciod an ath cheum a bheireadh iad, ach n uair 
chuala am Prionnsa gu 'n robh Mac-'ic-Ailein le 
fhear-cinnidh, aig Sg6tas, chuir e fios chuige ag 
iarraidh a chomhairle 's a chuideachadh, ann an 
Ian dochas gu 'm biodh an seann laoch cho cairdeil 
'sa bha e nuair a thachair iad an Uibhist. Ach 
dh' fhuiling an seann duine moran o n am sin ; bha 
a mhac *na fhogarach, a bhrathair am priosan, 
agus e fein am folach. 'N uair chunnaic e Fear 
an t-Srath cha mhor nach do leum an cridhe ds, 
agus thubhairt e ris gu dranndanach nach rachadh 
aige air a chorr a dheanamh s nach b* aitbne 
dha CO a dheanadh e. Thill Fear an t-Srath gu 

t^mailteach, feargach, ach dh' ^isd am Prionnsa gu 
ciallach, foighidneach agus ars esan, ** Feumaidh 
sinn mar a 's fearr a dh' f haodas sinn a dheanamh 
air ar son fein/' 

B' e so a' cheud dhiiiltadh a fhuair e ; ach latha 
no dha 'na dheigh so thachair a' cheart leithid air 
bho laimh Dh6mhnullach na Moirair, caraid a 
b' abhaist a bhi dileas. Cha robh so na iongantas, 
bir chaidh a thigh a chur 'na smal, 's bha e nis le 
a theaghlach a chomhnaidh ann am bothan bochd ; 
agus, theagamh, gu 'n do mheas e gu 'n d' fhuiling 
e gu le6ir air tailleamh a' Phrionnsa. Leon an 
fhreagairt a fhuair Tearlach gu ruig an cridhe e. 
** Tha mi 'n dochas/' ars esan, 's e bruidhinn ri Iain 
Mac Fhionghain, ** nach dean thusa mo threigsinn." 
Shaoil Fear an t-Sratha gur ann ris-san a bha e 
labhairt agus fhreagair e 's na de6ir a' ruith a 
shiiilean — **Cha 'n fhag 's cha' trdig mise sibh 
'nuair tha sibh an cunnart," agus fhreagair Iain 
Mac Fhiongain e ann an cainnt a cheart cho 
deothasach. 

Bha aon tigh anns a' choimhearsnachd far an 
robh am Prionnsa cinnteach d failte 's furan co 
dhiu a ruigeadh e aig meadhon oidhche, aig gairm 
coilich, no aig aird thrath-ne6in, aona chuid mar 
Phrionnsa an geall air crun a bhuidhinn, no mar 
dhiol-d^irce, gun dachaidh, gun dochas. Bha tigh 
suilbhir Fear Bhoradail a nis 'na chabair dhubha 
ach bha fear-an-tighe — **mo charaid caomh," mar 
thuirt am Prionnsa ris — agus a dha mhac, le 'n 

cridheachan tairis s le n lamhan laidir, ealamh gu 
cuideachadh is c6mhnadh a thoirt do n Phrionnsa. 

Bho 'n Mh6rair thriall Tearlach agus Cloinn 
Mhic Fhionghain, ann an oidhche shamhraidh thar 
a* mhonaidh agus r^inig lad Boradail moch 'sa 
mhaduinn. Cha robh seann Aonghas air ^irigh 
nuair a riinig iad dorus a' bhothain anns an 
robh an teaghlach a' gabhail fasgath. Thciinig e 
dh* ionnsaidh an doruis is plaide mu n cuairt air. 
'N uair a dh' innis Iain Mac Fhionghain dha co 
bha g iarraidh aoidheachd, dh' fhosgail cridhe 
an t-seann duine agus thug e cuireadh fialaidh 
dhaibh. *'Thug mise an so e gu Scibhailte/' arsa 
Iain Mac Fhionghain, ** agus tha mi 'ga chur fo d' 
chiiram-sa ; rinn mise mo dhleasnas ; dean thusa 
a nis e/' '* Tha mi riaraichte gu 'n do rinn," 
fhreagair Aonghas, *' agus bheir mise an aire 
mhath dha. Ni mi fholach cho ciiramach nach 
'eil feachd am Breatunn a dh'amaiseas air." 

Air do Iain Mac Fhionghain na b' urrainn e 
dheanamh air son sl Phrionnsa, dhealaich iad gu 
muladach trom-chridheach, mar a bha gach sgaradh 
cianail a bh' aig Tearlach agus a chairdean dileas, 
Gaidhealach. Ghlacadh Iain Mac Fhionghain 
'nuair a rkinig e an t-Eilean Sgitheanach leis a' 
Chaiptein Sco^^ chruaidh-chridheach, agus c6ig 
liithean 'na dh^igh so chaidh Iain a ghifilan air 
b6rd air luing-chogaidh Shasunnaich gu Loch-nan- 
uamh. 

Ceart direach mu choinneamh an ^ite anns an 

robh an long-chogaidh so aig acair bha sgoltadh 
anns na creagan air tlr, agus leth an rathaid o 'n 
mhullach bha coltas leanaig ghlais. D6 bha so ach 
bothan beag air a' chuirneachadh le sgrathan glas 
air a leithid de dh6igh nach biodh amharus aig 
duine beo gu n robh dad ann ach bruthach uaine. 
Chuir am Prionnsa seachad an oidhche roimhe so 
anns an aite so, ach 'n uair a thainig an long- 
chogaidh a stigh do Loch-nan-uamh thug e am 
monadh air. Co bha leis ach seann Fhear Bhor- 
adail agus a mhac Iain (an gill' 6g a shaoil leo a 
chaidh a chall aig Cuil-fhodair), agus D6mhnullach 
Ghlinn-alladail — Fear a' Ghlinne mar a theirteadh 
ris — a bha daonnan 'na ch^raid do 'n Phrionnsa. 
Rinn e suas inntinn gu 'm fanadh e leis a' Phrionnsa 
ciod air bith a dh' eireadh dha, ged a b' fheudar 
dha a bhean agus c6ignear chloinne luraich fhagail 
ann am bothan dubh, an aon dachaidh a dh' fhag 
na saighdearan Sasunnach aca. 'S e cheud ni a 
shocraich na daoine gaisgeil teoma so am Prionnsa 
a ghiiilan gu diithaich Loch-ial far an do gheall 
oighre Mhic-'ic-Ailein aite folaich ullamhachadh 
air son a' Phrionnsa. Thog iad orra agus air an 
rathad chual iad gu 'n robh grunnan shaighdearan 
a' tighinn orra bho thaobh Loch-arcaig, agus dhuin 
so an rathad orra air an taobh sin. A' cheart 
oidhche sinn chual Fear Bhorodail gu 'n robh an 
Seanalair Caimbeul le luingeis-chogaidh ann an 
Loch Nibheis, bha an Caiptein Scott fhathast 
ann an Loch-nan-uamh, agus bha buidheannan 

shaighdear bho na luingeis-chogaidh a riidhrach 
gach ciiil is cuilidh anns a* choimhearsnachd. Aig 
b! cheart am chaidh saighdearan a chur air tir aig 
ceann Loch Shiiirn, agus feadhainn eile aig a' cheart 
km aig ceann Loch Seile. Bithidh an t-asdar eadar 
an da loch sin, mar a theid eun air iteig, eadar 
coig-air-fhichead is deich-mile-fichead, ach leis cho 
corrach ard 'sa tha an duthaich, feumar gu bheil 
an t-asdar m6ran na s fhaide na so. A dh' ain- 
deoin gach duilgheadas chaidh aig an arm dhearg 
air an asdar so a chuirneachadh le sreang shaighd- 
earan. Bha shaighdear an sud s an so an sealladh 
a ch^ile, nach leigeadh neach seachad gun fhios 
a bhi aca c6 e, 'sciod a ghnothach. Anns an 
oidhche bha teineachan mora air an lasadh, agus 
bha grunnan beag shaighdearan a! triall eadar gach 
teine a h-uile ceathramh na h-uarach a dh* fhaicinn 
gu 'n robh gach fear-faire 'na fhaireachadh. 

Bha Te^rlach sna bha leis da-rireadh ann an 
cuil-chumhainn. R6 iomadh l^tha bha iad air an 
ruagadh mar fhiadh-bheathaichean na machrach. 
Bha iad gu trie ann an sealladh campa an n^imhd- 
ean, agus cha b' e aon uair a b' fheudar dhaibh 
darna taobh a' mhonaidh a thearnadh le cabhaig 
a chionn gu 'n robh na saighdearan dearga a' direadh 
an taobh eile. Bha aca ri 'n aite folaich atharrach- 
adh gach oidhche, air uairibh a' triall nam miltean 
a dh' ionnsaidh beinn no sliabh a bha fhios aca 
a chaidh a rannsachadh an I^tha roimhe sin, agus 
mar sin nach robh coltach ri bhi air a rannsachadh 

gu ceann latha no dha a rithis. K6 an latha bha 
am Prionnsa a* faotainn norra cadail ann an cos 
a' chnuic n uair a bha chompanaich ri faire. Bha 
iad a* faotainn forfhais mu ghluasad an naimhdean, 
an dr^sd *s a rithis bho chairdean dileas a bha 
tighinn g am faicinn fo sgaile na h-oidhche, ach- 
bha so na aobhar cunnairt dhaibh le ch^ile. 'S e 
chuid a bu mhiosa gu 'n robh iad air an tolladh 
leis an acras. A' chuid sin de storas na diithcha 
nach do dh* ith na saighdearan chuir iad a dholaidh, 
agus a dh' aindeoin cho togarrach s a bha cuid 
de 'n tuath bheag cuideachadh a thoirt dhaibh, cha 
robh biadh ri fhaotainn thall no bhos. Re cheithir 
kithean cha deachaidh gearradh 'nam beul ach Ian 
an diiirn no dha de mhin thjoram agus beagan 
ime. L^tha bha sin chaidh saighdearan seachad 
air a' gharaidh anns an robh iad s iad ag iomain 
spreidh. Bha leithid de dh' acras air Tearlach gu n 
robh e an geall air an leanailt agus creach a thogail 
'n uair thigeadh an oidhche. Dh' fheuch a' chomp- 
anaich ri impidh a chur air gu 'n sin a dheanamh, 
ach chaidh Tearlach e-fhein air an ceann agus thog 
iad a chreach. B' e Ddmhnull Camaron Ghlinne 
Peighinn a b' fhear-iuil dhaibh aig an am so agus 
mur a bhi a ghaisge, a theomachd, agus a bharrachd 
air sin, gu 'n robh e mion-eolach air an duthaich, 
chaidh an glacadh. 

Bha na naimhdean a bha cuartachadh Thearlaich 
a' tarruing na bu tinne 's na bu tinne air, agus bha 
e fh^in 's na bha leis a los dol b^s leis an acras. 

Am bu choir dhaibh fuireach far an robh iad agus 
dol b^s, no oidheirp dhana ghaisgeil a thoirt a dh* 
fhaotainn mar sgaoil, no dol gu b^s mar ghaisgich 
an geall air am beatha. Do dhaoine d^na gaisgeil 
cha robh ach an aona f hreagairt do 'n cheisd so. 
Air a' ch6ige-la-fichead de mhios deireannach an 
t-Samhraidh rinn iad suas an inntinn gu 'm briseadh 
iad troimh 'n chearcall bhe6 a bha g an cuartachadh. 
Re an latha bha am Prionnsa am folach anns 
s! mhonadh faisg air Cnoideart agus gle theann air 
na saighdearan dearga. Chaidil e uair no dha 
feadh /s a bha dithis d' a chiirdean a* faire, agus 
dithis eile air falbh an toir air Ion. Thug iad air 
ais da mhulachag chaise. (Aig an am bha Fear 
Bhorodail air dol dhachaidh, agus cha robh leis 
a' Phrionnsa ach Iain, Mac Fir Bhorodail, Fear 
Ghlinn Alladail agus a bhrathair, agus Camaronach 
Ghlinne Peighinn.) Fad an latha bha prasgain 
shaighdearan a! rudhrach s a' rannsachadh air son 
a' Phrionnsa, agus bha iad a nis air na teineachan 
a lasadh s bha na freiceadain a* triall gu cothromach 
eatorra. Mu bheul na h-oidhche sh^ap am prasgan 
beag as an aite folaich, gu samhach faicilleach, 
agus dhlr iad Druim-a'-ch6is. Bha s! bheinn 
fuathasach cas, s an oidhche gle dhorcha. A' dol 
troimh alltan, shleamhnaich cas a Phrionnsa, 
thuislich e agus bhitheadh e air tuiteam thar sgorr 
na creige mur a bhi gu'n do rug an Camaronach 
air ghairdean air agus le cuideachadh Fear a* 
Ghlinne thog iad be6 sl^n a amar an uillt e gu 

talamh tioram. Bho mhuUach na beinne so bha 
sealladh aca air teineachan nan saighdearan dearga 
agus bha iad cho teann orra 's g^u 'n robh iad 
gan cluinntinn a' bruidhinn. Bho sgaile an tiugh 
dhorachdais dhir iad monadh eile agus bha iad 
a nis mu choinneamh teine eile. Leth an rathaid 
eadar an da theine bha eas an deigh amar domhain 
a ghearradh ann an aodann a* mhonaidh a bha 
direach m an coinneamh. Na n d' fhuair iad 
seachad air an teine agus an t-amar so a ruigheachd 
sabhailte bha an corr farasda, oir bhiodh iad fo sgaile 
nam bruach, agus ann an clais an uillt, agus le 
ciirsa an eas a leanailt ruigeadh iad fearann molach 
creagach far an rachadh aca air iad fein fholach. 
Thairg Domhnull Camaron a bha daonnan gaisg- 
eil deuchainn a chur air a chilis an toiseach. Na n 
ruigeadh esan amar an uillt agus tilleadh air ais 
a dh' innseadh dhaibh gu 'n robh an rathad reidh 
bheireadh iad uile oidheirp air a leanailt. Cha 
robh aca ach mu cheathramh na h-uarach gu crioch a 
chur air an turus chunnartach so, oir b' e sin an iiine 
a bha na freiceadain a gabhail a triall bho theine 
gu teine. Dh'fheith iad gu samhach gus am fac 
iad am freiceadan a' tionndadh a chulaobh ris 
an teine a b' fhaisge orra agus an sin thug an 
Camaronach a chasan as cho samhach ri cat agus 
ann an tiota chaill iad sealladh air anns an 
dorchadas. Dh' fheith an corr is eagal orra an 
anail a tharruing a* biorachadh an cluasan air son 
na fuaim a bu lugha ; cha chualas cas-cheum 's cha 

chualas fuaim aig clach a tuiteam, ach ann an uine 
ghoirid thill an Camaronach agus dh' innis e dhaibh 
ann an cagar gu *n robh an rathad r^idh. Bha e 
nis liiu dhci uair sa mhaduinn sa tarruing teann 
air briseadh f^ire. Dh' fheith iad gus an robh ciila 
nam freiceadan riu agus an sin ghluais iad gun ghuth 
as an cinn. *Nuair riinig iad amar an uillt chaidh 
iad uile air am magan agus fear an d^igh fir : 
streap iad suas amar an eas gus an do riinig iad 
am mullach. Tharruing iad an anail agus a' meas 
gu n robh iad aon uair eile saor o'n naimhdean 
dh'amais iad air c6s anns an do gabh iad tacan 
cadail oir bha iad fada 'na fheum. 

Aon uair s gu 'n d' fhualr iad seachad air an 
naimhdean thionndaidh iad an aghaidh mu thuath 
gu diithaich Ghlinn-eilge. B' e an run dol troimh 
dhiithaich Chloinn Choinnich gu ruig Poll-iu, far 
an robh suil aca ri long Fhrangach fhaotainn. 
An ath latha chual iad o fhear turais gu n robh an 
aon long Fhrangach a bha sin an d^igh corsa 
Pholl-iii fhagail. 'N uair thuig iad mar a bha 
ciiisean, bha beachd aca dol an ear troimh 
Shiorramachd lonbhar-neis agus feitheamh feadh 
nan garbhlach gus am biodh e comasach do 'n 
Phrionnsa comhlachadh ri Lochial ann am Baid- 
eanach. 

Ann an Gleann-Seile dhealaich iad ri Camaronach 
Ghlinn-Pheighinn, agus ann an so thachair tuit- 
eamas dhaibh a dh' fhaodadh an amaladh gu dona. 
Chuir iad seachad latha fada Foghair am folach am 

measg nan creag, bha iad gu bhi air an itheadh 
be6 leis na meanbh-chuileagan, agus bha iad air an 
sarachadh leis a* phathadh, ach cha robh chridh aca 
an t-^ite-folaich fhagail a dbol an toir air uisge. 
Mu bheul an fheasgair rainig balach iad le cuman 
l^n de bhainne ghobhar ; bu mhac e do charaid 
dileas do 'n Phrionnsa a bha sa choimhearsnachd, 
do 'm b' ainm Mac-rath. B' e Fear a' Ghlinne a 
bha aig an am so a' giiilan sporan na cuideachd — 
anns an robh theagamh mu dha fhichead bonn oir 
agus beagan thasdan. Phaigh e am balach air son 
a' bhainne, agus anns a* chabhaig cha tug e *n aire 
gu 'n do leig e tuiteam d* a sporan. Cha do 
thriall iad thar mile dh' astar 'n uair a dh' ionndrainn 
Fear a' Ghlinne a sporan, agus dh' fheumadh e 
tilleadh air ais air a shon. Chaidh e-fhein 
's mac a bhrathar air an ais, ach cha d' fhuair iad 
ach an gad air an robh an t-iasg ; fhuair iad an 
sporan ach bha n t-or air chall 's gun ach beagan 
thasdan air fhagail. Bha e mu mheadhon oidhche 
'n uair a rainig a' charaid fheargach so tigh 
Mhic-rath, agus bha ai) teaghlach uile air gabhail 
mu thamh. Chuir iad fear-an-tighe air a chois 
agus dh* innis iad dha ciod a thachair. Cha robh 
ag aige co rinn e, 's cha d' f heuch e ri leith sgeuil 
a ghabhail, ach thug e leis ball-cainbe agus le 
crathadh a theab an t-anam a chur As, dhiiisg e 
am balach, agus ars esan ** A mhic an fhir ud, 
thoir air ais an t-airgead sin do na daoin'-uaisle so, 
air neo ni mi do chrochadh ris a' chraoibh-uinnsinn 

tha mach ann a sin." Dh' fhalbh am balach 
's eagal a bheatha air, is chladhaich e an talamh 
far an do chuir e falach an ulaidh agus shin e 
dhaibh i. An deigh a h-uile rud a bh' ann bu 
mhath mar thachair, oir feadh *s a bha 'm Prionnsa 
is brathair Fir a! Ghlinne' a feitheamh ch^ich ann 
an fasgath creige m6ire chunnaic iad oifigeach 
agus dk shaighdear a' tighinn a cheart rathad a 
bha iadsan brath a ghabhail Mur a bhi am 
miirneal a chaidh a chur orra a' dol an t6ir an 
sporain, bha iad gu cinnteach air tuiteam ann an 
lamhan an naimhdean. 

Thug iad a nis an aghaidh ris an taobh an ear, 
agus an deigh triall fad na h-oidhche fhada bha 
iad 's a mhaduinn ann an Gleann Moireastan. 

Anns a' che^rn so de n diithaich thachair 
Tearlach air ciirdean iira ; cha b' ionann da-rireadh 
iad 's an duine ciiirteil sin Fear Chinnseaborg n^o idir 
a' Bhan-ridire uasal Mairearad, ach bha iad a cheart 
cho dlleas te6-chridheach : b' iad na ciirdean iira 
'* Seachdnar Cheathairneach Ghlinne Moireastain," 
a bha ainmeil nan latha. Bha iad ann an arm 
3L Phrionnsa, agus .bha iad a nis a ch6mhnuidh 
measg nam fuar-bheann, 's a toirt dulain do gach 
neach is ni a bhuineadh do bheatha ordail laghail. 
Bha cuid ag radh nach robh annta ach na dearg 
mhearlaich ach cha robh sin fior. 'S e bh* annta 
bannal a bhoidich gamhlas siorraidh an aghaidh 
Diuc Chumberland agus nan saighdearan dearga, 
agus a bha n geall air torachd a thoirt a mach. 

Agus gu dearbh bha an lethsgeul ri ghabhail an 
deigh na chunnaic iad de aingidheachd is neo- 
thruachantas air latha Chuil-fhodair is na dh^igh, 
Chaidh mu thrl fichead de 'n luchd-cinnidh a gheill 
fhuadach air falbh do thir chein ; chaidh iad (6in 
s an coimhearsnaich a spuinneadh gu buileach agus 
chaidh moran de 'n cairdean is Iuchd-e6Iais a chur 
gu has gu h-an-iochdmhor. 

Ceart mar bheir seobhag ionnsaidh air eun 
b*ibhaist do na Ceatharnaich so a bhi 'm bad 
gach brathadair is gach fear-sirachaidh a thigeadh 
an rathad. Ann an lamhan a' phrasgain so chuir 
Tearlach e f6in ged a bha deich mile fichead 
punnd Sasunnach air a cheann. 

Bha ceathrar de 'n t-seachdnar so ann an uaimh 
Choire-ghoth ann an Bruthaichean Ghlinne- 
Moireastain 'n uair a thug Fear Ghlinn-alladail 
am Prionnsa g am faicinn. Bha suil aca ri 
Oighre Chloinn Raonaill fhaicinn ; ach an uair a 
thainig am Prionnsa 'n am fochair dh' aithnich 
fear dhiubh e, ach bha de thoinisg aige na chum 
dha fh^in sin, agus chuir e failte air Tearlach 
mar sheana chompanach d' am b' ainm ** Mac 
Cuileanaidh." 'N uair a thuig a cheathrar co 
bh' aca chaidh iad fo bhoidean air an cuid bhiodag 
**an culaobh bhi ri Dia san aghaidh bhi ris an 
donas, 's gach mallachd a tha s a Bhiobull a 
thighinn orra fein is air an sliochd mur biodh 
iad dileas gu bas do'n Phrionnsa anns gach cas 
is cunnart." 

Re thrl seachdainean bha Tearlach s! laidhe 's 
ag eirigh leis na ruagalaichean so, feadh chosan 
nan creag is feadh gharaidhean mar fhiadh- 
bheathaichean, a' tighinn beo air sithionn, is air 
im is caise a bha iad a* faotainn o 'n tuath bheag. 
Cha robh na se6id so a' tuigsinn Beuria aJ 
Phrionnsa ach bha esan a' togail na Gaidhlig gu 
treun. Bha e 'na chomas an d6igh chocaireachd 
a leasachadh, agus b'ibhaist dha a bhi 'gan 
cronachadh air son cho te6ma \s a bha iad air na 
mionnan — da ni a b* abhaist do na seoid aithris an 
deigh do 'n Phrionnsa am f^gail. Ann a so, mar 
ann an aitean eile r^ allaban, bhuidhinn Tearlach 
cridheachan na bha c6mhla ris, le a dhoighean 
aotrom, uasal, agus cho cruadalach 'sa bha e 
daonnan. Mu thoiseach an P'hoghair mhiannaich 
am Prionnsa dol rathad Pholl-iu, ach air dha 
thuigsinn nach robh e comasach do luing Fhrang- 
aich tighinn a choir a chorsa sin a thaobh s mar 
ci bha luingeis Shasunnach 'ga dhion, rinn e fhein 
's a chairdean a suas an inntinn fuireach ann an 
taobh tuath Siorramachd lonbhar-neis gus an tar- 
ruingeadh an t-arm dearg air ais a Gleann mor na 
h-Alba, agus an rathad fhagail fosgailte gu Baid- 
eanach far an robh Loch-ial agus Cluainidh am 
folach. 

Thachair tuiteamas mu 'n taca so a rinn cuideach- 
adh mor do 'n Phrionnsa aig an am. Thuit gu 'n 
robh am measg na buidhne ris an abrar na Life 
Guards 6ganach flathail d' am b' ainm Ruaraidh 

Mac Coinnich mac de dh' 6r-cheard ann an Diin- 
6ideann, aig an robh suaip mhor na chruth 's 'na 
choltas ris a* Phrionnsa. Bha an gille so ga f holach 
f6in mu Bhruthaichean Ghlinne-Moireastain 'nuair 
a bha am Prionnsa ann an Cn6ideart, air a chuart- 
achadh gu teann le *niimhdean. Lean grunnan 
shaighdearan gu 'bhothan e a rinn lad a chuart- 
achadh ; chunnaic e nach robh dol as aige, agus 
'n uair a thuit e leointe le n sleaghan ghlaodh e, 
** A shlaighteirean, mhort sibh ar Righ." Co dhiubh 
is e brosgul faoin a bha s na facail so, no gu 'n 
robh toil aige thoirt orra chreidsinn gu 'n do ghlac 
iad am Prionnsa, 's gu *n tugadh so cothrom teichidh 
do Thearlach, cha bhi fhios aig duine am feasda. 
Chreid na saighdearan na facail a labhair Mac 
Coinnich, oir ghiiilan iad leotha a cheann gu Cille- 
Chuimein, agus tha e coltach gu'n do chreid iad 
an sgeul an sin, oir lagaich iad r6 tamull an oidheirp- 
ean air a' Phrionnsa a ghlacadh, agus mu mheadhon 
an Fhoghair lagaich an Luchd-riaghlaidh am faire 
ann an Gleann mor na h-Alba. Bha Tearlach an 
geall air dol dlreach do Bhaideanach ach cha rach- 
adh na Ceatharnaich leis ach gu diithaich Loch-ial 
a bha laidhe eadar Loch-Arcaig, Loch Lochaidh, 
agus Loch - Garraidh. Thriall iad am bitheantas 
r^ na h-oidhche ; bha an aimsir fliuch agus na 
h-aibhnichean air at cho mor 's gu 'm b' eudar 
dhaibh dol thairis air Abhain Gharraidh anns an 
t-seann doigh Ghaidhealaich — an guaillibh a ch^ile, 
oir bha an t-uisge gu ruig na h-achlaisean. 

Mu n am so bha suidheachadh a' Phrionnsa cho 
doilgheasach 's a bha e aig am air bith r€ allaban. 
Bha na badan aodaich a bh' air n an criathar tholl. 
Is fhada o'n a chaith e na se l^intean caola a 
fhuair e o bhain-tighearna Mhic-'ic-AiIein ; agus 
is ann air ^iginn a bha e faotainn leine ghlain uair 
s a cheithir-Ia-deug. Cha robh aca de Ion leotha 
aig an km so ach mu pheic mhine. Anns an t-suidh- 
eachadh bhronach so riinig am Prionnsa bruth- 
aichean Loch-Arcaig. A' bhliadhna roimhe sin 
chaidh e troimh 'n duthaich sin le cridhe aotrom air 
cheann buidheannan gaisgeil de Chloinn D6mhnuill 
s de Chamronaich. Bha e nis na fh6garach bochd, 
gun bhiadh, gun aodach, agus pris air a cheann ; 
b' e an aon ni 'bha gun chaochladh : dilseachd nan 
G^idheal theo-chridheach. 

Ged a bha Camaronach nan Cluaintean agus 
D6mhnullach Locha-garraidh iad f6in n am fogar- 
aich chuir iad failte air Tearlach agus fhuair iad 
4ite folach dha ann am bothan beag anns a choille 
air taobh deas Loch-Arcaig. Dh' fhag na ruagal- 
aichean an so e ach a mhciin Pcidruig Grannda, 
a dh' fhuirich leis gus am faigheadh e beagan 
airgeid a phaigheadh iad, oir cha bu mhath leis 
a* Phrionnsa a bhi fo fhiachan do neach air bith. 
Thill Iain D6mhnullach agus brathair Fir a Ghlinne 
a dh' ionnsaidh c6rsa na mara, ach am faigheadh 
iad fios no forfhais air luing Fhrangach, aJ geallt- 
ainn fios a leigeil chun s! Phrionnsa. Dh' fhuirich 
Fear s! Ghlinne leis a* Phrionnsa, ach bha esan an 

geall air - Baideanach a ruigheachd far an robh 
Loch-ial am folach a bha g\6 thearainte. 

Am measg nan iomad gaisgeach a chuir an cuid 
's am beatha an geall air son a! Phrionnsa cha robh 
'n am measg cho flathail uasal ri Loch-ial. R6 
bhliadhnachan mu 'n tainig Tearlach a nail b'esan 
a b' fhear-stiiiiridh air aobhar nan Stiiibhartach. 
Cha robh anns a' Gh^idhealtachd a bu chiiiseala 
na e, no fear idir a rachadh 'fhacal cho fada ; oir 
bha e fo mheas mor aig ard is iosal. Bha e 
glic, calma, agus uasal, ach aig a' cheart am bha e 
g\6 iriosal 'na dhoigh s 'na ghluasad am measg 
an t-sluaigh, agus daonnan dileas, gaisgeil, agus 
gun gho. Bho thoiseach mheas e oidheirp a' 
Phrionnsa air criin athraichean a ghlacadh, faoin. 
Ach 'n uair a dh' fhairtlich air impidh a chur air 
a' Phrionnsa air cho faoin 's a bha n oidheirp, 
chaidh e aig ceann chuisean mar gu 'm b' e fein 
a dh' ordaich iad. Cha chualas riamh facal gearain 
no cronachaidh 4 cheann air son mar a thachair. 

Bha Loch-ial agus a charaid Cluainidh Mac-a- 
Phearsain aig an km so am folach am measg ch6san 
Bheinn-aldair. Bha an rathad mor do lonbhar- 
neis a' ruith seachad g\6 theann orra, agus cha robh 
campa an Tighearna Loudon ach beagan mhiltean 
uapa, ach bha na fineachan cho dileas, agus chum 
iad ciiisean cho uaigneach nach robh brath air 
bith aig ceannard an airm dheirg gu n robh an 
d^ fhogarach ainmeil so anns an dliith choimhear- 
snachd r6 thrl mlosan. Chaidh Loch-ial a le6nadh 

aig Cuil-fhodair agus bha e cho crubach 'snach 
robh e n a chomas dol an t6ir air a' Phrionnsa. 
Bha dk bhrithair aige — fear dhiubh *n a lighiche 
agus fear eile 'n a mhinisteir. Bha iad le ch^ile 
f6ghlumte agus gaisgeil agus bha iad air an 
amaladh g\6 thrith ann an aobhar a' Phrionnsa. 
Mu dheireadh an Fhoghair thiinig fios gu Beinn- 
aldair gu n robh Tearlach g a fholach fein teann 
air Achadh-na-caraidh fo thearmunn Chamaronach 
nan Cluaintean, agus thog da bhrathair Loch-ial 
orra g a shireadh. Bha am Prionnsa, mac do Fhear 
nan Cluaintean, agus an ceatharnach-coille Pidruig 
Grannda a! fuireach ann am bothan beag ann an 
coille Loch-Arcaig. Moch air maduinn air a' 
choigeamh-la-fichead de cheud mhlos an Fhoghair, 
bha Tearlach agus an Camaronach 6g 'n an 
cadal anns a' bhothan agus Padruig a' faireadh. 
'S fheudar gun t^inig tura-chadal air Padruig, air 
air dha diisgadh le clisge chunnaic e coigrich 
a' dliithachadh air a bhothan. Chaidh e stigh le 
cabhaig far an robh Tecirlach 's a chompanach 
'n an laidhe agus dhiiisg e iad. Bha am Prionnsa 
daonnan a' cur air mhanadh clisge de 'n t-seorsa so. 
Chunnaic e nach robh e comasach dhaibh teicheadh 
agus rinn e suas inntinn seasamh mar bh* aca agus 
iad f(6in a dhion. Chuir iad urchair 's na gunnachan 
is cha mhor nach d* fhuair an Cciirdean fras luaidhe 
mar fhailte. Tha an Lighiche Camaron aJ cur air 
aithris coltas a' Phrionnsa aig an am so — ** Bha e 
cas-ruisgte, le seanna chota-gearr dubh agus 

fiSileadh air ; 16ine shalach agus roibean ruadh 
feusaige, gunna 'na \kimh le dag agus biodag r' a 
thaobh ; ach air a shon sin uile bha e cridheil agus 
ann an deagh shliinte." 

R6 seachdain dh' fhuirich iad uile ann an 
coimhearsnachd Achadh-na-caraidh — seann dach- 
aidh ghreadhnach Loch-ial a bha nis 'na smk\. 
Mu dheireadh fhuair iad fios a Beinn-aldair 
gu'n robh an rathad r^idh s gu 'm faodadh 
iad tighinn air an aghaidh. Air do n Phrionnsa 
dealachadh ri chraid Fear a' Ghlinne, a chaidh 
gu c6rsa na mara, thog e air leis an Lighiche, 
agus D6mhnullach Loch-Garraidh, agus rainig 
iad, air an deicheamh-Ia-fichead de cheud mhios 
an Fhoghair, Meall-an-Iubhair aig bun Beinn- 
aldair. Cha 'n eil e farasda do dhaoine a tha 
g am folach ann an c6san is bothain cairdean 
aithneachadh seach naimhdean, 'n uair tha iad 
tiota uapa. 'N uair chunnaic Loch-ial prasgan 
dhaoine sl dliithachadh air aite-folaich shaoil leis 
gu 'n robh e air a bhrath agus ged nach b' urrainn 
dha teicheadh bha e dol a sheasamh a l^raich cho 
fada 's a bha na chomas. Mar sin chaidh e teann 
air a' cheart fh^ilte a thoirt do 'n Phrionnsa 's a 
bha esan brath thoirt do'n Lighiche Camaron 
an t-seachdain roimhe sin. 'N uair a thuig Loch- 
ial CO bh' aig e — gu 'm b' e fear an t-seann ch6ta 
dhuibh, s an fheilidh rioblaich Teirlach, chaidh 
e *n a choinneamh crCibach 's mar bha e, agus bha 
e brath dol air a ghliiinean a chur failte air a* 

Phrionnsa 'nuair a chuir esan a dh^ Iciiaib mu 
mhuineal ag r^dh — **A charaid, na dean sin idir, 
cha n eil fhios agad co dh* fhaodas a bhi coimhead 
oirnn." 

Bha pailteas anns a' bhothan so de mhuilt-fhe6il, 
de dh' im, de chaise, agus buideal uisge-bheatha ; 
agus bha am Prionnsa barrachd agus riaraichte leis 
an t-s6gh a bha 'ga chuartachadh. ** Nis, fheara," 
ars esan, **tha mi cheart cho sona ri Prionnsa.'* 
Bha Telirlach ann am feum m6r air aodach-cuim, 
agus th6isich triiiir phecithraichean Chluainidh agus 
rinn iad se leintean dha — na de6ir nan siiilean 
n uair bha iad *a fuaigheal dh^san a bha 'ha 
fhogarach, ach a bu ch6ir a bhi tamh ann an 
liichairt an Rlgh. 

B' e bothan ne6nach a bh* ann an aite-folaich 
a' Phrionnsa aig an ^m so. 'S e innleachd Chluain- 
idh a thog e aig bun nan creagan arda. Thugadh 
'* An Sith-bhruth" mar ainm air, agus bha e m folach 
am measg phreasarnaich is coille ann an ^ite fior 
uaigneach. An liite ballachan 's e callaid a bha 
mu 'n cuairt air, moran de na craobhan a bha s a 
challaid a* cinntinn gu nlidurra. Gus an robh duine 
teann air a' bhothan ^ibhinn so cha tuigeadh e 
gu 'n robh e idir ann. Chumadh am bothan seisear, 
a bha am bitheantas air an roinn mar so— fear a! 
cocaireachd, ceathrar a cluich chairtean agus fear 
'n a f hreiceadan. 

Is d6cha n uair a bha iad a' cluich nan cairtean 
gu 'm biodh iad ri feala-dhli mu 'n chaitheamh- 

beatha ^ibhinn a bh' aca, gun ghuth no cuimhn' aca 
air na cruaidh-chasan troimh 'n tainig iad, is 
theagamh gun moran ciiram mu na dh* fhaodadh 
a bhi air thoiseach orra. Air eagal gu 'm faodadh 
am Prionnsa a bhi 'm folach r6 a gheamhraidh 
thoisich Cluainidh air aite-folaich a' chladhach dha 
fo thalamh far am biodh e seasgair fo dhion r6 
fuachd a' gheamhraidh. Aig s! cheart am cha robh 
iad a* leigeil cothrom seachad air feuchainn ri teich- 
eadh. Chaidh brathair do Loch-ial — ^am fear a bha 
'na mhinisteir — duine tiirail faicilleach — do Dhim- 
eideann agus fhuair e long a chuir e a dh' ionnsaidh 
cala air taobh an ear Alba, a dh' fheitheamh air 
a! Phrionnsa. Ach thiiinig furtachd rathad eile ; 
bha fhios aig a' Phrionnsa gu 'n robh fear Coirneal 
Warren a' cur da luingeas Fhrangadh an uidheam 
gu tighinn a nail g'a thoirt dhachaidh, agus bha 
siiil riutha gach latha. Air an t-seathamh latha de 
mhios meadhonach an Fhoghair riinig dk long 
Fhrangach Loch-nan-uamh. Theich seann Fhear 
Bhorodail agus a dha mhac do na monaidhean, 
a' fagail searbhanta dileas a dh* f haotainn a mach 
CO as a thainig na luingeis, agus gu fios a thoirt 
g* an ionnsaidh. Mu bheul na h-oidhche thainig 
prasgan Fhrangach a dh' ionnsaidh a' bhothain anns 
an robh iad am folach, agus dh' innis iad an gnoth- 
ach. Chaidh fios a chur gun mhoille gu Gleann- 
alladail agus ghabh Fear a' Ghlinne os l^imh dol gu 
Achadh-na-caraidh, agus fios a chur a dh' ionnsaidh 

Camaronach nan Cluaintean, oir cha robh fhios 
aige fhein c' ^ite 'n robh am Prionnsa aig an km. 
DW fhaodadh moille beagan uairean m6ran beud 
a dheanamh, oir na 'n cluinnteadh aig gearrasdan 
Cille-Chuimein gu 'n robh luingeis Fhrangach mu 
na cladaichean bhiodh an ceol air feadh na fidhle. 
Bha Fear a Ghlinne air s! chruadalachadh nach 
b' urrainn e amas air aite-folaich Fear nan Cluain- 
tean, ach 'n uair a bha e toirt diiil-thairis thachair 
seana chailleach air a dh' innis dha na bha dhith air. 
Chaidh teachdacire a chur do Bh^ideanach agus gu 
neonach thachair e anns an dorcha air Cluainidh 
agus air an Lighiche Camaron agus liubhair e a 
theachdaireachd dhaibh agus chuir iadsan fios cabh- 
aig do 'n ** t-Sith-bhruth." Air an treas-la-deug 
de mhios^meadhonach an Fhoghair — mu uair sa 
mhaduinn — thriall am prasgan ; n am measg aig 
an am bha Cluainidh, Loch-ial, Mac-a'-Phearsoin, 
Bhreacachaidh, agus h-aon no dh^ eile — a dh'ionns- 
aidh c6rsa na mara. Bha iad a! triall r6 na 
h-oidhche agus a* cadal re an l^tha, ach bha an 
diithaich cho f^sail shamhach gu *n tug am Prionnsa 
l^mh air a ghunna. 

Chaidh iad aon uair eile troimh *n duthaich a 
tha cuartachadh Loch-Arcaig, agus seachad air 
Achadh-na-caraidh far an d' fhuair iad caisteal Mhic 
Dhomhnuill duibh air a losgadh gu l^r, agus thairis 
air na beanntan creagach far an robh iad beagan 
sheachdainean roimhe sin air an ruagadh mar 

fhiadh bheathaichean, a dh' ionnsaidh cala Loch- 
nan-uamh, 's a dh' ionnsaidh teaghlach bhlith- 
chridheach Bhorodail. 

Bha buidheann mhaith de chairdean Thearlaich 
a bha r6 mhlosan am folach a nis air tighinn gu 
Loch-nan-uamh air dhaibh a chluinntinn gu 'n 
robh na luingeis Fhrangach 'nan laidhe an sin ; 
'nam measg bha Tighearn 6g Chlainn-Raonaill, 
Fear Ghlinn-AIIadail agus Domhnullach Dhail-a- 
16ith. Air an luing leis a' Phrionusa sheol Fear 
Loch-garaidh, Iain Ruadh-Stiubhart, an Lighiche 
Camaron, agus Loch-ial. Bha muinntir a chunnaic 
iad ag radh gu n robh na de6ir a* ruith le 
gruaidhean uasail is iosail, *n uair a bha na luingeis 
s! se61adh o thir, agus iad?an a' gabhail an ce^d do 
bheanntan corrach Alba, ged a bha iad uile an 
d6chas tilleadh air ais ann an uine ghe^rr — ** Le 
banal ghruagach a luaitheadh an clo-ruadh gu 
daingeann." Ach mo thruaighe cha do thill a' 
mhor chuid dhiubh riamh do thir an gaoil. Chuir 
iad seachad am beatha ann an duthaich ch^in a' 
cuimhneachadh air a' mhath a bha le cridheachan 
\kn fadail air son Tir nam Beann is dachaidhean 
an gaoil. Deich bliadhna 'na dheigh so chaidh 
beireachd air an Lighiche Camaron ann an 
Lunnainn agus a chur gu b^s ; b' esan am fear 
mu dheireadh a dh'fhuiling mar reubalach ann 
an aobhar a' Phrionnsa. Chaochail Loch-ial leis 
a' bhriseadh-cridhe da bhliadhna an d^igh dha 

Albainn Th^gail. ** Na guilibh air son a* mhairbh, 
ni ni6 ni sibh caoidh air a shon ; guilibh gu goirt 
air a shon-san a dh' imich air falbh ; oir cha phill 
e na's m6, agus cha 'n fhaic e tuilleadh tir a 
dhiithchais." 

